
„Dacă însă pătrunzi în domenii cu adevărat noi, se poate întâmpla 
să fie nevoie nu numai de preluarea unor conținuturi noi, 
ci ca însăşi structura gândirii să se schimbe pentru ca 
noul domeniu să poată fi cu adevărat înțeles.” 


Werner Heisenberg 

CUVÂNT ÎNAINTE 


Competența este stare dobândită, poate actualizarea unor 
disponibilități, dar, mai cu seamă, cauză-scop, aşa cum înțelegea Aris- 
totel, încă, finalitatea. Scopul, în felul său este efect, dar, în ceea ce îl 
priveşte, determină şi nu este determinat. „Efectul” — scop este cauză, 
„chemare”. In ordinea umană, în care intenţionalitatea este factorul 
esenţial „în vederea a ceva”, ne determină pentru că ne îndreaptă că- 
tre ceva, intenţia este, în ciuda aparenţelor, mai înainte de orice, scop. 

Competența se dobândește, fiind, ca scop, ceea ce ne mișcă, ne în- 
dreaptă către ceva, la urma urmelor, ne instituie ca ființă melioristă. 
Mai bine, mai adevărat, mai frumos, ne măsoară individual și social. 

Profesorul loan Vlaşin vine cu o scriere consacrată unei teme ma- 
jore, Competența, participarea de calitate la îndemâna oricui, provocatoare 
chiar prin titlu, „la îndemâna oricui”. Numai că nu este de ajuns. Ca 
într-o fabulă a lui Esop, în pericol de a te îneca nu este suficient să te 
rogi, trebuie să dai şi din mâini. Profesorul Vlașin îndrumă și îndeam- 
nă și o face cu știință și cu pricepere pedagogică. Dar în primul rând 
îndemnul este la stăruinţă. Virtute (ca putere) a omului, competența 
se capătă cu dăruire și efort. Este bine că autorul acestei bune și folosi- 
toare scrieri apasă pe nevoia de performanţă (la orice scară și în orice 
rol) prin travaliu îndelungat şi bine condus. Nu este de ajuns să do- 
rim, mai trebuie și să ne dăruim. Poate că aceasta este morala scrierii 
profesorului Vlașin. 


Academician Gheorghe Vlăduţescu 

ARGUMENT 


Competența este o nevoie pe care o au atât persoana cât și 
organizaţiile și sistemele sociale din care ea face parte. Chiar dacă nu 
este evident, oamenii și-o doresc și fug de incompetenţă, de aceea ori- 
ce aluzie cu referire la incompetenţa lor îi doare. Identificată la înce- 
put doar cu un set de abilități interconectate de care cineva are nevoie 
ca să se descurce într-o situație dată, competenţa este recunoscută as- 
tăzi a fi şi o nevoie importantă, un motivator intrinsec foarte puternic, 
motorul tuturor demersurilor omului de a performa. Ea se arată astfel 
ca un punct de întâlnire al interesului personal cu cel de grup. Partea 
se întâlneşte cu întregul din care face parte, descoperindu-și astfel și 
posibilitățile sale. Importanţa ei este deosebită deoarece potenţialul 
real al persoanei nu poate fi dezvăluit, pus în valoare și dezvoltat de- 
cât în relații cu ceilalți, iar grupul nu poate avea succes dacă nu are 
grijă ca membrii lui să fie competenți. 

Noţiunea de competenţă s-a sustras unei descrieri satisfăcătoare în 
special datorită faptului că este dincolo de orice abordare redusă doar 
la persoană, ea operează complet numai în sistemele supraindividua- 
le (cele în care două sau mai multe persoane conlucrează). Deși iniţial 
a fost folosită pornind de la experienţa practică în firme și aplicată ca 
exigență persoanei, acum există tendința de a o privi ca pe o calitate 
personală, ruptă de sistem, legată numai de context. O abordare com- 
pletă nu poate ignora faptul că o competenţă a unei părți este cerută și 
apoi evaluată într-un sistem în care mai multe persoane, departamen- 
te sau chiar instituţii cooperează pentru a îndeplini anumite funcții. 

Competența a pătruns mai mult de nevoie și a devenit scop al de- 
mersurilor şi în sistemul instituţionalizat de educaţie. Problemele cu 
care se confruntă acum educatorii sunt cel puțin două: ce ar trebui 
înțeles prin competenţă şi dacă nu cumva ea nu este decât un instru- 
ment prin care societatea și grupurile intervin și își subordonează per- 
soana. Această lucrare se înscrie în cadrul eforturilor realizate de edu- 
catori pentru o mai bună înţelegere a conceptului astfel încât acesta să 
acopere satisfăcător atât nevoia persoanei de participare cu succes cât 

şi pe cea a grupului de a satisface nevoile celor implicați în el. Ceea ce 
o deosebeşte de lucrările existente este perspectiva adoptată, mai lar- 
gă decât cele cu care suntem obișnuiți și mai mult dinafara pedagogiei 
decât din interiorul ei. Ea nu se opreşte la un domeniu particular al 
vieţii ci se apropie de acest concept dintr-o perspectivă mai apropiată 
de fenomenologie, astfel că trebuie să treacă prin mai multe domenii. 
Prioritară rămâne ființa, nu realizările ei particulare, concretizate în 
cultură sau în alte rezultate ale sale. Toate nu sunt decât mijloace prin 
care ființele și grupurile își împlinesc aspiraţiile, nu scopuri în sine, 
care ar putea subordona omul. 

Pentru că nu poate fi formalizat ştiinţific pe căile cunoscute, unii 
pedagogi de prestigiu propun chiar abandonarea sa și reorientarea 
atenţiei înapoi spre actul învăţării. In acest fel s-ar rata însă șansa de 
a realiza o adevărată revoluţie socială prin cultură şi educaţie, deter- 
minată de trecerea de la un mod de a fi căzut (potrivit descrierii feno- 
menologice), bazat pe preocupare spre unul autentic, bazat pe grijă. 

Explorând deschiderea oferită de competenţă, în această lucrare 
se încercă o clarificare conceptuală și o descriere mai detaliată a par- 
ticipării pe toate cele trei niveluri importante pe care aceasta are loc 
- personal, al interacțiunilor interpersonale și cu grupurile. Nu pot fi 
identificate soluţii detaliate la problema reorganizării sistemului edu- 
cativ pornind de la competenţă deoarece mai întâi trebuie înţeles bine 
ce este competența și modul în care ea poate fi dezvoltată, în general, 
apoi se poate particulariza, ţinând cont de specificul vârstelor. 

Oamenii interesaţi să păstreze unitatea ființei și să își îmbogăţească 
viaţa au nevoie de clarificări și jaloane pentru corecţia traiectoriei, de 
impulsuri pentru accelerarea mișcării spre o viață mai împlinită, iar 
această lucrare oferă asemenea lucruri. A avea o participare compe- 
tentă nu este un lucru facil, dar nici foarte greu, dacă sunt avute în 
vedere și urmărite cerințele de bază ale unei implicări îngrijite, pe ca- 
lea de mijloc ce nu ignoră nici ființa umană, nici grupul din care face 
parte. 

Conştientizarea importanței, implicaţiilor și a exigențelor 
competenţei ar putea să aducă schimbări la nivelul interacțiunilor so- 
ciale, cu deosebire în mediul educaţiei, care ar putea deveni ceea ce ar 
trebui să fie — o sărbătoare a îmbogăţirii neagresive a ființei în locul 
unei activități impuse. 


INTRODUCERE 


Faptul că educația a ajuns să pună în centrul ei competenţa este 
un lucru foarte important, cu deschideri nemaiîntâlnite până acum. 
Şansa ei de a fi cu adevărat plăcută şi folositoare vine din faptul că 
fiecare om își doreşte să fie competent. Această nevoie poate fi satis- 
făcută corect sau înăbușită și uitată. Responsabilitatea pentru viitorul 
societății dar și pentru satisfacția personală a fiecărui om revine în 
primul rând educatorilor. 

Sarcina unui educator este foarte asemănătoare cu cea a directo- 
rului de școală. Directorul trebuie să satisfacă exigenţe care vin din 
partea societății prin inspectoratul școlar și minister, apoi cele care 
pornesc de la comunitatea locală, părinţi, copii, cadre didactice și a 
multor instituţii care verifică din punct de vedere administrativ cum 
se desfăşoară lucrurile (de la evaluarea sănătăţii psihice a cadrelor 
didactice până la securitatea sistemelor de încălzire şi condiţiile de 
curățenie asigurate). Numai enumerând câteva și par multe, dar să 
mai trebuiască și să răspunzi cerințelor lor. 

La fel, cel ce se ocupă de educaţie trebuie să împace societatea în 
ansamblu, adică să îi ofere tineri capabili, dar, în același timp, să res- 
pecte unicitatea ființei umane, să nu o deformeze cum ar vrea uneori 
cercurile influente social, cu deosebire cele din zona intelectualității și 
a economicului. Tot educatorul și cei ce răspund de educaţie trebuie 
să găsească modalitatea de a împăca domenii dezvoltate ale vieții so- 
ciale și personale care își revendică adesea întâietatea precum cultura, 
ştiinţa, religia, filosofia fără a-l preda pe copil cu totul uneia, fără a 
pierde din aportul fiecăreia la ființă și la social. Dincolo de grijile de 
acest tip, omul care iese de pe băncile şcolilor trebuie să trăiască, să se 
integreze bine în societate şi să poată desfășura o activitate utilă, care 
să îi asigure cele necesare traiului. Ca să trăiască bine trebuie să ştie 
să îşi gestioneze eforturile, energia, timpul, prioritățile, să își păstre- 
ze sănătatea, să interacționeze constructiv, dacă se poate chiar în mai 
multe limbi. 

Probabil văzând mulţimea aceste exigenţe, Kant a ajuns să spună 

că „educația este cea mai mare şi mai grea problemă ce i s-a dat omului spre 
rezolvare”. Pentru cine face şi „greşeala” să se oprească și să se minu- 
neze de complexitatea și frumusețea naturii umane, profesia educa- 
torului devine cea mai înaltă și mai dificilă dintre arte (cum o numea 
Sfântul loan Gură de Aur), căci este cea care ar trebui să dea o formă 
frumoasă, dar în același timp puternică și bine articulată unui suflet 
viu, care nu se vede, care simte şi nu iartă prea ușor loviturile și încer- 
cările greșite. În faţa provocărilor pedagogul este tot mai asemănător 
cu mama din filmul Oare cum o reuși? interpretată de Jessica Parker, pe 
care soțul, încercând să sintetizeze, o numeşte jongler. 

Sarcina lui este dificilă pentru că spre deosebire de reprezentanții 
ştiinţei, filosofiei și religiei, care pot face tot felul de teorii și propuneri 
de gestionare a vieţii, lăsând timpul să le cearnă precum și responsabi- 
litatea deciziei privind raportarea la ele fiecăruia în parte, pedagogul 
este el însuși responsabil și nu poate aştepta ca generații de copii să 
fie sacrificate pentru a vedea dacă modul în care el îşi îndeplinește 
sarcina asumată este util sau nu. Te poți juca cu teorii şi face propuneri 
dar nu este recomandat să faci asta cu soarta oamenilor atunci când o 
influențezi direct. 

Mai mult, între ştiinţă, filosofie şi religii sunt încă neînțelegeri. Ar 
mai exista o şansă ca pedagogul să reușească să integreze toate într- 
un întreg, funcțional, capabil să ofere copilului cea mai bună pregătire 
pentru viață? Pare puţin probabil căci însăși misterul vieţii ne scapă, 
astfel încă o piedică pare să-i stea împotrivă. Și totuși, el trebuie, este 
practic obligat, să articuleze un construct care să îi permită să fie cu 
adevărat util, ca să poată găsi și el satisfacția lucrului bine făcut. Cum 
nu își poate permite luxul de a se opri într-un cerc al siguranței me- 
todologice cum o fac ceilalți specialiști, el este condamnat de respon- 
sabilitate să rătăcească prin toate în căutarea a ceea ce este de folos în 
fiecare, cu riscul asumat de a nu înţelege totul foarte bine. Toate do- 
meniile importante ale practicii umane și-au arătat folosul pentru om 
şi de aceea ele stau liniștite, odihnindu-se oarecum pe laurii dobândiți 
şi făcând presiune pe educaţie în baza meritelor lor. Singurii care mai 
rătăcesc sunt educatorii, supuși fiind la o încercare mult mai mare, 
aceea de a pune toată experiența umană universală în folosul omului. 

Ken Robinson observa (în prima conferinţă de pe ted.com) că pro- 
fesorii nu prea sunt invitați la petreceri, iar când sunt recunoscuţi nu 
sunt prea agreaţi. Probabil ceilalți fac asta ca să nu se molipsească de 

neîmplinirea educatorilor, poate puţin din teamă, căci ei îi cunosc cel 
mai bine, dar poate și pentru a depăşi frustrări legate de intervenţiile 
nefericite ale acestora în viaţa lor. Între puţinii care văd însă toate con- 
strângerile și apreciază eroismul lor, Augusto Cury le dedică cărți și 
o povestioară semnificativă identificându-i drept cei mai importanți 
specialiști ai societății. 

Insă cine crede că specialişti în educaţie sunt numai în învățământ 
se înșeală. Educatori sunt peste tot, îi găsiți nu doar făcând cercetări 
avansate și predând în același timp la universităţi, ci chiar şi foarte 
aproape de vârful celor mai bine cotate firme. Dezvoltarea resurselor 
umane nu este decât un alt nume sub care se ascunde educația. Astfel 
că, în cele din urmă, indiferent de mediul în care lucrează, educatorii 
responsabili au identificat, în sfârșit, și ei, un termen potrivit ca să de- 
scrie ceea ce ei își doresc să ofere — competența. Acum ne confruntăm 
cu situaţia în care nu numai societatea și firmele doresc acest lucru ci 
şi oamenii, fiecare în parte se vrea astfel în relațiile cu ceilalţi, de aceea 
cred că șansele ca darul lor să fie primit sunt destul de ridicate. Proble- 
ma este că aproape toate domeniile culturii academice s-au simţit de- 
favorizate de introducerea conceptului mai ales deoarece îl văd prea 
tare legat de profesionalizare. Educatorii care au acceptat și susțin in- 
troducerea lui se simt obligaţi să ofere o explicaţie și să propună dez- 
bateri pornind de la o înțelegere cât mai bună a intențţiilor lor. 

Pentru că este foarte des utilizat atât în mediile private cât şi în 
educație, explicarea conceptului și realizarea demersurilor corecte 
pentru dezvoltarea competenţelor sunt foarte necesare. Ieoretici- 
enii din mediul academic care par dispuşi (ori păreau atunci când 
am fost eu atent la acest lucru) să se întoarcă la centrarea educaţiei 
pe cunoştinţe ori pe procesul de învăţare o fac din cauza faptului că 
noțiunea de competenţă nu e pe deplin clarificată, nu se lasă prea ușor 
luată în stăpânire. Nu cred că această întoarcere mai este posibilă, ori 
necesară, dacă este avută în vedere puterea integratoare a acestui con- 
cept când este bine înţeles și utilizat. 

Motivul este destul de simplu, spre deosebire de alte calități speci- 
fice, competenţa se referă la participarea persoanei ori a unor departa- 
mente, instituţii etc. la sisteme complexe. Această participare plenară 
a persoanei la un sistem supraindividual, prin integrare, nu prin adă- 
ugare, deci fără ca persoana să fie dizolvată, este o provocare deose- 
bită, pe care puţini oameni o reușesc în condiţiile în care educaţia este 


22 Competența - participarea de calitate la îndemâna oricui 


departe de a oferi un sprijin real pentru ea. Din această cauză, dar și 
pentru că orientarea culturală curentă este dominată de emisfera stân- 
gă, care este orientată spre atomizare, competenţa este încă greu de 
identificat, înţeles și dezvoltat. 

Chiar dacă pare destul de departe de acest subiect, problema este 
asemănătoare celei care a dus la introducerea dualismului undă-cor- 
puscul în fizică, această dualitate fiind acceptată ca o stare de fapt fără 
a avea o explicaţie ori înțelegere rațională satisfăcătoare, din cauza 
limitelor raţiunii. La nivelul persoanei vedem că însăși funcționarea 
sistemului nervos este de așa natură încât să facă față acestei provo- 
cări, astfel că emisfera stângă este atentă la particular, clarificare, iar 
cea dreaptă la global, integrare. Educaţia, așa cum este astăzi, se adre- 
sează cu precădere emisferei stângi. Pentru a pune omul într-o poziție 
cât mai adecvată au făcut eforturi și filosofia și psihologia. Cultura, 
revelaţia divină și învățăturile religioase nu au, în ultimă instanţă, alt 
scop decât această asumare și trăire armonioasă a dublei condiţii a 
omului, integrarea lui. 

Luând în discuţie competenţa chiar fără să vrem suntem conduşi 
pe piaţa muncii, mai precis în zona organizării eforturilor care se fac 
în cadrul organizaţiilor, sistemelor sau a societății pentru a se adapta 
şi a crește performanţa lor. Din aceste motive merită văzute și căile 
identificate a fi cele mai adecvate pentru a realiza un efort, o muncă 
de o calitate superioară în cadrul sistemului, dublată de o satisfacţie 
concretă, în planul împlinirii personale. 

Competența, ca participare de calitate, exclude o simplă utilizare 
de sine a omului în scopul obținerii unor beneficii materiale, a sala- 
riului, a unor avantaje de altă natură sau a trăirii ființei printr-o parte 
a sa. Ea exclude și utilizarea persoanei de către altcineva, inclusiv de 
către grup, care nu o poate trata ca pe un mijloc, ci numai ca pe un 
scop în sine. Arta de a obține această participare de calitate, indiferent 
de activitatea în care cineva este implicat, poate și va fi în bună parte 
observată şi indicată. 

Nimeni nu își dorește excelența numai la muncă, ci peste tot în 
viaţa sa. Acest lucru îl oferă competenţa, care se poate dezvolta în tot 
ceea ce face omul, de la muncă la hobby, de la activitățile cele mai seri- 
oase la distracţie, de la demersul personal la colaborarea cea mai bună. 
Participarea de calitate la ceea ce se întâmplă nu trebuie rezervată nu- 
mai unor domenii ale vieţii, ori numai pentru zilele de sărbătoare, ci 

poate să fie bucuria de fiecare zi. 

Fenomenologii identifică fiinţa și cu grija sa (Heidegger), iar ceea 
ce ar trebui văzut în ultimă instanţă este ce griji ar trebui să aibă omul 
pentru a avea o participare de calitate, pentru a fi o prezenţă vie, sensi- 
bilă, nu un automat care reproduce aproape inconștient modele com- 
portamentale. Adaptarea și învăţarea se face aproape automat, dacă 
omul, copilul, conştientizează de care lucruri să se îngrijească şi care 
sunt reperele calitative definitorii pentru o situaţie dată. In funcţie 
de acestea se ajustează automat comportamentul, iar la descoperirea 
unor influențe semnificative ale altor variabile asupra situației, se poa- 
te produce o modificare internă în vederea adaptării. 

Având în vedere cele menţionate, prima parte a cărții este dedi- 
cată unei analize asupra conceptului de competenţă din perspectivă 
triplă — personală, interacțiune şi integratoare, observarea controlu- 
lui energiei în participare, a resorturilor care ne mişcă, indicarea unor 
exemple din viața cotidiană, implicațiile și prezența competenţei în 
societate, de la muncă, educaţie, până la politică. 

Următoarele trei părți abordează cu detalii participarea pe cele trei 
niveluri pe care o persoană este prezentă. În partea a doua accentul se 
pune pe demersul, „jocul” interior, pe care îl facem fiecare dintre noi. 
Prin joc nu înţelegem o activitate recreativă, ci un demers complex, 
cu intenţii precise, nu neapărat conştientizate, prin care se realizează 
o raportare la sine, la ceilalți şi la cultura de grup. Prezentarea par- 
ticipării începe cu clarificări privind funcţionarea sistemului nervos 
- cu deosebire accentul se pune pe specializarea emisferelor cerebrale. 
Acest lucru este important deoarece încă nu ne folosim cum se cuvine, 
armonios, propriul creier. Mai departe se vor avea în vedere unele 
aspecte psihologice, actul gândirii, al percepției, până la învăţare și 
analiza structurală. 

Partea a treia abordează jocul interpersonal. De la analiza 
tranzacţională ce identifică principalele poziționări, stări în care 
ne situăm în diverse situații, până la relaţii precum iubirea față de 
partenerul(a) de viață şi de copii. Motivul abordării acestor subiecte 
este simplu, ne cunoaștem, ne regăsim, trăim deplin numai în măsura 
în care participăm şi la relaţii. In finalul acestei părți este prezentată 
pe scurt și o metodă de comunicare a cărei bază este jocul dăruirii, 
îmbogățirii celuilalt — comunicarea nonviolentă. 

În partea a patra atenţia este orientată spre jocul cultural. Din 

cultura umanităţii și cea de grup, fie ea scrisă sau orală, se învață mo- 
dul în care se participă la celelalte două jocuri, interior și interperso- 
nal. Ameliorarea participării este un scop vechi, probabil cu acesta a 
şi început cultura. Din aceste motive vom face scurte referiri legate 
de participare, identificate în știință, filosofie, religie, literatură, ori în 
unele lucrări de sinteză. 

In ultima parte vom aborda pe scurt modul în care competenţa ar 
putea fi dezvoltată practic. O analiză detaliată a acestui lucru ar putea 
fi subiect pentru cel puţin o carte, de aceea intenţia urmărită este doar 
de a oferi indicii şi de a arăta că este posibilă o dezvoltare personală 
bazată pe activități la muncă, chiar şi atunci când acesta nu pare a fi 
foarte generoasă cu învățarea. 

Centrarea autentică pe competenţă a sistemului de învățământ 
este subiect pentru un alt studiu din cadrul proiectului în care lucrăm 
acum. Cert este că modificările necesare sunt semnificative, că trebu- 
ie să se realizeze inclusiv o repoziţionare a întregului sistem față de 
educaţie și o reevaluare a premiselor actualei abordări, orientată încă 
spre transmiterea de cunoștințe. Dobândirea lor nu poate fi un scop în 
sine, ci doar o parte a unui proces calitativ prin care educatului îi este 
favorizată o percepţie corectă a lucrurilor în vederea ameliorării parti- 
cipării la sistemele supraindividuale. Motivul neabordării detaliate a 
procesului educativ asociat dezvoltării competentei este simplu: mai 
întâi trebuie bine clarificat conceptul, apoi evaluate atent demersurile 
posibile și apoi identificate cele adecvate. 

Din perspectiva competenţei poate nici nu este relevantă metoda, 
calea pe care se face un lucru, ci variabilele controlate (gestionate) de 
o persoană și responsabilitatea manifestată de-a lungul activităţii. Din 
acest motiv dezvoltarea competenţei se poate face prin creșterea ni- 
velului de conștientizare a situaţiei și a implicaţiilor alegerilor legate 
de modul de participare la ea şi nu printr-o reproducere a unor sche- 
me de lucru prestabilite. Acest specific reduce demersul prezentării 
competenţei la propuneri privind lucrurile demne de a fi avute în 
vedere în timpul participării, în locul unor soluţii, tehnici, metode şi 
trucuri pentru un succes de moment. 


PARTEA | — 
SEMNIFICAȚII COMPETENŢĂ 


CAPITOLUL 1. 
COMPETENȚA — PARTICIPARE DE CALITATE 


Clarificarea noţiunii de competenţă este un demers necesar pen- 
tru oricine vrea să se ocupe de competenţe, fie că este vorba de pro- 
pria competenţă, ori de competențele altora. Nu poţi face să crească 
un anumit lucru dacă nu îl cunoşti. Scopul acestui capitol este de a 
explora pe marginea conceptului de competenţă pentru a clarifica 
determinațiile şi semnificaţiile pe care le poate avea. Inainte de a reali- 
za acest lucru ar trebui să vedem dacă ea este necesară. 


Nevoia de competență 


Psihologii au identificat nevoia de competenţă care nu este altceva 
decât nevoia omului de a participa cât mai plenar și mai bine la ceea 
ce face. Această nevoie poate fi satisfăcută realizând coerenţa pe toate 
nivelurile principale pe care se manifestă ființa, altfel unitatea ființei 
nu este realizată, iar participarea ei nu este integrală. 

Nevoia de calitate, de competenţă, identificată și prin studii încă 
din 1963 (White) este una dintre nevoile importante ale omului con- 
temporan. După unele studii ea este imediat după nevoia de auto- 
nomie şi înainte de stima de sine!. Nevoia este firească, puţini oa- 
meni se mulțumesc cu rol de observatori pasivi, majoritatea preferă 
să fie actori, oameni activi, cât mai prezenţi pe scena propriilor vieți. 
Chiar dacă acceptă o atitudine pasivă într-un domeniu, stima de sine 
îi împinge să se pună în valoare în alt domeniu, unde ar vrea să fie 
respectați pentru aportul lor. Calitatea participării oamenilor la pro- 
pria viață nu îi lasă indiferenți, ea contează şi este un mobil impor- 
tant de acțiune: „Aceasta înseamnă, în acord cu mai mulți teoreticieni 
(Deci & Ryan, 1990; Dweck & Elliott, 1983; Elliot, McGregor, & Thrash, 


1 Ken Sheldon, What's satisfying about satisfying events?, Comparing ten candidate 
psychological needs - Journal of Personality and Social Psychology, 80, p. 325-339. 2001 http: 
/hweb.missouri.edu/-sheldonk/pdfarticles 

2002; Skinner, 1995; de asemenea White, 1959) că noi vedem nevoia de 
competenţă ca o motivaţie fundamentală care serveşte scopului evo- 
lutiv ce ajută oamenii să se dezvolte și să se adapteze la mediul lor”?. 
Mai mult, incompetenţa chiar deranjează. Autorii citați consideră că 
termenul de competență poate fi utilizat pentru a exprima câştigul 
obținut, iar motivaţia pentru dezvoltare să fie numită motivaţie pentru 
competență’. Motivul este destul de simplu, conceptul „competență” 
este destul de profund şi bogat în semnificații ca să poată fi considerat 
central în funcţionarea omului. Motivația competenţei este omnipre- 
zentă în viaţa cotidiană, are un impact substanţial asupra emoţiilor și a 
stimei de sine, este operativă de-a lungul întregii vieţi și nu are graniţe 
culturale. Ea apare încă de la vârste fragede, copiii sunt marcați de 
evenimentele legate de competenţa / incompetenţa lor. Din păcate, 
această nevoie nu este fructificată de către educaţie. Ei ar trebui să 
îi răspundă toate demersurile, dar educatorii au avut obiectivele lor, 
altele decât dezvoltarea competenţelor. 

Legat de importanţa acestui subiect este foarte interesantă o 
observaţie privind violenţa verbală. Când ţinta urmărită este slăbirea 
poziţiei adversarului, jignirile aduse se referă la competența acestuia 
de a face faţă în diferite situații. Dacă nu am suferi, aproape toţi, când 
se fac astfel de referiri (ești prost, nebun etc.), nu ar fi utilizate ca să 
producă răni și pentru a întări atacul asupra adversarilor. 

Din perspectiva individuală competenţa este percepută și ca o mă- 
sură a calității participării persoanei la ceea ce se întâmplă sau are de 
făcut. Nevoia de implicare, de punere în acţiune a ființei și de a fi parte 
la un întreg supraindividual se poate realiza în diverse moduri, de 
exemplu prin creaţiile proprii — artiști, sau prin prezenţă efectivă într- 
un grup şi executarea de acțiuni specifice în cadrul acestuia. Această 
participare își găseşte împlinirea numai atunci când ea este recunos- 
cută de alți oameni ca fiind utilă, semnificativă. Chiar şi o participare 


2 Andrew J. Elliot, Carol S. Dweck, Competence as the Core of Achievement Motivation în 
Handbook of Competence and Motivation, Edited by Andrew J. Elliot Carol S. Dweck. The 
Guilford Press, New York, London, 2005, p.6 

3 „Our primary contention, then, is that “achievement” in the achievement motivation li- 
terature is best viewed through the lens of competence. That is, we propose that “achieve- 
ment” be conceptualized in terms of “competence,” and that “achievement motivation” 
be characterized as “competence motivation.” - Ibidem. 


+ Ibidem. 

a unei persoane cu grijă ridicată față de tot ceea ce face, aduce mai 
puţină satisfacţie când nu este recunoscută față de situaţia în care ea 
este evaluată onest și apreciată la adevărata valoare. 

Dar competenţa nu este dorită numai de persoană, ci și de sisteme- 
le supraindividuale la care acestea participă. Nevoia de competență 
este semnalată tot mai des, cu deosebire atunci când lucrurile nu merg 
bine. Competența nu este un concept care să fi fost propus de teoreti- 
cieni sau specialiști din mediul academic. Studiile lor sunt cu deose- 
bire analitice şi putem vedea dintr-un exemplu cu atomul de carbon? 
că într-un mediu cu „atomi identici” chiar dacă crește claritatea (dia- 
mant), crește și închiderea față de mediu prin duritate sporită, reacti- 
vitate şi legături reduse. Prin izolarea între „identicii” unei profesii, 
culturi etc. sau chiar între conaționali participarea este limitată. 

Termenul este utilizat în mediul economic mai frecvent de prin 
anii `70 şi a fost folosit mai ales în mediul privat. În mediul economic 
era firesc să apară termenul, deoarece aici performanţa este rezultatul 
unor calități personale deosebite, a modului de implicare și de lucru în 
echipă. Faţă de mediul academic sumele cu care sunt retribuiți mana- 
gerii de top sunt mult mai mari. Din acest motiv și calitatea resurselor 
umane atrase este ridicată, iar demersurile pentru buna funcționare 
a lucrurilor mai precise și mai pătrunzătoare. Nu are o fundamenta- 
re teoretică satisfăcătoare pentru exigenţele academice, dar s-a impus 
prin aplicabilitatea practică. Astăzi aproape că nu este firmă serioasă 
care să nu aibă un inventar al competenţelor necesare pentru fiecare 
post, modalităţi de evaluare și dezvoltare a lor. 

In literatura engleză se face distincţie între „competence” care 
poate fi asimilată criteriilor de performanţă și „competency” ca și 
comportamente ce conduc la atingerea criteriilor de performanţă. Per- 
spectiva oferă o deschidere către ceea ce se propune în această lucra- 
re, criteriile de performanţă fiind exigenţele din partea sistemului iar 
grija, asumarea responsabilităţi, atitudinea, înțelegerea culturii siste- 
mului, a mediului etc. ca lucruri ce determină atingerea performanței 
în realizarea rostului, a menirii funcționale a competenţei. Deosebirea 
este că în versiunea utilizată de noi acestea sunt două fețe ale aceluiași 
lucru, privit din perspective diferite, al sistemului și al participan- 
tului la sistem. Variabilele care trebuie avute în vedere (urmărite cu 
grijă) de o persoană pentru a obține performanţă determină alegerea 


> Subcapitolul despre mecanica cuantică, capitolul 16. 

indicatorilor de evaluare din partea sistemului, altfel avem doar o de- 
scriere de comportament dezirabil, nu o competenţă. 

Să luăm un exemplu important pentru evoluția companiilor. Din 
perspectiva unei companii modul în care un angajat se raportează la 
eşecul îndeplinirii sarcinilor (variabila internă) poate conduce la un cri- 
teriu de performanţă și formula astfel o exigenţă din partea sistemu- 
lui — valorificarea nereuşitelor în exercitarea profesiei pentru a învăța 
(toţi) din ele. Cine face dovada că a învăţat ceva dintr-un eşec și pune 
la dispoziţia sistemului învăţarea sa are această competenţă. Cu cât a 
învăţat și schimbat comportamentul lui și a sistemului mai mult pen- 
tru ameliorarea participării la el, cu atât este mai competent. Nevoia 
de învăţare, de evoluţie a sistemului este astfel şi ea atinsă. 

Exigenţele pot fi formulate cel mai bine de întreg, sistemul sau de 
persoane care pot participa cu competenţă crescută, care înțeleg, acest 
joc pe trei planuri / niveluri, prin analiza variabilelor care ar trebui 
urmărite ca să se atingă performanţa în cadrul sistemului. 


Scurt istoric al noțiunii de competență 


Conceptul de competenţă a fost introdus în literatura legată de 
dezvoltarea resurselor umane prin lucrările concurente a doi psiho- 
logi, Robert White și David C. McClelland. White începând cu anul 
1959. Pe lângă inteligenţă, o serie de caracteristici ale personalității 
cum ar fi motivaţia, imaginea de sine, atitudinile etc., pot face diferența 
între succes și insucces, între performanţă și insucces?. Diverși autori 
propun diferite definiţii, legate cu deosebire de realizarea cu succes 
a unei anumite sarcini ori îndeplinirea unui rol. Deosebirile apar, nu 
din dorința de a propune altceva, ci mai ales din cauza proceduri- 
lor, abordărilor și a filosofiilor diferite care stau în spatele lor. Dubois 
(1990) propune, de exemplu, o definiție a competenţei ce subliniază 


ê David D. Dubois, William J. Rothwell et al., Competency-Based Human Resource Manage- 
ment, Davies-Black Publishing, 2004, Capitolul 2. 


7 McClelland (1973) originated an approach for predicting competence that was notably 
different from widely accepted intelligence tests of the time. He suggested that althou- 
gh intelligence influences performance, personal characteristics, such as an individual's 
motivation and self-image, differentiate successful from unsuccessful performance and 
can be noted in a number of life roles that include job roles.”, Op. cit., cap. 2, Background 

acele caracteristici necesare care conduc la performanţă într-un anu- 
mit rol al vieții. Scopul definiţiilor este de a identifica acele caracte- 
ristici necesare, de a prezice și de a ajuta la obținerea succesului. De- 
mersul urmărește însă completarea unei viziuni simplificatoare care 
afirmă că este suficientă cunoașterea și inteligența pentru obţinerea 
performanţei. 

Pot fi identificate două direcţii principale privind interpretarea 
competenţei, una susține că ea cuprinde doar cunoștințe și deprinderi, 
cealaltă spune că în competenţă intră tot ce contribuie la performanța 
şi succesul îndepliniri unei sarcini sau a unui rol’. Astăzi sunt inventa- 
riate un număr mare de competenţe și de niveluri de atingere a aces- 
teia, toate firmele serioase, confruntate cu mișcarea de personal își 
definesc profilul posturilor prin competențele necesare și descrierile 
acestora. 

După cum se poate observa din ceea ce își propune acum educația, 
competenţa a intrat și în lumea ei, în instituţiile de profil de la toate ni- 
velurile. Este prezentă la locul de muncă, pentru ameliorarea factorilor 
ce determină performanța, dar și aici este confundată adesea cu deprin- 
derile. Este atât în interesul persoanei cât și al angajatorului ca odată 
absolvită o formă de pregătire a unei instituţii, să nu aibă probleme cu 
adaptarea la locul de muncă. Pentru a răspunde acestei duble constrân- 
geri educaţia este împinsă în direcţia trecerii de la cunoștințe ce trebuie 
transmise la competenţe ce trebuie avute de elev. Este destul de dificil 
să transmiţi cunoștințe, chiar dacă cunoști legile învăţării de acest tip”, 
însă și mai greu este să formezi competenţe. Din fericire și în acest caz 
pot fi identificate elementele de bază, rezultate tot din studiul și dezvol- 
tarea unor activități unde se pune accent pe performanță." 


Înțelegerea competenţei 


In practica juridică competenţa este asociată cu atribuţiile (iar prin 
aceasta și cu puterile) încredințate de un grup uneia din părțile sale. 


8 Ibidem 
? A se vedea de exemplu Bruce Wilkinson, Cele 7 legi ale învățării, Editura Logos, Cluj 
Napoca. 


10 Vom face referiri pe larg la astfel de materiale ce provin cu deosebire din zona coaching- 
ului, cu deosebire la cartea Jocul interior și munca, de Timoty Gallwey. 

Spre exemplu, unele responsabilități legate de educație precum și pu- 
terea de a decide cum se organizează o parte precisă a lucrurilor în 
acest domeniu sunt delegate în stat, potrivit legii educației, ministeru- 
lui educației. Un organ al statului poate decide pe un domeniu numai 
dacă are competențe atribuite sau responsabilitate în acel domeniu. 
Aici competența arată una dintre funcțiile la care poate fi folosită, ace- 
ea de gestionare a puterii grupului prin delegarea responsabilității, de 
aceea în acest context am putea să o numim înțelepciunea utilizării și 
a dobândirii unei puteri autentice în grup. 

Termenul de competență poate primi mai multe înțelesuri, depin- 
de de perspectiva din care este privit. Dicționarul ne dă două sen- 
suri, primul ca încredințare a unor responsabilități de către un sistem 
către o parte a sa, a doua este orientată către partea sistemului care 
are responsabilitate și evaluează în ce măsură ea este capabilă să o 
satisfacă. Definiția este destul de clară: competența — 1. capacitate a 
cuiva de a se pronunţa asupra unei probleme, de a face ceva. 2. aptitu- 
dine, calitate a unei autorităţi, a unui funcţionar de a exercita anumite 
atribuţii (dexonline.ro). Din definiţie este deja evidentă natura duală 
a competenţei, fie ea câștigată prin denotaţie sau prin conotaţie. Pri- 
ma înţelegere este centrată pe persoană, a doua pe sistemul în care 
aceasta acționează, în care o funcţie îi este încredinţată unei autorităţi, 
persoane etc. 

Am putea spune astfel că prin competenţă este normată și evalua- 
tă participarea unei părți la un sistem. Această dublă semnificaţie este 
acceptată și subînțeleasă astăzi în majoritatea limbilor. 

Etimologic mai pot fi desprinse și alte înţelesuri. Rădăcina dublă 
din latină a termenului com (împreună) + peto (cerere, căutare, dorință, 
atac) ne poate orienta către următoarele semnificații: dorință comună, 
căutare, cercetare în comun, o cerere, revendicare a grupului pentru 
a atinge o ţintă sau căutarea împlinirii unor nevoi. Termenul rezultat 
pare a acoperi toate etapele, de la căutarea mijloacelor prin care este 
realizată o nevoie a unui grup până la formularea de cereri şi exigenţe 
către părţile sale pentru atingerea obiectivului comun. Cuvântul latin 
generic, competo poate însemna criză, potrivire sau chiar atac. Nevoia 
determină o criză, potrivirea cere o armonizare a mijloacelor, grupa- 
rea cu alții care au aceeași nevoie, iar atacul presupune o pricepere, de 
la strategie până la îndeplinirea efectivă a sarcinilor fiecărui membru 
al grupului. 

Este important de remarcat că în aceeași familie lexicală este și cu- 
vântul apetență, care înseamnă „tendinţă a cuiva către ceea ce îi poate 
satisface nevoile”. Diferenţa majoră ce apare la competență este dată de 
prefixul com, care sugerează o unificare a voinţei participanţilor la un 
grup, tendinţa lor de a gestiona una sau mai multe nevoi comune, de 
la identificarea lor, până la atribuirea de responsabilităţi şi evaluarea 
îndeplinirii sarcinilor atribuite participanţilor. 

Observăm că de competenţă nu se poate vorbi decât în cadrul unor 
colective, în care anumite responsabilități sunt încredințate părților 
acestor sisteme. Modul în care sunt acestea asumate și satisfăcute este 
numit tot competenţă, iar într-o altă interpretare, cea mai exploata- 
tă astăzi, acest termen desemnează și calitățile, deprinderile necesare 
pentru a îndeplini cu succes o activitate. Reducerea competenţei la de- 
prinderi și atitudini etc., adică la caracteristici strict individuale, a con- 
dus la neînțelegerile de astăzi privind competenţa. Ceea ce îi lipseşte 
este elementul integrator, care nu poate fi găsit ca o realitate în sine, ci 
numai în participarea cu calitățile proprii la viaţa grupului. 

Prezenţa competenţei nu este un moft, ci o condiţie fără de care 
implicarea în viața unui întreg supraindividual nu este satisfăcătoare, 
de aceea și nevoia personală de competenţă este ridicată, cu deosebire 
acolo unde performanţa contează. 

Pornind de la semnificația competenţei de „putere de a face împre- 
ună lucrurile pentru satisfacerea nevoilor comune”, putem interpreta 
competenţa ca pe mijlocul și arta de a gestiona bine puterea avută îm- 
preună. Primul act al puterii comune este delegarea responsabilităților, 
iar actul ce închide cercul este evaluarea competenţei părţilor de a face 
posibilă realizarea activităților care susțin viaţa întregului. Pentru a 
funcționa bine sistemul, procesul acesta trebuie să se desfășoare conti- 
nuu, astfel responsabilitatea delegată şi satisfăcută prin acțiuni conforme 
cu exigenţele stă în centrul funcţionării oricărui sistem. Nu o să insistăm 
pe acest proces, mai mult ne vom orienta atenţia pe premisele care stau la 
baza menţinerii lui decât pe modul concret în care el se desfășoară. 


Participarea de calitate 


Noţiunea de parte are o semnificaţie interesantă, pe de o parte are 
o individualitate proprie, altfel nu ar fi definită ca şi parte, iar pe de 

altă parte este o componentă a unui întreg. Tot prin acest termen pu- 
tem desemna diferite puncte de vedere (poziționări diferite), așa cum 
poate fi observat din fraza precedentă, unde termenul a fost folosit 
cu ambele înțelesuri. Un lucru privit dintr-o parte, dintr-o anumită 
perspectivă, poate să ne dezvăluie diverse proprietăţi, dar privit din 
altă parte, se poate vedea altceva. Un exemplu consacrat este cel al 
naturii luminii. Privită din perspectiva unor experienţe lumina este 
o undă, iar pe de altă parte, din perspectiva altor experienţe, lumina 
este formată din particule. Ambele perspective, deşi contradictorii, 
sunt simultan valabile, adică lumina poate fi descrisă şi ca undă și ca 
„ploaie” de particule." 

Participarea este o noțiune cuprinzătoare, relativ greu de descris și 
de cuantificat. Totuși, grație unor eforturi susținute, de-a lungul unor 
perioade îndelungate, din diverse spaţii culturale, astăzi se poate dis- 
cuta destul de precis despre acest lucru. Competența este participarea 
solicitată şi evaluată din perspectiva unui grup. O persoană compe- 
tentă este aceea care are o participare de o calitate ridicată la activi- 
tatea unui grup, sau în interesul grupului. Scopul participării nu mai 
este unul individual, ci în interesul grupului, scopul personal fiind 
satisfăcut prin participarea la beneficiile oferite de grup. 

Astfel, spre exemplu, dezvoltarea competenţelor la copii nu este doar 
un scop personal al elevilor, ci și unul în cadrul unei societăți. Pentru 
această activitate se cere competenţă din partea sistemului social, a struc- 
turilor desemnate, a profesorilor, care este răsplătită printr-o remunerație 
şi eventual un anumit prestigiu social pentru cel care lucrează în ele — 
educatorul, învățătorul, profesorul. Participarea profesorului (tot ce face, 
dar și tot ce este în faţa elevului) la această activitate în interesul copilului 
şi a societăţii este evaluată ca și competenţă a sa. Competența profesoru- 
lui este şi în interesul copilului, dar şi al societăţii deoarece o societate pu- 
ternică se bazează pe indivizi puternici. Ideală este situația în care scopul 
personal al angajatului este același cu scopul social, când are loc o aliniere 
și nu o lipsă de sincronizare ori o orientare antagonistă. 

Participarea cuprinde acțiunea, care presupune obligatoriu o 
intervenţie, o manifestare, în timp ce participarea se poate mărgini şi 
la simpla observare, conştientizare neutră ori neimplicare semnifica- 
tivă ori vizibilă. Sentimentul intern al asumării responsabilităţii, ine- 
rent competenţei, nu presupune obligatoriu o acţiune specifică în plan 


"1! Asupra subiectului vom reveni în capitolul 16. 

vizibil, dar determină, de la nivelul grijii (ca atenție intensificată), ceea 
ce se întâmplă. Un coechipier competent poate uneori doar să asculte 
un coleg, fără a face nimic concret, iar acest lucru poate avea efecte 
benefice privind relaționarea sau depășirea unei probleme. Din aceste 
motive, competenţa nu se poate mărgini la acțiune, ea este legată și de 
asumare, angajament, implicare lăuntrică, acestea nu se văd direct la 
exterior, dar au puterea de a influenţa decisiv acţiunile. 


Competența — concept integrator 


Un argument împotriva demersului educativ orientat spre 
competenţe este legat de lipsa unei definiţii clare, operabile pentru 
acest concept. Diverși autori propun definiții descriptive, care nu în- 
trunesc consensul, centrate pe ceea ce ea presupune la purtător — apti- 
tudini, atitudini etc. ori pe context şi interacțiunea cu el. 

Interesant este că la fel ca oamenii, și instituțiile au competenţe. 
Doar că în cazul lor se referă mai mult la asumarea ori delegarea de 
atribuţii către ele. Modul în care își îndeplinesc aceste atribuţii este 
mai rar luat în discuţie. Spre exemplu, este de competenţa instanţelor 
să judece neînțelegerile între persoane, de competenţa școlilor să 
facă educaţie etc. Cum anume se face judecata ori educaţia ține evi- 
dent de competenţa lor. De observat că și aici avem două sensuri ale 
competenţei. Unul se referă la poziționarea în sistem a unei entităţi, 
celălalt la exprimarea ei în sensul îndeplinirii rolului său. Din aceste 
motive competența este un concept puternic prin capacitatea de de- 

Înţelesul termenului poate fi clarificat dacă abordăm problema din 
trei perspective, de pe trei niveluri în care are loc participarea. 


Perspectiva integratoare 


Mai întâi abordăm problema din perspectiva sistemelor integra- 
toare. C.R. Motru a justificat bine faptul că omul și nevoile ori, mai des, 
dorințele lui, se formează în cadrul unor culturi, nu în legătură directă 
cu mediul”. Prin activitatea pe care o desfășoară, omul participă la un 


12 Constantin Rădulescu-Motru, Puterea Sufletească, Editura Semne, Bucureşti, 2009, p. 58 

sistem social şi economic, la multe grupuri cu diferite culturi specifice, 
cu diverse câștiguri. Grupurile au cultura lor, dar și nevoile lor de a 
supraviețui şi a se dezvolta. Competența este o exigenţă formulată de 
un grup către membrii lui pentru a asigura buna funcționare a întregu- 
lui. O persoană incompetentă este de obicei presată spre performanţă 
în grup, mai ales dacă există o concurenţă între grupuri. La fel, ea poa- 
te fi o exigenţă de a face ceva — o însărcinare, formulată la adresa unei 
instituţii în cadrul unei societăţi, ce reglează funcționarea ei. 

Rolul important jucat de cultură abia acum iese în evidenţă. Dacă 
în trecut cultura era „de bon ton”, considerată necesară pentru afirma- 
rea omului luat ca individ, acum este scoasă în evidenţă importanţa și 
rolul ei social. Cultura organizaţională identifică de fapt competențele 
şi le cere de la membrii săi, mai mult sau mai puţin explicit, propunân- 
du-le şi un mod de a fi. Formularea explicită a exigențelor se realizea- 
ză în funcţie de nivelul conștiinței de sine a organizaţiei. 

Capacitatea omului de a identifica cultura organizaţională, de a se 
adapta și a lucra în spiritul ei, nu mai este o opţiune facultativă, ci o 
condiție a menţinerii și participării lui în acea organizație. Satisfacția 
lui de a lucra într-un grup depinde de potrivirea între cultura proprie, 
opţiunile personale și cultura grupului. Un om moral nu poate rezis- 
ta într-o organizaţie care disprețuiește această trăsătură de caracter și 
pune accent doar pe rezultate, indiferentă la mijloacele morale/imora- 
le prin care acestea sunt atinse. 

Cultura, în ansamblu, iese de sub controlul unei organizații re- 
strânse și face parte din produsul care rezultă din opțiunea unei 
societăţi. Astfel putem deosebi o cultură a unui popor, a unei zone 
mai întinse - de exemplu Europa, Asia, sau chiar o cultură la nivel 
mondial, unde, diverse culturi se află în interacțiune. Din aceasta pot 
rezulta integrarea și influenţa reciprocă a culturilor, care sunt astfel 
procese vii, care se desfășoară permanent - de exemplu traducerile 
cărţilor, circulaţia filmelor etc. Schimbările majore se produc nu sub 
influenţa directă a unei persoane, ci a unei culturi, pe care persoana o 
poate doar influenţa, cu puţine excepţii — întemeietorii de culturi, a se 
vedea creștinismul, budismul, islamul etc. 

O analiză temeinică a influenţei culturilor poate fi găsită în cartea 
Culturi şi organizații Softul mental. Raportări diferite conduc la abor- 


13 Geert Hofstede, Gert Jan Hofstede, Michael Minkov, Culturi și organizații Softul mintal, Co- 
operarea interculturală și importanța ei pentru supraviețuire, Editura Humanitas, Bucureşti, 2012 

dări, rezultate şi chiar civilizații diferite, care pot fi văzute ușor din 
manifestările culturale şi consumul cultural specific. 

Gradul de participare la condiția de român, european, creștin etc. 
este dat de nivelul de asimilare şi acceptare a culturii respective. Aceas- 
tă cultură poate fi adoptată oarecum implicit, printr-o legătură care se 
realizează la nivelul unei rezonanţe profunde, dar neconştientizate, 
sau explicit, atunci când sunt recunoscute reperele de bază ale culturii 
şi acceptate în cunoştinţă de cauză. Ultima asumare presupune deja 
contactul și raportarea la o altă cultură, față de care apare diferența 
specifică. 

Din această perspectivă competenţa nu se referă, de exemplu, doar 
la a face „româneşte” sau „creştinește” un anumit lucru, ci merge mai 
departe spre „a fi” potrivit cu exigenţele acestor culturi. Dacă mergem 
şi mai departe, competență poate însemna şi o participare conştientă 
de influenţa culturală, care rămâne deschisă diferitelor abordări cul- 
turale. Despre „a fi” este mai ușor de vorbit dacă privim dintr-o per- 
spectivă individuală. 


Perspectiva individuală 


Privită dinspre persoană, rădăcina latină a termenului, „compe- 
tentia” tradus la noi prin „în stare” — poate însemna capabil să facă 
anumite lucruri, care are în sine posibilitatea de a se achita cu succes 
de anumite sarcini. Dar acest termen, luat strict, poate însemna și pre- 
zent în ceea ce face, în situaţie, nu în altă parte, ci cu totul în ceea ce se 
întâmplă în locul și la momentul respectiv (starea unui sistem fizic 
este dată de proprietăţile lui la un moment dat). 

Cel care se vinde unor soluţii prealabile este cumva pe pilot au- 
tomat, căzut în preocupare (dinainte ocupat), ratând starea prezentă, 
cum ar spune Heidegger”. Astfel, numai cineva care are grijă (este 


i, „Obişnuit, competenţa e legată de „a face”, de ce realizează cineva, iar, raportat la înzes- 
trarea personală, noțiunea se rezumă la a avea în vedere capacitatea cuiva de a avea rea- 
lizări, deci tot la premisele care pot asigura pe „a face”. Nu se ține seama de participarea 
lăuntrică, afectivă a subiectului. Or, în această situaţie, cum competenţa este o condiție 
sine qua non a existenţei omului, a vieţuirii lui, a o canaliza exclusiv sau preponderent 
spre „a face” înseamnă a opera personalitatea de fibra sa specific umană și a o transforma 
într-un robot programat spre a produce.” — Miron Scorobete, corespondență personală. 


15 Aceste aspecte sunt prezentate mai pe larg în capitolul 17, II. 

atent) la participarea sa în momentul respectiv poate fi prezent întreg, 
la ceea ce se desfășoară — este „în stare”. 

Această perspectivă este foarte importantă, deoarece prezintă par- 
ticiparea autentică, și va fi explicitată și în alte secțiuni ale lucrării". 


Perspectiva interacțiunilor 


Înțelegerea dublă a acestui termen, în care sunt cuprinse deodată 
atât subiectul în starea sa, cât și participarea, integrarea acestuia în su- 
praindividual, este chiar mai mult decât au sperat filosofii să găsească 
pentru a prezenta condiția umană. Semnificația termenului exprimă 
foarte bine atât pe „a fi” prezent pe deplin cât şi pe „a face” la calitate 
maximă. 

Prefixul „com” se folosește pentru a arăta unirea care se întâm- 
plă în cadrul/cu elementele cuvântului precedat. De exemplu „pune- 
rea” vectorilor laolaltă pentru a obține vectorul rezultant se numește 
„compunere”. La fel, termenul competenţă poate desemna sau in- 
dica puterea grupului, ca rezultat al punerii împreună a puterilor și 
capabilităților individuale (al coerenţei grupului). Desigur nu este 
vorba de grup ca o simplă asociere pe bază de interese, ci a unuia in- 
tegrat organic. Această putere se desăvârșește numai împreună, nu ca 
rezultat al unui demers strict individual. 

Spre exemplu, „Devenirea întru ființă” a lui Constantin Noica nu 
surprinde nuanţe aşa profunde deoarece nu poate scăpa de centrarea 
pe persoană. Înţelepciunea individuală nici nu poate ieși din această 
cursă, prin însăși formarea ei rămâne blocată pe persoană. Omul sin- 
gular doar descoperă acum competenţa, impusă nu de o persoană, ci 
prin înțelepciunea și cultura de grup, ca o nevoie a sa. 

Integrarea persoanei prin ameliorarea interacțiunilor nu este doar 
o nevoie teoretică, ci surprinderea unei dinamici pe care competența 
o recunoaște și o cere. De fapt poate fi socotit chiar actul de realizare a 
unității la nivelul conștiinței umane (subiectul va fi dezvoltat în subca- 
pitolul „Puterea sufletească”). Integrarea este un proces ce trebuie rea- 
lizat pentru a obţine o dezvoltare a competenţei persoanei și a extinde 
participarea sa la grup. Este probabil partea mai greu de realizat, dar 
și cea mai greu de conceptualizat. 


16 Capitolul Filosofia, cu deosebire la subcapitolul dedicat contribuției lui Heidegger. 

Rămâne un mister pentru fizicieni de unde „ştie” lumina cu ce sis- 
tem interacționează, cu unul format din două fante sau un sistem ato- 
mic, cum anume se face ieşirea din dualism în favoarea uneia din ca- 
racteristici. Nu este vorba de o decizie sau condiționare prealabilă, ci 
de o participare diferită, în funcție de împrejurări. Aşa și competenţa, 
în funcţie de împrejurări ea va avea „curgere” diferită, dinspre per- 
soană spre grup, sau dinspre grup spre persoană. Acest demers este 
al participării, nici persoana, nici grupul nu știu dinainte ce iese din 
interacțiunea și participarea lor la aceeași realitate și la schimbul cu 
mediul extern. 

Integrarea persoanei, realizarea unității între prezența în grup, dar 
şi în sine, nu este în actul conducerii, ci în acela al unei relaţii orien- 
tate spre slujirea grupului, în îndeplinirea unei funcţii înăuntru, nu 
în detașarea de el și în încercarea de a-l orienta dinafară. Împotriva 
acestei evidențe, majoritatea oamenilor cred că a conduce este cea mai 
înaltă demnitate la care poate ajunge omul, dar ei nu realizează că o 
asemenea poziție împiedică participarea reală la grup prin situarea 
în afară, ca centru de forță şi orientare a lui. Sunt însă şi multe per- 
soane care au înţeles acest lucru, în creştinism spre exemplu, chiar 
este promovată această situare. lisus Hristos atrage atenţia creștinilor 
asupra lui, făcând în seara dinaintea răstignirii Sale și gestul de sluji- 
re care pentru un conducător este inacceptabil — spălarea picioarelor 
ucenicilor. Integrarea este realizată concret și se observă prin relaţiile, 
interacțiunile dintre membrii grupului. Astfel în preajma competenţei 
se poate realiza și o mai bună interacțiune în cadrul grupurilor. 


Aportul la ameliorarea interacțiunilor 


Acest termen a pătruns și în limbajul cotidian unde este folosit pen- 
tru că se simte un aport semnificativ la explicarea corectă a situaţiei 
prin utilizarea lui. Intuitiv, toată lumea înțelege că un om competent 
este cel care poate să facă bine un anumit lucru în cadrul unui sis- 
tem supraindividual. În trecut se spunea despre cineva care nu reușea 
să facă un anumit lucru că este nepriceput, incapabil, sau, mai grav, 
chiar că este prost şi nu știe face ce este de făcut, dar astăzi spunem că 
este incompetent. 

Deosebirea este importantă, prostia poate fi socotită un fel de 

handicap ce nu poate fi depășit, fiind legată de limitele naturale ale 
omului respectiv, în timp ce competenţa este un lucru ce poate fi do- 
bândit și nu face referire la „motorul” acțiunii, omul, ci mai ales la 
acţiunile desfășurate, care probabil nu au inclus și acele activități care 
ar fi putut dezvolta competenţa. Astăzi se acceptă inclusiv faptul că 
omul se poate schimba, nu doar în domeniul convingerilor, ci până la 
nivel fizic, că sistemul nervos și alte organe pot evalua, prin învăţare şi 
adaptare. El poate să-și dezvolte competențele, astfel se oferă omului 
şansa de a se descurca mai târziu într-o situaţie care astăzi îi ridică 
probleme. 

Acest lucru este foarte important în ceea ce privește relaţiile inter- 
personale. Acceptarea schimbării este o premisă importantă pentru 
evitarea judecării și condamnării celorlalți din motive care nu ţin ne- 
apărat de ei şi care, adesea, nici nu le sunt imputabile. Spre exemplu, 
un copil dintr-o familie dezorganizată poate nu are anumite abilități 
ce stau la baza unor competenţe pentru că în familia sa nici nu s-au ce- 
rut vreodată. Dar la o schimbare de mediu, dacă sunt și alte exigențe, 
s-ar putea ca acestea să apară și să se dezvolte. 

Omul nu este un simplu mijloc de producţie care trebuie doar să 
se mai și distreze din timp în timp, ca să poată iar lucra pentru altul ca 
să câștige cele necesare existenţei sale şi ale familiei, ci un participant 
complex la o realitate și mai complexă. Nevoile sale de implicare și de 
responsabilitate la locul de muncă sunt motive pentru care el nu poate 
fi depersonalizat prin muncă fără a afecta calitatea acesteia. Dacă ar fi 
să facem o comparație, putem să îl privim ca pe un neuron, destul de 
inteligent în sine, dar care nu își arată valoarea decât în rețeaua forma- 
tă cu ceilalți neuroni. Competența ar putea avea astfel o semnificație 
ca răspuns la provocările adresate rețelei şi o exprimare a calității par- 
ticipării la această rețea supraindividuală. 


Competenţă sau expertiză? 


Înainte de a trece la o schimbare de poziționare este utilă și o deli- 
mitare conceptuală de termeni apropiați. Unul dintre reducționismele 
la care este supus conceptul de competenţă este datorat înțelegerii ei 
ca pe un complex de deprinderi care permite a face bine ceva, oare- 
cum independent de context și de participarea globală, după modul 

în care un aparat sofisticat acționează programat, tot mai perfect în 
realizarea sarcinilor. Astfel unii autori (ex. Robert ]. Stenberg) o situ- 
ează înainte de atingerea nivelului de expert, expertiza fiind atinsă 
la limitele superioare ale competenţei. Acceptarea acestei concluzii 
depinde de înţelegerea termenului expert. Dacă aplicăm o reducţie 
disciplinară şi spunem că expertul este pe o anumită disciplină ori 
ramură a ei, atunci competenţa este evaluată în funcţie de stăpânirea 
disciplinei/domeniului de interes. Dar competenţa este evaluată de un 
sistem format din mai multe persoane, în funcție de nivelul în care o 
anumită sarcină din cadrul lui este bine îndeplinită. Putem astfel avea 
experți în anumite domenii, dar care nu ştiu lucra în echipă şi sunt cu 
totul străini de alte discipline, motive pentru care este greu de decla- 
rat că sunt competenţi. Sau, din cauza unor probleme nerezolvate la 
nivel individual, de altă natură decât gândirea aplicată la domeniul 
de expertiză, participarea sa să fie foarte dificilă când e nevoie de co- 
laborare (exemplu nu are încredere în nimeni), deși își cunosc meseria 
foarte bine. 

Din aceste motive cele două concepte acoperă diferite domenii ale 
acțiunii umane, și nu este indicat să le confundăm ori să le punem pe 
aceeași linie. 

Inainte de a trece la o schimbare de poziţionare este utilă și o deli- 
mitare conceptuală de termeni apropiaţi. Unul dintre reducţionismele 
la care este supus conceptul de competenţă este datorat înţelegerii ei 
ca pe un complex de deprinderi care permite a face bine ceva, oare- 
cum independent de context și de participarea globală, după modul 
în care un aparat sofisticat acționează programat, tot mai perfect în re- 
alizarea sarcinilor. Astfel unii autori (ex. Robert J. Stenberg) o situează 
înainte de atingerea nivelului de expert, expertiza fiind atinsă la limi- 
tele superioare ale competenţei. Acceptarea acestei concluzii depinde 
de înțelegerea termenului expert. 

Dacă aplicăm o reducţie disciplinară şi spunem că expertul este 
pe o anumită disciplină ori ramură a ei, atunci competenţa este eva- 
luată în funcţie de stăpânirea disciplinei/domeniului de interes. Dar 
competența este evaluată de un sistem format din mai multe persoa- 
ne, în funcţie de nivelul în care o anumită sarcină din cadrul lui este 
bine îndeplinită. Putem astfel avea experţi în anumite domenii, dar 
care nu știu lucra în echipă și sunt cu totul străini de alte discipline, 
motive pentru care este greu de declarat că sunt competenți. Sau, din 

cauza unor probleme nerezolvate la nivel individual, de altă natură 
decât gândirea aplicată la domeniul de expertiză, participarea sa să fie 
foarte dificilă când e nevoie de colaborare (exemplu nu are încredere 
în nimeni), deși îşi cunosc meseria foarte bine. 

Ceea ce face diferența este chiar acest lucru, colaborarea. Expertul 
este un individual bine pregătit într-un domeniu,competentul este cel 
care, împreună cu echipa schimbă lucrurile. Astăzi este greu de conce- 
put o realizare deosebită fără lucrul în echipă. Mecanica cuantică nu a 
fost realizată de experţi, Heisenberg, era tânăr când a descoperit ideile 
care stau la baza formalismului mecanicii cuantice, nu era încă expert 
în fizică ci un asistent care s-a luat cu seriozitate şi a stat ani de zile 
lângă o problemă nerezolvată. Fizica atomică, așa cum o vedem astăzi 
nu era atunci. Ideile lui au fost discutate cu cei apropiaţi, apoi printr- 
un efort de grup, care a inclus și fizicieni din alte țări, s-a pus la punct 
descrierea mecanicii cuantice. Un expert este mai mult un prizonier 
a ceea ce se știe decât un gânditor creativ, dispus la schimbarea pro- 
priei gândiri. Dacă privim din altă perspectivă, omul devine „expert” 
graţie unui interes deosebit nu a unei pregătiri formale, atestate cu 
diplome. Pasiunea nu pare a fi prinsă în înţelegerea clasică a acestui 
termen. Pentru a fi creativ într-un domeniu sigur că este nevoie să ai 
un punct de plecare bine întemeiat pe ceea ce se ştie deja, dar mai mult 
decât asta trebuie să existe o hotărâre statornică de a rezolva o proble- 
mă. Pentru expert problemele sunt în general rezolvate. 

Din aceste motive cele două concepte acoperă diferite domenii ale 
acțiunii umane, și nu este indicat să le confundăm ori să le punem pe 
aceeași linie. 


CAPITOLUL 2. 
COMPETENŢĂ ȘI PREZENŢĂ 


Participarea de calitate presupune prezenţa în situaţie. În majori- 
tatea situațiilor obișnuite stereotipizarea ocupă mai mult decât gândi- 
rea proaspătă și „s-ar părea că majoritatea actelor de cunoaștere sunt 
recunoașteri și catalogări prăfuite și superficiale ale stereotipurilor. O 
astfel de clasificare comodă, în categorii deja existente, este profund di- 
ferită de perceperea reală, concretă, cu toată atenția, a multiplelor fațete 
ale fenomenului unic. Numai o astfel de cogniție poate aduce deplina 
apreciere şi savurare a oricărei experienţe... o mare parte din ceea ce 
trece drept cogniţie este numai un substitut al ei, un truc ieftin, necesar 
ca urmare a exigențelor faptului de a trăi într-o realitate a fluxurilor și 
evenimentelor fără a fi dispus să recunoști acest fapt.” A. Maslow sub- 
liniază că nu vrea să fie înţeles greșit, nu este împotriva abstractizării 
şi conceptualizării, nu putem trăi fără ele: „Ideea este că ele trebuie să 
aibă la bază experienţa, nu să fie goale sau artificial umplute. Trebuie să 
fie înrădăcinate în realitatea concretă și legate de ea. Trebuie să aibă un 
conţinut cu sens, în loc să fie simple cuvinte, etichete, abstracţiuni.”!8. 
Studiul din care este preluat citatul se ocupă chiar cu abstractizarea pa- 
tologică, reducerea la abstract și pericolele asociate. 

Pentru că nu ia în considerare aceste aspecte școala a devenit locul 
în care de dragul abstracţiunilor se preferă o orientare spre patologic, 
îndepărtarea de percepţia şi observarea deschisă a realităţii. Legătura 
cu competenţa este evidentă, odată afectată prospeţimea participării, 
şansele de a vedea realitatea așa cum este se reduc, de unde o scădere 
a calităţii participării. 

Dacă „conceptul de participare se distinge în cât de mică măsură 
de cel de percepție, diferența constă în accentul întrucâtva mai mare 
pe acțiunile selective, de pregătire, de organizare şi de mobilizare.” 


17 Abraham Maslow, Stereotipizare versus cogniție autentică, publicată în Motivaţie și perso- 
nalitate, Editura Trei, București, 2007, p. 369 


18 Op. cit, p. 369 


19 Op, cit, p. 369 

Nu putem să nu remarcăm aici cât de departe este modelul cultural 
şi practica curentă a școlii de accentul pe astfel de activităţi. Aproape 
toate activitățile sunt selectate, pregătite și organizate de profesori. 
Obișnuinţa de a primi acestea de-a gata, lucrul numai cu concepte abs- 
tracte fac viața elevilor în școală artificială, tot mai ruptă de realitate. 

Participarea depinde de actul intern al deschiderii sau a menţinerii 
în zona de confort, cunoscut: „Mai la obiect însă este faptul că putem 
discerne, în reacţiile de participare, între implicarea proaspătă, idiosin- 
crasică, în evenimentul unic, şi recunoașterea stereotipă, categorizată, în 
lumea exterioară, a unui set de categorii care există deja în mintea par- 
ticipantului. Cu alte cuvinte, participarea ar putea să fie nimic mai mult 
decât recunoașterea sau descoperirea în lume a ceva ce am așezat noi 
înşine acolo — un fel de a judeca experienţa înainte ca ea să se producă. 
Ar putea fi, ca să zicem aşa, o raționalizare în numele trecutului sau o 
încercare de a menţine status quo-ul, şi nu o recunoaștere adevărată a 
schimbării, noutăţii și fluxului.” Este dificil să fim permanent prezenți, 
este necesară o mare cantitate de energie psihică, dar competenţa, par- 
ticiparea de calitate reclamă prezența, dacă nu permanent măcar în mo- 
mentele importante, decisive, pentru o bună priză la realitate. 

Sunt mai multe cărți interesante dedicate subiectului numit 
prezenţă, care analizează diferite aspecte ale acesteia, de la cazurile 
generale până la aplicaţiile ei în anumite domenii. După o povestire 
japoneză care ne revelează sursa prezenţei, vom face o scurtă prezen- 
tare a termenului din perspectiva uneia dintre ele. 


Puterea calmului 

O povestioară japoneză preluată din cartea Puterea calmului (doc- 
trina japoneză)?! are calitatea de a prezenta foarte bine esenţa unei par- 
ticipări semnificative. 


MAESTRUL TUTUROR 

Înțeleptul Yoritomo Tashi spune: 

În vremurile de demult, mulțimea zeilor încarna virtuțile sau pasiunile 
omeneşti. Fiecare zeu pretindea că deține taina fericirii ființelor a căror viață 
se desfăşoară pe pământ. Fiecare era sigur că puterea lui are întâietate. Şi 


2% Op. cit, p. 370 
21 Editura Zamolxis, Cluj Napoca, 1994 

bolta azurie răsuna deseori în zgomotul revendicărilor, pe cât de vehemente, 
pe atât de hotărâte. 

Un singur punct, totuşi, întrunea toate aprobările: ROLUL ENERGIEI 
ÎN DOMINAREA PUTERII! 

XXX 

Într-o zi, cereştii rivali, deciseră să se supună hotărârii ]udecătorului Su- 
prem care cântărește sufletele celor ce părăsesc viața pământească pentru a 
intra intr-o viață superioară. 

Unul dintre Nemuritori zise: J 

- Este incontestabil că supremația îmi aparține. Intr-o clipă vă arăt forța 
mea. 

Un fulger strălucitor brăzdă noaptea. O lumină sângerândă coloră azu- 
rul înconjurător. Un bubuit năprasnic, nebănuit până atunci, încremeni pe 
toți zeii. O prăpastie adâncă se deschise, gata să înghită prada. Fiinţele cereşti 
se îndoiră de însăşi invulnerabilitatea lor. 

Când deținătorul fulgerului îşi opri mânia închipuită, Zeul Furtunilor 
vorbi: 

- Forța mea este şi mai de temut. Priviţi spre mări! 

Abia termină aceste cuvinte și marea se ridică în valuri înspumate, urlă- 
toare. În mugetul furtunii, o cavalcadă crescu şi se repezi la asaltul munților, 
amenințând să urce până la cer. 

Jale, în glas sfâşiat, din omenire, se înălță spre zeu. EI făcu un gest Valu- 
rile, potolite, se împrăştiară în largi ondulări, leneşe, spălând domol nisipul 
malurilor, într-o mişcare legănătoare. 

Atunci, în liniştea apăsătoare, se auzi: 

- Puterea în manifestarea forței brutale distruge, nu creează! Puterea 
constă în arta de a supune oamenii şi a-i menține voit sub legea blândeții și 
nu a violenţei. 

Un cântec de flaut începu să sune plăcut. Notele jucară ca nişte flutu- 
raşi. Apoi melodia se răspândi, cuprinse spațiul azuriu, când tristă şi obosită, 
când vibrantă şi puternică, împletindu-se într-un plâns sfâşietor, pentru a 
culmina într-o măreție triumfală. Extaz. 

După stingerea ultimului sunet, nemuritoarele fețe exprimau încă farme- 
cul a cărui putere subjugase toți zeii. 

Pe toți? Nu. 

Unul dintre aceşti nemuritori păstrase o atitudine neschimbătoare, nepă- 
trunsă. Fulgerele nu-l înmărmureau. Asaltul valurilor nu aducea în ochii săi 
liniștiți nici cea mai mică urmă de neliniște. Încântarea sunetelor părea să nu 

trezească în el emoția de care toți erau mişcați. 

Judecătorul Suprem i se adresă. 

- Tu eşti surd, orb, ca muritorul de rând? 

- Nu! Aud şi văd. 

- Netulburat? Inima ta nu bate mai iute sub stăpânirea groazei? Sufletul 
tău nu se înfioară sub influenţa vrăjii? 

- O, Judecător Suprem, inima mea bate, sufletul meu se înfioară. 

- Faţa ta nu se întunecă de groază? Nu radiază nici o strălucire? 

- Nu! EU SUNT CALMUL! Acela care ştie să-și disciplineze impresiile. 
Gloria celorlalți este condițională de emoții, pentru că nu le stăpânesc. La 
ce serveşte comanda forțelor naturii, dacă o melodie, prin extaz, face să cadă 
fulgerul din mâna moleşită de admirație? 

Care este puterea efectivă a celui ce posedă taina farmecelor, dar tremură 
în fața mâniei stihiilor? 

Şi tăcu. 

Atunci Judecătorul Sufletelor spuse: 

- Lui ii aparține toată puterea, în el sălășluieşte adevărata forță. Stăpâ- 
nind pasiunile, el se ridică mai presus de dominația Naturii. Nu se dedă la 
demonstrații inutile. Puterea lui nu şovăie în fața unei forțe potrivnice. El re- 
zistă tuturor sugestiilor zadarnice, nedemne de spirit. Pentru că vă încredeți 
în judecata mea, vă spun: într-adevăr, „CALMUL ESTE MAESTRUL TU- 
TUROR”! 


Din povestire iese clar în evidenţă că la întrecerea puterilor, a con- 
trolului energiei ori a altora, puterea cea mai mare o are prezența, ma- 
nifestată și susținută prin calm. Chiar dacă controlul energiei exterioare 
şi a emoţiilor poate impresiona pe cei ce pot fi ușor impresionați, jude- 
cătorul suprem din povestire a văzut bine că puternic este cel care con- 
trolează propria prezenţă, care rămâne calm în situaţiile dificile și nu 
se lasă pradă instinctelor primare, fie ele legate chiar de supraviețuire. 
Acesta are puterea de a fi cu adevărat prezent chiar și atunci când pare 
serios amenințat ori vraja emoțiilor e gata să pună stăpânire pe el. 


Importanța prezenţei 


Despre asigurarea suportului energetic și gestionarea lui sunt pre- 
zentate câteva detalii în capitolul Jocul interior şi performanța, subcapitol 

Încărcarea bateriilor. Mai important este în acest moment analiza con- 
trolului energiei disponibile. 

O carte care oferă sfaturi pertinente legate de controlul energiei, 
care permite o aprofundare şi o ameliorare a prezenţei a fost scrisă 
de Patsy Rodenburg. Ea are chiar acest titlu: Presence și ne arată cum 
anume omul îşi poate controla energia astfel ca să ne menţinem într- 
un cerc al energiei favorabil prezenţei. 

Rolul prezenţei este considerat foarte important deoarece energia 
pe care ea o gestionează este chiar energia supraviețuirii. Fără ea omul 
este în pericol, indiferent unde este, acasă sau în junglă.” Astăzi pe- 
ricolul nu este numai pe stradă, omul poate fi manipulat prin media 
numai dacă este „absent”. Accesul la această stare nu este ceva nou, 
sunt lucruri cunoscute, dar care nu au primit atenţia cuvenită. Spre 
exemplu, conexiunea între mamă și copilul ei prin prezenţă este atât 
de puternică încât părinţii se pot simți abandonaţi și singuri când ea 
încetează”. La fel precum copiii și animalele sunt constant prezente, 
cu deosebire câinele. Animalele de casă ne transmit că suntem doriți 
şi necesari pentru ele, ne cheamă să fim prezenţi. Starea genuină, des- 
chiderea copilului apare ca urmare a menţinerii constante a stării de 
prezenţă. Dacă se pierde această stare se pierde ceea ce este mai im- 
portant pentru om, șansa lui de a fi. 

Efectul prezenţei este vizibil pretutindeni, de la simpla compasiune 
când vedem un om necăjit până la înalta performanţă sportivă, de la profe- 
sorul de la școală la liderul spiritual sau politic. „A fi prezent este palpitant, 
inspirant, captivant, surprinzător şi chiar înfricoşător în același timp... 
Prezenţa ne face să respectăm, să înțelegem și să empatizăm cu alții ... fără 
aceste întâlniri suntem singuri." Când ceilalți nu sunt prezenţi ne simțim 
ignorați, neimportanți și rupți de mediu. Fără prezenţă nu ne bucurăm de 
întâlniri, străzile sunt periculoase, relațiile nu funcționează. 

Prezenţa nu este deci numai un act pentru sine, ci unul de la baza 
comuniunii, al prezenţei apropiate cu ceilalți și face posibil succesul 
nu doar pentru o persoană, ci și pentru familie, societate și echipe.” 


22 When you are not present you are in danger, whether you are in the jungle or closer to 
home in your work and in your family.” Patsy Rodenburg, Presence, Penguin Books Ltd, 
London, 2007, pp. 3 - 4 


23 Op. cit., p. 6 
2 Op. cit. p. 10 
25 „You will also realize that being present to life is critical not only to your well-being 


48 Competența - participarea de calitate la îndemâna oricui 


Având în vedere faptul că esența competenţei este participarea iar 
prezenţa este starea în care participarea plenară este posibilă, legătura 
competenţei cu prezenţa este evidentă. Din acest motiv merită prezen- 
tate câteva detalii suplimentare. 


Pierderea prezenţei 


Viaţa dificilă, întâlnirile cu oameni care vor să aservească și să con- 
troleze, durerea și suferința asociată unor situații, pot fi motive care 
pot determina oamenii să dorească să nu fie prezenți în situaţia dată. 
Viaţa urbană, aglomerată, cu mii de persoane întâlnite face dificilă 
sau chiar imposibilă prezenţa cu toți. Nu mai este timp nici pentru 
cunoașterea, relaționarea cu vecinii apropiați. Tot mai mulți rămân 
niște străini, iar din acest punct de vedere viaţa la ţară are avantajul de 
a permite o mai bună interacțiune, lasă mai mult loc pentru prezenţă. 
Aici, omului prezent în natură îi este mai ușoară reconectarea și cu 
propria natură. Paradoxal, confortul și facilitățile lumii moderne pun 
piedici în calea prezenţei. Confruntarea cu pericolele, cu viaţa dificilă 
cere prezenţă, iar confortul, satisfacerea nevoilor de bază și dispoziti- 
vele care fac posibil contactul rapid cu oricine, de oriunde, televizorul 
cu multe canale ne fac mai superficiali, sporind izolarea. 

Un exemplu interesant oferit de autoarea cărţii este cel trăit în 
preajma unor americani nativi, Hopi, nomazi. Aceștia au obiceiul ciu- 
dat de a părăsi o zonă în care traiul a devenit prea facil. Răspunsul la 
manifestarea curiozității a scos în evidență o poziționare neașteptată: 
dacă viaţa este prea ușoară îţi pierzi bucuria”. Ei nu caută, nu stau în 
zona de confort ca să nu piardă bucuria vieții, a provocării. Materia- 
lismul, pentru a exista, are nevoie de consumatori care nu sunt fericiți 
şi prezenţi. Ideea că bucuria poate fi găsită cheltuind cât mai mult este 
una mult mai avantajoasă pentru comerț. 

Calitatea prezenţei se poate pierde ca urmare a durerii fizi- 
ce, emoționale sau spirituale deoarece acestea reclamă atenţie și se 
doreşte eliberarea de sub influenţa lor. Pentru a muta atenţia în altă 


but also to the well-being of everyone around you. It is an act of community. It is an act 
of personal intimacy with others. It enables not only the success of an individual but also 
the success of a family, society and team.” Op. cit., pp. 10-11. 


26 „If life is too easy you lose your joy.” Op. cit., p. 14. 

parte se pot consuma diverse substanţe, de la alcool la droguri, dar 
acestea nu readuc prezenţa. Un șofer băut nu este întreg prezent la 
volan, de aceea este periculos. 

Mai mult, schimbările de orice fel, de la carieră până la redeco- 
rarea casei sau căutarea de senzaţii tari nu rezolvă decât temporar 
problema dacă viața este pierdută din interior”. 


Cele trei cercuri ale energiei 


Acestea se folosesc pentru a descrie cum anume circulă energia oa- 
menilor. Circulaţia ei are loc și poate fi observată prin intermediul cor- 
pului, a respirației, a vocii și prin modul în care ascultă, cred și simt. 

Primul cerc este al Sinelui și al retragerii, al introspecţiei și al 
reflecției. Cei care preferă să stea în acest cerc nu sunt prea buni ob- 
servatori a persoanelor și al lucrurilor dinafară. Indicatori privind 
prezenţa unei persoane în acest cerc: 

e se retrage din contactele directe cu ideile ori cu sentimentele 
altor persoane; 
își ține respiraţia sau respiră rapid; 

i se cere să repete ceea ce a spus adesea când vorbesc; 

oamenii se apleacă spre ei ca să îi audă ori să îi perceapă mai bine; 
se simte ignorată, dată la o parte; 

accentul (atenţia) pus(ă) pe conștiința (conştiența) de sine; 

este o prezenţă ștearsă și nu i se simte lipsa când iese dintr-o cameră. 

Prin orientarea energiei spre interior când o persoană este în acest 
cerc pierde contactul cu lumea și se pune în starea de pericol ori de 
prezenţă precară deoarece nu sesizează bine ceea ce este în jur. Acest 
cerc este util când cineva nu doreşte să fie luat în considerare, să fie 
absent. Dacă se înregistrează o menţinere îndelungată în acest cerc se 
pierde bucuria de a trăi şi omul devine timid”. 

Am putea spune că schimburile cu ceilalți și cu mediul sunt limi- 
tate intenționat. Nici nu iese, nici nu intră energie decât oarecum me- 
diat şi intenţionat cenzurat prin conştiență. O persoană este în acest 


27 „You change careers, go travelling, play extreme sports, drive fast cars, take exotic ho- 
lidays or redecorate the house, constantly seeking presence. These strategies might work 
for an hour, a day or a year, but they will not solve your inner deadness.” Op. cit. p. 15 


% Descriere după Op. cit. p. 18 

cerc când nu știe ori nu are suficient curaj ca să participe la ceea ce se 
întâmplă în jurul său, la interacțiuni și relații. Preferința pentru acest 
cerc poate fi și rezultatul unei dorinţe de tip „non-combat” cu viața, 
lipsă de asumare a ei sau de așteptare ca alții să îi dea un sens. In 
acest cerc se ajunge relativ ușor când nevoia de adaptare, de învăţare 
nu este satisfăcută. Nevoia de autonomie este înțeleasă ca izolare, nu 
de participare demnă la relaţii. Izolarea este adoptată și din lipsă de 
încredere (comoditate în a găsi oameni de încredere), adesea crede că 
ştie tot despre toate (altfel de unde preferința pentru acest cerc?), dar 
asta nu înseamnă că nimeni nu e demn de încredere şi că într-ade- 
văr ştie cum stau lucrurile. Am putea spune că pe scena propriei vieți 
preferă postura de spectator — judecător, nu pe cea de actor profund 
implicat. 

Cercul al doilea este cercul în care preferă să stea oamenii care își 
asumă viața, sănătoși din punct de vedere relațional. Înainte de a da 
detalii ar fi poate interesant de văzut și al treilea cerc. 

Al treilea cerc prezentat, este al intimidării și al forţei”. Energia iese 
spre exterior, dar nu este orientată specific, nu are o ţintă precisă, de 
aceea se poate risipi fără rezultat. Persoanele aflate în acest cerc pot 
atrage atenţia asupra lor, dar nu pot obţine respectul imediat, menţine 
colaborarea și legătura din cauza implicării superficiale, nespecifice. 
Energia investită nu se întoarce şi chiar dacă alţii simt investiția de 
energie, din cauza faptului că este imprecisă, este percepută ca imper- 
sonală. Mișcarea și ținta este fixată mai mult în jurul persoanei decât 
direct către ea, rămâne la suprafaţă, nu intră în profunzimea lucruri- 
lor. Din aceste motive cei situaţi în acest cerc sunt adesea percepuți ca 
insensibili, aroganțţi şi oarecum în afara problemei în ciuda implicării. 
Indicatori privind situarea unei persoane în acest cerc: 

e persoanele cu care discută păstrează sau iau o anumită distanţă; 

e poate descoperi că are în jurul ei mai mult spaţiu decât are nevoie; 

e respirația e uneori zgomotoasă, păstrează aer în piept, consu- 

mă și oxigenul altora; 
adesea i se spune sau se percepe că vorbește sau râde prea tare; 

e nuia în considerare cu atenţie persoanele cu care vorbeşte sau 

camera, contextul în care se găsește; 

e nu observă că oamenii din jur nu sunt la fel de entuziasmați 

ca ea; 


2 The Circle of Bluff and Force”, Op. cit. p. 19. 

e simte că trebuie să injecteze energie în orice eveniment social, 

indiferent de preț pentru ea însăși şi pentru alții; 

e simte nevoia să preia controlul discuţiilor chiar dacă a auzit 

numai un fragment din acestea; 

e poartă haine care o ajută să fie remarcată.“ 

Vocea puternică este un indiciu al situării în cercul trei, persoanele 
cu această abordare nu au rețineri să impună soluţiile ori abordarea 
lor altora. Acest cerc poate avea întrebuinţările sale, astfel poate fi fo- 
losit de o persoană pentru a se proteja, a elibera energia proprie și a 
pune pe alții în dificultate. 


Cercul doi — energia conexiunii 

In cercul doi energia este focalizată, merge spre obiectul atenţiei, 
îl atinge şi se întoarce de la el. Persoana din acest cerc stă pe o cale cu 
dublu sens, trimite, atinge şi primește energia înapoi. Se poate dărui 
și primi din acest cerc, persoana reacționează și comunică prietenos şi 
spontan dăruind și primind energie, în cantități egale. Din acest cerc 
o altă persoană este atinsă și influenţată fără a i se impune ceva, prin 
faptul că prima persoană se lasă ea însăși influențată. Persoana din 
acest cerc aude și înțelege ce spune celălalt, este pozitivă și generoasă, 
apropiată. Prezenţa pozitivă din acest cerc este cel mai puternic, crea- 
tiv şi profund mod de a interacţiona cu lumea, arta de a fi prezent este 
arta de a opera din acest cerc.’ 

Indicatori ai prezenţei unei persoane în cercul doi: 

e sesimte ușor concentrată şi alertă; 

e sesimte „în propria piele”; 

e simte pământul sub picioarele sale, (deţine controlul propriei 
poziții, situări); 
își simte respirația completă și ușoară; 
ştie că ajunge (afectează, atinge) la oameni și ei o aud când vorbeşte; 
observă detaliile la alții, ochii, starea de spirit, reţinerile; 
este curioasă în privinţa noului, dar nu obişnuiește să judece; 
recunoaște sentimentele altora; 
vede, aude, miroase, atinge noutatea cu energia sa prin toată ființa. 


30 Traducere aproximativă, Op. cit. p. 20 


31 Am tradus şi adaptat câteva idei din Op.cit, pp. 21, 22, dar am schimbat modul de adre- 
sare, de la exprimarea directă la cea indirectă. Lecturarea textului original poate avea un 
impact mai puternic și ar putea aduce o mai bună înţelegere. 


52 Competența - participarea de calitate la îndemâna oricui 


O persoană din acest cerc este puternică, observată, auzită și 
reținută. Focalizarea precisă a energiei poate crea probleme. Un tată 
slab nu vrea ca fiul său să îi conteste prezența. Copilul este invitat să 
nu prezinte prea mult interes pentru anumite lucruri. 

Problema alegerii cercurilor este şi o problemă culturală, în une- 
le țări este încurajată situarea în cercul doi, în altele este descurajată 
(prin cultură, nu prin politici explicite), în unele familii anumite pro- 
bleme nu sunt niciodată discutate din cercul doi. 

Dacă schimbul energetic este alimentat cu răutate și emoții nega- 
tive, o persoană deschisă este în pericol. Poziționarea în acest cerc nu 
este potrivită pentru interacțiunile în care cealaltă persoană are un 
interes specific (vânzători, studenţi/elevi prea interesați) și nu este cu 
adevărat deschisă, participarea este resimţită ca invazivă. 

Din cercul doi poate fi oprită orice discuţie nedorită și apărată in- 
timitatea, cu delicateţe, fără a deranja. 


Participarea şi cele trei cercuri ale energiei 


Nu insistăm cu prezentarea cărții, deși în ea găsim o analiză fe- 
nomenologică de calitate a participării, în funcţie de cercul energe- 
tic adoptat, la cele mai diverse situaţii, de la muncă și educaţie până 
la iubire. După conştientizarea participării și regăsirea implicării din 
cercul al doilea, viață oricui se poate îmbogăţi simţitor. Este sufici- 
entă conştientizarea pentru ca adaptarea să fie puternic favorizată și 
să aibă loc aproape de la sine. Este interesant de observat că jocurile 
electronice violente, punând omul în situaţie imaginară de pericol, sti- 
mulează situarea în cercul doi. Poate acesta este și motivul principal 
pentru care au succes. 

Analiza poziționării în cercurile care descriu utilizarea energiei 
confirmă faptul că persoana umană se află în condiţia sa cea mai pro- 
prie în calitate de participant deschis, şi că o centrare pe una dintre 
instanțe — propria persoană ori pe ceilalți, duce la o viață foarte difici- 
lă, lipsită de satisfacție. 

In esență am putea spune că fixarea pe unul dintre procese - a pri- 
mi sau a impune prin intermediul energiei schimbate, scoate persoa- 
na dintr-un dialog energetic firesc și foarte necesar pentru echilibrul 
funcţional. 


CAPITOLUL 3. 
COMPETENȚA — COERENȚĂ, INTEGRARE, SENS 


Pentru a atinge competenţa este nevoie de coerenţă. Prin definiție, 
coerenţa reprezintă: 1. legătură strânsă (și armonioasă) între părțile 
sau elementele unui întreg; 2. (fiz.) proprietatea mai multor unde de 
a avea aceeași lungime şi diferențe de fază constante în timp (DEX). 

Prima semnificație se referă la modul calitativ superior în care 
părțile unui sistem sunt în legătură, la modul armonios în care acestea 
lucrează împreună. Din această perspectivă putem spune că partici- 
parea părţilor este de calitate, dacă este realizată o legătură strânsă şi 
se obţine armonia. 

A doua semnificaţie, cea utilizată în fizică ne arată că pentru a se 
realiza coerenţa, diferenţa de fază dintre unde este constantă. Figura 
de interferenţă a luminii este vizibilă numai dacă undele ce interferă 
sunt coerente, adică își păstrează individualitatea în timp. Această re- 
ferire la aspectul individual al părţilor ce interacționează, la nevoia de 
a-și păstra individualitatea, este completarea care ne arată că și acest 
termen face referire la păstrarea părţii cât și la realizarea întregului. 

Din perspectiva integrării părţilor în sistem, realizarea coerenţei 
este probabil cea mai importantă condiție. Calitatea nouă, manifes- 
tarea ei deosebită nu apare decât dacă părţile rămân ele însele, și se 
manifestă numai atât cât ele își aduc contribuţia lor proprie, unică la 
realizarea întregului. Legat de acest lucru merită subliniat un aspect 
important. Coerenţa undelor electromagnetice a două fascicule de lu- 
mină se poate realiza numai dacă ele provin de la aceeași sursă. Nu- 
mai în acest fel cele două „ploi” de lumină generează un efect major, 
stabil, vizibil şi calitativ nou la nivel macroscopic. Armonizarea între 
oameni se realizează la fel, dacă premisele care stau la baza participă- 
rii provin din aceeași sursă. De aceea există nișele sociale care au la 
bază o cultură comună. 

Legătura coerență — 
integrare în realizarea a ceva nou 


Extrapolând această nevoie şi aplicând-o la un grup ce produce 
ceva descoperim nevoia ca părţile să aibă aceeași sursă a acțiunii pen- 
tru ca elementul nou, adus de coerenţă, să fie realizat. De exemplu 
înaintea acţiunii trebuie să existe o înțelegere pentru ca acţiunile să 
se poată completa una pe alta și a nu se anula reciproc. Coerenţa care 
se realizează spre exemplu în funcționarea unei unităţi de producţie 
înseamnă că materialele necesare să fie disponibile toate pentru pre- 
lucrare în cantităţi nici prea mici ca să nu ajungă, dar nici prea mari 
ca să nu blocheze prin sufocare. Dacă unul singur lipsește nu se poa- 
te realiza produsul integrat prin asamblarea lor. Pe de altă parte, de- 
geaba sunt materialele dacă lipsesc mijloacele care să le transforme în 
ceva nou. Coerenţa există între livrarea de materiale și prelucrarea lor. 
Ca să se atingă obiectivele fiecare parte trebuie să își facă bine treaba 
şi să existe o înţelegere între părți privind orarul de aprovizionare și 
cantitățile necesare. 

Mai departe, această coerenţă se duce până la livrările de materiale 
de la furnizori, influențând chiar și activitatea acestora. Ei produc și 
livrează anumite materiale ori lucruri de parcă ar fi înțeleși, deși nu 
există nici un fel de înţelegere directă între ei. Un observator neavizat 
ar putea susține că există înțelegerea între ei, deși singurul lucru care 
există este cerința de la beneficiarul lor comun. De data aceasta ceea 
ce se cere la nivelul superior de prelucrare determină funcționarea 
lor într-un anumit fel, o armonie la nivel inferior. Nu înțelegerea în- 
tre furnizori determină această armonie, ei nu au absolut nici un mo- 
tiv să îşi coreleze activitatea, ci prelucrarea superioară și integrarea a 
ceea ce ei fac într-un produs nou, de către același client a lor, duce la 
funcţionara lor în armonie. 

Apariţia noului este posibilă deci prin coerenţă și integrare. Dacă 
nu ar fi integrarea nu ar fi nevoie de coerenţă, iar dacă coerenţa nu 
există nu este posibilă integrarea. Deşi procesele sunt aparent conse- 
cutive ele sunt simultane. Integrarea părţilor într-un produs nou se 
face evident după ce acestea au fost livrate, dar procesul integrării 
poate avea loc numai dacă în acelaşi timp se petrece și procesul de 
realizare a materialelor ori a componentelor necesare Altfel procesul 
nu este susținut, integrarea și apariţia noului nu rezistă în timp. Ca să 

paravan este rezultatul întâlnirii lor, nu un produs căutat de unde. Ele 
nu sunt decât prezente în interacțiune, nu caută interferența, nici nu 
sunt probabil conştiente de ea, ca fenomen de ansamblu, noi o căutăm 
şi o vedem. 

Interesant este că interferența undelor poate fi obținută ca feno- 
men simplu, într-un laborator obișnuit, numai dacă filtrăm o culoare. 
Altfel, cu lumină albă, este greu de văzut și de studiat. 


Importanța coerentei și a integrării 


Aşa cum s-a observat aceste două procese nu apar dacă nu există 
o cerință pentru realizarea a ceva de pe alt nivel. De exemplu, pentru 
ca nevoia omului de a avea părul uscat imediat după spălare să se 
poată realiza, un inventator a realizat un aparat de uscat părul. Proce- 
sul de producţie a acestuia presupune integrarea de componente, care 
trebuie furnizate coerent. Am văzut ce legătură strânsă este între ele, 
dar această legătură nu este determinată și nici nu este posibilă dacă 
avem în vedere doar aprovizionarea şi realizarea obiectului. Mai este 
nevoie și de consumarea lui, de cineva care să dorească producerea 
sa, adică de o prezenţă activă, ce poate schimba lucrurile, de pe un al 
treilea nivel. 

Nevoia noastră de relaţii (ambient, cultură) de calitate cere 
interacțiuni de calitate ce nu se pot realiza decât între persoane de ca- 
litate. Sau, altfel spus, ambientul sănătos cere interacțiuni sănătoase la 
care pot participa doar persoane sănătoase. Competența presupune o 
participare de calitate pe toate cele trei niveluri. Chiar o persoană echi- 
librată psiho-afectiv, nu poate participa la interacțiuni de calitate dacă 
nu ştie să interacționeze. Rezultatul urmărit pe nivelul trei, al culturii 
ambiente, va cere nu doar un anumit tip de interacțiuni, ci va formu- 
la indirect exigenţe asupra persoanelor. La nivelul interacțiunilor nu 
sunt motive ca ele să fie de un anumit tip, cultura, ambientul dorit le 
cere într-un anumit fel. 

De fapt numai urmărind un scop de pe un nivel superior se poate 
face ordine pe un nivel inferior. De exemplu, două persoane nu pot 
nici măcar interacționa dacă nu au un limbaj comun și, de fapt, nici nu 
au motiv să interacționeze fără un interes comun. Limbajul și scopul 
comun nu se află nici pe nivelul personal, nici pe cel al interacțiunii, ci 

pe cel al culturii comune. Ca să poată interacţiona omul învăţa limba, 
ca să își poate atinge scopul va căuta pe cei cu scopuri identice şi va 
învăţa de la ei cum să facă acest lucru. 

Dar dacă pe o persoană o deranjează altă nevoie sau are o deficiență 
atunci va învăța mai greu limba (mai ales dacă e alta decât cea mater- 
nă), deci va interacționa mai dificil. Calitatea pe care o doreşte pentru 
interacțiune determină nivelul calității limbajului asimilat. La fel stu- 
diul de practici pe care îl face determină atingerea eficienței în reali- 
zarea unor scopuri. 

Cu alte cuvinte, omul nu poate găsi în sine motive pentru dezvol- 
tarea sa, sunt necesare trebuințele, nevoile legate de o convieţuire de 
calitate, pentru ca interacțiunile între oameni să se schimbe şi ei înșiși 
să evolueze. 

La nivelul persoanei este nevoie de coerență, dar ea este impu- 
să de interacțiuni, nu este scop în sine. Un produs de calitate — o 
interacțiune cel puțin satisfăcătoare — va determina organizarea efi- 
cientă a persoanei. O persoană frustrată ori cu stima de sine scăzu- 
tă, nu poate participa la interacțiuni de calitate, ceea ce ei îi lipseşte 
- siguranţa, consistenţa, dorința neîmplinită, va afecta interacțiunea. 
Doar interacţionând omul se vede pe sine și posibilităţile sale, doar în 
ameliorarea interacțiunilor poate găsi motive temeinice de schimbare. 

Nici interacțiunile nu sunt scopuri în sine, ele sunt tot mijloace 
prin care fericirea persoanei se realizează, prin care se construiește un 
sens al vieții. 


Competență și transdisciplinaritate 


Deși este relativ simplificatoare, realitatea multinivelară este o 
aproximare mai bună pentru realitate decât realitatea considerată fără 
niveluri cu care încă se operează la nivelul reducționismului științific 
şi al gândirii comune. Introdusă ca axiomă de bază prin transdiscipli- 
naritate, a considera realitatea multinivelară nu mai este un capriciu, 
ci o condiţie esențială pentru înțelegerea ei. 

Interesantă la abordarea transdisciplinară este şi axioma logică a 
terțului inclus. Între toate abordările, cea care pare pregătită și posibil 
singura în măsură să înțeleagă semnificaţia duală a competenţei este 
abordarea bazată pe o înțelegere transdisciplinară. Aceasta nu practică 

reducționismul disciplinar și lucrează cu logica terțului inclus (dubla 
participare este de acest tip, al treilea tip de participare, integrată). 
„Cultura transdisciplinară nu opune holismul reducţionismului, ci le 
consideră ca două aspecte ale uneia și aceleiași cunoașteri a Realității. 
Ea integrează localul în global și globalul în local. Acţionând asupra a 
ceea ce este local, se modifică ceea ce este global și acționând asupra a 
ceea ce este global, se modifică ceea ce este local. Holism și reducțio- 
nism, global și local sunt două aspecte ale uneia și aceleiași lumi mul- 
tidimensionale și multireferenţiale, lumea pluralității complexe și a 
unității deschise.”* Transdisciplinaritatea poate fi și trebuie integrată 
pentru a îndepărta o viziune reducționistă asupra omului, ca demers 
specific pentru atingerea competenţei. 

Pentru a păstra deschiderea, transdisciplinaritatea stă pe un echi- 
libru instabil între cunoaștere și experiență: „Iransdisciplinaritatea 
este simultan corpus al gândirii și experienţă trăită. Cele două aspecte 
sunt indisociabile. Limbajul transdisciplinar trebuie să traducă în cu- 
vânt şi în act simultaneitatea acestora. Prin orice alunecare excesivă 
de partea gândirii discursive ori de cea a experienţei depășim dome- 
niul transdisciplinarității.” Competența stă pe echilibrul instabil de 
la nivelul următor, acela al integrării de sine și a sinelui în grup. Dar 
nici transdisciplinaritatea nu se poate realiza dacă nu este urmărită 
competenţa, căci învăţăm, cunoaștem împreună cu alţii, trebuie să 
interacționăm și să operăm la nivel cultural. 

Primii pași spre identificarea importanţei participării și a interacțiunii 
sunt parcurși prin identificarea „calităţii de prezență”, pe ea se poate 
apoi realiza o participare la comuniune: „Iripla orientare a limbajului 
transdisciplinar — și către «de ce» și către «cum» și către terțul inclus — 
asigură calitatea de prezenţă a celui ce foloseşte limbajul transdiscipli- 
nar. Această calitate de prezență permite o autentică relație cu Celălalt, 
respectând ceea ce are Celălalt mai profund în sine. Dacă eu găsesc locul 
potrivit în mine însumi, în momentul în care mă adresez Celuilalt, Celă- 
lalt va putea găsi locul potrivit în el însuși și astfel vom putea comunica. 
Căci comunicarea este cu precădere corespondenţa locurilor potrivite din 
mine însumi și din Celălalt, fundamentul veritabilei comuniuni, dincolo 
de orice minciună sau de orice dorință de a-l manipula pe Celălalt.” 


32 Basarab Nicolescu, Transdisciplinaritatea - manifest, Editura Polirom, laşi, 1999, p. 139 
33 Op. cit., p. 141 
34 Op. cit., pp. 141-142 

Competența nu se poate lipsi de rigoare și precizie, de cercetare și 
analiză, impuse de exigenţele pentru calitate evaluate transsubiectiv. 
La fel, și pentru transdisciplinaritate ele sunt importante: „rigoarea 
transdisciplinarității este o aprofundare a rigorii științifice, în măsura 
în care ea ia în considerare nu doar lucrurile, ci şi fiinţele şi relaţia lor 
cu alte fiinţe şi lucruri. Caracteristic pentru această rigoare este că ţine 
seama de toate datele existente într-o situaţie dată.” 

Odată cu identificarea rolului său, transdisciplinaritatea se desco- 
peră pe sine ca pe o slujitoare în favoarea unei armonii superioare, 
prin realizarea coerenţei la niveluri tot mai ridicate: „Rolul transdis- 
ciplinarităţii este de a acţiona în sensul propriei opțiuni și de a arăta 
în fapt că depășirea opoziţiilor binare şi a antagonismelor este efectiv 
realizabilă.” 5% 

Cea mai puternică opoziție binară este aceea dintre om și grup. 
Fiecare ar vrea să domine, să controleze sau să dispună de celălalt. 
Pentru transdisciplinaritate depășirea acestei opoziții este inaccesibilă 
de pe poziţia individuală adoptată. Doar prin competenţă se poate 
realiza pacea între aceste două realități profund antagoniste. 

Limita transdisciplinarităţii provine din faptul că se află în slujba 
omului, este un mijloc al acestuia de a controla realități care i se supun 
şi de a înţelege pentru sine realități la care participă. Dar prin această 
legătură privilegiată cu o parte a acestei opoziții binare (dintre om şi 
sistemul supraindividual), ea nu poate să fie şi mijlocul prin care se 
face pacea între om şi grup. „Individul-consumator nu este echivalen- 
tul unei „persoane”. Or, persoana ar trebui să se afle în centrul oricărei 
societăți civilizate. Explorarea capacităţii infinite de a se mira a conști- 
inței umane este condiţia regăsirii unei lumi fermecate.” Poate a unei 
lumi fermecate, ipotetic armonioasă prin înțelegerea superioară a oa- 
menilor, dar ea nu este suficientă pentru ca lumea să fie funcțională. 
Dimpotrivă, întâlnirea cu problemele, „îmblânzirea reciprocă” poate 
aduce mai multă putere. 

Transdisciplinaritatea rămâne mijlocul de depăşire al 
disciplinarității, este acel dincolo de orice disciplină, dar care nu a 
înțeles în vederea a ce anume: „O lume în așteptare. In așteptarea a 
ce? Nici un spirit lucid nu o poate spune cu certitudine. Eu nu știu. 


55 Op. cit., p. 141 
5 Op. cit., p. 144 
37 Op. cit., p. 167 

Ceea ce știu este că lumea noastră se află în aşteptare. A cui? A ce? A 
Femeii poate și deopotrivă a Bărbatului şi a uniunii lor încă neîmpli- 
nite.” Probabil așteaptă revelarea importanţei şi ameliorarea partici- 
pării pentru desăvârşirea competenţei. 

Viziunea transdisciplinarităţii este bazată pe puterea lui „trans”: 
„Viziunea transdisciplinară, deopotrivă transculturală, transreligioa- 
să, transnaţională, transistorică și transpolitică, duce, pe plan social, la 
o schimbare radicală a perspectivei și atitudinii. Nu se pune problema, 
desigur, ca un Stat să interfereze, prin structurile sale, cu viaţa interi- 
oară a ființei umane, care nu este decât de resortul strictei responsa- 
bilităţi individuale, însă structurile sociale trebuie să creeze condiţiile 
pentru ca această responsabilitate să poată germina. Creșterea econo- 
mică cu orice preț nu se mai poate afla în centrul structurilor sociale. 
Economia politică și viul sunt intim legate. Cercetarea creatoare a unei 
economii politice transdisciplinare se bazează pe postulatul că aceasta 
se află în serviciul fiinţei umane şi nu invers. Bunăstarea materială şi 
cea spirituală se condiționează reciproc."* 

Care structuri sociale, ce anume este mai deştept decât omul ca să 
creeze condiţiile în care omul să se împlinească? Desigur, grupurile de 
oameni pot face ca lucrurile să funcționeze mai bine pentru cei din grup. 
Mijlocul comun pe care omul și grupul îl au la îndemână este competența. 
Ea este şi voința, dar și exigenţa unui grup cu privire la participare. Nu- 
mai în grup acțiunea și puterea responsabilității omului se poate răsfrân- 
ge și dincolo de sine ca să se întoarcă cu un răspuns dinafară, obiectiv. 

Ceea ce pare să stea la baza limitelor transdisciplinarității, pro- 
vocarea la care nu mai poate să răspundă este faptul că nu a realizat 
deplin importanţa lui Tu din binomul Eu-Tu asupra căruia ne atrage 
atenția Martin Buber. Transdisciplinaritatea rămâne în slujba Eului, nu 
serveşte încă binomului Eu-Tu, chiar dacă îl pregăteşte pentru partici- 
parea la acesta: „Numesc transumanism noua formă de umanism care 
oferă fiecărei ființe umane capacitatea maximă de dezvoltare culturală 
şi spirituală. Este vorba de căutarea a ceea ce există întru, printre şi dinco- 
lo de ființele umane - a ceea ce putem numi Fiinţa ființelor. Transuma- 
nismul nu vizează o omogenizare fatalmente distructivă, ci actualizarea 
maximală a unității în diversitate și a diversităţii în unitate.” * 


55 Op. cit., p. 165 
3? Op. cit., p. 168 
Op, cit., p. 168 

Proiectul transdisciplinarității se împlinește cu redobândirea 
demnității ființei umane: „Să ne amintim ceea ce a fost spus deja: 
homo sui transcendentalis nu este un „om nou”, ci un om ce se naşte din 
nou. Homo sui transcendentalis este adevărata stare naturală a fiin- 
tei umane. De fapt, ceea ce se află în centrul interogaţiei noastre este 
demnitatea fiinţei umane, infinita sa nobleţe.”“!. Aceasta a fost nu doar 
amenințată, ci adesea strivită, cu deosebire în societăţile totalitare și 
exploatată pentru bani în cele orientate doar spre acumulare de capi- 
tal. Meritul transdisciplinarității este acela de a repune ființa mutilată 
de abuzul disciplinar în demnitatea ei. 

Competența îi va reda puterea. Proiectul acesteia începe cu reda- 
rea greutății şi regăsirea ființei umane între semeni, prin participare 
de calitate la dubla sa natură. ÎImplinirea omului nu se realizează prin 
dezvoltarea izolată a potenţialului său sub oblăduirea unei „societăți 
mamă” incubator, ci prin implicarea lui în acțiune şi realizarea de 
construcții trainice alături de semeni. Potenţialul nemanifestat nu 
există, iar în grup este singurul loc unde acesta se poate manifesta şi 
contribui cu modul său unic de a fi şi a face. Nu există un stas căruia 
trebuie să i se conformeze forțat ființa umană, ci numai o chemare a 
acesteia către manifestarea și dezvoltarea darurilor sale. 

Dar aceste daruri nu funcţionează pentru sine, ci sunt valori- 
zate și aduc satisfacție numai într-un grup ce are suficient respect 
pentru membrii săi. Ceea ce oferă competenţa ființei umane revi- 
gorate prin transdisciplinaritate nu este doar un echilibru stabil 
într-o poziţie înțeleaptă, deschisă, integrată, dobândită cu ajutorul 
transdisciplinarităţii, ci o putere reală, a persoanei prin grup, dar și a 
grupului prin persoană.“ 

Poziționarea competenţei față de disciplinaritate este totuşi dife- 
rită de cea a transdisciplinarităţii. Meritul abordării transdisciplina- 
re este incontestabil, dar competenţa nu cere ca toţi să fie transdis- 
cplinari, ea poate integra disciplinele păstrându-le individualitatea. 
Competența cere doar ca specializarea să fie pusă în slujba întregului, 
nu neapărat depășită. Un sistem are nevoie de specialiști, participarea 
lor la sistem trebuie să fie în spiritul conlucrării, ca a unor părți ale 


*1 Op. cit., p. 169 


“2 Joan Vlaşin, idei prezentate în lucrarea „Competenţă și transdisciplinaritate”, susținută 
la Colocviul Internaţional „Educaţia transdisciplinară în învățământul preuniversitar” 
Arad, noiembrie, 2012 

unui întreg organic. Accentul se pune pe ceea ce fac ei împreună nu pe 
modul în care vede fiecare în parte lucrurile. Elementul de legătură în 
sistem nu ar fi o pătrundere a tuturor membrilor lui în alte discipline 
ci mai ales alegerea unei poziționări deschise spre învățare proprie, 
spre interacțiuni constructive și recunoașterea poziționării culturale 
specifice disciplinei. Prin interacțiuni sigur se vor opera deschideri- 
le necesare rezolvării problemelor cu care grupul se confruntă, dar 
astfel nu se realizează o deschidere de dragul deschiderii ci în vede- 
rea a ceva supraindividual — colaborarea. Ea va cere participanţilor o 
deschidere spre alte discipline specifică, cu rost și sens. În educaţie 
această deschidere se poate exersa prin rezolvarea în colaborare de 
probleme ce depășesc limitele disciplinelor. 


CAPITOLUL 4. 
EDUCAŢIA ȘI COMPETENȚA 


Învăţarea are un rol foarte important, ea este o problemă funda- 
mentală a educaţiei: „Invăţarea este condiția fundamentală pentru 
dezvoltarea oricărui individ şi a oricărei societăți. Faţă de problema 
esenţială: Cum să optimizăm învăţarea?, tot restul problemelor care 
ne frământă - cum să organizăm școlile și sistemul de învățământ, 
cum să le finanțăm, cum să asigurăm resursa umană de calitate — 
ocupă un loc secundar. Indiferent cum am organiza, finanța sau con- 
duce școlile, indiferent ce politici de resurse umane am aplica, dacă 
nu reușim să optimizăm învăţarea, n-am făcut nimic. Criteriul ultim 
de reuşită a oricărei soluţii referitoare la educaţie este, aşadar, măsura 
în care soluţia respectivă contribuie la o mai bună învăţare. Cu cât se 
învaţă mai bine, cu atât mai mult crește capacitatea individului şi a 
societăţii de a se adapta la realitate și de a schimba realitatea într-un 
sens dezirabil. Dimpotrivă, o proastă învăţare face ca nici individul, 
nici societatea să nu se poată adapta la evoluţia realității și să nu o 
poată schimba. Eșecul este total.”$ 

Dificultatea înțelegerii procesului şi a demersului necesar pentru 
a realiza o bună învăţare sunt ridicate, de aceea educaţia este conside- 
rată cea mai grea misiune încredințată omului - Kant, cea mai înaltă 
dintre arte — Sf. loan Gură de Aur. Dacă era un lucru simplu, ea nu 
ar fi fost astăzi încă în evoluţie şi în căutare de sine. Până de curând 
învăţarea era considerată procesul prin care o persoană sau un grup 
asimilează o serie de cunoștințe necesare pentru o mai bună integrare 
în mediu. Ele păreau să fie niște cunoştinţe și deprinderi care se me- 
morează undeva în creier și care pot fi accesate la nevoie. Cercetările 
recente ne arată că învăţarea este departe de a fi un simplu proces de 
memorare, ea este o modelare a creierului și o dezvoltare de progra- 
me interne uneori extrem de complexe. Ceea ce înainte era considerat 


33 Mircea Miclea, Cuvânt înainte la ediția românească, Curriculum şi competențe - un cadru 
operațional, de Philippe Jonnaert, Moussadak Ettayebi, Rosette Defise, Editura ASCR, Cluj 
Napoca, 2010, p.11 

rezultatul unor talente deosebite, astăzi nu pare să fie altceva decât 
rezultat al unei munci bine făcute de dezvoltare a programelor de 
lucru și de optimizare a participării la o situaţie dată. Observând că 
învăţarea este un proces intern, de construire a unei înțelegeri diferi- 
te, aprofundate asupra unor lucruri, curentele constructiviste privind 
acest proces au avut câştig de cauză. Mai mult, învăţarea nu este un 
proces izolat, care ar însemna redescoperirea de către fiecare a tot ceea 
ce a descoperit umanitatea, ci unul social, în care socialul păstrează 
elementele semnificative şi evoluează în funcție de acestea, propu- 
nând abordări şi interacțiuni sociale care se schimbă în timp. 

In acest context, cu scopul vizat de a crește eficienţa învățării, 
educaţia trece prin reforme de amploare, ruperi de trecut şi de modul 
clasic de a face lucrurile: „Lumea educaţiei, într-un context de reforme 
curriculare, trăieşte actualmente mai multe rupturi de cadre. Trecerea 
de la pedagogia centrată pe obiective la o logică a competenţelor este 
una dintre ele. Evoluţia de la o perspectivă comportamentalistă spre 
constructivism şi socio-constictivism, transformarea progresivă a practi- 
cilor cadrelor didactice din modele transmisive în abordări mai participa- 
tive, căutarea sensului activităților de învățare mai degrabă decât al pre- 
dărilor unor conținuturi decontextualizate sunt alte exemple de rupturi 
de cadru.” “ 


Indepărtarea de pericolul învăţării greşite 


Atunci când învățarea oferă soluții în loc de instrumente ea este 
poziționată împotriva prezenței și influența ei este negativă. Când 
oferă explicații în loc la descrieri ea face un mare deserviciu partici- 
pării conştiente oferind omului soluțiile de-a gata ce adorm gândirea. 
Nu este lucru mai periculos pentru om decât convingerea sa că știe. 
Ea îl împiedică să înveţe, să evolueze, să devină, iar consecințele unui 
blocaj pe o „ştiință” limitată într-o lume dinamică pot fi dintre cele 
mai grave. Din păcate învățământul mai este convins că ştie cum stau 
lucrurile, deși la vârf în știință, cei avizaţi nu mai cred acest lucru. 

Ca proces învățarea poate avea un demers și scopuri ce țin de 
transmiterea și reproducerea unor informații, comportamente etc., sau 


“1 Philippe Jonnaert, Moussadak Ettayebi, Rosette Defise, Curriculum și competențe - un 
cadru operațional, Editura ASCR, Cluj Napoca, 2010, p. 75 

poate fi un proces conștient în care actanţii sunt parteneri în vederea 
creşterii calității participării lor. Devenind tot mai conștienți de acest 
lucru oamenii au orientat educaţia într-o direcție mai responsabilă. 

Trecerea la o abordare centrată pe competenţe a devenit un lucru 
firesc, ca de la sine înțeles astăzi, după o perioadă destul de lungă de 
tatonări și incertitudini: „Problema se pune la fel când ne referim la 
educaţia elevilor noștri. Ce și cum sa-i învăţăm acum, pentru ca ei să 
se adapteze, să schimbe lumea în care vor trăi? Tradusă în termeni 
tehnici, aceasta înseamnă să ne întrebăm ce competențe le formăm și 
cum le formăm aceste competenţe (curriculum-ul).”* In contextul în- 
toarcerii educaţiei de la educator spre beneficiar, evoluţia este fireas- 
că, obiectivele erau ale profesorilor, competențele sunt la elevi. A fi 
atenţi la competențele lor înseamnă de fapt asumarea responsabilității 
de către educaţie. leșită din turnul de fildeş al suficienței academice 
de sine, educaţia se întâlnește cu o realitate complexă, care nu se lasă 
impresionată de ceea ce noi credem că știm și de ceea ce ne propunem, 
ci numai de ceea ce efectiv suntem capabili să facem. 

In ciuda unor eforturi constante şi extinse pe toate meridianele, 
stabilirea unei înțelegeri unitare sau măcar satisfăcătoare a ceea ce 
este competența nu a fost încă realizată. Nevoia de clarificare este im- 
perioasă căci „numai vorbind aceeaşi limbă (conceptuală), vom avea 
încredere unii în alții, vom putea lucra împreună toţi cei interesați”+€. 
O învăţare de calitate, dezvoltarea competențelor nu poate fi realizată 
fără o abordare potrivită, fără un curriculum schimbat. 

O obiecție a lui Constantin Rădulescu Motru, în bună parte valabi- 
lă şi astăzi, ne arată că nevoia de competenţă era percepută clar și cu 
un secol în urmă, aici este numită destoinicie. Dar nu se ajunge la ea 
pentru că şcoala este încă prea legată de transmiterea de cunoştinţe: 
„Răspunderea o are în primul rând organizarea școlară din vremea 
noastră care impune tineretului o întreagă enciclopedie de cunoștințe, 
sub pretextul că omul, fără cunoștințe generale, nu este un om cult. 
Omul cult, după idealul acestei organizări școlare, trebuie să fie un 
om complet, din punct de vedere formal. Adică să satisfacă formei. La 
auz toate să-i pară cunoscute, deși în fond el este prea puţin destoinic. 
Sub povara acestei enciclopedii de cunoştinţe, tânărul părăsește școa- 
la cu capul plin de clişee pe care apoi le va reproduce în viață, după 


+5 Mircea Miclea, Ibidem 
46 Mircea Miclea, Op. cit, p.12 

împrejurări, din ce în ce mai anapoda, cu înaintarea în vârstă.”+7 

In legătură cu schimbarea, după o experienţă de viaţă îndelunga- 
tă, el trage o concluzie pertinentă, oricât de neplăcută ar fi pentru noi: 
„Dacă n-aş avea experienţa pe care o am astăzi, aș zice că lucrul cel 
mai bun de făcut ar fi o schimbare în organizarea şcolară și în condu- 
cerea presei, o intervenţie pe lângă corpul didactic secundar și superi- 
or pentru a atrage atenţia tineretului asupra pericolului ce-l așteaptă, 
căci cel mai mare pericol priveşte negreșit tineretul, aproape exclusiv 
tineretul. Experienţa îmi spune însă că asemenea mijloace ar fi inefica- 
ce. Clișeele sunt simptomele unei boli mintale și ele nu se pot înlătura 
oricât ar fi atrasă atenţia asupra lor, dacă boala rămâne. Trebuie mai 
întâi ca boala să dispară şi ea nu dispare decât prin reacţiunea tinere- 
tului însăşi. Insănătoşirea trebuie să pornească de la tineret. Porneşte 
ea mai devreme sau mai târziu; aceasta depinde de constituția sufle- 
tească a acestuia, iar nu de influența corpului didactic. În momentul 
când primul elev de școală secundară va simţi silă la auzul clişeelor 
umflate şi goale de interes și exemplul lui va fi imitat de colegi, din 
momentul acela însănătoșirea a început, fără nici o altă intervenţie, 
boala şi-a terminat cursul. Filosofia adevărată și-a regăsit rostul.”% 

Deși elevii şi studenţii au cam început să se trezească, iar educaţia 
a pornit și la noi în direcţia competenţelor, cred că mai au nevoie de 
ajutor. Nu un ajutor care să schimbe radical profesorii, acest lucru este 
greu de imaginat, ci unul care să îi ajute să își întemeieze bine proprii- 
le opţiuni. Acest lucru este cu atât mai necesar cu cât nici în zonele din 
care ne vin aceste influenţe spre responsabilitate deplină această nouă 
orientare nu are o poziţie bine consolidată. 

Important de remarcat este faptul că competenţa nu poate fi pre- 
dată în sens clasic deoarece presupune o reorganizare și o extinde- 
re internă, care este o lucrare a elevului. Spre deosebire de învăţarea 
clasică dezvoltarea competenţei este mai apropiată de constructivism, 
dar metoda prin care se asigură dezvoltarea din interior ar putea fi 
radical diferită. In limbajul analizei tranzacţionale, ea nu se adresează 
prin starea de Copil, stării de Părinte”, pe care urmărește să îl dezvolte 


17 C, R. Motru, Rostul filosofiei, pp. 18-19 
48 C, R. Motru, Rostul..., pp. 24-25 


2 Termenii sunt utilizați cu sensul propus de E. Berne în Analiza tranzacţională. A se 
vedea pentru clarificări capitolul 13. Pe scurt starea de Copil este corespunzătoare des- 
chiderii, uimirii din prezent, dorinţei de a afla lucruri noi etc., starea de Părinte este 

ca educaţia clasică, ci îl asistă în starea de Adult”, prezent în situație, 
pentru a-i face față. De aceea formarea competenţei este legată și de 
context, de o activitate concretă. 

Un proverb spune că „meseria nu se predă, se fură”. Adevărul 
informaţiei vine din atenţia, participarea diferită a celui care ar tre- 
bui să o înveţe. Când „fură” meseria Adultul este chemat să lucreze, 
deoarece trebuie dirijată observaţia pentru a înțelege ce se întâmplă. 
Când este învățat dinafară cu instrucțiuni etc., se încearcă înscrierea 
informației direct în Părinte (ca secvenţe de lucru etc.), prin forțarea 
Copilului, cu neglijarea Adultului din om. Atunci intervin jocurile 
(tranzacţiile neproductive), deoarece învățarea corectă se face prin 
Adult, la iniţiativa Copilului pentru schimbarea Părintelui. Practic așa 
se şi explică eșecul tot mai pronunţat al educaţiei, metoda utilizată 
nu este una naturală de învăţare, participarea propusă este una cu 
implicare incompletă a fiinţei, nu în acord cu nevoi interne de unitate 
lăuntrică şi de dezvoltare. 


Introducerea competenţei în educație 


În ultimii ani, în toată lumea au avut loc schimbări importante în 
orientarea educaţiei, cu deosebire exprimate prin trecerea de la trans- 
miterea de cunoștințe spre dezvoltarea competenţelor. Acestea au 
adus o criză şi o debusolare în educaţie, deoarece nu au fost propuse 
din perspectiva unor raționamente filosofice, pedagogice ori psiholo- 
gice complexe cât mai ales pentru a satisface nevoi sociale incomplet 
elucidate. 

Experienţa practică din mediul economic a ţărilor dezvoltate a 
avut un cuvânt greu de spus în decizia de a abandona centrarea pe 
cunoștințe în favoarea centrării pe competenţe. Motivul a fost unul 
destul de simplu, incapacitatea absolvenţilor de a se conecta cât mai 
repede la culturile organizaționale ale producătorilor economici i-a 
determinat pe aceştia, în calitate de angajatori, să facă presiuni asu- 
pra educaţiei pentru a se reorienta dinspre transmiterea rezultatelor 
cunoașterii spre dezvoltarea competenţelor. 


corespunzătoare experienţei acumulate, raportării la ea, iar cea de Adult este a instanţei 
care face pace între prezent și trecut, între experienţa anterioară și cea prezentă. 


50 A se vedea spre exemplu și explicaţiile lui C.R. Motru, capitol 17, II. 

Puterea necesară pentru a impune o astfel de schimbare majoră 
nici nu putea veni din rândul unor culturi lipsite de putere constrân- 
gătoare, cum sunt cele academice, cu atât mai puţin din partea unor 
personalități oricât de influente ar fi fost acestea. 

Majoritatea celor implicaţi în educație nu sesizează amploarea 
transformării și există încă mulți contestatari ai acestei schimbări de 
direcție, mai ales în mediul academic. Cauza stă în faptul că activita- 
tea normativă a forurilor de decizie în domeniul educaţiei a fost oare- 
cum ignorată, schimbarea producându-se cu complicitatea unora din 
membrii săi, dar nu cu acordul lor general. 

Nemulțumirile au apărut mai ales în rândul unor cercuri cu 
personalități formate în cultura academismului, care consideră că ori- 
ce schimbare majoră la nivel social este apanajul elitelor educate (în 
sensul clasic al termenului). Intervenţia economicului a fost văzută 
ca o încercare de a subordona omul nivelului material de existenţă, o 
aservire a acestuia idealurilor societăţii de consum. De fapt, această 
cultură academică poate fi aproape la fel de perversă ca şi cea pe care 
o condamnă. Titlurile, ierarhia și prestanța academică nu sunt decât 
rezultat al unei altfel de ispite, aceea de a fi apreciat de semeni și mai 
mare peste unii dintre ei. A fi doctor într-un domeniu este cumva echi- 
valent, la nivel de percepţie socială, cu a fi un prosper om de afaceri. 

Reţinerea din partea culturii academice a venit și ca urmare a crizei 
pe care o aduce la acest nivel. Convinsă că este avangarda dezvoltării 
umanităţii aici ea a fost surprinsă descoperită și întrecută de fenome- 
nele care se impuneau cu forță din alte zone de practică socială. Chiar 
nu se așteptau ca mediul economic să poată impune o schimbare ma- 
joră într-un domeniu care nu îi este propriu, cel al educaţiei. Se uită 
însă de către cei cu preocupări academice cât de mult este apreciată 
resursa umană de vârf în domeniul economic. Firmele sunt dispuse să 
plătească oamenilor de concepţie sume imense ca să conducă resursa 
umană, sume la care cei din mediul academic nu pot spera. Adunând 
resurse umane extrem de capabile, mediul economic a știut şi să ceară, 
chiar să impună o schimbare calitativă şi învățământului. 

Progresul învinge însă ca de obicei orice barieră artificială, indife- 
rent cine o pune, astfel că trecerea de la cultura (cultul) individualității 
la cultura lucrului în echipă s-a realizat aproape în toate sistemele 
educative. Acceptarea noii orientări nu a adus însă și o bună practică 
în dezvoltarea competențelor, deoarece aşa au loc schimbările, mai 

întâi are loc fenomenul impus din nevoi practice, apoi se poate adapta 
sistemul social şi le poate înțelege. 

In fond, exigenţa formulată asupra educaţiei este una calitativă, 
cel care iese de pe băncile școlii este practic un inadaptat dacă are 
numai cunoştinţe teoretice despre lucrurile și fenomenele care ne în- 
conjoară. Ceea ce trebuie să aibă acesta este în primul rând capacitatea 
de a se raporta și dezvolta din interacțiunea cu ceilalți oameni și cu 
cultura din diverse sisteme sociale. Această interacţiune activă dez- 
voltă competențele și îl face pe om apt de a-și organiza activităţile, a 
se adapta și a realiza sarcinile dintr-o organizație cu cele mai bune re- 
zultate. Calitatea participării şi a acţiunilor realizate sunt considerate 
acum mai importante decât bagajul de cunoștințe. 

Aprofundarea și conştientizarea participării, sugerarea unui de- 
mers de dezvoltare a competenţei, se vor face doar indirect în această 
lucrare. 


Obiecţii la abordarea centrată pe competență 


Pentru a clarifica poziţiile merită avute în vedere și obiecțiile lega- 
te de abordarea bazată pe competenţă a educaţiei. O obiecţie impor- 
tantă se referă la centrarea pe latura pragmatică a vieții, competența 
neoferind altceva decât un fel de mecanisme adaptive ce permit rezol- 
varea cu succes a unor situaţii, sau a unor familii de situaţii. Acestea 
ar fi destul de departe de cunoașterea de înalt nivel la care a ajuns 
umanitatea, cu deosebire în științe. Mai mult, această abordare ar pu- 
tea conduce la o limitare a dezvoltării abilităților intelectuale prin ori- 
entarea mai accentuată a interesului (şi) spre alte zone ale ființei, spre 
alte abilități, cum ar fi de exemplu cele legate de gestionarea emoțiilor, 
atitudine etc. Prin abordarea centrată pe competenţe pare a fi uitată 
sau neglijată natura umană profundă, prin însuşirea unor deprinderi 
a elevilor de a se folosi de propria lor ființă, iar prin aceasta ea nu ar 
mai fi recunoscută ca şi scop în sine, ci numai ca pe un mijloc. 

Aceste obiecţii au la bază o lipsă de înțelegere adecvată a concep- 
tului de competenţă, dar şi o orientare filosofică ce pune omul în sluj- 
ba științei și al culturii, în loc să facă invers. Cunoașterea socială și 
individuală sau dezvoltarea unor deprinderi avansate de prelucrare 
a informaţiei, nu pot fi scopuri în sine, la care omul să fie anexat ca 

un mijloc prin care ele se realizează. Ele nu sunt altceva decât mijloa- 
ce prin care viața omului poate deveni mai frumoasă, mai profundă, 
mai bogată. Scopul omului este să aibă o viață împlinită, iar modul în 
care aceasta se realizează nu este unul ce poate fi standardizat. Natura 
umană profundă se împlinește pornind de la aspirații interioare, nu 
de la un ideal educaţional ce standardizează produsele, prin unicitate 
în diversitate, nu prin uniformizare. Centrarea pe competențele reale 
ale copilului, nu pe competenţe în ansamblu, ca scop în sine, este în- 
toarcerea de la manipularea naturii umane către o destinație propusă 
de elitele intelectuale, la una către care copilul aspiră în mod real, și 
pentru care are chemare și plăcere. Faptul că plasticitatea extraordi- 
nară a creierului ne permite să devenim foarte buni în diferite dome- 
nii, nu înseamnă că vom avea interes pentru toate. Atenţia orientată 
spre elevul ce trebuie educat, observarea a ceea ce este specific lui, 
este un organizator diferit față de atenţia orientată spre cunoștințele 
ce credeam noi că sunt importante. Trecerea profesorului din poziția 
de atotştiutor în aceea de partener pentru dezvoltare este o consecință 
a importanţei crescute arătate elevului. Și este firesc să fie aşa, din mo- 
ment ce elevul este beneficiarul și el trebuie servit. 

APC (approche par competences — denumirea în franceză a abor- 
dării centrate pe competenţă) a determinat implicarea și poziționarea 
unor specialiști de prestigiu din educație din mediul francofon. Dis- 
puta în sine nu este un lucru rău, dimpotrivă orice obiecţie este bine 
a fi luată în considerare pentru a clarifica și ameliora lucrurile. Spre 
exemplu, „Philippe Meirieu, una din figurile marcante ale pedago- 
giei franceze, este de părere că APC serveşte la inventarea de resur- 
se și instrumente, la «instrumentalizarea materială». De asemenea, 
aceasta determină reducerea libertăţii individuale, prin trecerea de la 
o abordare liberă de situaţie la una anticipată. În plus, APC complică 
mult procesul educativ din cauza multidimensionalității competenţei 
etc.” Problema nu este însă cum anume este influențat procesul, ci 
calitatea învățării ce se poate realiza. O învăţare se face într-un context 
concret, print-o activitate la care participarea trebuie să fie conștientă. 
Extinderea, decontextualizarea este realizată tocmai prin participarea 


5L A se vedea de exemplu lucrările semnate sau coordonate de Anders Ericsson, The 
Making of an Expert şi altele 


52 Dan Badea, Competenţe și cunoștințe fața și reversul abordării lor, Revista de pedagogie, 
nr. 3/2010 

conştientă, altfel, într-adevăr, are loc o coborâre de la un nivel con- 
ceptual la unul concret, care limitează. Oricum, dezvoltarea lor armo- 
nioasă, este obligatorie, nici plasarea în mediul conceptual cu rupere 
de natura umană și aspirațiile ei, nu este de dorit. Calea naturală de 
învățare, proiectarea noastră este realizată pentru a învăța din situații 
concrete, nu conceptual. 

Alte afirmaţii legate de competență ne arată lipsa de înțelegere 
adecvată a noțiunii: „Competență în sine, în afara contextelor în care 
este activată, nu există. Faptul că, în învăţare, conținuturile ar trebui 
să fie intim asociate competenţei și contextului în care este pusă în 
acţiune, se afirmă că reprezintă garanţia conferirii de sens învăţării. 
Învăţarea «are sens» dacă elevul poate să-și imagineze folosirea ei 
concretă și directă în viaţa lui actuală. Să dăm sens învăţărilor doar 
în cadrul școlii ar însemna să propunem elevilor situații care ar ris- 
ca să fie percepute de aceştia ca fiind teatrale, artificiale (Xavier 
Gooesens)"*. Competența este capacitatea de a participa în aşa fel în- 
cât sunt menținute sub control anumite variabile interne, din mediu 
şi ai interacțiunilor pentru a orienta situația în vederea realizării cu 
succes a unor activități. Evident că în afara acțiunii nu se manifestă 
competența, dar asta nu înseamnă că nu există, calitatea participării 
dobândită nu se pierde. Dimpotrivă ea există cu adevărat, este parte 
din om, spre deosebire de cunoștințele ce trec efemer prin memorie, 
dar nu oferă nici o posibilitate de control sau de a fi folosite concret 
tocmai pentru că sunt decontextualizate chiar înainte de a vedea în ce 
contexte sunt utile. 

Dintr-o altă perspectivă privind competenţa ca atribut al experţilor, 
„Marcel Crahay a considerat că APC privilegiază tratarea situaţiilor 
inedite, de criză, în defavoarea celor curente, ocultându-se implicit im- 
portanţa automatismelor care intervin în situaţii pentru care indivizii 
dispun de resurse convenabile.” Abordarea centrată pe competenţă 
nu este orientată spre situații neobișnuite, ci spre abordarea diferită, 
specifică, nu stereotipă, a situaţiilor curente. O persoană competentă 
nu are o participare de tip stimul-răspuns complex, pornind de la o 
preocupare de a rezolva o situaţie, ci una bazată pe grijă, care evalu- 
ează dintr-o perspectivă complexă situaţia și intervine ţinând cont de 
caracteristicile ei. 


53 Ibidem. 
54 Ibidem. 

Într-un articol, „Dangers, incertitudes et incomplétude de la lo- 
gique de la compétence en éducation”, Marcel Crahay, propune chiar 
să uităm noțiunea de competență și să revenim la aceea de învățare”. 
Motivele ar fi mai multe, de la lipsa unei definiții științifice, clare pen- 
tru competență, până la dificultățile pe care le presupune trecerea 
de la cunoștințe la atenția pe mobilizarea resurselor intelectuale în 
situație ori în familii de situații. Dar perspectiva care pune prea mare 
accent pe situație şi nu pe participarea persoanei scapă din vedere 
sistemul din care persoana face parte, exigenţele sale. Cu întoarcerea 
la învăţare am face pasul înapoi spre centrarea pe proces, la dorințele 
celui care impune o anumită învăţare, de la accentul pe beneficiar la 
cel pe furnizorul de educaţie. 


Câteva răspunsuri la obiecții 


O sinteză a obiecţiilor ar putea duce la identificarea principalelor 
puncte în care abordarea centrată pe competenţă ar putea fi conside- 
rată deficitară. Astfel de sinteze şi luări de poziție există în literatura 
pedagogică, am dat exemple din școala franceză. 

Principala obiecţie legată de incompletitudinea conceptului, lipsa 
lui de claritate, provine din faptul că se pleacă în definire de la cazu- 
rile particulare în care competenţa poate fi mai ușor pusă în evidență 
şi nu se face un efort de generalizare suficient de mare pentru a se 
ieși din limitele particularului și a unor abordări concrete. Până acum, 
într-adevăr, nu avem un concept satisfăcător, dar nu este o lipsă a 
noțiunii, ci a celor care vor să o definească prin încercări de a o îm- 
brăca într-o haină prea mică. Faptul că nevoia de competenţă vine din 
alte zone ale dezvoltării umane sau de unde este cu adevărat nevoie 
de ea, nu ar trebui să ne deranjeze, ci să ne oblige să analizăm cu mai 
mută atenţie situaţia. Sistemului academic pare că îi scapă într-adevăr 
unele lucruri importante a căror evaluare și înțelegere ar putea aduce 


55 În „Revue française de pedagogie”, nr. 154, janvier-fevrier-mars 2006, p. 97-110 
56 Pour nous, il serait salutaire de renoncer à la doxa de la compétence, de ressusciter la notion 
de champ conceptuel chère à Vergnaud (1987) et, ainsi outillé sur le plan théorique, de restaurer 
et de revivifier le disciplinaire. Cette restauration du disciplinaire devrait s'accompagner d'une 
réflexion sur le proces - sus d'apprentissage et, dans la foulée, du développement de dispositifs 
d'enseignement articulant trois moments didactiques (cf. Ci-dessus).”, Op. cit., p.107 

un spor semnificativ de calitate și o abordare mai umană și mai corec- 
tă a lucrurilor în sistemul educativ. 

O teamă majoră este aceea că omul, ca ființă cu înalt potenţial 
rațional, ar putea fi izolat undeva în aplicaţii concrete și metodologii 
de lucru pentru situaţiile concrete în care se cer anumite competenţe. 
Oarecum departe de cultura reală a umanității, de exersarea puterilor 
sale intelectuale, omului i s-ar refuza astfel tocmai ce are el mai nobil. 
Din păcate neînţelegerea competenţei ca participare de calitate a unei 
părţi, nedizolvabilă într-un sistem, ignorarea faptului că nu există sis- 
tem fără cultură, că nici un sistem nu se poate menţine în afara culturii 
umanităţii, a condus la asemenea concluzii inspirate nu din concept, 
ci din aplicaţiile sale. Dimpotrivă, abia prin competență omul are 
un rol în sistemele la care participă, ceea ce era prin transmiterea de 
cunoștințe doar o privire dinafară a lucrurilor, acum devine o analiză 
serioasă a implicării şi a responsabilităţilor. Cunoştinţele fără respon- 
sabilitatea utilizării acestora, fără perspectiva consecințelor utilizării 
în diferite scopuri sunt la fel de periculoase ca înarmarea unor oameni 
care nu știu cât de mult rău pot face armele. Toate aceste limitări le- 
gate de îndoparea cu cunoștințe și teorii specifice unei educaţii care 
are ca scop învăţarea (a ce și pentru ce?) sunt depășite fără probleme 
dacă ne centrăm pe competenţe. Iar lucruri importante, care țin de 
esența participării la natura umană și la interacţiunile interpersonale 
abia acum sunt descoperite în manifestarea lor concretă. 

Obiecţia legată de ambiguitatea conceptului și a mijloacelor prin 
care competența poate fi evaluată sunt ușor de depășit dacă avem în 
vedere literatura provenită din practica din afara mediului academic 
legată de învăţarea performantă. Este relativ uşor de identificat care 
sunt variabilele care determină participarea la o situaţie și la ce anu- 
me trebuie să fim atenți pentru a avea un comportament competent”. 
Astfel, spre exemplu, participarea la o discuţie de pe o poziţie viciată 
de nemulțumiri personale va avea ca și consecinţă o implicare lipsită 
de competenţă. Sau, copiii a căror nevoi de bază nu sunt satisfăcute, 
care nu au încredere în ei, nu se vor implica în eforturi de durată și nu 
vor avea nici un interes pentru satisfacerea altor nevoi, cum ar fi cele 
legate de cunoașterea lumii. 


57 Informaţii privind coaching-ul pentru atingerea performanței, bazate pe o altă ori- 
entare se găsesc în cărțile dedicate Jocului interior de Tim Gallwey, câteva detalii sunt 
menţionate şi în această lucrare. 

O abordare care stabileşte clar ce anume trebuie avut în vedere într- 
o situaţie dată, clarifică cât se poate de bine ce înseamnă competenţa, 
nu numai pentru o situație specifică dată, ci la modul general. Inclu- 
derea competenţei în rândul deprinderilor, atitudinilor etc., în orice 
caz, în rândul calităţilor și a capacităţilor individuale, se face prin ig- 
norarea sistemului care cere competenţa. Iar aici pare să fie cel mai 
important lucru care a scăpat specialiștilor în educaţie care contestă 
importanţa introducerii conceptului. 

In viziunea curentă competența este legată încă de situații 
date, nu de participarea la sistemele supraindividuale. Acestea cer 
competențele, în afara lor nu se justifică nici o activitate de calitate, 
sunt simple deprinderi de a face anumite lucruri într-un anume fel. 
Competența înseamnă mai mult, participare cu grijă, ţinând cont de 
caracteristicile situaţiei şi ale sistemului interpersonal din care o per- 
soană face parte, de cultura lui și a celor asemănătoare. 

O obiecție interesantă este aceea că nu se pot ignora cunoștințele 
atunci când este vorba de formarea omului. Dar nici abordarea cen- 
trată pe competenţă nu cere ignorarea lor, dimpotrivă, ea cere chiar o 
mai bună stăpânire a situației și apel la mai multe cunoştinţe despre 
ea decât atunci când nu este luată în considerare. Dacă ar fi să îl pa- 
rafrazăm pe C.R. Motru, nu este suficient a şti să obţii energie, mai 
important este să poţi să te foloseşti de ea. Și în acest caz ar fi vorba 
doar de cunoștințe, competenţe avem doar dacă energia servește unui 
scop comun. 

O confuzie des întâlnită este dată de menţinerea unei înțelegeri 
care leagă competenţa de capacităţile profesionale. Sigur, competența 
acoperă și acest domeniu, dar exercitarea meseriei este numai un 
aspect al participării la viața unui sistem supraindividual. Limita- 
rea dublă a conceptului (ca o parte a persoanei și la o situaţie sau 
un domeniu) este evidentă prin afirmaţii ce susțin spre exemplu, că 
competenţa ţine de calificare, de un atribut al unei persoane, capabi- 
le „de a dispune de cunoștințe şi capacități necesare realizării sarcinilor şi 
activităților specifice unui anumit domeniu, a unei anumite profesii”. În 
analiza noastră competenţa este legată de participarea ca întreg a per- 
soanei la un sistem supraindividual, cu deosebire pentru a îndeplini 
anumite cerințe, funcţii în cadrul lui, dar nu se limitează la acest lucru. 
Copilul nu este membru între adulţii care „fac producție” dar este un 


58 Florea Voiculescu, Pedagogie universitară, Editura Aeternitas, Alba-Iulia, 2010, p. 10 

membru al familiei. Exersează singur, de bună voie, participarea la 
diverse sisteme din care fac parte adulţii. 

Plecând de la această înțelegere se poate „lega competenţa de o 
activitate expertă într-un domeniu al cunoașterii”*. Concluzia ar fi 
că nu se prea poate vorbi de competenţă la copii. Competența nu se 
confundă cu expertiza, cineva poate fi expert deoarece are deprinderi 
avansate într-un domeniu şi să nu fie competent deoarece nu poate 
să le pună în slujba unui grup din care el face parte. Dar în viziu- 
nea competenţei ca participare de calitate, copiii pot avea o anumi- 
tă competenţă, în funcție de sistemul supraindividual şi de calitatea 
participării la viaţa acestuia. Adesea ne pot uimi cu observaţiile lor, 
dovadă că participă cu atenţie și nu pe pilot automat ca mulți adulți. 

O altă obiecţie cere pătrunderea în sistem a competenţei exclusiv 
pe cale academică, prin specialiști competenți. „Pedagogia — ca știință 
a educaţiei — are obligaţia de a-și păstra întâietatea axiologică asupra 
formării sistematice și formale a comportamentului tinerilor. Uti- 
lizarea cuvântului «competenţă» în sintagme, cum ar fi «pedagogia 
centrată pe competenţă», «curriculum de competenţe», «competenţe 
vizate» (la nivel de grădiniţă, ciclu primar, gimnazial sau liceal), 
«competenţe transversale» preuniversitare, are nevoie de intervenţia 
fermă a pedagogilor, ca specialiști competenţi ai domeniului, spre a 
evita amatorismul.”“ Aici ar fi multe de discutat, cu deosebire despre 
competenţa specialiștilor. 

Pe plan internaţional este tot mai contestată această competență 
a experţilor în educaţie. Procese negative începând cu distrugerea 
creativităţii subliniată de Ken Robinson, neadaptarea la ultimele des- 
coperiri în știință privind motivaţia și distrugerea motivaţiei intrinseci 
prin recompense şi pedepse — subliniate cu deosebire de Alfie Kohn, 
păstrarea educaţiei sub semnul culturii dominatoare — Riane Eisler, 
absenţa unei comunicări reale observate de Marshal Rosenberg, se în- 
tâmplă sub „atenta” îndrumare a specialiştilor. Pe de altă parte sunt 
numeroşi specialiști în învăţare și coaching (inclusiv Tim Gallwey) 
care au fost nevoiţi să iasă din mediul academic tocmai pentru că este 
inert şi prea puţin sensibil la descoperirile valoroase. 

Pe de altă parte să nu uităm că educaţia este furnizor de servicii 


5 Anton Ilica, Despre competenţă și despre capacitate „curriculară” - corespondență 
personală 

societăţii și membrilor ei, nu corola de minuni a lumii, suficientă 
sieşi. Cu alte cuvinte ea trebuie să ţină cont de nevoile omului și ale 
societăţii, nu doar de utopiile privind omul ca măsură a tuturor lucru- 
rilor, personalitate plenar dezvoltată etc. Situaţia astăzi este mult dife- 
rită de situația de acum 40 sau chiar 20 de ani, provocările lumii mult 
mai serioase, iar răbdarea tineretului pentru a primi informaţii pe care 
să le reproducă ulterior, tot mai redusă. Observațiile și nemulțumirile 
specialiştilor prezentați anterior, a căror bună intenţie nu poate fi pusă 
la îndoială“, legate de conceptul de competenţă pot fi şi o consecinţă și 
un semn despre intuirea unor lipsuri grave ale conceptului dacă este 
centrat pe persoană și pe profesii. În faţa unei tendinţe care se prezintă 
mai curând ca o modă prin lipsa de întemeiere, dar și ca un pericol 
de a subordona omul, este de apreciat curajul de a cere clarificări și 
de a semnala incompletitudini. Mediul economic poate fi destul de 
necruţător cu esența umană, dar, din fericire, astăzi nici el nu știe ce 
ar fi mai bine de făcut. Abordarea din această lucrare depășește prin 
integrare aceste limitări specifice unui accent prea mare pus pe per- 
soană ori pe intenţiile grupului de a-şi subordona persoana. 


Exemplificări și explicaţii la competențe 


Problema cunoştinţe vs. competenţe este una foarte importantă 
pentru învățământ și de soluționarea ei depinde modul în care se va 
face pregătirea elevilor. Așa cum am văzut, experiența în cadrul unor 
firme şi a unor demersuri de coaching, au scos în evidență o moda- 
litate eficientă de lucru pentru dezvoltarea competențelor. În conti- 
nuare este prezentată o exemplificare a acesteia pentru o mai ușoară 
înțelegere a ei. 


Exemplul I. Conducerea automobilului 
Cea mai bună metodă de a evidenția diferenţele faţă de cunoștințe 
este de a lua un caz concret, cât mai bine cunoscut, competenţa în a 


61 A se vedea de exemplu eforturile și responsabilitatea abordării pentru a clarifica con- 
ceptul din cartea Paradigma abordării prin competențe — cu subtitlul Suport pentru dezbateri, 
apărută sub semnătura lui Florea Voiculescu în cadrul Academiei de vară de la Universi- 
tatea „1 Decembrie 1918” Alba Iulia, August 2012. 

conduce mașina. Sistemul care cere această calitate este societatea, ca 
expresie globală a comunității celor ce circulă pe drumuri, prin regle- 
mentările de transport pe drumurile publice, iar cei implicaţi direct 
sunt participanţi la trafic. Pentru buna funcţionare a acestuia nu este 
suficientă reglementarea şi cunoașterea legislaţiei, ci și competența de 
a conduce a participanţilor la traficul auto. Această competenţă nu se 
verifică doar pe baza unui examen de cunoștințe, ci şi prin unul prac- 
tic, în situaţie reală. 

Cunoştinţele sunt insuficiente deoarece nu garantează că poseso- 
rul lor le poate și utiliza corect în trafic, că are formată corect și satis- 
făcător „imaginea chinestezică” (cum ar spune Rădulescu Motru) a 
condusului. Astfel sunt candidaţi care au promovat de șapte ori exa- 
menul teoretic, rezolvă corect probe de îndemânare, dar din cauza 
faptului că nu își pot controla emoţiile în trafic, pică la proba practică. 
Nu cred că este cineva de acord cu eliminarea probei practice la acest 
examen. O astfel de decizie, a cărei consecinţe ar fi greu de evaluat, ar 
fi o dovadă de iresponsabilitate din partea sistemului. 

Analizând puţin mai detaliat vedem că competenţa are cel puţin 
o dimensiune suplimentară faţă de orice fel de cunoștințe. Ea ne ara- 
tă şi cum sunt folosite cunoștințele în situaţii reale. Competența de 
a conduce presupune controlul variabilelor procesului aflat în curs 
de desfășurare. Variabilele pot fi de exemplu viteza maşinii, direcția 
de deplasare, utilizarea semnalelor privind manevrele efectuate, res- 
pectarea indicatoarelor, situația din trafic, controlul emoţiilor datora- 
te celorlalţi participanţi la trafic etc. Fără un control asupra acestora 
în orice moment pot să apară probleme. Competența presupune deci 
controlul variabilelor. 

In cadrul competenţei în acest domeniu nu este vorba de o cola- 
borare între șoferi pentru a produce ceva nou, ci de respectarea unor 
norme comune și o comunicare adecvată, prin mijloace specifice, pen- 
tru a asigura o siguranţă ridicată a traficului. Puterea obținută este o 
deplasare cât mai rapidă și cât mai lipsită de pericole pentru fiecare 
participant. 


Exemplul II — Comunicare 
Dacă exemplul pare trivial și inaplicabil la competențele mai com- 
plexe se poate exemplifica pe un caz concret, legat chiar de comunicare, 

cu referire concretă la interacțiunea printr-un articol, postat pe un site 
sau publicat de presă. Orice autor poate înșira verzi și uscate dacă ne 
referim doar la cunoștințe, la fel şi orice comentator a textului propus. 
Este plină lumea de maculatură și flecăreală (Heidegger). Dar dacă 
ţinem cont de exigenta competenţei vom avea în vedere câteva varia- 
bile ce ne impun o calitate suplimentară a materialelor. Propun spre 
exemplificare trei variabile care ne vor ajuta să facem puţină curățenie. 

In primul rând este importantă poziționarea autorului/comenta- 
torului. Potrivit analizei tranzacționale putem recunoaște trei poziţii 
principale ale unui participant la o interacțiune denumite Adult, Pă- 
rinte şi Copil. Poziționarea matură nu este aceea de Părinte, acesta 
este exponentul autorității, conservării a ceea ce există. Copilul este 
deschis spre învățare, implicare, acceptă noul și sugestiile necritic. 
Starea de Adult presupune o evaluare critică, deschisă a propunerilor 
venite din mediu şi adoptarea unei poziții justificate față de influenţa, 
solicitarea acestuia. 

Să spunem că mediul, printr-un articol, o carte, o lege etc. ne pro- 
pune să trecem la competenţe. Copilul este de acord relativ ușor deoa- 
rece vrea să încerce ceva nou, cel situat în starea de Părinte va spune că 
nu avem motive să facem asta deoarece și cei care au făcut-o sunt cam 
debusolaţi, că, uite ce progres ne-au adus cunoștințele, că numai inca- 
pabilii se plâng de lipsa lor de eficiență. Un om în starea de Adult pre- 
ia informaţia/perturbaţia din mediu și o analizează pe îndelete, chiar 
studiază implicaţiile abordării noi față de cea veche și nu se grăbeşte 
să se pronunţe până nu îşi fundamentează punctul de vedere. 

O altă variabilă utilă, legată de prima, ar putea fi modul general 
de prezentare, momentele întâlnite pe parcursul articolului. Un articol 
care nu are o poziționare critică clară față de trecut şi argumente bune 
pentru a convinge alt Adult să ia serios în considerare modificarea 
propusă, nu este complet. Criticismul fără a oferi și o soluţie este o 
pierdere de vreme, în general se cunosc problemele, dar contribuția 
înseamnă soluţie. O soluţie care nu este trecută prin încercări critice, 
ci este adoptată pe loc iarăși nu este satisfăcătoare pentru că este prea 
costisitoare. Nu ne permitem să încercăm multe soluţii, mai ales când 
este vorba de probleme ale unor sisteme mari. 

Calitatea demersului critic poate fi o altă variabilă. De exemplu re- 
ferirea la o singură sursă, doar cu citate sau apeluri la autoritate, fără a 
pătrunde nici măcar contextul și rostul pentru care s-a scris textul din 

referință conduce la o susținere precară a noului punct de vedere. Alte 
variabile ar putea fi coerenţa generală a textului, respectarea topicii și 
a regulilor gramaticale, claritatea mesajului (a schimbării propuse în 
sistem) etc. 

Un competent are în vedere toate aceste variabile simultan, exact 
ca un conducător auto. Ceea ce depăşește și aici orice fel de cunoștință 
este capacitatea de control a variabilelor, calitatea grijii (atenţie calita- 
tivă extinsă, nu îngrijorare), care nu poate fi evaluată decât în situații 
concrete. Cunoștinţa presupune să informezi elevul cum au făcut alții, 
competența înseamnă să fii atent, să evaluezi cum participă el. Un 
competent înțelege și de ce face așa cum face, spre exemplu, conducă- 
torul auto înțelege că rostul semnalizării manevrelor este de a informa 
pe ceilalți participanţi la trafic, iar un autor de articol ştie că intervine 
la adresa culturii, că propune trecerea unui sistem dintr-o stare în alta, 
o altă abordare față de subiect, un alt demers de lucru etc. 


O posibilitate de generalizare 


Pentru a scoate în evidenţă diferența de înţelegere a conceptului 
în această lucrare față de viziunea curentă, cea mai simplă cale ar fi o 
privire sintetică peste semnificaţia termenului de competență din cele 
două perspective. In accepțiunea Comisiei Europene „Competenţele- 
cheie reprezintă un pachet transferabil și multifuncțional de cunoș- 
tințe, deprinderi (abilităţi) și atitudini de care au nevoie toți indivizii 
pentru împlinirea și dezvoltarea personală, pentru incluziune socială 
şi inserție profesională. Acestea trebuie dezvoltate până la finalizarea 
educației obligatorii şi trebuie să acționeze ca un fundament pentru în- 
văţarea în continuare, ca parte a învăţării pe parcursul întregii vieți ”.* 
Din această definiţie se pot desprinde câteva observaţii importante: 

e Definiția este una descriptiv — analitică, specifică unei abordări 
centrate pe emisfera stângă; 

e Este orientată spre persoană, scăpând din vedere faptul că 
un sistemele supraindividuale sunt cele care cer și evaluează 
competența; 

e Nueste o definiţie integrată, operațională, precisă ci una ambiguă 


€ Octavian Mândruţ, Instruirea centrată pe competenţe, Revista Tribuna învățământului, 

în care sunt amestecați termeni din varii domenii de operare; 
Filosofic, porneşte din preocuparea de a face educaţie, nu din 
grijă reală pentru educat. Asupra acestuia se va acționa deoa- 
rece „trebuie“ - un imperativ care nu ţine cont de nevoia perso- 
nală ci numai de nevoia grupului de a-și impune dorinţa. Când 
intervine grupul în acest fel, cu „trebuie”, o face coercitiv, fără 
respect pentru libertatea şi aspiraţiile persoanei și fără acces 
practic la competenţa ei. 

Competenţele au la baza manifestării același mecanism al gri- 
jii. Din acest motiv ar fi mai potrivită exprimarea în care omul 
are o singură competenţă, care se manifestă în mai multe do- 
menii. Mai corect ar fi deci competenţa unei persoane într-un 
anumit domeniu al vieţii sociale decât competențele persoanei 
în acel domeniu. 

Tratează persoanele ca pe indivizi deoarece nu este recunoscută 
importanţa interacțiunilor interpersonale şi a culturii de grup. 


Spre deosebire de această abordare empirică și lipsită de o 
înțelegere precisă, integrată şi globală a conceptului, propunerea 
noastră de a considera competența drept participarea de calitate în 
care partea păstrează individualitatea proprie realizându-se și o bună 
integrare în sistem, are avantaje importante: 


Integrează două nevoi de competență fundamentale, cea a per- 
soanei și cea a grupului; 

Inţelegerea conceptului are o bază sintetico-analitică, fiind pro- 
pusă ca urmare a integrării perspectivelor specifice celor două 
emisfere cerebrale; 

Surprinde corect dinamica participării omului la sistemele su- 
praindividuale, până la poziționarea fundamentală, fără a da 
câștig de cauză uneia dintre părți; 

Oferă o înțelegere integrată, ce permite o evaluare precisă a 
competenţei prin observarea controlului asupra variabilelor 
specifice situaţiei la care se participă; 

Este adoptată o poziționare filosofică autentică, centrată pe grijă, 
atenţie, prezenţă, nu una care are la bază preocuparea de a răs- 
punde obligaţiei de a învăţa, impusă de un sistem participanţilor 
la el sau un comandament social adresat educației; 

Aceste avantaje permit o altă abordare pentru educație, mult 
mai respectuoasă cu cei care urmează să beneficieze de ea. 

În mod asemănător se pot identifica variabilele care trebuie avute 
în vedere pentru realizarea unui demers competent și pentru noțiuni 
mult mai abstracte. Un exemplu interesant este ecuaţia lui Schrodin- 
ger din mecanica cuantică. Modul de abordare specific acesteia stă și la 
baza celei mai precise teorii din fizică, electrodinamica cuantică. Toate 
interacţiunile de la nivelul atomului (inclusiv efectele relativiste) sunt 
avute în vedere şi adăugate pe rând în ecuaţie. Așa se rafinează teoria 
şi se obţin valori pentru constante fizice confirmate experimental până 
la o precizie de 30 de cifre după virgulă. 

Un demers identic se poate aplica și în dezvoltarea competenţei, 
treptat luăm în vedere și sub control variabile din ce în ce mai fine, 
facem legăturile între ele şi obținem o rafinare până la obţinerea unei 
calități ridicate a acţiunii. Un astfel de demers este cu totul diferit de 
unul centrat pe cunoştinţe. Se poate aplica pentru a oferi capacitatea 
de a ne folosi de cunoaștere ca de un instrument chiar şi asupra celor 
mai complexe teorii şi rafinate cunoştinţe științifice. 

Elementul central pe care îl vizează dezvoltarea competenţei este 
extinderea grijii și a capacității omului de a urmări, controla și acţiona 
simultan pe cât mai multe dimensiuni semnificative pentru o activita- 
te dată, în cadrul unui sistem dat sau în relațiile lui cu alte entităţi, în 
numele sau beneficiul sistemului care solicită competenţa. 

Dezvoltarea competenţei nu se realizează eficient prin transmitere 
de idei, ea ar putea începe prin însoțirea atentă a unuia mai priceput, 
fără nici un fel de judecată și observarea modului său specific de a 
rezolva lucrurile. Următoarele etape ar putea fi crearea unei repre- 
zentări a ceea ce a făcut, şi a unei înțelegeri — de ce a făcut așa şi nu 
altfel. Procesul acesta poate sau mai bine zis ar trebui reiterat până 
când în confruntarea cu situaţia reală se obţin rezultate similare, prin 
analizarea feedback-ului. În acest proces de învăţare nu trebuie căzut 
în verbalizare, Eul 2% este pierdut astfel în favoarea Eului 1. Eul 2 are 
nevoie să ştie doar care sunt variabilele pe care trebuie să le aibă în 
vedere, dezvoltarea, ajustarea performanţei în urmărirea lor trebuie 
lăsată pe seama lui. 

Pe partea legată de persoană schimbarea însemnă trecerea de la 
preocuparea pentru dimensiunea bagajului de cunoștințe la grija 
pentru prezenţă, utilizarea la maxim a potenţialului și o valorificare 


45 Numele de Eu 1 și Eu 2 sunt preluate de la Thimoty Gallwey în cartea Jocul interior și 
munca, detalii în capitolul dedicat. 

superioară a instrumentelor descoperite de cultura omenirii. Se întâm- 
plă ceea ce propune Heidegger, trecerea de la preocupare la grijă pen- 
tru o participare autentică“. Rămâne de văzut dacă prin educaţie vrem 
să facem lucrurile cu grijă sau vom continua doar să fim preocupați 
de anumite aspecte, arbitrar alese. Alegerea elevilor este însă clară, ei 
nu mai vor să fie manipulaţi după cum credem noi, vor să înveţe prin 
participare. Am putea invoca o scuză, că abia acum învăţăm dinamica 
grijii şi extinderea participării, abia acum înțelegem ce înseamnă un 
demers competent, doar că nu știm câtă răbdare mai au. 

In partea superioară a dezvoltării competenţelor, cu referire la 
dezvoltarea organizaţiilor, atenţia la variabilele care caracterizează 
cultura unui sistem în care activează, (sau a unei organizaţii), eva- 
luarea lor critică și raportarea la sisteme similare, poate conduce la o 
dezvoltare a puterii lor* şi a culturilor organizaționale într-un ritm 
mult mai accelerat prin transferul de experiență conștient, eficient, 
bine controlat, la toate nivelurile. 


Directorul şi răspunderea pentru rezultate 


Întrebarea care se poate pune este: cine răspunde de implementarea 
competenţelor? În lege responsabilitatea pentru rezultatele instituției 
de învățământ o are Consiliul de Administraţie al instituției. Dar este 
ca și cum o navă care circulă în anumite ape, spre o anumită destinaţie 
ar avea o conducere colectivă. La nivelul de cultură instituţională la 
care suntem este mai greu, ca să nu spun foarte greu, de luat decizii, 
de asumat răspunderea destinaţiei, a calității călătorie etc. în grup. 
Intr-o perspectivă mai realistă şcoala poate fi asemănată cu o navă a 
cărui comandant executiv este directorul. El trebuie să aibă grijă ca 
toți cei ce călătoresc cu această navă să ajungă cel puţin la o destinaţie, 
iar dacă se poate să facă cu ea o călătorie cât mai lungă și cu maxim 
de folos. 

Problema răspunderii poate fi ușor ridicată la un nivel superior, 
spre cei care propun curriculum, iau deciziile globale, dar nu cred 
că este corect. Directorul poate spune: acestea sunt planurile de 


6t Detalii în capitolul următor 


65 Cu sensul mai apropiat de cel dat de Constantin Rădulescu-Motru - a avea capacitatea 
de a gestiona energia și cunoașterea spre a obţine rezultate, detalii în capitolul următor 

învățământ, acestea sunt disciplinele, acestea sunt lucrurile care și 
le propun ele, pe acestea le facem. Dar această viziune, acceptabilă 
pentru situația în care avem o instrucţie centrată pe obiectivele pro- 
fesorilor, nu se poate aplica pentru situaţia în care avem de format 
competenţe la elevi. Acum răspunderea s-a mutat de la cea către sis- 
tem la cea către elevi. lar unui elev şi părinților lui nu îi mai poate 
spune, ca și cum directorul sau educatorul nu ar face parte din sistem, 
că asta vrea sistemul să îl înveţe, iar el nu poate interveni. Că sistemul 
persistă în a-i transmite cunoștințe, iar profesorii nu îi pot dezvolta 
competenţe, chiar dacă oficial se cere schimbare de orientare. 

Cred că situaţia directorului este asemănătoare cu cea a unui pilot. 
Chiar dacă un șef, ajuns poate în funcţie prin jocuri politice, îi cere să 
facă anumite lucruri care ar devia „nava” într-o direcție greşită, direc- 
torul este obligat să aibă grijă de cei îmbarcaţi pe „nava” sa. Similar, 
dacă pilotul comandant de pe nava pe care era preşedintele Poloniei 
care a pierit în tragedia aterizării pe un aeroport rus în aprilie 2010, 
nu ar fi acceptat ordine de la superiori ierarhici care puneau în pericol 
situația, nu s-ar fi produs tragedia. Fiecare director este un pilot de 
navă și poate, este obligat moral, să atragă atenţia când destinaţia ori 
mijloacele pentru a ajunge la ea sunt greșit alese. 

Revenind la problema ridicată în introducere, de fapt, în contex- 
tul actual, reprezentantul cel mai autorizat al educatorului este chiar 
directorul de școală deoarece acum doar el poartă o răspundere per- 
sonală pentru modul în care se face educaţie în şcoală, dincolo de răs- 
punderea fiecărui educator, care, potrivit structurii actuale, încă se 
poate refugia în disciplinaritate. Când răspunderea este colectivă, pe 
umerii unui consiliu de administraţie, foarte ușor se poate întâmpla 
ca ea să nu fie asumată concret și să nu mai răspundă nimeni. Ar fi 
extraordinar ca răspunderea să fie preluată integral de un astfel de 
organ de conducere colectiv, dar cred că noi nu am ajuns la acest nivel. 


CAPITOLUL 5. 
COMPETENȚĂ ȘI VALORI 


Există competență fără libertate? 


Discuţia despre competenţă presupune și o abordare din perspec- 
tiva unor valori considerate fundamentale. Răspunsul la întrebările 
care apar impuse de nevoia de a clarifica raportul dintre competență 
și valori este necesar pentru a realiza că prin competenţă se depăşeşte 
un stadiu relativ primar, legat de percepţia izolată a valorilor. 

La o întrebare despre competenţa unui tăietor de lemne care deci- 
mează o pădure, nu se poate răspunde că dacă mânuiește drujba cu o 
eficiență extraordinară este și competent. Dacă puterea lui de decizie 
este redusă, el doar executând ordine, atunci, din perspectiva angajato- 
rului poate fi socotit foarte competent. In acest caz nu se pune de fapt 
problema unei competenţe reale, ci numai a eficienţei îndeplinirii unei 
sarcini, deoarece libertatea lui de decizie este limitată. Doar când omul 
are libertatea de a decide asupra actelor sale se poate pune problema 
evaluării competenţei. Cel care impune o anumită acțiune cuiva este cel 
care își asumă și decizia, dar și evaluarea ei din perspectiva competenţei. 

Un om care ţine la echilibrul natural probabil nu va accepta o 
meserie care distruge mediul și echilibrul natural. Dacă are nevoie 
să taie lemne omul o poate face cu respect față de pădure. Va alege 
copacii uscați sau bolnavi care ar putea chiar să o pună în pericol. 
Competența înseamnă și grijă, dar și o acțiune din proprie inițiativă în 
sensul menținerii unei situații în anumiţi parametrii, chiar dincolo de 
presiunile din sistem în favoarea unui anumit mod de a face lucrurile. 
Menţinerea pădurii în viață și a unei relații pe termen lung cu aceasta 
ar trebui să fie o grijă a tăietorului de lemne dincolo de un contract 
de muncă. Asta în cazul în care nu este bolnavă toată pădurea, există 
şi astfel de cazuri în care trebuie realizată defrișarea, atunci s-ar cere 
însă și reîmpădurirea. 

Intâlnirea cu valorile 


Binele 

Putem spune că așa ar fi bine ca tăietorul să acționeze, cu respect 
pentru viaţa pădurii, deoarece astfel este realizat atât interesul pro- 
priu cât și cel al semenilor, ce nu vor mai fi afectaţi de defrișare ori 
secetă. Apare ceea ce se numește o valoare — poziția adoptată este una 
valoroasă în sensul binelui. 

Prin înțelesul general al termenului competența este legată direct 
de bine, competent este cel ce face bine ceea ce face. Aceasta nu este 
încă o referire precisă deoarece chiar dacă face bine ceva, acel lucru 
ar putea avea efecte negative. Clarificarea definiției competenţei prin 
luarea în considerare a viabilității sistemului în care ea este cerută, im- 
punerea asumării responsabilității în fața acestuia și a interacțiunilor 
lui cu celelalte sisteme, sunt elementele de noutate pe care le-am pro- 
pus legat de interpretarea competenţei. Clarificarea scoate în evidenţă 
şi legătura strânsă între competenţă și valori. 

Pe măsură ce sunt evaluate efectele produse în sistemul propriu 
la nivelul unor sisteme mai mari, care îl înglobează, șansa omului de 
a face bine ceea ce face este tot mai mare. El ar putea determina chiar 
evoluția sistemului din care face parte spre o armonie a lui cu cele- 
lalte sisteme. Astăzi sistemul educativ este centrat pe adevăr, infor- 
mare, mai puţin pe bine, frumos, participare. Prin aceasta el ignoră 
nevoia societății de a avea oameni care fac bine ceea ce fac, atenți la 
consecinţele faptelor lor, participanți mulțumiți de viaţa pe care o tră- 
iesc. Încercarea de a clarifica şi dezvolta înțelegerea conceptului de 
competenţă ține de această nevoie resimţită de a face o educaţie bună, 
în care şi binele, și frumosul contează. Privind la interacţiunile siste- 
mului educativ cu omul și celelalte sisteme din societate putem lua 
repere bune privind direcţia de înaintare. 


Adevărul 

Tăietorul de lemne menţionat în exemplul anterior ar putea şti la 
ce efecte conduce defrișarea masivă, dar să nu îl intereseze. Știe adevă- 
rul, dar nu îşi face griji pentru viața pădurii. Este în acest caz adevărul 
o valoare? Această cunoștință are importanță numai dacă lui îi pasă, 

dacă și-a asumat grija colectivă, dacă este atent la soarta sistemului 
din care face parte. Un alt om ştie doar că oamenii cu casele aflate în 
aval de dealurile de pe care el taie pădurile vor fi afectaţi de inundație 
dacă plouă mai consistent. Adevărul că de ceea ce el face ar putea de- 
pinde soarta altor oameni poate fi mai important și mai semnificativ 
decât cunoașterea teoretică a tuturor efectelor defrișărilor. Un adevăr 
mic, luat în seamă, poate fi mai util decât un adevăr extraordinar, ne- 
asumat. 

Prin educaţia curentă ne străduim să transmitem adevărul glo- 
bal, marile cuceriri ale ştiinţei privind cunoaşterea lumii, să înarmăm 
omul cu instrumentele pe care ea le-a pus la punct. Dar neglijăm fap- 
tul că ele pot fi utilizate la fel de uşor și pentru a face rău. 

De obicei vedem, apreciem, valorile noastre și vrem să le impunem 
altora. O nevoie de stabilitate ne face să încercăm să ne reproducem 
ca ființe spirituale, să facem pe alţii cât mai asemănători nouă. Aceas- 
tă nevoie stă la baza transmiterii memelor, dar și la baza pedagogiei 
centrată pe cunoștințe. Credem că dacă ne împărtășim unii altora ce 
este bine, frumos și adevărat toți vom ajunge să credem la fel, și ast- 
fel vom fi toți fericiți. Până nu devine responsabilă orice cunoaștere 
„obiectivă” este doar ca o soluţie „de-a gata” care vrea să cuprindă 
cât mai multe minți, ca urmare a unei credințe primitive că dacă toți 
gândesc la fel va fi pace și înțelegere. Încă privim valorile ca destinații, 
nu ca însoțitori pe un drum al propriei integrări. Nu este prea comodă 
conviețuirea cu mentalitatea călătorului, vrem să știm că am ajuns la 
destinaţie și nu trebuie să mai facem efort de a căuta binele, frumosul 
și adevărul. 

Gândirea sistemică, analizarea responsabilității și a consecinţelor 
faptelor nu prezintă interes pentru educaţia centrată pe cunoștințe. De 
exemplu, chiar subiectul poluarea este abordat teoretic, copiii pot ști 
de marile surse de poluare din industrie etc., dar nu sunt făcuţi atenți 
la modul în care ei degradează mediul prin obiceiurile pe care le au 
chiar ei şi nu se urmăreşte conştientizarea / responsabilizarea astfel 
încât să nu mai facă fapte ce degradează mediul. În sistemul actual ei 
ne pot spune toate sursele de poluare, dar continuă să arunce resturi 
pe jos etc. 

Este evident că nu poate exista competenţă fără adevăr. Trebuie să 
ştii ca să poţi acţiona corect, dar centrul de greutate nu trebuie să fie pe 
ce știe, ci pe modul în care se acționează cu ce se știe, deci mai departe 

decât cunoașterea, spre modul cum ea este folosită. Poţi face bine ceea 
ce faci dacă nu ignori consecințele, ci le cauţi și le evaluezi. Ori aici 
nu mai este doar o cunoaștere simplă a lucrurilor, ci și a legăturilor, 
interdependenţei dintre ele, consecințele faptelor etc. 


Frumosul 

Participarea omului la mediul în care se află este determinată şi 
de criterii estetice. Nu cred că cineva și-ar construi o cabană într-o 
zonă în care au rămas doar buturugi de copaci tăiaţi sau că ar permite 
defrișarea nemiloasă a pădurii în preajma ei. Frumuseţea și armonia 
naturii poate fi sporită sau măcar menţinută de om pentru ca și el să 
beneficieze din asta. 

Dincolo de criteriul estetic poate că frumosul este legat mai ales de 
exercițiul percepției armoniei întregului și al complexității. Nu sunt 
frumoase lucrurile simple, banale, ci cele cu o structură complexă şi 
armonioasă. O petală de trandafir poate nu este frumoasă singură, dar 
gruparea lor într-o floare este. Un om nu este frumos doar prin tră- 
săturile fizice, armonia interioară, împăcarea cu sine și cu viaţa, pun 
pe faţa sa acea seninătate, disponibilitate şi deschidere care îl fac cu 
adevărat atractiv şi respectabil. Ori toate acestea sunt rezultatul unei 
măiestrii, a organizării interioare. Talentele deosebite, apreciate dato- 
rită unor opere care îţi pot tăia suflarea, impresionează prin harul și 
puterea artistului de a aduce la lumină asemenea lucrări. Armonia na- 
turii, extraordinara varietate şi exuberanţă a acesteia, bogăţia și com- 
plexitatea ei ne poate da un sentiment de încântare și smerenie nemai- 
pomenită prin conştientizarea acestui mister profund care este viaţa. 

Frumosul este probabil și acea emoție a participării la o armonie a 
naturii, la misterul vieţii și a descoperirii puterilor persoanei umane, 
la un întreg supraindividual armonios cu semenii etc. Perceperea lor 
nu poate fi realizată dacă nu este o atenţie orientată spre clarificarea 
participării, analiza emoțiilor legate de participare, organizarea lor. 

Un exemplu perceptiv integrat — câți oameni, în fuga zilei de as- 
tăzi, cunosc adevărul, apreciază măiestria şi frumosul, şi recunosc bi- 
nele făcut de mica frunză a unei plante ce transformă ploaia de soa- 
re, puțin pământ, aer și apă, în oxigen și hrană indispensabilă pentru 
alte ființe? Un lucru considerat simplu, banal pentru cei mai mulţi, de 
care prea puţin ne minunăm, dar imposibil de apreciat la adevărata 

nu este valabilă dacă doar se proclamă, dar nu este trăită. Nici nu poți 
iubi din prima până departe, trebuie să începi cu cei de aproape. Nu 
poţi nici măcar exclude pe cei cu fapte rele căci te poţi situa în tabă- 
ra celor care condamnă ființa omului, nu faptele lui. Iubirea cea mai 
mare se naște din una mică, dar bine îngrijită, care vede virtuțile şi 
îndrăgeşte tot mai mult oamenii frumoși. 

Virtuţile asumate prin alegerea religiei creştine sunt înțelepciunea, 
iertarea și smerenia, modestia în vederea dobândirii puterii interioare. 
Ca să fie cu adevărat om oricine trebuie să își dovedească înțelepciunea 
cuprinzătoare, nu răutatea şi intransigenţa, căci nimeni nu este per- 
fect, învăţarea se face împreună. 


Intre valorile proclamate şi cele asumate 


Deci care ar fi mai importante, valorile proclamate, descoperite 
de alţii și impuse tuturor sau cele asumate? Competența determină 
recunoașterea naturală a valorilor, ea poate creşte numai odată cu ele, 
prin evaluarea lor. Cunoașterea obiectivă este doar conștientizare şi 
ne obligă la neutralitate față de valori. Trebuie să fim subiectivi și să 
iubim, să ne implicăm în mediul de viaţă ca să acționăm în sensul 
protejării acestuia. Valorile „mici” din preajmă, trăite și asumate pot 
fi mai utile decât cele „mari”, de departe. Competența poate asigura 
astfel îmbinarea armonioasă dintre subiectiv şi obiectiv, între personal 
şi colectiv, local şi global. 

Valorile sunt cele care dau identitate grupului. Dincolo de grupu- 
rile mici, oarecum specializate, oamenii fac parte și din grupuri mari. 
Viaţa în comun, la nivelul fiecărui grup este reglementată prin valo- 
rile care determină coagularea lui, grupurile mici cu interes specific, 
grupurile mari cu interes mai larg. Asumarea valorilor înseamnă de 
fapt asumarea apartenenţei la grup. În cartea lui Werner Heisenberg, 
Partea şi întregul (Humanitas, 2008), se discută despre astfel de valori. 
Dincolo de interesul comun pentru fizică, discuţiile lui cu Niels Bohr 
au avut ca subiect și specificul național, oglindit prin valorile asumate. 
Din analiza lor asupra cauzelor care au stat la baza izbucnirii primului 
război mondial a rezultat o discuţie interesantă care a scos în evidenţă 
faptul că grupurile sunt capabile chiar de război ca să își apere valori- 
le. Un fel de a fi specific al unui popor, ameninţat sau agresat de un alt 

popor, poate determina o coagulare a voinței membrilor comunității 
pentru apărarea identității sale. Nu cred că ne putem face o idee des- 
pre numărul celor care şi-au dat viața pentru apărarea identității unui 
grup. Puterea de grup este resimțită în astfel de momente, aduce o bu- 
curie prin ieşirea din cotidian (omul scapă de crucea lui și preia crucea 
grupului lăsându-se însă condus), de aceea primul război mondial a 
putut să aibă și o urmare în al doilea, mult mai încărcat cu victime. In 
condiții speciale se moare pentru valori, însă nu cred că aceasta este 
singura cale de a le apăra. 

Pe măsură ce asumarea întregului și a unei relații bune cu mediul 
şi semenii, impuse de dorinţa de a fi competent crește, va crește și o 
cunoaştere cu adevărat utilă, se vor identifica modul și rațiunea unei 
bune acțiuni, care nu perturbă frumuseţea și armonia, ci ne fac părtași 
la ea. Acestea cresc laolaltă sub umbrela competenţei, a atenţiei de a 
respecta anumite lucruri, de a menţine trecerea prin timp în mișcare 
bine echilibrată și cu înaintare în direcţia progresului individual și de 
grup. Orice abuz a unei părți asupra întregului ori a întregului asupra 
părţii poate fi evitat dacă nu se renunţă la responsabilitate. 


CAPITOLUL 6. 
COMPETENȚA ȘI RELAŢIA STAT-PRIVAT 


Statul sau organismele suprastatale precum uniunile, pot fi con- 
siderate rezultatul materializat al conștiinței de grup extins, a partici- 
pării la supraindividual a oamenilor. Acestea stabilesc instituții, care 
sunt competențele lor etc., pentru o bună organizare a vieții în comun. 
De cealaltă parte sunt privaţii, rezultatul iniţiativelor personale sau a 
unor grupuri de persoane. Aceste două grupări trebui să funcționeze 
în armonie, cu respect reciproc, pentru ca activitatea unei părți să nu 
o distrugă pe cealaltă. Dezechilibrele majore în gestionarea situaţiei 
pot conduce la cele două extreme, aservirea statelor unor grupuri de 
interese cu mare putere financiară — rezultă un tip de capitalism agre- 
siv ce poate impune chiar implicarea statului în războaie în zona sa 
de interes, sau la un socialism/comunism ce disprețuiește iniţiativa 
privată și desconsideră chiar ființa umană. 

A ţine calea de mijloc este tot mai greu, mai ales odată cu globa- 
lizarea pieţelor, care împiedică controlul asupra veniturilor/cheltuie- 
lilor statelor. Acestea au rămas cu răspunderea de a asigura servicii 
cetățenilor lor, în timp ce veniturile și finanţele se mișcă la alt nivel, 
pe care nu îl pot controla. Firmele transnaţionale mută câștigurile și 
se organizează pentru un profit maxim, în timp ce statele și guvernele 
rămân pe loc, cu datoriile impuse de nevoia tot mai ridicată de profe- 
sionalism în servicii. 

Altfel spus, nu doar cetățenii trebuie să câștige, dacă nu investim 
şi în calitatea vieții în comun, dacă nu ne îngrijim și de stat, mediul 
în care trăiesc cetățenii se va degrada tot mai mult sau se va polariza 
până la conflicte ireconciliabile. In funcţie de înclinațiile naturale, de 
darurile personale, oamenii aleg să se dezvolte pe anumite domenii. 
Cei care doresc să slujească interesului comun se orientează spre anu- 
mite meserii, cu precădere de la stat, iar cei ce vor să realizeze obiecti- 
ve personale, merg în special spre zona privată. Din cauza finanţărilor 
deosebite, mult mai mare la privaţi față de stat, la competenţe compa- 
rabile, se poate înregistra un proces în care cei competenţi să plece de 

la stat. Este mult mai ușor să conduci o afacere privată, de exemplu 
la o bancă, la adăpost de expunere publică, și să încasezi un salariu 
uriaș, obținut uneori prin refinanțări ale pierderilor de la stat, decât să 
conduci o ţară, pe un salariu mult mai mic. Aici cu siguranţă nu există 
justiţie socială, echilibru între privat şi sectorul de stat. 

S-ar putea ca echilibrul acesta să fie greu de realizat, dar conştientizarea 
nevoii poate accelera identificarea soluţiilor. 


Competența și conducerea politică 


În general, majoritatea politicienilor cred că sunt aleşi pentru a 
conduce. Dar posturile pe care ei sunt propulsați prin alegeri sunt ale 
unui sistem, local, regional, naţional sau chiar unional, în care aceștia 
trebuie să îndeplinească o funcție necesară sistemului. Modul în care 
servesc sistemului, se achită de sarcinile specifice funcţiei, este recu- 
noscut drept competenţă. 

Conducerea este incompatibilă cu competenţa, care arată calitatea 
slujirii, participării la sistem, a responsabilități asumate. A conduce 
înseamnă încercarea de a te situa oarecum în afara sistemului, pe un 
loc privilegiat, pentru a dirija ceea ce se întâmplă în sistem. A dirija pe 
alții, a decide pentru ei, este diferit de competenţă care presupune a 
decide cu ei, a lucra în echipă. 

Din punct de vedere al managementului unei organizații este evi- 
dentă deosebirea între a impune sarcini unei echipe şi a gestiona acti- 
vitatea ei astfel încât ea să își identifice și obiectivele, şi modul în care 
le va atinge. La fel stau lucrurile și din punct de vedere politic, statul 
este structura de management a destinului unui popor, primul lucru 
pe care politicienii trebuie să îl facă este să găsească și să formeze echi- 
pe cu cei mai buni oameni, apoi să managerieze echipa și să determi- 
ne destinul sistemului prin decizii luate numai în cadrul echipei. Ei 
nu trebuie să fie conducătorii echipelor, ci slujitorii lor, adică acele 
persoane care fac ca echipa să funcţioneze ca un întreg, să colaboreze 
deplin pentru ca toate deciziile să se ia în grup. 

Să luăm un exemplu. Un ministru propus de prim-ministrul de- 
semnat face deja parte dintr-o echipă, guvernul. El trebuie să formeze 
echipe de profesioniști responsabili în minister pe care să le gestio- 
neze astfel încât să lucreze în grup. In aceste echipe să se ia deciziile 

privind politica ministerului și modul în care își vor îndeplini obiecti- 
vele. La nivel superior, în cadrul guvernului, ministrul este reprezen- 
tantul echipei pe care o are în minister. El aduce în guvern propune- 
rile echipei și duce la echipă exigenţele guvernului. Guvernul trebuie 
la rândul său să funcţioneze ca o echipă, pentru că numai astfel poate 
lua deciziile cele mai bune. 

Privind lucrurile cu atenţie se vede că pentru a participa cu succes 
din funcţiile politice, trebuie bine gestionată o dublă participare, la 
echipa proprie ca manager şi la o echipă superioară ca reprezentant al 
propriei echipe. Pentru echipa superioară trebuie să fie un bun jucă- 
tor în echipă, pentru cea de care răspunde să fie un bun facilitator al 
lucrului în echipă. In nici una dintre ele participarea competentă nu îi 
cere rol de decident suprasistemic, adică de conducător. Dimpotrivă, i 
se cere să fie cel mai bun participant posibil la sistem și la satisfacerea 
nevoilor lui. 

Dincolo de aceste competenţe este necesară o bună cunoaștere a 
culturii specifice organizaţiilor de tipul celei pe care le are de gestio- 
nat și a culturii sistemului superior. Spre exemplu, pentru ministrul 
educaţiei a modului în care este organizată educaţia în alte state, re- 
spectiv a specificului naţional, a nevoilor și angajamentului pe care 
trebuie și vrea să îl ofere sistemului mare, naţional, subsistemul care 
se ocupă de educaţie. Un ministru al educaţiei care nu este un bun 
profesor, care nu știe ce înseamnă cu adevărat educaţia, nu poate 
creşte nivelul de implicare al echipei sale în rezolvarea provocărilor 
sau nu poate înțelege în spiritul lor angajamentele pentru anumite 
lucruri. Spre exemplu, dacă nu înţelege cum se realizează dezvolta- 
rea competenţelor, care este rostul lor, nu va ţine la creșterea lor, nici 
la elevi, nici la corpul profesoral. Mi-ar plăcea să cred că o echipă ar 
funcţiona foarte bine cu un facilitator care nu este din domeniu, pre- 
cum în cartea Cele cinci disfuncţii ale muncii în echipă. Acest lucru pre- 
supune însă ca obiectivele organizaţiei să fie stabilite dinafară, spre 
exemplu, profit maximizat, creşterea cifrei de afaceri, cucerirea de 
noi pieţe etc. Dar în situaţia în care sistemul își caută singur drumul, 
obiectivele, chiar sensul său de a fi, probabil că este nevoie ca și slujito- 
rul principal să fie bine ancorat în realitatea sistemului. O competență 
ridicată a lui pe domeniul său de activitate ar duce la o competenţă de 
reprezentare mult mai bună. 

Ca peste tot unde există nevoie de competenţă participarea la actul 

slujirii sistemului presupune o bună organizare interioară a fiecărui 
membru, o structurare bună a propriei ființe, o bună capacitate de a 
lucra în echipă, dar și voința neclintită, angajamentul ferm, de a nu 
impune, conduce după ideile proprii, ci de a lua decizii în echipă. De 
multe ori echipa este folosită numai pe post de consultant, nu de de- 
cident. Din acest motiv angajamentul invers, care presupune îndepli- 
nirea sarcinilor, devine aproape facultativ, reducându-se la ceva de 
tipul: șeful a luat decizia, el să răspundă, eu doar transmit ordinele 
mai departe. Rolul pe care fiecare membru al echipei îl are, determi- 
nă şi comportamentul mai departe. Fiecare membru al unei echipe 
ministeriale este la rândul său șef peste departamente, structuri ale 
ministerului. Şi ei trebuie să fie aceiași buni reprezentanţi ai echipelor 
lor, dar și buni facilitatori în cadrul acestora, astfel ca toate talentele 
din sistem să fie puse în mișcare. 

Cultura organizației va fi astfel determinată de elementele slujirii 
şi ale cooperării, ceea ce va conduce la o ameliorare substanţială a aces- 
teia, curăţarea de practici individualiste, va fluidiza mult funcționarea 
dar şi capacităţile de adaptare și de a fi sensibilă la nevoile adresate 
organizaţiei de alte sisteme. Spre exemplu, educaţia nu se poate rupe 
de nevoile pe care le are piața muncii, dar nici de nevoile de educație 
fundamentală, generală pentru viaţă a tinerilor. Mereu este întâlnită 
această dualitate, personal-sistem supraindividual, în care nici una 
dintre participări — la propria persoană şi la sistem, nu poate fi igno- 
rată, ca să crească calitatea fiecăreia este nevoie de cealaltă. Din acest 
motiv singura cale viabilă pentru buna desfășurare a lucrurilor pe am- 
bele paliere este dezvoltarea competenţelor. 


Evoluţia statului spre creşterea participării 


Viaţa comunitară a unui popor are expresia cea mai deplină la ni- 
velul funcționării statului. La acest nivel comunitatea leagă şi dezlea- 
gă cele ce ţin de funcționarea sa, de modul în care își administrează 
problemele cu alte state, viaţa socială, fluxul banilor, munca etc. Așa 
cum este organizat astăzi politicienii sunt reprezentanţi ai poporului, 
chemați să îi slujească acestuia. Dar din cauza „păcatelor” această slu- 
jire a devenit conducere, iar cei care trebuiau slujiți devin într-un fel 
asupriți. Tot mai mult statul a devenit un instrument prin care cei ce 

au putere financiară pot cumpăra favoruri, acces preferenţial la resur- 
se etc., pentru a realiza un câștig și mai mare. Nici o investiţie a lor 
în campaniile electorale nu este dezinteresată, fiecare urmăreşte să ia 
mult mai mult după aceea. 

Cetăţenii și politicienii din statele moderne au reușit să depășească 
prin înţelegere opoziția radicală stânga-dreapta. Ele par a se îndrepta 
tot mai hotărât spre o revoluţie a participării cetăţenilor, care se recu- 
nosc tot mai puţin în actele reprezentanților aleşi, şi vor să fie implicați 
cât mai mult în decizii. Motivele sunt destul de simple. Politicienilor 
le este greu sau aproape imposibil să se sustragă influenței private 
interesate, care nu ține prea mult cont de interesul general. 

Aşa cum în firme participarea angajaţilor a început să conteze, 
spiritul de echipă devine singurul garant al succesului și pentru stat 
într-o lume în care schimbările sunt rapide, în care o tendinţă ori o cu- 
cerire tehnică nu rezistă mai mult de 10 ani. Revoluţia franceză, apoi 
toate revoluțiile spre statul modern, s-au născut pentru că persoana 
nu se putea exprima liber. Revoluţia care se pregăteşte pentru stat 
acum este pentru ca înțelepciunea organizaţiei comunitare să se poată 
exprima liber. Puterea de lucru în echipă nu mai poate sta în spatele 
unei puteri mai reduse a unor lideri charismatici sau a unui stat con- 
dus de grupuri de interese. Nivelul conștiinței de sine a unui popor 
a crescut accelerat în ultimul timp, grație mijloacelor de comunicare 
în grup puse la dispoziţie de tehnologia modernă, cu deosebire Inter- 
netul, mult mai eficiente şi mai rapide decât presa scrisă. Revoluțţiile 
recente din Orientul mijlociu nu sunt decât dovezi clare ale faptului 
că grupuri restrânse de oameni, oricât de bine înarmaţi, nu mai pot 
controla popoarele. 

Foarte probabil că ne îndreptăm spre democraţia participativă, 
singura posibilitate prin care înțelepciunea mulțimilor se poate expri- 
ma. Cu cât ne opunem mai mult procesului, cu atât vor fi mai mari 
pierderile şi energia consumată. Înțelegerea procesului nu va asigura 
o tranziție ușoară, dar va reduce mult amploarea pe care o poate lua 
lupta între vechi și nou. 

Acest ciclu este unul firesc la nivelul unui sistem autopoetic. Și 
omul trebuie să își armonizeze tendinţele interne pentru a-şi păstra 
unitatea, altfel conflictele între elementele constitutive ale ființei sale 
l-ar termina rapid. Societatea trebuie să regăsească acea forță unifica- 
toare şi integratoare, pe care omul o mobilizează atunci când trebuie 

să accepte că din el fac parte nu doar tendințele de un anumit tip, ci 
și altele. Nu doar omul are de dus o cruce, ci și organizaţiile, grupu- 
rile din care face parte, deci și statele. Oricare dintre acestea, dacă nu 
evoluează moare. Societatea, organizarea socială ori clasa politică ce 
exclude pe o parte din membrii ei va trebui să le dea cândva socoteală, 
oamenii interesaţi de calitatea vieţii în comun, tot mai mulți, nu pot fi 
ignoraţi la nesfârșit. 


CAPITOLUL 7. 
C OMPETENŢA ÎN VIAȚA COTIDIANĂ 


Factorul Fred — acțiunea omului competent 

și împlinit 

S-ar putea crede că este dificil și greu de găsit în lume oameni pen- 
tru care slujirea competentă să fie o bucurie. Sunt într-adevăr mai rari, 
dar cu siguranţă există și întâlnirea cu ei este memorabilă. Avem chiar 
îndemnuri consistente și precise în acest sens, ce merită a fi urma- 
te, dacă dorim o viaţă satisfăcătoare și trăirea permanentă a bucuriei 
creaţiei: „Sporeşte munca ta până la hotarul unde începe creaţia ori- 
ginală, adică măiestria. Adică, să știi că eşti cineva. Spune-mi, deci, ce 
muncești, ca să-ți spun cine ești.” 66 

Cartea Inteligența emoțională a lui Daniel Goleman începe cu exem- 
plul unui simplu şofer de autobuz, om deschis, care înfrumuseţa 
viața celor care călătoreau cu el. În cartea Factorul Fred a lui Mark 
Sanborn sunt prezentate o serie de persoane obișnuite care au înțeles 
frumuseţea și beneficiile slujirii. 

Despre Fred, personaj real şi sursă de inspirație pentru autorul 
cărții Factorul Fred: Cum poate pasiunea pentru ceea ce faci să transfor- 
me obişnuitul în extraordinar autorul scrie: „Observându-i atitudinea 
exemplară şi acţiunile demne de urmat, am concluzionat că Fred — 
şi modul în care își desfăşura activitatea — reprezenta cel mai bun 
exemplu de împlinire personală și de excelenţă în secolul douăzeci şi 
unu.“ Din fericire, oricine poate deveni un Fred, iar „Rezultatul nu 
va fi numai un extraordinar efort şi un succes pe măsură în cariera ta, 
ci te vei bucura să trăiești zi de zi o viață extraordinară.” 


* Simion Mehedinţi, Altă creștere..., p. 268 


6&7 Max Sanborn, Factorul Fred: Cum poate pasiunea pentru ceea ce faci să transforme obișnuitul 
în extraordinar, Editura Business Tech Internaţional Press, București, 2007, p. 24 


68 Basarab Nicolescu, Transdisciplinaritatea - manifest, Editura Polirom, laşi, 1999, p. 24 

Prima sugestie pe care o transmite titlul cărţii este că factorul Fred 
ar putea fi o trăsătură specială a personalităţii, așa cum este, de exem- 
plu, cea care a condus la scrierea unor cărți precum Factorul Einstein. 
Dar Fred este un factor poștal pe care autorul l-a descoperit atunci 
când s-a mutat la prima sa casă din Denver. În ciuda faptului că în 
titlu pare a fi menționată profesia lui Fred, modul lui special de a fi 
poate fi considerat și un ingredient secret al unei vieţi extraordinare. 
Acest Fred integrat poate fi socotit fără teama de a greşi un corespon- 
dent contemporan al cizmarului din Alexandria, la care a fost trimis 
Sfântul Antonie cel Mare, la cererea sa către Dumnezeu ca să vadă pe 
unul mai sfânt decât el. 

De la sosirea sa la noul domiciliu Sanborn a fost întâmpinat cu 
căldură şi sinceritate de poştașul din cartier, Fred. Acesta l-a surprins 
pe autorul cărţii cu solicitudinea sa, exprimată prin grija pe care o 
avea pentru bunurile şi buna desfășurare a vieţii lui. Fragmentul ur- 
mător surprinde dimensiunea proactivă a modului în care acesta îşi 
desfășura activitatea: „«Dacă sunteţi orator profesionist probabil că 
trebuie să călătoriți foarte mult», spuse Fred. «Într-adevăr. Călătoresc 
în jur de 200 de zile pe an». Fred dădu din cap a înţelegere și continuă. 
«Ei bine, dacă îmi daţi o copie a programului pe care îl aveţi, vă rețin 
corespondenţa. O voi aduce numai în zilele în care sunteți acasă.» 

Oferta lui plină de solicitudine autentică mă lăsă cu gura căscată. 
I-am spus totuşi că un asemenea efort din partea sa nu este necesar. 
«Mai bine îmi laşi corespondenţa în cutia din faţa casei.», i-am suge- 
rat. «O voi lua când mă întorc acasă.» 

Fred nici nu vru să audă de o astfel de alternativă! «Domnule 
Sanborn», rosti el, «nici nu ştiţi câţi hoţi se orientează asupra țintei 
observând cutia poştală. O cutie plină le spune că proprietarul casei 
nu este în localitate și, uite așa, deveniți o victimă.» Nu-mi venea să 
cred că un om cu desăvârșire necunoscut se îngrijea de mine și de 
bunurile mele. Lui Fred îi păsa mai mult de corespondenţa mea decât 
mie! Avea totuşi sens: era un profesionist adevărat.”*. 

Subtitlul capitolului unu al cărţii, „Fă din fiecare zi a vieţii tale o 
capodoperă” ne atrage atenţia că acest meșteșug a lui Fred este unul 
prin care fiecare poate să-și ridice viaţa la nivelul unei valoroase opere 
de artă. Din fericire pentru noi, cei care dorim o viaţă extraordinară, 
calitățile de care dă dovadă Fred pot fi dobândite și stau la îndemâna 


© Factorul Fred., p. 20. 

oricui, indiferent de locul de muncă, de capacitățile şi IQ său. Por- 
nind de la cartea care ne face cunoștință și ne ajută să ne dezvoltăm 
„factorul Fred” o să mai menţionăm în partea dedicată dezvoltării 
competenţei și câteva observații clarificatoare. 


Alte exemple de inițiative de tip Fred 


Autorul cărţii prezintă și exemple ale unor acţiuni care ies din tipa- 
re, la îndemâna oricui este capabil să dăruiască o ieșire dintr-o situaţie 
dificilă ori accesul la o stare mai bună, la optimism și dispoziţie bună. 

Astfel, o cameristă de la un hotel fără spălătorie i-a oferit autoru- 
lui alternativa de a-i spăla ea însăși, la ea acasă, singura pereche de 
pantaloni pătată destul de tare cu cafea, ce făcea imposibilă deplasa- 
rea decentă printre oameni. Acest lucru l-a făcut fără să ceară ceva în 
schimb. 

Un alt exemplu, asemănător cu cel prezentat de Goleman cu 
şoferul de autobuz”, este al unei însoţitoare de zbor care s-a remarcat 
prin curajul de a fi spirituală în dialogurile și instrucțiunile ei și de 
a furniza informaţii utile, nesolicitate, privind traficul din zonă etc. 
Exemplu: „Dacă colegul dumneavoastră de scaun nu mi-o fi luat-o 
înainte, aș vrea să fiu prima persoană care vă urează «Bun venit în San 
Francisco!». Veţi observa că toate clădirile de pe aeroport sunt la mare 
distanță. Nu aterizăm chiar la terminal pentru că cei dinlăuntru s-ar speria 
de moarte. De aceea aterizăm aici. Asta înseamnă că o să avem nevoie 
de transport, aşa că rămâneți pe locuri până când parcăm în dreptul 
porții şi semnalul luminos al centurii de siguranţă se stinge.””. Lumea 
a coborât mai bine dispusă din avion şi cu siguranţă ar prefera să reva- 
dă această însoțitoare în locul unora insipide, inodore, incolore, care 
își fac datoria numai din obligație. 

Un recepţioner de la un hotel fără restaurant a oferit unui client o 
masă de dimineaţă cu care acesta era obișnuit de ziua Tatălui, ca din 
partea fetiţei acestuia, doar pentru că a aflat că acest lucru şi-ar dori ea 
să îl facă. Putea să ignore informaţia, dar pentru faptul că nu a făcut- 
o, hotelul s-a ales apoi cu un contract: „Intr-o noapte, în ajunul Zilei 
Tatălui, o femeie al cărei soț era găzduit în complex îl sună cu o cerere 


70 În cartea Inteligența Emoţională 
71M. Sanborn, Factorul Fred, p. 37. 

specială. Ea îi mărturisi că pentru ziua aceea specială fiica bărbatului 
şi-ar fi dorit ca tatăl ei să mănânce mic-dejunul său favorit: clătite, 
ouă și şuncă... La șapte dimineaţa, când ieși din tură, Jack se duse la 
un restaurant din apropiere și comandă meniul special. Cumpără și o 
felicitare pe care scrise «Pentru tati, de la fetița lui». Se întoarse la hotel 
şi livră pachetul unui oaspete pe cât de surprins, pe atât de încântat. 
Apropo, ca rezultat al solicitudinii de care a dat dovadă Jack, omul de 
care avusese atâta grijă a încheiat un contract de valoare substanţială 
cu hotelul. lată un exemplu de valoare contabilă creată!”? 

Exemplele continuă, scopul prezentării lor este acela de a permite 
apoi o scurtă analiză. Prima observaţie este că indiferent de locul de 
muncă omul poate fi om, atent la ceilalţi și la nevoile lor. Frustrarea 
zborului a fost rapid împrăștiată de o persoană ce nu părea afecta- 
tă de acest lucru, nevoia de a exprima recunoștinţa fiicei a găsit un 
recepționer amabil, dispus să fie participant la realizarea unei surpri- 
ze plăcute, iar o cameristă a scos un client dintr-o mare încurcătură. 

Nevoile oamenilor sunt diverse, situațiile nu sunt reproductibile. 
Un om prins într-o nevoie și eliberat va fi recunoscător precum o pa- 
săre scoasă dintr-o colivie şi lăsată să zboare liber. Un astfel de cadou, 
de a elibera o ființă umană ori de a o ajuta să se detașeze de greutăţile 
cotidiene pentru a privi lucrurile dintr-o perspectivă mai optimistă, 
își doreşte oricine să facă. Acestea sunt cele pe care le fac în mod cu- 
rent oamenii ca Fred și le poate face oricine care are grijă să nu pună 
propriul eu pe primul plan şi să acţioneze liber față de rezervele lui. 

Fred nu acţionează convenţional, ci este atent la interlocutor, la 
nevoile lui și ia deciziile despre cum este mai bine să acţioneze pe loc. 
Nu este preocupat de un anumit lucru pe care să îl impună conform 
unei prescripţii externe, ci este spontan și atent. 


G Op. cit., p. 38 


CAPITOLUL s. 
APROPIEREA DE COMPETENŢĂ 


Integrarea nevoilor și motivația 


Am amintit deja cartea Handbook of Competence and Motivation, în 
care competenţa este recunoscută ca o nevoie, ca o motivaţie funda- 
mentală, ce stă la baza evoluţiei omului. Anumite studii, menţionate 
anterior”, situează competenţa între nevoi după cea de autonomie 
şi înainte de stima de sine. Cert este că acum putem spune despre 
competenţă că nu este doar deziderat oarecum rece și care ni se impu- 
ne dinafară, ci un puternic motor motivaţional. 

Pentru a aduce puţină lumină asupra acestor lucruri ne este foarte 
utilă o carte recentă Drive (Motivația) de Daniel Pink. Scopul cercetări- 
lor care au stat la baza scrierii ei a fost acela de a identifica ce anume ne 
motivează cu adevărat. Spre deosebire de piramida clasică a lui Mas- 
low, în această carte sunt recunoscute doar trei motive importante: au- 
tonomia, perfecționarea (tradusă de alții și ca măiestria) şi scopul. La o 
analiză atentă vedem că nu este o contradicție cu perspectiva propusă 
de Maslow, ci o altă abordare, mai bine organizată, care ţine cont de 
ultimele studii din domeniu. În plus, dintr-o perspectivă mai apropia- 
tă de cea clasică este și mai sintetică — autonomia pare a fi încununarea 
unei inteligente / cunoașteri împlinite (dependenţa vine din lenea de a 
gândi), învăţarea, măiestria — rezultat al unei voințe puternice (de la o 
vârstă trebuie să faci efort ca să nu te închizi în formule consacrate și 
să eviţi pilotul automat pentru a fi prezent), iar sensul, rostul vine de 
la o afectivitate care şi-a atins obiectivele deoarece a integrat persoana 
în relaţii puternice, care valorifică prezentul și ființa. 

Nu sunt necesare prea multe detalii, interesant de menţionat este 
faptul că ele corespund şi atingerii nivelului cel mai înalt pe fiecare din 
cele trei niveluri de participare la realitate — individual, al interacțiunii 

și al unității supraindividuale (comuniunii prin aceeași cultură). Mer- 
ge transversal pe integrarea personală prezentată mai sus, integrând 
chiar și persoana, dar acest lucru nu ar trebui să ne mire, deoarece per- 
soana nu este făcută ca să lucreze individual, părțile ei sunt astfel pre- 
gătite încât să faciliteze întâlnirea cu ceilalţi pe diferite niveluri. Astfel 
cunoștința şi conștiința dau socoteală de libertatea omului, voinţa de 
participarea sa la interacțiunile cu ceilalţi (câtă vreme prin ei vine ori- 
ce şansă de a învăţa), iar afectivitatea, sentimentul pot fi indicatori al 
integrării realizate, cel puţin până într-un anumit punct. Orice dis- 
confort simţit pe oricare dintre niveluri nu este decât o chemare la o 
organizare și mai bună pe acel nivel. 

Autonomia este atinsă când nevoile biologice, de securitate etc. 
sunt satisfăcute. Mai mult, chiar ceea ce poate lipsi ființa de libertate 
interioară trebuie depăşit pentru a avea autonomie. Autonomia este 
o aspirație, o nevoie de tip organizatoric, care va determina acțiuni 
astfel încât nevoile specifice persoanei care permit mișcarea liberă — 
conştiinţa demnității, a libertăţii să fie satisfăcute. Discutând despre 
nevoia de autonomie, legat de programarea noastră naturală — către 
pasivitate sau către acțiune autonomă, autorul spune: „Sunt convins 
că varianta corectă este a doua — că natura noastră primară este cu- 
riozitatea şi autodirijarea. Şi spun acest lucru nu pentru că sunt un 
idealist naiv, ci pentru că am avut de-a face cu copii şi pentru că soția 
mea și cu mine avem trei copii. Ați văzut vreodată un bebeluș de șase 
luni sau un copil de un an care să nu fie curios și autodirijat? Eu nu 
am văzut. Așa venim în ambalaj. Dacă, la vârsta de paisprezece sau 
patruzeci și trei de ani, suntem pasivi și inerţi, nu este din cauza na- 
turii noastre. Este pentru că ceva ne-a schimbat setarea implicită."7*. 
Pornirea fundamentală cedează undeva predând controlul societății, 
grupului etc. Persoana se supune de bună voie dacă nu mai aspiră şi 
nu îşi menţine autonomia. Partea care ţine de individualitate este în- 
vinsă dacă uităm de autonomie. 

Măiestria nu poate fi atinsă de unul singur și dacă nu oferă rezul- 
tatele și altuia nici nu poate susține o activitate. Ea este o ţintă pentru 
interacțiunile cu ceilalți, un organizator care ne spune ce să facem în 
legătura noastră cu ei pentru a deveni şi noi mai buni. 

lar realizarea nevoilor legate de participarea la comuniune, de 
integrare se face prin scop / sens. Omul nu poate avea un scop stabil și 

profund dacă este individualist şi de unul singur. Participarea activă 
la un grup este realizată când activitatea sa în cadrul lui are sens, un 
scop bine precizat. Când omul își găsește un scop pentru ceea ce face, 
derivat dintr-un sens căutat, deja și-a găsit un loc într-un grup și în so- 
cietate. Astfel, și această nevoie este un organizator, dar nu unul legat 
de neajunsuri ale ființei. Sau, altfel spus, aici nu este vorba de lipsuri 
ontologice (ale naturii ființei umane), ci de unele care au menirea să o 
ajute să îşi organizeze activitatea, viața. 

Este interesant de observat că fără autonomie omul nu poate ajun- 
ge la măiestrie, iar fără aceasta nu ajunge la un sens care să îi permită 
o integrare deplină și o participare cu întreaga ființă. Dar, pe de altă 
parte, de ce să îți dorești autonomia și măiestria dacă nu ai un scop 
care să ceară acest lucru. Astfel, ca organizator, scopul nu este pe o 
relaţie de dependenţă liniară cu sens unic. Atingerea scopului va filtra 
interacțiunile, le va ameliora, iar acestea vor schimba persoana. Spre 
exemplu, odată ce accesul la cultura devine specific după o filtrare a 
ofertei culturale foarte variate (adică se adoptă o anumită perspectivă, 
o anumită orientare) are loc și o filtrare a interacțiunilor fiind preferate 
cele care susţin orientarea culturală aleasă. 

Această relaţie de interdependenţă este baza deasupra căreia se 
urcă în spirală, autonomia crește pe măsură ce se ating scopurile, care 
şi ele se schimbă pe măsură ce persoana este eliberată de dependențe 
și se apropie de măiestrie. 


Realizarea autonomiei și responsabilitatea 


Responsabilitatea este abilitatea de a evalua răspunsul la o faptă 
dată. A te bucura de rezultat nu este suficient, contează și ce intenţie 
a fost în spatele lui, și mijloacele prin care se realizează şi consecințele 
schimbării produse. O învăţare deplină, pe care omul se poate baza 
ulterior și construi are loc numai când acest ciclu este închis. Intr-o 
exprimare adaptată la perspectiva orientală s-ar putea spune că res- 
ponsabilitatea este mijlocul prin care se atinge obiectivul de a nu-ți 
spori karma („datoria spirituală”). Unii dintre orientali susțin însă că 
şi faptele bune o încarcă, leagă omul de un anumit nivel al manifestă- 
rii. Un adevăr relativ este chiar și în această afirmaţie, un om nevoiaş 
învăţat să primească asistenţă socială s-ar putea mulțumi cu condiția 

sa și nu ar mai căuta evoluţia, schimbarea spre mai bine pentru el și 
pentru cei din jur. Dar nu se poate absolutiza, dimpotrivă, a face bine 
responsabil este mijlocul prin care se dobândește măiestria. 

Responsabilitate înseamnă respect nu doar pentru valorificarea cât 
mai bună a trecutului cât mai ales pentru ceea ce va urma. Încă domi- 
nă o viziune utilitaristă asupra competenţei, în care atingerea scopului 
este suficientă. Nu este evaluat decât cel mult costul efortului pentru 
obţinerea rezultatului nu și cel al impactului și a consecinţelor pentru 
cel ce acționează, pentru ceilalți şi pentru mediu. Spre exemplu o fir- 
mă „competentă” își mută producţia în zone ale lumii în care forța de 
muncă este mai ieftină. Face un profit imens căci vinde celor bogați 
din zona sa de origine, nu celor săraci unde produce. Dar cât vor fi 
aceştia bogaţi, sau câţi își vor mai permite achiziţii dacă au pierdut 
locurile de muncă? Dar dacă toate firmele ar face la fel? Sau ce se va în- 
tâmpla cu sectoarele bugetare expuse reducerii veniturilor — educaţia, 
sănătatea? Criza există deja, nu mai este necesar să fie anticipată sau 
să o imaginăm pentru a susține afirmaţiile. 

Competența reală apare când nu doar interesele de o clipă a per- 
soanei ori a grupului sunt avute în vedere, ci și consecinţele oricât de 
îndepărtate a oricărei acțiuni. Trecerea calitativă în cadrul unui grup 
de la abilitate, deprindere, expertiză la competenţă se realizează prin 
responsabilitate. Cu cât responsabilitatea asupra consecinţelor este 
mai extinsă, cu atât competenţa este mai ridicată. Competența impune 
controlul asupra procesului, trece acțiunea de la realizare indiferent 
de rezultate la una în care consecinţele, câștigul, costul real, mijlocul 
și intenția ei contează. 

Ar putea să pară că autonomia și măiestria (perfecționarea) ar pu- 
tea fi atinse fără responsabilitate, dar este evident că nu se poate în- 
tâmpla acest lucru. Libertatea se pierde şi în forma ei cea mai grosieră, 
cea fizică, prin ignorarea consecințelor nerespectării a ceea ce aparține 
altora şi deposedarea lor de ele (sănătatea, bunurile sau chiar imagi- 
nea publică). Societatea va răspunde la o faptă greșită a unei persoane 
în interesul celui afectat, abilitatea de a anticipa și alege altă cale de a 
rezolva o problemă este un semn de responsabilitate față de propria 
ființă. 

Cât se respectă și se iubeşte omul pe sine dacă nu îşi asumă res- 
ponsabilitatea faptelor sale? Cum poate fi respectat și iubit el de alții 
dacă el pe sine nu se respectă și nu se iubește responsabil? Greu de 

răspuns, dar lipsa de responsabilitate pentru propria ființă este clar 
mijlocul de care profită toți manipulatorii. 


Dezvoltarea măiestriei — Învăţarea 


O caracteristică a procesului de învățare pe care se pune accent 
mai puțin, deşi este foarte importantă, este aceea că învăţăm de la 
alții, văzând cum fac alții. Principalele lucruri nu intră prin gândirea 
conștientă, ci prin luarea aminte la ceea ce fac alţii. Așa învăţăm, de 
exemplu, chiar și limbajul, prin procese foarte complexe, de analize 
statistice (când trebuie plural, când singular, acordul pentru timpuri, 
persoane etc.), pe care nu le conștientizăm deloc. Dar dacă nu ar fi alţii 
ca să vorbească în jurul nostru nu am avea cum să învăţăm. 

Competența presupune participarea la un întreg împreună cu alţii, 
deci un câștig împreună cu alţii. Din acest motiv merită să menționăm 
o carte care oferă elementele de bază ale unei relaţii de calitate, care, 
nu întâmplător se numeşte chiar Câştigă cu oamenii”, a cărui subtitlu 
este Principiile fundamentale în relațiile cu cei din jur. Cartea este formu- 
lată în jurul a cinci întrebări fundamentale, din care rezultă apoi cele 
douăzeci și patru de principii fundamentale. 

Aşa cum sunt formulate ele ne duc ușor cu gândul la grija” pe care 
trebuie să o avem, un principiu rămâne o lege care trebuie să guver- 
neze participarea noastră, de aceea trebuie să fie la purtător, perma- 
nent treaz şi în acțiune. Aparent sunt multe, dar dinamica evoluției 
relaţiilor ne arată că ele sunt fireşti şi nu se poate renunţa la ele dacă 
vrem relaţii de calitate, tot mai profunde şi un câștig tot mai mare din 
a fi împreună cu oamenii. 

Am putea, fără teama de a greși prea mult, să numim această carte 
manual de interacțiune cu ceilalți deoarece oferă o bază solidă de pre- 
gătire și luare aminte pentru cei ce doresc interacțiuni autentice. 

Pentru a declanșa interesul și a aprecia importanţa ei iată care sunt 
întrebările fundamentale: a) întrebarea referitoare la gradul de pregă- 
tire pentru relaţii; b) întrebarea cu privire la disponibilitatea partici- 
pării la o legătură; c) întrebarea cu privire la încredere, (poate fi relația 
construită împreună?); d) întrebarea cu privire la investiţie — legată de 

disponibilitatea de a investi în ceilalți; e) întrebarea legată de sinergie. 
Prin principiile care răspund la întrebări se pregătește acea disponibi- 
litate de a fi prezent cu adevărat în relație şi de a face din ea mijlocul 
prin care un mare câștig, să fie realizat de fiecare parte. 

Informaţia este complementară celei oferite în cartea Prezența 
şi vine să arate cum anume se poate învăţa chiar din a ajuta, a sluji 
celorlalți. Un om nu poate sta prezent într-o relaţie dacă nu învaţă și 
el din ea. Principiul învăţării din cartea lui Maxwell ne atrage atenția 
că de la oricine putem învăţa ceva, dacă nu direct, ca o raportare la 
experienţa lui, cel puţin indirect prin experiență, reușită și rezultatele 
interacțiunii. Participarea cu gândul de a învăţa ceva asigură prezența 
stabilă în cercul doi. 

Finalitatea învăţării este nu o acumulare de cunoștințe, ci partici- 
parea de calitate şi avantajul reciproc. „Avantajul reciproc este o dis- 
poziție a minții și a inimii, care caută constant, în toate interacțiunile 
umane, beneficiul reciproc.”7 O dispoziţie a minţii și a inimii are ne- 
voie de o perioadă mai lungă pentru instalare şi nu este suficientă 
aducerea la cunoștință a unui lucru și reținerea acestuia. Un principiu 
care asigură un răspuns bun la întrebarea legată de realizarea siner- 
giei este „Principiul Bumerangului: Ajutându-i pe ceilalți, ne ajutăm 
pe noi înşine.”. lar ca o aprofundare a acestuia am putea spune că 
învăţăm cel mai bine despre noi dacă învăţăm să ajutăm pe alţii. Unul 
dintre profesorii” de la Facultatea de Fizică din Cluj ne-a spus de la 
primele cursuri o sintagmă importantă a unuia dintre profesorii săi 
(probabil pentru că o verificase deja în practică): „dacă vrei să înveţi 
un lucru, predă-l studenţilor”. O conlucrare a persoanei cu grupul 
mai bună este greu de găsit, persoana crește cu alții, iar ei cresc cu 
persoana. 

Pe calea unei bune integrări se ajunge la trăirea satisfacţiei, expri- 
mată în „Principiul Satisfacţiei: Când eşti implicat într-o relație minu- 
nată, bucuria de a fi împreună este suficientă.”. 

Mulţi am fost ajutaţi de clarificările propuse de Stephen R. Co- 
vey, care are mai multe cărți deosebite, între care „Eficiența în 7 
trepte”? prezintă elementele de bază ale participării corecte la pro- 
pria persoană, dar și la relațiile cu ceilalți până la realizarea sinergiei, 

într-o manieră mult mai captivantă și mai ușor de înțeles decât o fa- 
cem aici. Ceea ce vreau însă să amintesc în acest context este legat de 
învățăturile sale despre adevărații lideri care devin tot mai apreciate 
şi mai bine înțelese. Un lider se împlinește când alții devin mai buni în 
jurul lui, când el îi slujește şi ajută şi pe alții să devină buni lideri. Ceea 
ce el susţine a fost verificat și de alţii și pare a avea un impact major în 
realizarea de sine și evoluţia grupului. 


Importanța prietenilor 


În cartea Excelenţa în afaceri, care prezintă rezultatele unei ample 
cercetări a firmelor ce excelează, Jim Collins ne prezintă în capitolul 
patru importanţa alegerii prietenilor înainte de a porni la drum. De 
obicei îi alegem după interesul nostru și capacitatea lor de a fi aproa- 
pe pe drumul pe care vrem să mergem. Dacă mișcarea își schimbă 
direcția pentru a o ajusta la realitate riscăm să îi pierdem pe drum și 
să nu mai fie acei prieteni mereu aproape pe care să ne putem baza. 

Contrar aşteptărilor „de bun simţ” nu este indicat să ne alegem 
(în calitate de lideri ai unor firme) direcţia în care dorim să mergem, 
viziunea care ne motivează înainte de a ne alege oamenii de nădejde 
cu care călătorim. Împreună cu ei putem decide mai bine care e dru- 
mul de urmat și lua decizii privind orientarea deplasării pe parcurs. 
Dacă facem această alegere a oamenilor pe baza unor talente de ex- 
pert în a merge într-o direcție anume, s-ar putea să descoperim că 
trebuie schimbată direcţia și atunci nu ne mai sunt de folos. Aceasta 
presupune şi un alt nivel de încredere, una este să decizi cu oamenii în 
ce direcție mergi, alta este să îi determini să te urmeze într-o direcție 
aleasă dinainte, pe care ei o pot considera greșită. În primul caz este 
formată cu adevărat o echipă, în al doilea organizarea este birocrati- 
că, participarea impusă, lipsită de libertate. „Directorii care inițiaseră 
transformările de la bun la excelent nu s-au gândit încotro să îndrepte 
autobuzul și apoi să facă rost de oamenii care să-l ducă într-acolo. Nu, 
mai întâi, ei au urcat în autobuz oamenii potriviţi (şi i-au dat jos pe cei 
nepotriviți) şi pe urmă s-au gândit încotro să se îndrepte. În esenţă, au 
spus: «Uitaţi, nu știm prea bine încotro să mergem cu autobuzul ăsta. 
Dar ceea ce știm e următorul lucru: dacă urcăm în autobuz oamenii 
potriviţi, aşezăm oamenii potriviţi pe locurile potrivite și-i dăm jos pe 

cei nepotriviţi, atunci ne vom da seama cum să ajungem într-un loc 
excelent.»”% 

Dacă așa stau lucrurile cu firmele atunci probabil că la fel ar trebui 
să facem și în ceea ce ne priveşte, dacă este vorba de administrarea 
propriei vieți şi transformarea ei în una excelentă. Înainte de a porni 
pe drumul realizării de sine ar trebui să ne alegem prietenii cu care să 
colaborăm. Adesea cineva dinafară ne vede altfel şi uneori, în unele 
privinţe, mai bine decât ne vedem noi înşine. Dacă această persoană 
este un prieten adevărat, relația e de încredere, atunci poate să fie o 
oglindă bună, în care ne vedem ca întreg, în relație, nu doar ca o refle- 
xie a noastră. 

Alegerea prietenilor nu este o problemă simplă, chiar dacă până 
şi copiii au o intuiţie destul de bună în ceea ce îi priveşte pe ceilalți. 
Elementele legate de interacțiune ne dau adesea o idee destul de bună 
despre trăsăturile de bază și nivelul de realizare a sinelui celuilalt, 
la care ne putem raporta noi înșine. Intr-un număr foarte mare de 
interacțiuni pe care le avem cu ceilalți este imposibil să nu găsim oa- 
menii de la care să învăţăm ceva. 

Între cele trei mijloace de învăţare — prin experiența directă, în 
preajma unui învățător (mentor) și indirect, din cărți sau alte materi- 
ale ce mediază această interacţiune, cea mai ușoară este cea alături de 
oameni capabili şi dispuși să dăruiască cum sunt sau ar trebui să fie 
mentorii. lar prietenii bine aleși pot fi mentorii noștri dacă îi alegem cu 
grijă. Experienţa directă nu poate acoperi toate situațiile posibile, nu 
se poate privi dincolo de starea în care un om se află decât destul de 
greu. Nu te poți pune în situaţia unui om vârstnic, înțelept, ca să ştii 
cum să trăiești în tinereţe. Trebuie să stai efectiv lângă un asemenea 
om sau să înveți indirect de la el. Mai rare sunt cazurile în care poate fi 
găsită în apropiere o persoană capabilă de a fi un bun mentor, care să 
înveţe el însuși de la cel asistat pentru a participa la schimbul reciproc 
avantajos. De aceea oamenii au învățat cum să călătorească pentru a 
învăţa la unul și la altul, iar apoi să pună experiența câștigată şi la 
dispoziţia altora prin operele lor. Acest lucru îi face diferiți de celelalte 
fiinţe de pe Pământ, dar în acest fel și interacțiunile devin mult mai 
periculoase prin șansa oferită memelor de a se răspândi. 

Un astfel de bătrân înţelept se găseşte în multe scrieri de învățătură 
şi chiar în spatele basmului (forma condensată a scrierilor de mai 

târziu, prin care cei vârstnici transmiteau tainele vieții copiilor). Secre- 
tul este să ajungi la creator, dincolo de creație, ca să vezi ce dăruieşte 
el prin ceea ce oferă. „Primul pas este să caute cine este cel care a făcut 
obiectul respectiv. Dacă priviţi un tablou, o pictură, nu veţi spune că 
acel tablou este o pânza în culori, ci veți spune că este un Rembrandt, 
de exemplu, un Goya, un Van Gogh. Ce înseamnă aceasta? Că, prin 
intermediul acestor elemente materiale, vedeți un act creator perso- 
nal, o persoană — persoana lui Van Gogh, a lui Rembrandt... Când văd 
o priveliște minunată, un peisaj natural, dacă sunt un om matur voi 
vedea în acest peisaj o persoană, persoana Creatorului sau, o Persoană 
care a creat acest peisaj natural pentru a mă chema pe mine la relația 
cu El. Prin urmare, este o mișcare de dragoste care mi se adresează 
mie. Aceasta este înțelepciunea evanghelică sau filosofia cea adevăra- 
tă, cum spun adesea Părinţii Bisericii: când poţi să distingi pe Creator 
de creatură, când prin intermediul creaturii ajungi la o relaţie perso- 
nală cu Creatorul.”*! 


Iubirea și formele ei 


Iubirea este o relaţie de un anumit tip, liantul oricărei comuniuni 
stabile, de la familie până la societate. În ciuda importanţei universale, 
nu este confuzie care să afecteze mai mult viața oamenilor decât cea 
din jurul iubirii. Acceptarea perspectivei unui singur nivel al realității 
face ca și iubirea să fie considerată de un singur fel. Pe niveluri diferite 
ale poziționării persoanei avem diferite forme de înţelegere a ei. Omul 
sănătos relațional este cel care înțelege manifestările pe toate niveluri- 
le şi are înţelegere pentru modul de manifestare la orice nivel. 

Chiar dacă se va reveni asupra subiectului într-un capitol de- 
dicat mai îndeaproape și oarecum dintr-o altă perspectivă, merită 
menţionate şi aici câteva lucruri. 


Iubirea ca atașament 
Perspectivele asupra iubirii iau diverse forme. Unii confundă 
iubirea cu ataşamentul, cu dependența aproape organică de o altă 


81 Christos Yannaras, Biserica și filosofii, http: //www.crestinortodox.ro/interviuri/christos- 
yannaras-biserica-filosofii-70508.html 

persoană. Stadiul dependenţei infantile nu este depăşit, nu este încă 
atinsă autonomia. Pentru aceștia iubirea pare a avea rolul de a umple 
cu o altă persoană un gol în propria ființă. Persoana iubită trebuie să 
se plieze pe dorinţele și nevoile persoanei care spune că iubește, așa 
cum mama răspunde necondiționat la nevoile copilului. Este suficient 
ca acesta să ceară pentru ca dorințele lui să fie îndeplinite. Pentru a 
satisface o asemenea iubire aceasta trebuie să se depersonalizeze to- 
tal, să accepte transformarea sa într-un mijloc. Evident că o astfel de 
aservire nu este realizabilă, de aici apar și conflictele, care sunt și cele 
mai violente deoarece pierderea unei asemenea iubiri este asimilată 
cu pierderea unei părții din propria ființă. 


Iubirea ca sentiment 

Cea mai răspândită reprezentare asupra iubirii este cea în care ea 
este asociată sentimentelor. Dacă o persoană are sentimente poziti- 
ve față de o altă persoană spune că o iubește. Influenţa altuia asupra 
persoanei este considerată un semn al iubirii proprii. lubirea nu are 
încă nimic activ în ea, are tot rolul de a umple un gol, dar nu pentru a 
satisface o absenţă organică, ci pentru a umple golul de relaţii. Evalu- 
area lor se face prin prisma sentimentelor. Acesta este nivelul în care 
nu a fost depăşit stadiul interacțiunilor și al proiecției realizată prin 
sentimente, încă nu avem o adevărată măiestrie, o maturitate în ceea 
ce privește înțelegerea rostului lor. Jocul din jurul sentimentelor este 
mult mai bogat, relaţiile nu sunt atât de fixiste, consecinţele dezlegării 
acestora nu mai sunt la fel de grave. 

Dimpotrivă, ruperea căsătoriei poate fi considerată firească din 
motive de „subnutriție sentimentală”. Angajamentele grave de sprijin 
şi conviețuire comună, la bine şi la rău, deși sunt luate (sau ar trebui 
luate) cu toată ființa, sunt rupte pentru că o parte a relaţiei, cea legată 
de sentimente nu funcționează bine. Responsabilitatea menţinerii la 
cote ridicate ale sentimentelor pozitive odată pusă în atribuţiile celui- 
lalt eliberează persoana de sarcina înţelegerii lor şi a semnificaţiilor 
asociate. Deşi sunt doar o formă de reacție prin care întregul se mani- 
festă, ele sunt considerate fundamentale. Incă nu s-a ajuns la rădăcina 
lucrurilor, a bolii, analiza și soluţia este încercată la nivelul simptome- 
lor, a manifestării, nu la nivelul sursei. 

Pentru a-și menţine un anumit confort sentimental persoana se va 

situa în cercul trei energetic, încercând să impună celuilalt un com- 
portament care să afecteze pozitiv propriile sentimente. Este ca și 
cum ar aștepta de la ea, i-ar cere să apese pe butoanele potrivite ale 
atențiilor, drăgălășeniilor etc. pentru ca ea să se simtă bine. Vina pen- 
tru funcționarea deficitară a relaţiei este considerată a fi la celălalt, căci 
el nu are grijă de ea, este neglijent, ori chiar infidel. 


Iubirea ca dar 

Tot iubirea poate cere integrare şi participare fără dizolvare 
în relaţie. Dacă este atinsă măiestria în gestionarea sentimentelor 
şi a reprezentărilor care le determină, iubirea este bidirecțională, 
poziționarea este clară în cercul doi energetic. Din perspectiva indi- 
viduală ea este un dar făcut celuilalt prin prezenţă și ajutor. Despre 
omul care iubeşte în acest fel, cel iubit ştie că este de nădejde, că va 
răspunde necondiţionat, că nu îi va refuza ajutorul corect deoarece 
are capacitatea de a dărui necondiţionat. Nivelul integrării nu are de 
suferit din cauza lipsurilor de pe nivelurile anterioare, adică persoa- 
na este autonomă şi gestionează bine interacțiunile, are măiestria și 
înțelegerea necesară ca să considere că iubirea nu umple un gol al 
fiinţei proprii. Iubirea aparține abia acum nivelului supraindividual, 
până acum a fost o manifestare a raportului cu interiorul fiinţei, de 
dependenţă a ei, nu ca mișcare liberă. 

Ca exemplificare de alegere a prietenilor merită evidenţiată o pil- 
dă, prezentată în subcapitolul următor, care are chiar acest subiect. 


Iubire, abilităţi şi competență 

Motivația şi aspiraţia principală a majorităţii oamenilor nu poate 
fi lipsită de raportarea la competenţă. Iubirea (dorinţa de participare 
cu toată fiinţa la supraindividual) ține omul în mișcare (transforma- 
re, regăsire). Dar în funcţie de reprezentarea asupra iubirii abilitățile 
urmărite vor fi diferite, doar mai târziu se ajunge la competenţă, când 
responsabilitatea intră în scenă şi își face datoria. 

Iubirea bazată pe ataşament (dacă poate fi numită cu adevărat iu- 
bire) va încerca să devină tot mai constrângătoare, să elimine orice 
rezistență, să depersonalizeze cât mai puternic astfel ca aservirea să 
fie cât mai deplină. Manipularea va atinge inclusiv nivelul spiritual, 

unde avem formele cele mai perfide deoarece ea susține că eliberea- 
ză omul, exact contrariul a ceea ce face. Această raportare oferă gno- 
zele care par a da omului adevărul și toată puterea prin cunoaștere. 
Dar, de fapt, autorii lor nu fac decât să răspândească o memă care 
aservește pe cel care o primește celui care o susţine și convinge. Cine 
observă atent fenomenul poate remarca uşor intransigenţa și lipsa 
de înţelegere pentru lipsurile omului a celor care susțin că ne oferă 
adevărul obiectiv. Aceasta se întâmplă deoarece scopul lor nu este o 
slujire reală ci impunerea unei credinţe prin care să lipsească ființa de 
autonomia și autodirijarea proprie. Acesta a fost modul de a acționa 
specific unor religii orientale care și-a pierdut însă mult din forță. As- 
tăzi intransigenţa atașamentului se mai manifestă în orientările exclu- 
siviste ale unor oameni care de pe poziţii pretins ştiinţifice condamnă 
manifestările credinţei fără a le studia cu detașarea pe care ei înșiși 
o ridică în slăvi, dar nu o practică. Scopul lor ascuns prin condam- 
nare este de a atrage adepţi pentru viziunea de care ei sunt atașați. 
Sursa erorii este în dorinţa de a evita gândirea, prezenţa și învățarea 
prin crearea unui model al realităţii. Tendinţa urmărită este clar utili- 
taristă şi nu poate aduce clarificări participării deoarece poziționarea 
este în afara realității, nu în interiorul ei. O astfel de poziționare nu se 
mai justifică astăzi când știm că observatorul nu poate face abstracţie 
de propria sa intervenţie asupra a ceea ce observă, iar nonlocalitatea 
cuantică nu poate fi ignorată. Ei caută încă un adevăr ce poate fi prins 
în formule și teorii, nu unul în care omul să trăiască plenar. Defectul 
acestuia din urmă ar fi după ei că nu este obiectiv, dar cine își dorește 
să trăiască o viață obiectivă (standard) în locul propriei vieţi? 

Iubirea bazată pe sentimente cere alte abilități — cu deosebire capaci- 
tatea de a provoca sentimente pozitive. Din perspectiva ei unui om îi 
place de altul dacă îl face să se simtă bine, cea ce ar putea fi un fel de 
manipulare proprie prin intermediar. Scopul ei nu mai este aservirea 
ci încântarea, un fel de aservire mai liberă, în care nu iau omul cu to- 
tul, ci vreau numai fructul activităţii sale. Dacă ar fi să ne luăm foarte 
în serios titlul unei cărţi cu acest nume”, care ne arată calea succesului 
astăzi, am realiza că majoritatea oamenilor aici se situează și aceasta 
doresc. Cultura specifică acestei perspective este încărcată cu poezia 
ce caută să impresioneze iubitul ori iubita prin ridicarea ei în slăvi, de 
cântece care cer iubire, care o proslăvesc sau plâng pierderea ei etc. 


82 Guy Kawasaki, Încântarea, Editura Publica 

Nici religia nu a scăpat. Am fost martor la predici ale unor preoți 
creştini care doreau să întemeieze iubirea pe sentimente, care se „ju- 
cau” cu sentimentele ascultătorilor pentru a impresiona și a deter- 
mina acceptarea credinței, pentru a le schimba viața și a-i face mai 
sensibili. Publicul trecea prin sentimentele dorite, când de indignare 
faţă de rău, când de speranţă şi bucurie, dar nu cred că a plecat mai 
bogat acasă. Dimpotrivă, lecţia implicită cred că a fost: „manipulaţi 
emoțional!”. Pietismul“ este curentul spiritual care s-a născut din 
această viziune asupra iubirii și el atinge chiar și persoane cu poziţii 
oficiale în bisericile creștine. 

Tot în cadrul acestei forme de manipulare este lipsa de decenţă în 
afișarea corpului fizic. Ținutele sexy feminine sunt încercări de impre- 
sionare şi manipulare prin emoții și sentimente a bărbaţilor. Nu este 
scoasă la vedere dorința de manipulare și de putere urmărită (arma 
secretă a femeilor nu este dezvăluită, trădată), dar ştim că femeile dis- 
cută între ele despre arta exercitării puterii de seducţie. Prin deschi- 
derea spre o vedere tot mai completă a trupului lor se lasă o falsă im- 
presie de disponibilitate, de acceptare și bărbatul vizat este încurajat 
să creadă că el este sursa și beneficiarul deschiderii. În fapt, și sursa și 
beneficiarul este persoana care se afişează ca disponibilă. 

In unele societăți s-a trecut de acest nivel al indecenţei, nu vezi ca 
în altele decât persoane feminine decent îmbrăcate“. Satul impune tot 
mai puţin această decenţă care se exprima foarte bine în portul popular. 
Dar starea impusă nu este același lucru cu cea liber asumată. Această 
observaţie este valabilă și pentru decenţa specifică unor tradiții musul- 
mane, unde femeia este obligată să se ascundă în haine când iese în 
public. Acum când în multe societăţi lipsesc constrângerile, oamenii își 
permit tot mai mult să se afișeze nu așa cum „se cere” ci cum le dictează 
convingerile ori interesele. Acesta nici nu este un lucru rău, suntem puși 
în gardă, dintr-o privire îţi dai seama cam cum vede celălalt lucrurile și 
îți poţi face o idee cam ce te așteaptă. Nu înseamnă că trebuie să jude- 
căm, sunt și persoane decente, sincere, care au căzut din inconștientă în 
această situație urmând tendinţelor zilei. Au prins sau învaţă jocul, dar 
nu ştiu cât de periculos este să trăieşti prin el. 


55 Pentru o imagine mai clară asupra fenomenului a se vedea cartea Pietismul a lui Chris- 
tos Yannaras. 

54 Cel puţin așa am înţeles eu din discuţiile cu un fost coleg de facultate ce locuiește în 
Luxemburg, nu am verificat personal acest lucru. 

Am vorbit de abilităţi dezvoltate în aceste interacțiuni favorizate 
de ceea ce oamenii numesc iubire, nu de competenţe. Motivul este 
destul de simplu, competenţa se referă la participare responsabilă în 
grup stabil, nu una interesată, manipulatoare, în relaţii temporare. 


Integrarea — Călătoria spre Impărăția Cerurilor 


Spiritualitatea are ca principal scop regăsirea și reîntregirea ființei 
umane şi integrarea ei cu succes într-o comunitate. Oameni care au 
lăsat grijile obişnuite ale lumii și s-au dedicat aflării sensului vieții 
și a celei mai potrivite modalități de a trăi ating un nivel de integra- 
re ridicat. Biserica își asumă păstrarea acestei spiritualități şi a unui 
anumit mod de a privi lucrurile și viaţa astfel încât iubirea să ajungă 
la desăvârşire: „In Biserică intri pentru că ești copleșit de iubire sau 
pentru că simți că acolo există un drum care te va putea conduce la a 
cunoaște plinătatea depășirii de sine și dăruirii de sine din dragoste; 
să iubeşti și să fii iubit într-o plinătate de viață.”%. Dintr-o mulțime 
mare de pilde și cărți care au venit din această zonă am ales de pe por- 
talul www.crestinortodox.ro/pilde una scurtă și plină de semnificații, 
care indică drumul parcurs de om până la integrarea sa deplină. 


Invăţătura mireanului despre călătorie 

„Era un mirean foarte evlavios în viaţa lui şi a venit la Avva Pimen. 
S-au mai întâmplat la bătrânul și alți frați, cerând să audă de la el 
vreun cuvânt. Și a zis bătrânul mireanului celui credincios: «Grăieşte 
fraţilor vreun cuvânt!» Iar el se ruga, zicând: «lartă-mă, avvo, eu ca să 
învăţ am venit.» Și silit fiind de bătrân, a zis: «Eu sunt mirean, și vân- 
zând și neguțătorind verdețuri, dezleg legăturile şi le fac mici, cumpăr 
cu puţin și vând cu mult; însă nu știu din Scriptura să vorbesc, dar o 
pilda voi zice. Un om a zis prietenului său: Fiindcă am poftă să văd 
pe împăratul, vino cu mine! A zis lui prietenul: Vin cu tine până la 
jumătatea căii. Şi a zis altui prieten: Vino tu de mă du la împăratul! A 
zis lui: Te duc până la palatul împăratului. Zis-a și celui de-al treilea: 
Vino cu mine la împăratul! lar el a zis: Eu vin şi te duc la palat, și stau 


55 cowrw.crestinortodox.rolinterviuri/christos-yannaras-biserica-filosofii-70508.html, accesat de- 


cembrie 2012, referirea este la Biserica Ortodoxă 

și grăiesc și te bag la împăratul.» Şi l-a întrebat pe el: «Care este pu- 
terea pildei?» Și răspunzând, a zis lor: «Cel dintâi este nevoinţa care 
povăţuiește până la drum, cel de-al doilea este curăţia, care ajunge 
până la cer, iar al treilea este milostenia, care duce până la împăratul 
Dumnezeu cu îndrăzneala.» Şi așa fraţii, folosindu-se, s-au dus.” 


Egalitatea cu sine 

Silit să spună un cuvânt înțelept mireanul se prezintă mai bine pe 
sine ca să nu îl socotească ascultătorii un mare înțelept. Și nu este doar 
un artificiu oratoric, este prezentarea cinstită a poziţiei sale ontologi- 
ce. Fiecare dintre noi suntem neguţătorii care iau ieftin și vând scump, 
micşorând dimensiunea legăturilor, aranjându-le pentru a le vinde 
iar, într-o nouă viziune, pot da exemplu chiar cu această carte. După 
cum se vede am luat de la alţii ceea ce cred eu că este înțelept, legat de 
competenţă și dau mai departe, doar aranjat poate după o altă logică 
(dar undeva, cândva, poate cineva a susținut deja ceea ce eu susțin în 
ea). Tot ce dau mai departe am primit la rândul meu, nu a fost inven- 
tat de mine, eu doar „văd lucrurile” într-un anume fel. Am făcut un 
mic efort, dar este doar acela de a dezlega legăturile cu verdeţuri, adi- 
că de a pătrunde sensul cuvintelor de folos (cu viață) crescute de alţii 
şi a face legături mai mici. Nu e loc pentru iluzii, singuri, fără semeni, 
fără prieteni nu ne putem ridica de jos, nu putem face nici măcar un 
pas. Meritul este a lor că ne stau alături și asigură drumul chiar până 
la împăratul, al nostru că pornim și rămânem în călătorie. Chiar și cel 
mai important rezultat pe care îl putem obține prin integrare este tot 
al unei bune dinamici persoană - grup, căci lucrurile bune și frumoase 
oamenii le-au construit în timp, înţelegerea s-a clarificat prin efortu- 
rile mai multor oameni și generaţii. Mireanul este deci realist, nu își 
atribuie merite pe care nu le are. 


Trei prieteni buni 

Apoi el dezvăluie trei prieteni de care omul trebuie să se „lipeas- 
că” pentru a ajunge în fața persoanei celei mai integrate cunoscute — 
Dumnezeu care este Trei în Unul singur. Primul îl duce pe om până 
la jumătatea drumului. Nu este om să nu facă ceea ce el crede că este 
mai bine pentru ca viața lui să fie cât mai bună. O bună parte dintre 

oameni își pun nădejdea în acumulările materiale și neglijează pro- 
pria natură, nu caută nici măcar un sens pentru viaţa lor. 

Mulţi se străduiesc serios, se nevoiesc destul să dea un sens 
vieţii lor, chiar să ajute semenii, dar nu reușesc să ajungă la pacea 
integrării pentru că nu îşi păstrează curăţenia, adică nu sunt atenţi la 
consecințele faptelor lor. Orice judecată, bârfă, desconsiderare la adre- 
sa unui semen este o desconsiderare la adresa naturii umane. Este în 
puterea omului de a ieși din orice stare prin căinţă sinceră și revenire 
în fire. A pune o etichetă, a dispreţui omul este o orbire față de acest 
proces de restaurare oricând posibilă. Iar ceea ce omul refuză altuia 
își refuză și sieși. 

Cât timp se nevoiește el se târăşte în căutarea adevărului, precum 
copilul mic înainte să înveţe să stea în picioare, doar caută lucruri pe 
lângă care să se poată ridica pe picioarele lui. Iar verticalitatea se câştigă 
prin respectul față de demnitatea umană, prezentă întreagă în orice 
om, oricât de mic l-am socoti noi. Privirea este curată când vede această 
măreție ascunsă în orice om și se trezeşte în el mila pentru toate câte 
trebuie să le îndure, stările adesea umile în care se găsește o ființă aşa 
bogată cum este omul. Munca din dorința pentru restaurarea semenu- 
lui din dragoste pentru el este cea care îl ajută să pătrundă propria sa 
taină și să ajungă la împlinirea care stă ascunsă și în el însuși. 


Unitatea naturii umane 

Precum vederea frumuseţii naturii umane în orice om este necesa- 
ră pentru a realiza propria natură, la fel, ca să poţi spune că iubeşti pe 
cineva cu iubire dezinteresată trebuie să iubești pe toată lumea. Fiind 
fiinţe unitare nu putem avea o multitudine de iubiri (subconştientul 
nu are o mie de forme, ci numai una), cu cea pe care o avem îi tratăm 
și pe cei apropiaţi şi pe străini. Dacă la o persoană vedem dragoste 
şi grijă pentru cei din jur foarte probabil că vom primi și noi același 
lucru. Dacă vedem tratamente necorespunzătoare, dispreţ, desconsi- 
derare, va veni momentul în care și noi vom fi astfel tratați. Excepţiile 
sunt circumstanţiale și doar pe perioade limitate, mai devreme sau 
mai târziu ne vom întâlni şi noi cu tot ceea ce vedem în relațiile cu 
alții ale unei persoane. Omul care nu s-a îmblânzit pe sine, fiind blând 
prin natura lui, va fi violent, cel care nu a adus iubirea în natura sa nu 
poate iubi, iar dacă a adus-o nu mai poate să urască. 

meu, emisfera dreaptă interpreta tonul cald al vocii lui ca pe un semn 
că îmi va trimite ajutoare.” Vorbirea este controlată de emisfera stân- 
gă: „In acel moment, când am încercat să vorbesc, mi-am dat seama de 
următorul lucru — corzile mele vocale erau inoperative şi nu puteam 
rosti nici măcar un sunet.” ”. 

Procesarea imaginilor este de asemenea greu de realizat fără aju- 
torul emisferei stângi: „Spre marea mea mirare însă, mi-am dat sea- 
ma că, deși puteam căuta în teancul de cărți de vizită din fața mea 
şi deşi aveam o imagine foarte clară a celei pe care o căutam, nu aș 
fi putut-o deosebi de celelalte, întrucât mă aflam în imposibilitatea 
de a distinge între informaţii. Creierul nu mai putea identifica scrisul 
drept scris, simbolurile drept simboluri și nici măcar fundalul drept 
fundal. Ba mai mult, toate cărțile de vizită arătau la fel pentru mine, 
ca o tapiserie pixelată. întreaga imagine îmi părea doar un amestec al 
părților ei componente. Pentru mine, pixelii care formau cuvintele se 
confundau cu cei care formau fundalul. Creierul meu nu mai înregis- 
tra diferențele de culoare sau de textură.” ” 

Ceea ce este interesant este participarea generală diferită din per- 
spectiva celor două emisfere: „În loc de identificarea fiecărui moment 
separat, clipele rămâneau neîncheiate și nu mă mai grăbeam să fac ni- 
mic. Ca atunci când faci o plimbare pe plajă sau când te bucuri de fru- 
museţea naturii, rațiunea de a face lucruri, indusă de emisfera stângă 
a creierului, a fost înlocuită de rațiunea de a fi, a emisferei mele drep- 
te. Am trecut de la a mă simți mică şi izolată la a mă simţi puternică și 
expansivă. Am încetat să mai procesez informaţiile prin intermediul 
limbajului şi am început să construiesc noi imagini ale prezentului.” 

De emisfera stângă este legat ego-ul „conștiința emisferei stângi 
— care cuprindea atât ego-ul, cât și capacitatea de a mă percepe ca o 
entitate solidă”%. 

Ideală este utilizarea ambelor emisfere, în activitatea desfăşurată în 
comun au loc procesele eficiente de evaluare a realităţii sau a învăţării. 
„Când se «vorbeşte numai cu unul dintre angajaţi», proprietarul 


91 Op.cit., p. 64 
2 Op.cit., p. 68 
% Op.cit., p. 75 
* Op.cit., p. 78 
% Op.cit., p. 78 

creierului (și patronul acestui angajat) înțelege greu informaţia adresa- 
tă numai unei jumătăţi cerebrale. I se pare că informaţia e dificilă (ari- 
dă!) sau că nu are o memorie bună, ori o putere slabă de percepție.” 
O noţiune fără o reprezentare corespunzătoare pe emisfera dreaptă 
este dificil de înţeles, chiar dacă este simplă, lucru de care nu se ţine 
cont deloc în educaţie”. 


Domnul Stânga, Doamna Dreapta 

Nimeni nu este pur stânga sau dreapta, dar o emisferă dominan- 
tă poate fi adesea identificată. Omul cu emisfera stângă dominantă: 
„Gândeşte în cuvinte. Analizează lucrurile, adică procedează linear, 
pas cu pas, în aşa fel încât dintr-un ansamblu vede mai cu seamă deta- 
liile. In cadrul activităţilor sale trebuie să ia lucrurile rând pe rând, deci 
să se concentreze (își focalizează energia într-un punct). De pildă asu- 
pra frazei pe care o citește, a calculului pe care-l face, a amănuntului 
pe care tocmai îl examinează. E calculat și poate proceda «științific». E 
competent în materie de logică cauzală (formală), priceput în a trage 
concluzii derivate din anumite date. Elaborează reguli, identifică legi- 
tăți și înțelege să respecte regulile odată ce au fost stabilite. ... Domnul 
Stânga caută soluţii simple pentru probleme complexe. Mai crede că o 
problemă e pe jumătate rezolvată dacă poate fi clar formulată. E me- 
reu în căutarea răspunsurilor, și rareori a întrebărilor importante! I În 
general nu-i plac întrebările când nu știe să le găsească un răspuns. În 
loc să caute informaţiile corespunzătoare, se enervează și se consideră 
jignit. E din cei care interzic copiilor să pună întrebări «prosteşti».”%. 

Dacă este dominantă dreapta modelul de lucru este diferit: „Doam- 
na Dreapta gândește fără cuvinte: gândeşte în imagini. Compară (asta 
seamănă cu ...) şi face analogii, compune modele imagistice şi modele 
teoretice. [i trebuie sinteza, viziunea de ansamblu! Nu o preocupă nici 
regulile, nici legităţile. Are spirit inovator, creativitate — în consecință 
sparge vechile tipare, nu ţine seama de regulile consacrate, merge 
pe căi neumblate, unde nu există încă reguli... Acţionează spontan; e 


% Vera F. Birkenbihl, Tare de cap??, Editura Gemma Pres, București, 2000, p. 34 


7 „Dizarmonia dintre emisferele creierului poporul a exprimat-o prin „A nu vedea 
pădurea din cauza copacilor”.” — observaţie pe marginea textului, Miron Scorobete — 
corespondență personală. 

intuitivă! O intuiţie poate fi deja prezentă — însă atâta timp cât dom- 
nul Stânga nu e informat, proprietarul creierului n-o poate „pune în 
cuvinte». Logica ei e acauzală, adică nu poate fi încadrată în logica 
formală. Ea nu consideră că ceva trebuie să fie neapărat A sau non-A! 
De aceea şi acceptă fără dificultate faptul că particulele elementare 
din atom au deopotrivă formă de corpuscul și de undă! Percepe (Și tri- 
dimensional) și-și reprezintă obiectele în spaţiu, și spaţiul însuşi. Ne 
ajută să ne orientăm în spațiu, dar să și înregistrăm și să interpretăm 
spaţiul nostru interior (percepțiile corporale).”%. 

Managementul este diferit, cei cu dominanta dreapta au în vedere 
mai ales relaţiile, sunt flexibili, situaţionali, se folosesc de intuiţie şi au 
un bun spirit de observaţie. Dacă managementul este de stânga mai 
importante sunt impunerea autoritară, rezultatele, controlul situaţiei. 

Descrierile mai largi, preluate din opera unor psihologi sau ne- 
urologi, permit o mai bună observare, înțelegere a comportamentu- 
lui și luarea lui în stăpânire. De remarcat că avem o descriere a unor 
comportamente determinate de o anumită alegere a emisferei cu care 
lucrăm. Prin această prezentare nu se are în vedere explicarea com- 
portamentului, ci vrem să vedem cum anume poate fi optimizat în ve- 
derea unei vieți mai armonioase şi pentru atingerea unei competențe 
mai ridicate. 


Armonizarea utilizării creierului 

Este relativ dificil de păstrat o armonie în utilizarea creierului, 
de cele mai multe ori o emisferă este dominantă și impune un stil de 
viață și o participare la realitate marcată de lipsurile care apar datori- 
tă neutilizării adecvate a celeilalte emisfere. „Numai printr-o strânsă 
colaborare a celor două emisfere, două „suflete” din „pieptul” nostru 
(Goethe), omul poate deveni din proprietar al creierului un competent 
utilizator al lui; cu alte cuvinte, un om „total”, având o acoperire inte- 
grală în tot ceea ce spune și tot ceea ce face. Mai înseamnă că are darul 
de a convinge şi de a antrena și pe alții, tocmai pentru că gândește, 
simte, vorbește și acționează din „tot sufletul” (cu ambele emisfere 
cerebrale!).”1%. Acesta este un deziderat minunat, dar pentru împlini- 
rea lui nu este suficient să dorim acest lucru. 


?? Op.cit., p. 46 
1% Vera B., Op. cit., p. 43 

sunt mai interesaţi de caracterul unic și idiosincrasic al experienţei. Ei 
tratează fiecare experiență în mod individual. Fiecare măr este unic, 
diferit, și la fel e fiecare model, fiecare copac, fiecare cap -nici unul nu 
seamănă cu celălalt. Cum a spus un critic despre un anume artist: «El 
vede lucrurile la care alții doar se uită.» Artiştii nu sunt câtuși de puţin 
interesaţi să clasifice experiența sau s-o așeze într-un catalog mental. 
Sarcina lor este s-o vadă cu ochi proaspeți și apoi, dacă au talent, să 
o fixeze într-un fel sau altul, astfel încât și alți oameni, mai puţin per- 
ceptivi, să o poată vedea tot cu ochi proaspeţi. Simmel a spus foarte 
bine: «Omul de știință vede un lucru pentru că-l ştie; artistul însă știe 
un lucru pentru că-l vede.»"!%*. Imaginile pe care fiecare și le face sunt 
complementare, unul identifică generalul, altul particularul situației, 
însă fără cealaltă niciuna nu este completă. A nu trage concluzii, a nu 
învăţa din experienţele trăite este la fel de dezavantajos ca a nu vedea 
specificul situației. 

In alegerea participării trebuie să alegem între poziționarea uimi- 
tă de Copil — artist şi cea de Părinte sfătos — om de ştiinţă, poziţia de 
mijloc, care nu se rezumă la un tip de operație mentală, ci le îmbină 
cu dexteritate pe amândouă pentru a obţine o prezenţă în aceeași mă- 
sură proaspătă și înțeleaptă: „La fel ca toate stereotipurile, și acestea 
sunt periculoase. Una dintre tezele implicite din acest capitol spune 
ca oamenii de știință ar trebui să devină mai intuitivi, mai artiști şi 
sa aprecieze mai mult experienţa brută, directă. La fel, studierea și 
înțelegerea realităţii așa cum o vede știința ar trebui să adâncească 
reacţiile artistului faţă de lume, să le facă mai mature și mai valide. 
Recomandarea făcută deopotrivă artistului şi omului de ştiinţă este de 
fapt aceeași: «Vedeţi realitatea întreagă!»”1% 


Stereotipiile și eliminarea specificului 

Dacă nu există ameninţări, din comoditate folosim stereotipiile: 
„Printre numeroasele exemple de stereotipii ale percepției putem cita 
următoarele tendinţe de a percepe: 

Familiarul şi ceea ce este tocit, uzat, nu ceea ce este nefamiliar și 
proaspăt; 

e  Schematicul și abstractul, nu realul; 


1% Op. cit., pp. 373, 374 
107 Op, cit., p. 374 

e Ceeacee organizat, structurat, monovalent, nu ceea ce este ha- 
otic, neorganizat, ambiguu; 
e Ceea ce este sau poate fi numit, nu ceea ce nu are nume sau nu 
poate fi numit; 

e Ceea ce are sens, nu ceea ce este lipsit de sens; 

e  Convenţionalul și nu neconvenționalul; 

e Ceea ce ede așteptat, nu ceea ce e neașteptat.” 18 

Întâlnirea cu situațiile este rareori bine echilibrată — prezenţă din 
interior — prezență din afară mai ales atunci când ne confruntăm cu lu- 
cruri deosebite: „Mai mult, dacă evenimentul este nefamiliar, concret, 
ambiguu, fără nume, lipsit de sens, neconvențional sau neașteptat, do- 
vedim tendinţa puternică de a distorsiona, modela sau schimba eveni- 
mentul, dându-i o formă mai familiară, mai abstractă, mai organizată 
etc. Avem tendinţa de a percepe evenimentele mai ușor ca reprezentanți 
ai unor categorii decât aşa cum sunt în sine, unice și idiosincrasice. Nu- 
meroase ilustrări a acestor tendințe se pot găsi în testul Rorschach, în 
literatura psihologiei gestaltiste, în testele proiective şi în teoria artei. În 
acest ultim domeniu amintit, Hayakawa citează exemplul unui profe- 
sor de artă care «are obiceiul de a le spune studenților lui că nu sunt în 
stare sa deseneze un braţ anume pentru că se gândesc la el ca la un braţ, 
şi fiindcă se gândesc la el ca la un braţ, cred că știu cum ar trebui sa ara- 
te». Cartea lui Schachtel (1959) este plină și ea de exemple fascinante.” 1 

Covey spune!” că libertatea omului este în distanţa dintre stimul 
şi răspuns, între excitație și reacţie, dar adesea actele lui includ mai 
puţin analiza personală, atentă a situaţiei, reacția trece pe direct, în 
acea raportare simplificatoare: „Este evident că omul trebuie să ştie 
mai puțin despre un obiect-stimul pentru a-l introduce într-un sistem 
deja construit de categorii decât pentru a-l înţelege și aprecia. Adevă- 
rata percepție, pentru care obiectul ar fi unic, care l-ar considera în în- 
tregul său, s-ar cufunda în el și l-ar înțelege, ar cere, evident, mult mai 
mult timp decât fracțiunea de secundă necesară pentru a eticheta și a 
cataloga un lucru. De asemenea, este probabil că clasificarea e mult 
mai puţin eficientă decât percepţia proaspătă, în mare parte datori- 
tă acestei caracteristici deja menţionate - faptul că se poate produce 
într-o fracțiune de secundă. În aceste condiţii, doar cele mai evidente 


10% Op. cit., p. 373 
10 Op. cit., pp. 374,375 
110 În cartea Eficienţa în 7 trepte 

caracteristici pot fi folosite pentru a determina reacția, iar acestea pot 
duce foarte ușor în direcția greşită. Percepția clasificatoare este prin 
urmare o ușă deschisă pentru greşeli.” 1"! 

Ne place să punem etichete situațiilor, dar și oamenilor, poate cu 
intenția de a face ordine, dar nu aceasta este metoda cea mai bună 
de a organiza participarea: „Aceste greșeli devin de două ori mai 
importante deoarece percepţia clasificatoare face mai puţin probabi- 
lă corectarea oricărei greșeli iniţiale. Un lucru sau un om care a fost 
aşezat într-o categorie va rămâne acolo, pentru că orice comportament 
ce contrazice stereotipul poate fi privit ca o simplă excepţie care nu 
trebuie luată în seamă. De exemplu, dacă suntem convinși, dintr-un 
motiv sau altul, că o persoană este necinstită și dacă încercăm să o 
prindem trișând la un joc de cărţi, dar nu reuşim, vom continua să o 
numim hoaţă, presupunând că a fost cinstită din motive ad-hoc, poate 
din teama de a nu fi descoperită, sau din lene, sau ceva similar. Dacă 
suntem profund convinși de necinstea ei, s-ar putea să nu conteze 
dacă nu reușim niciodată s-o prindem în flagrant delict. S-ar putea s-o 
privim pur și simplu drept un hoț căruia îi este teamă să fie necinstit 
cu noi.” !? Șansa de a întâlni un Tu este astfel mult diminuată. 

Abandonarea în seama experienţei trecute, stării de Părinte, duce 
la ratarea oricărei şanse de a învăţa și de a mai ieşi cu adevărat din dis- 
cursul intern ori reacțiile automate, ego-ul este astfel perfect protejat: 
„Mai mult decât atât, conceptul de stereotipizare ar putea să ne ofere 
în bună parte răspunsul la întrebarea veche de când lumea: cum pot 
oamenii să continue să creadă în falsitate, chiar atunci când adevărul 
se află chiar sub nasul lor ani la rând? Ştim că se obișnuiește să se con- 
sidere că aceasta impermeabilitate la ceea ce este evident se explică în 
întregime prin refulare sau, în general, prin forţele motivaționale. Fără 
îndoială, şi această afirmaţie este adevărată. Intrebarea este dacă ea 
cuprinde tot adevărul și constituie singură o explicaţie suficientă.” 1 

Foarte probabil că ratăm și participarea la propria persoană atunci 
când nu mai suntem atenţi la unicul din celălalt în căutarea unui Tu, 
ba chiar și întâlnirea cu frumosul, deosebitul, ar putea avea de suferit 
astfel: „Dar este imposibil să găsim o descriere mai bună a situaţiei de- 
cât cea a lui William James: «Primul lucru pe care îl face intelectul cu 


111 Maslow, Motivaţie... pp. 374,375 

un obiect este să-l clasifice alături de altceva. Dar orice obiect extrem 
de important pentru noi și care ne trezește devoțiunea ne pare totoda- 
tă unic, sui generis. Probabil ca un crab ar fi extrem de revoltat dacă 
ne-ar auzi clasificându-l fără tam-tam și fără scuze drept crustaceu, și 
cu asta am termina cu el. Nu sunt așa ceva, ar spune el, sunt eu însumi, 
eu însumi şi atât.»(1958, p. 10)” "+ 


Inghețarea lumii şi învățarea reproductivă despre obiecte 

Starea de Copil nu se pierde brusc, ci prin înghețarea treptată a 
curiozităţii lucru care se petrece și din cauza faptului că educaţia nu 
se ocupă deloc de studiul interacțiunilor între oameni. Adolescenta ar 
putea fi momentul de trecere de la interesul pentru obiecte la interesul 
pentru oameni. Dar societatea nu are un mod organizat de a satisface 
nevoia de a pătrunde tainele acestei realități. Subiectul este tratat și 
de știință ca un obiect, căci perspectiva aleasă de educație este una cu 
pretenţii de obiectivitate, tributară ştiinţei, de teama de a nu favoriza 
o abordare umană specifică. 

Atunci când nu este satisfăcut interesul pentru interacțiuni, pen- 
tru lumea Subiectului şi nu sunt descoperite căldura și misterul din 
celălalt, lumea începe să îngheţe: „Fenomenul obișnuinței ilustrează 
cel mai bine un aspect valabil și în cazul atenţiei, percepţiei, gândirii, 
exprimării categorizatoare etc., și anume faptul că ele sunt de fapt în- 
cercări de a „îngheţa lumea””.!** Stereotipiile au calea deschisă spre a 
face ravagii cu deosebire în relaţiile cu oamenii. 

Suntem departe de a privi lumea în complexitatea ei, cu interacțiuni 
interpersonale complexe, chiar nonlocale, deoarece așa cum suntem 
învăţaţi în școală că este lumea, rămânem încă profund atașați de vi- 
ziunea clasică, mecanicistă: „Chiar dacă oamenii de știință și filosofii 
noștri mai sofisticați s-au debarasat de vechile idei despre spaţiul gol 
şi lucrurile durabile aruncate de-a valma în el, aceste concepte la care 
s-a renunţat doar verbal supraviețuiesc în continuare ca bază a tuturor 
reacțiilor intelectului nostru. Deși lumea schimbărilor și a evoluţiei 
este și chiar trebuie acceptată, rareori facem acest lucru cu implicare şi 
entuziasm. Suntem încă profund newtonieni.” 16 


114 Op.cit., pp. 376-377 

Fără a observa, „prin învăţare ne asumăm, într-o anumită măsură, 
unele loialităţi”!% care nu sunt întotdeauna sănătoase. Loialitatea față 
de o viziune despre lume ce consideră că aceasta este relativ statică, 
controlabilă și învăţarea pornind de la această premisă, împinge omul 
spre convingeri rigide, care, deși la început par să ajute, în cele din 
urmă îl leagă și îl închid pe om." 

Abordarea centrată pe obiecte, care desconsideră studiul interacțiunilor 
şi a culturilor ce determină formarea oamenilor și modul de organiza- 
re a vieții în comun, ne face extrem de vulnerabili la influențele stere- 
otipiilor de gândire şi a memelor. 


Alterarea gândirii și favorizarea memelor 

In domeniul gândirii „categorizarea constă în (1) a avea numai 
probleme stereotipe și / sau (2) a folosi numai tehnici stereotipe pen- 
tru rezolvarea acestor probleme și / sau (3) a avea seturi de soluții de-a 
gata, înainte de ciocnirea cu diversele probleme ale vieții. Aceste trei 
tendinţe puse laolaltă dau garanţia unei lipse aproape complete de 
creativitate și de inventivitate.” 1” 

O formă de concluzie stereotipă este raționalizarea. Deși lasă im- 
presia că ar fi gândire, în realitate ea este doar o căutare de dovezi în 
sprijinul unor credinţe deja adoptate: „Aceasta, precum si ale proce- 
se similare pot fi definite în contextul discuţiei noastre ca pornind o 
idee deja existentă sau o concluzie dinainte știută și dedicând apoi 
multă activitate cerebrală pentru a sprijini concluzia sau a găsi dovezi 
în favoarea ei («Nu-mi place de tipul ăsta și am să găsesc un motiv 
întemeiat pentru asta»). E un gen de activitate care dă numai impresia 
unui proces de gândire. Ea nu este gândire în adevăratul sens al cu- 
vântului pentru că își formulează concluziile independent de natura 
problemei."!% Ea lasă impresia că există argumente care au condus la 
poziția adoptată, dar în realitate ea prezintă argumente pentru poziţia 
preferată. 

Seturi de soluţii de toate felurile, la tot felul de probleme există, ele 


120 Op.cit., p. 379 


121 Cum spune un proverb spaniol: “Obișnuinţele sunt la început pânze de păianjen, apoi 
se transformă în chingi.” Op. cit., p. 380 

circulă liber în lume favorizate de o comunicare tot mai generalizată: 
„O mare parte din concluziile şi soluţiile la care ajungem în principa- 
lele sectoare ale vieţii par a fi de acest fel, care presupune că, atunci 
când gândim, să ne uităm cu coada ochiului pentru a vedea la ce con- 
cluzie ajung alţii, astfel încât să ne asigurăm că ajungem și noi tot la ea. 
Evident, astfel de concluzii nu sunt gânduri în adevăratul sens al cu- 
vântului, adică nu sunt dictate de natura problemei, ci sunt concluzii 
stereotipe, preluate ca atare de la cei în care avem mai multă încredere 
decât în noi înșine.” ”* Este dureros că oamenii pot avea mai multă 
încredere în alții decât în ei înșiși. Trebuie să ne facem prieteni, dar 
nu le putem preda lor responsabilitatea pentru propria noastră viață. 
Putem avea încredere în ei, putem să îi iubim pentru frumuseţea lor, 
dar nu îi putem lăsa să răspundă în locul nostru pentru că noi i-am 
imitat în loc să îi înțelegem și să învăţăm corect de la ei. 

Orice soluţie luată din lume și adoptată urmare a preferințelor, 
atașamentelor, ori din comoditate, nu ca urmare a unei temeinice cer- 
cetări a ei, poate fi socotită memă. In spiritul analogiei anterioare, ele 
pot fi socotite programe pe care le luăm de pe Internet și le încăr- 
căm pe calculator pentru a realiza diferite funcții, nu o îmbunătăţire a 
propriului sistem de operare. Ceea ce este interesantă este capacitatea 
memelor de a se multiplica relativ uşor și de a evolua prin contribuții 
personale ale celor „infectați”. 


Mema - virusul minții 

Puţini oameni mai sunt astăzi care să nu fi auzit de virușii calcu- 
latoarelor, însă probabil nu mulţi știu cum funcționează. Tuturor le 
este frică de ei deoarece știu că funcționarea corectă a calculatorului 
este compromisă, acesta putând face sub controlul viruşilor acțiuni 
neautorizate: de la modificarea fișierelor și pierderea datelor, până 
la suprasolicitarea dispozitivelor fizice şi distrugerea lor ireversibilă. 
Deși fizic nu există decât sub forma unor instrucțiuni inofensive, dacă 
nu sunt executate, puterea lor, când ajung să preia controlul, poate fi 
mult mai mare decât ne dorim. 

Din păcate, ceea ce mai puțini oameni cunosc sau studiază este că 
există și viruși la nivel de informaţie socială. Programele, modalităţile 
de acţiune sau de raportare la anumite lucruri, pe care oamenii le 

copiază mai mult sau mai puţin conștient de la alții și le lasă să îi 
conducă se mai numesc meme. Propunerea de introducere a lor este 
recentă, ideea a fost propusă de William D. Hamilton (1963) iar ter- 
menul îi aparține lui Richard Dawkins, și a fost menționat mai întâi în 
1976, în cartea Gena egoistă. Aceste meme se transmit prin interme- 
diul comunicării și se numesc și viruşi deoarece stau active pentru a 
răspunde la anumite evenimente și se răspândesc prin infectarea a cât 
mai mulți oameni posibil." 

Virusului biologic nu îi pasă de sistemul, organismul gazdă, dim- 
potrivă, îl poate parazita și secătui de resurse până la distrugere, la 
fel face și virusul informatic, dar şi memele pot face acest lucru. Sunt 
deja cunoscute sinuciderile în masă, sub influenţa unor convingeri cel 
puțin interpretabile. Un alt mod mult mai subtil de lucru este ca gazda 
nici să nu fie conștientă de ceea ce se întâmplă. Așa sunt de exemplu 
manipulările „bune” în interesul unor credințe religioase ori a curen- 
telor orientate împotriva lor, cum este de exemplu ateismul. A crede 
că există o realitate obiectivă, o modalitate de a trăi lipsită de respon- 
sabilitate — care poate fi cedată unor legi impersonale, deterministe, 
nu mai este acum nici măcar ştiinţific. A căuta un Dumnezeu Obiect, 
conduce desigur la imposibilitatea de a-l găsi pentru că el este Subiect. 
Cum să găsească oamenii Subiectul, dacă ei studiază numai obiecte? 

La fel este mentalitatea consumului, care îţi cere să cumperi me- 
reu ca să fii la zi cu ultima modă în orice domeniu, de la obiecte de 
vestimentaţie și aranjare a corpului, până la achiziția de echipe de fot- 
bal sau de bunuri. Evident că pentru aceste luxuri trebuie bani, iar ca 
să câştigi trebuie să muncești. Luând-o în sensul opus, omul muncește 
adesea spre a împlini această convingere că trebuie să fi omul zilei, 
aşa cum se vede ea în lume. Nu muncește pentru a creşte el însuși, ci 
pentru a aduna mai mult în afara sa. 

Un alt canal, utilizat şi astăzi, mai ales în politică, este utilizarea 
instinctului de supraviețuire. Dacă se găsește o amenințare la adresa 
supraviețuirii unor oameni, sisteme etc., aceasta va fi expusă şi pre- 
zentată ca un pericol ce trebuie îndepărtat, iar sugestia găseşte imedi- 
at adepţi, căci la pericol suntem sensibili, atenţi. Cu cât sunt mai mulți 
cei ce cred asta, cu atât mai mult vor fi cei care se vor molipsi de aceste 
convingeri. Această memă face omului un „serviciu” deoarece îi oferă 

o misiune și îl scutește de a găsi el una pentru sine. Ca ea sunt și altele, 
ce pătrund pe diverse nevoi, folosind diverse canale de transmitere 
a informaţiei. O organizare şi o prezentare a lor poate fi studiată în 
cartea citată. 

Există și meme ale culturii, ale religiilor, o cultură întreagă de grup 
poate fi rezultatul unor meme, care lucrează în echipă, una deschizând 
calea alteia. Subiectul este interesant, abia pe la începuturi, dar ideea 
este simplă. Orice program dinafară, lăsat să lucreze fără a studia care 
sunt interesele din spatele lui, riscă să ne îndepărteze de noi înșine. 
Aceste încredinţări ale omului prin renunțare la responsabilitate către 
o cultură, influență de grup se mai numesc în unele credinţe și păcate. 

Pregătit pentru a înfrunta meme este omul conștient de influența 
exercitată de lume și omul „sărac cu duhul”, care pare să nu prea fie 
prea influenţabil. La fel de imun poate fi și omul interesat de dez- 
voltarea competenţelor lui, nu pentru că așa este moda, ci pentru că 
creşterea/descoperirea lăuntrică îi aduce satisfacţie. El nu primeşte 
programe externe, ci se ocupă de propriul sistem de operare. 


Control de la distanță sau responsabilitate? 

În hipnoză cel hipnotizat trăiește sub comanda încredințată hip- 
notizatorului. Din ea omul se trezeşte când încetează hipnoza. Sub 
acțiunea memelor putem trăi multă vreme fără să ne dăm seama. 
Prin ele sufletul omului este furat deoarece energia vitală a omului se 
consumă pentru a realiza un scop dinafară, preluat la sugestia altuia. 
„Victima” nu trebuie să își facă griji privind scopul, autenticitatea, re- 
zultatul final al demersului, ea trebuie doar să aibă încredere deplină 
şi să urmeze neabătut indicaţiile prețioase. Este scutită de actul de a 
gândi şi de răspundere. Insă aici este păcăleala, omul este scutit de 
efortul gândirii și al integrării scopului și a rezultatului faptei (care 
sunt cea mai dificilă parte a vieţii), dar nu scapă de responsabilitate 
deoarece faptele sunt ale sale. Oricât de plăcut și uşor i-ar fi, omul nu 
poate transfera răspunderea la altul invocând o scuză banală de tipul: 
„dar aşa a zis el, şi părea aşa de bine intenţionat, mulţi l-au crezut, nu 
doar eu!”. 

Din această perspectivă, împingând la extrem răspunsul citi- 
torului, şi această carte ar putea fi preluată ca o simplă memă dacă 
din ea s-ar lua doar convingerea autorului că omul trebuie să își 

dezvolte competențele pentru a se împlini. De fapt, dezvoltarea unei 
competenţe nu are la bază o instrucțiune/metodă ce poate fi urmată 
pur şi simplu, ca o tehnică în care responsabilitatea este eludată, ci 
tocmai invitaţia la o participare pe deplin responsabilă, pe toate pla- 
nurile vieţii. Dacă este preluată fără aceasta şi folosită ca și scuză pen- 
tru diverse neasumări individuale — spre exemplu, neglijarea familiei, 
nu cel care propune un anumit fel de viaţă este responsabil, ci cel care 
îl preia fără să îl verifice sau să îl asume responsabil. Omul poate fi 
de acord cu un alt om, poate avea încredere în el, chiar se recomandă 
acest lucru — să avem încredere și să învăţăm de la alţii, dar nu poate 
încredința nimănui responsabilitatea. Responsabilitatea înseamnă în 
ultimă instanță gestionarea bonusului pentru faptele comise. Luat li- 
teral, ea însemnă abilitatea de a gestiona răspunsul la faptele noastre 
- implicaţiile, consecinţele lor. Ea este arta de a valorifica ceea ce omul 
adună prin faptele sale. El poate aduna resurse financiare, materiale, 
spirituale etc, o poate face singur sau împreună cu alții. 

Deşi a acţiona la sugestia altuia sau preluând idei fără a le evalua 
utilitatea ultimă, pare un lucru destul de nevinovat, cei care plantează 
aceste sugestii parazitează de fapt victimele, luându-le ceea ce ele au 
mai prețios — timpul. Câtă vreme ascultă de altul sau urmează exem- 
plul lui, fără a fi atent la actualizarea propriului sine, el îi cedează de 
bunăvoie timpul, pe care ar putea să îl folosească pentru sine. Aceasta 
este resursa pe care o avem pentru a ne împlini ființa!”, iar faptul că o 
cedăm întârzie sau face imposibilă realizarea naturii noastre profun- 
de. Nu este vorba de o realizare, noi suntem deja, ci de o participare la 
ea, de o venire în sine, ca în expresia „atunci am realizat că... ”, urmare 
a unei înțelegeri profunde, prin trăire a lucrurilor. 


Propriul lider 

Preluarea controlului asupra vieţii, menţinerea consistenţei ca par- 
te, cere ca omul să fie propriul său lider. Dacă viaţa este o piesă de tea- 
tru, atunci noi suntem cei care alegem, să fim spectatori, actori ce joacă 
după scenariul scris de alţii sau după propriul scenariu. Actorul poate 


127 Cartea Fiinţă și timp a lui Martin Heidegger explicitează aceste lucruri, dar nu de o 
manieră metafizică, ca o descoperire a lucrurilor care ar trebui să preocupe omul, ci ca 
rezultat al fenomenologiei care a ajuns să vadă riguros cum au loc fenomenele. Câteva 
precizări suplimentare sunt menţionate și în capitolul dedicat din această carte. 

trăiască poate să suporte aproape orice.»"1%. 

In introducerea sa la a 72 ediţie a cărţii sale în engleză Frankl sin- 
tetizează, spunând că pentru ca o viaţă să fie împlinită, succesul este 
o consecință, nu un scop în sine: „Nu ţintiţi spre succes, căci cu cât 
mai mult îl doriți şi cu cât faceţi din el un scop, cu atât mai mult îl veți 
rata. Căci succesul, asemenea fericirii, nu poate fi urmărit; el trebu- 
ie să urmeze, şi chiar numai așa se și întâmplă, ca un efect secundar 
neintenționat, din acea dedicare a omului față de o cauză mai mare 
decât el însuși, sau ca un produs secundar al dăruirii de sine către o 
altă persoană. Fericirea trebuie să vină de la sine — și faptul acesta este 
valabil și pentru succes: trebuie să îl lași să se producă tocmai nepur- 
tându-i de grijă. Vreau să ascultați ce anume vă poruncește conștiința 
să faceţi și să duceți la bun sfârșit lucrul acela, pe cât de bine vă stă 
în putinţă. Atunci veți apuca ziua când veți vedea că, pe termen lung 
- repet: pe termen lung! — , succesul vă va urma tocmai pentru că ați 
uitat să vă gândiţi la e1.” 

Lipsa de responsabilitate pentru propria viață poate avea drept 
cauză şi faptul că ne agățăm de ceea ce psihiatria denumește „iluzia 
grațierii”1%, că indiferent de nivelul de responsabilitate asumat, fapte- 
lor noastre şi consecinţele lor pot fi trecute cu vederea. 

În condiţiile grele ale lagărelor naziste Frankl are revelaţia locului 
în care trebuie să se găsească omul și a lucrului de care ar trebui să 
fie interesat: „Un gând m-a străpuns: pentru prima dată în viață am 
înțeles adevărul, așa cum l-au așezat în ode atâția poeţi, declarat, ca 
ultimă înțelepciune de atât de mulți gânditori. Adevărul că dragostea 
este ultimul și cel mai înalt țel la care omul poate să aspire. Atunci am 
înțeles sensul celei mai mari taine pe care poezia, gândirea şi credința 
umană trebuie să ne-o împărtăşească: izbăvirea omului este prin dragoste 
şi în dragoste.” 1! 

Puterea oamenilor este în legăturile autentice dintre ei, în care nu 


128 Gordon W. Allport, prefață la Viktor Frankl, Omul în căutarea sensului vieții, Editura 
Meteor Press, București, 2009, pp. 9,10 

150 În psihiatrie există o anumită tulburare cunoscută sub numele de „iluzia graţierii”. 

se pierde sinele profund, ci este implicat: „Ştiam un singur lucru - un 
lucru pe care îl învățasem deja bine: dragostea trece cu mult dincolo 
de persoana fizică a fiinţei iubite, găsindu-şi sensul cel mai profund în 
ființa sa spirituală, în sinele său lăuntric. Fie că este sau nu prezentă, 
fie că mai este sau nu în viață, toate acestea încetează, cumva, să mai 
conteze.” 19? 

Libertatea omului în condiții deosebit de grele nu se pierde: „Vor fi 
fost puțini la număr, dar ei ne dau îndeajuns de multe dovezi că omu- 
lui i se poate lua totul, mai puțin un lucru: ultima dintre libertățile 
umane - respectiv aceea de a-și alege propria atitudine într-un anumit 
set de împrejurări date, de a-și alege propriul mod de a fi.” 

Libertatea omului de a alege o cale sau alta nu se pierde nici în 
împrejurările dificile: „în mod fundamental, orice om, chiar și atunci 
când se găsește în astfel de împrejurări, decide ce urmează să devină 
- sufletește și spiritual. El își poate păstra demnitatea umană chiar și 
într-un lagăr de concentrare. Dostoievski spunea cândva: «Există un 
singur lucru de care mă tem: să nu fiu vrednic de suferința mea.»"15% 

Cel mai temeinic sens pentru viaţă îl găsim gestionând libertatea 
noastră spirituală: „Tocmai această libertate spirituală - care nu ne 
poate fi luată — este aceea care dă sens şi rost vieții noastre.” 1 

Trei căi principale pot fi folosite pentru a da un sens vieţii, căci 
fără el omul se pierde pe sine, între ele: „în tezele sale logoterapeu- 
tice, Frankl arată limpede că sunt trei căi prin care omul poate găsi 
un sens în viață. Prima din aceste căi se referă la muncă, la ceea ce el 
numeşte „viață activă”, prin intermediul căreia omul „creează valori” 
sau „săvârşeşte o faptă anume”. Cea de a doua cale este mai mult una 
contemplativă, „pasivă”, în care omul nu creează, ci primeşte în dar 
ceva de care se poate bucura - frumosul, binele, adevărul din natură 
sau din cultură, ori dragostea unei alte persoane. Ultima cale prin care 
omul poate găsi sensul în viaţă este suferința. In acest din urmă caz, 
sensul poate fi tocmai de a îndura cu demnitate și curaj suferința care 
îi este impusă și pe care nu o poate înlătura (n. trad.)."1% Dacă avem în 

răspunsul just la problemele acesteia și de a face față sarcinilor pe care 
ea i le trasează fiecăruia dintre noi.” 1“ 

Din fericire, fiecare este gestionarul unei participări unice, cu provo- 
cări diferite, care fac ca viața fiecăruia să fie ceva unic și foarte concret: 
„Aceste sarcini, şi de aceea și sensul vieţii, diferă de la om la om și de la o 
clipă la alta. Așadar, este cu neputinţă să defineşti sensul vieții la modul 
general. Întrebărilor despre sensul vieţii nu li se poate răspunde niciodată 
prin declarații exhaustive. «Viaţa» nu este ceva vag, ci ceva foarte real și 
concret, tot aşa cum și sarcinile vieții sunt la fel de reale și de concrete. Ele 
alcătuiesc destinul omului, care este diferit și unic pentru fiecare individ 
în parte.”!* Cea care ne interesează este cum anume sensul pătrunde și 
ordonează viaţa. Când sensul este confundat cu o preocupare de a face 
ceva anume, de a atinge prin orice mijloace un scop, el nu mai servește 
viaţa, ci o subordonează sieși. Când este grijă de pe o poziție integrată, 
fiecare acţiune are un sens, ce poate fi descoperit, în favoarea împlinirii și 
integrării noastre într-un întreg supraindividual. 

Trezvia, ieşirea de pe pilotul automat și trăirea prin sine a omului 
sunt recomandate căci „Niciun om și niciun destin nu pot fi compa- 
rate cu un alt om şi cu un alt destin. Nici o împrejurare nu se repetă şi 
fiecare situaţie cere un alt răspuns. Câteodată, situațiile în care omul 
se găsește îi pot cere să-și modeleze propria-i soartă prin acțiune. Al- 
teori, e mai avantajos pentru el să facă uz de şansa de a contempla şi 
de a realiza în acest fel valori lăuntrice. Alteori, omului i se poate cere 
să îşi accepte pur și simplu soarta și să-și ducă crucea.”1%5. 


Suferinta - sub transformare 

Participarea fără frică la suferinţă este o şcoală extrem de prețioasă. 
În confortul actual calea prin suferință externă este tot mai departe de 
om. Condiţiile minime de subzistență sunt asigurate chiar și celor fără 
prea mult interes pentru muncă. Rămâne omului doar suferința lăun- 
trică, chemarea spre împlinire ce nu poate fi satisfăcută cu surogate 
externe. Dar şi aceasta poate fi bagatelizată, la fel precum suferința 
fizică, astfel că sarcina împlinirii rămâne nevalorificată: „De îndată ce 
ni s-a dezvăluit sensul suferinței, am refuzat să bagatelizăm sau să 

ne îndulcim chinurile din lagăr ignorându-le sau nutrind iluzii false 
şi întreținând un optimism artificial. Suferința devenise pentru noi o 
sarcină căreia nu voiam să-i întoarcem spatele. Ne dădeam seama de 
oportunităţile ascunse pe care ea ni le oferea ca să realizăm ceva, acele 
oportunități care l-au făcut pe poetul Rilke să scrie: «Cât de mare e 
suferința prin care trebuie să trecem!». Rilke vorbea despre acea <în- 
durare a suferinţei», la fel cum alţii vorbesc despre «îndeplinirea unei 
munci oarecare». 1, 

Omul poate să gestioneze suferința prin efortul făcut conștient 
pentru dezvoltarea competenţelor sale, a calității slujirii, sau să se lase 
schimbat de suferință. Asupra subiectului se va reveni în capitolul 18 
cu exemple concrete legate de apariţia și modurile în care ne putem 
raporta la suferinţă în relația de iubire. 


Competența — calea cea mai bună spre împlinire 

Un om care se folosește din plin de cele trei căi: acţiunea - ca slujire 
a unui ideal ce transcende propria ființă, contemplarea - prin desco- 
perirea comuniunii profunde, valorizarea suferinței — ca o chemare 
spre ceva mai bun și ca purgatoriu, foc, ce arde dorințele mărunte și 
falsele identități, nu poate rata împlinirea sa deplină. 

Dezvoltarea competenţei presupune o suferință care apare din 
acţiunea de slujire în cadrul unui sistem supraindividual, ce urmărește 
o comuniune mai profundă. Dacă este bine înțeleasă și căutată de o 
persoană, în cadrul ei sunt unificate și pot fi folosite armonios cele trei 
mijloace pe care omul le are la dispoziție spre împlinirea sa. Aceasta ar 
putea fi socotită calea „soft” spre valorificarea existenţei, pentru trans- 
formarea timpului în regăsirea de sine a ființei, a potenţialului înalt 
pe care îl are şi trăirea unei vieţi în deplin acord cu propria natură. 
Este calea soft deoarece nu lasă să se acutizeze unul dintre momentele 
învăţării, spre exemplu prin suferință, pentru că mişcarea ființei nu 
este blocată iar suferința necesară pentru deblocare nu mai apare. 


Sensul activității şi memoria viitorului 
Organizatorul principal al activităţii, prezenţa ființei în ea este 
sensul, scopul ei. A fi conştient de scopul activităţii, de intenția din 

spatele ei este o condiţie importantă a participării. Acesta trebuie să fie 
un scop personal, clar în minte, altfel persoana este pierdută, controlul 
fiind deţinut de o memă, de un program de imitare, nu de unul per- 
sonal. Putem fi conştienţi de scop și fără ca acesta să fie unul personal. 
De exemplu putem să ne dorim ultimul tip de mașină sport, dar aceas- 
ta să nu aibă legătură cu realizarea sinelui, să fie o simplă dorință, care 
odată satisfăcută să ne bucure câteva zile, apoi altă dorinţă să îşi caute 
realizarea prin noi. 

Viktor Frankl menţionează importanţa de organizator a sensului, 
care menţine omul consistent, integrat, chiar și atunci când este parte 
într-un întreg, supraindividual: „Căutarea sensului reprezintă moti- 
vaţia primă a omului în viaţă, iar nu o «raționalizare secundară» a 
pornirilor sale instinctuale. Unicitatea și specificul sensului constau 
în faptul că acesta trebuie și poate fi îndeplinit numai de către omul 
însuși. Numai astfel conceptul capătă semnificaţia care îi va satisface 
omului voinţa sa de sens.” 1® 

Poate ar fi potrivită și recunoaşterea nevoii de sens, din care se 
naște voinţa de sens. Logoterapia propusă de Frankl este prin orien- 
tarea asupra sensului, poate singura care tratează ființa în ansamblu, 
fără să cadă în reducționism la impulsuri ale părţilor ființei, precum 
dorinţa de plăcere sau de putere, cum sugerează ceilalți doi întemeie- 
tori de școală de la Viena, Freud și Adler. 

Mai aproape de identificarea participării, Frankl vede caracterul 
integrator al sensului, dincolo de ţintele temporare luate în vizor de 
ființă: „Desigur, ar putea exista unele situaţii în care interesul indivi- 
dului față de valori reprezintă, de fapt, o camuflare a unor conflicte 
lăuntrice. Dar chiar și aşa fiind, acestea reprezintă o excepţie de la 
regulă, nu regula însăși. In astfel de cazuri avem de-a face cu pseudo- 
valori, iar ele trebuie demascate. Acest proces de demascare trebuie 
să înceteze însă de îndată ce avem de-a face cu ceea ce este autentic 
şi veritabil în om, respectiv cu dorința acestuia de a avea o viață cât 
mai plină de sens. Dacă nu se opreşte în acest punct, unicul lucru pe 
care psihologul respectiv îl demască este, de fapt, propriul său «motiv 
ascuns», respectiv nevoia sa inconștientă de a desconsidera și deva- 
loriza tocmai ceea ce este cu adevărat omenesc în om."!* Psihologul 
care rupe ființa şi vrea să determine în impulsuri și părţile ei motorul 


145 Op.cit., p. 111 
146 Op. cit., p. 112 


148 Competența - participarea de calitate la îndemâna oricui 


acțiunii, ignoră întregul fiinţei exprimat prin intenţia de a lega într-un 
întreg faptele, de a le da un sens, de a o face puternică și capabilă de 
integrare și participare la realitatea care o depăşeşte. Unitatea ființei 
cere organizarea, iar aceasta se realizează prin sens și se exprimă prin 
intenții. 

Importantă pentru o stimă de sine bine întemeiată este puterea 
sufletească”, capacitatea de a face lucruri deosebite, ce sunt apreciate 
de alții pentru calitatea lor. Dar și în acest caz, una este să faci obiecte 
utile, căutate și alta este să oferi servicii cât mai personalizate, cum 
ar fi de exemplu o îngrijire ce ţine cont de caracteristicile persoanei, 
care o schimbă şi o ajută să trăiască mai bine. Mai satisfăcător poate fi 
și ajutorul dat pentru dezvoltarea competenţelor unei persoane. Fie- 
care va cere un nivel diferit de competență, iar produsele muncii pot 
satisface lucruri diferite — dorinţe de acumulare sau nevoi profunde. 
Contribuţia personală, darul nostru pentru o viața împlinită a celuilalt 
sau a unui scop supraindividual este diferită. 

Succesul este un scop propus de o parte din ființă, o dorinţă, dar 
fiinţa ca întreg poate avea vise. Ele sunt călăuza omului spre propria 
vocaţie, chemarea sa: „Visele incită ideile celui care gândește, îl însu- 
fleţesc pe cel abătut, îl încurajează pe cel înfrânt, stimulează inteligen- 
ţa adolescenților. Fiecare fiinţă umană — de la intelectuali la elevi — ar 
trebui să fie idealistă, un excelent visător. Pentru asta, devine necesară 
eliberarea imaginaţiei și adoptarea atitudinii unui copil, în fața miste- 
relor din jurul vieţii. Visele intensifică savoarea existenţei, fac crizele 
mai suave și pierderile mai puţin amare. Dar să nu uităm niciodată că 
visele nu sunt dorinţe, ci sunt proiecte de viață. Dorinţele sunt intenţii 
superficiale. Cel care se antrenează spre a fi un etern ucenic, aventuri- 
er și visător, nu îmbătrânește niciodată psihic și nu-şi pierde inventi- 
vitatea, chiar dacă trupul poartă amprenta timpului.” 148, 

Visul este parte a atribuirii de sens, acesta se proiectează şi 
desăvârșeşte prin vis și în aspirație. Omul se proiectează în viitor prin 
visul său, astfel ca viaţa lui să aibă sens. Această operaţie interesan- 
tă prin care viitorul este impus prezentului este menționată într-un 
capitol al cărţii lui Richard Restak, Creierul lui Mozart și pilotul avio- 
nului de vânătoare. Capitolul este dedicat caracterizării activităților și 

a participării lobilor frontali și prefrontali la realizarea complexelor 
programe motorii pe care le folosim, fără a fi prea conștienți de ele: 
„Creierul schimbă regulat programele motorii. De mii de ori pe zi, în 
funcţie de activităţile noastre și de situaţia în care ne aflăm, el activea- 
ză diferiți muşchi, ce produc diverse combinaţii de forţă şi precizie.”!* 

Programul premotor, care determină selectarea programelor mo- 
torii, își are originea în zona de creier mai dezvoltată la om. Această 
zonă esenţială de la extremitatea din faţă a creierului (unde sunt lobii 
frontali și prefrontali) „este mult mai dezvoltată la om decât la cele- 
lalte specii şi reprezintă o particularitate umană prin excelență”. Aici 
se stabilesc sursele acţiunii: „Lobii prefrontali sunt cei care se ocupă 
de programele premotorii. Odată formulate aceste programe, lobii 
prefrontali transmit comenzi către cortexul motor şi cerebel, iar aceş- 
tia duc împreună la îndeplinire acțiunea dorită.” Această zonă este 
responsabilă pentru patru funcții de control: ordonarea, atenţia, con- 
trolul executiv şi „memoria viitorului”. Ceea ce prezintă interes este 
memoria viitorului, despre care spune: „In ciuda denumirii stranii, 
acesta este un concept ușor de înţeles. Lewis Carroll a surprins esența 
memoriei viitorului atunci când a scris: «E un soi prost de memorie, 
care merge numai de-a-ndăratelea.» Memoria viitorului exprimă ca- 
pacitatea de a privi spre țeluri de viitor şi de a le păstra în gând în 
prezent, astfel ca problemele curente să nu te abată din drum. Dacă 
vrei să devii neurochirurg, de pildă, va trebui să aloci mult timp, bani 
şi efort până îţi vei atinge țelul. În toţi anii grei, de pregătire inten- 
să, amintirea acelei viziuni timpurii, înfățișându- -te ca neurochirurg, 
îți va fi sursă de inspiraţie și călăuză. Persoanelor care au tulburări 
la nivelul lobilor frontali le este foarte greu să se închipuie altfel de- 
cât sunt în prezent. Pe scurt, acestea suferă de un defect al memoriei 
viitorului.” 151 

Transcenderea spaţiului şi a timpului, specificul uman, ne sunt 
date de activitatea din aceste zone: „Așadar, capacitatea de a ne pro- 
iecta în viitor se datorează lobilor frontali și prefrontali. Lobii prefron- 
tali sunt cei care vin cu intenţia, iar lobii frontali, prin conexiunile lor 
motorii, o duc la îndeplinire. Datorită acestor zone cerebrale specific 

umane, suntem singurele fiinţe care pot transcende limitele timpului 
şi spaţiului.” 12. 

Importanţa acestei activități de a proiecta pe viitor dorinţele nu 
este o joacă, ci un mecanism de lucru, de transformare a creierului pe 
perioadă lungă, la care trebuie să fim foarte atenți: „Programarea pre- 
motorie stă, de asemenea, la baza tuturor sfaturilor pe care le-aţi auzit 
vreodată cu privire la puterea gândirii pozitive. Devenim, finalmente, 
produsele imaginilor pe care ni le facem despre noi înşine.”!* Cu alte 
cuvinte, visele și aspirațiile devin realitate, din ce ne hrănim mintea, 
aceea devenim, prin mecanismele ei de programare. 


152 Op.cit., p.44 

CAPITOLUL 10. 
UN ALT TIP DE ÎNVĂŢARE 


Între cei care au contribuit substanţial la cunoașterea omului, 
Abraham Maslow ocupă un rol important. Analizele sale nu s-au oprit 
la domenii relativ restrânse, ci au urmărit omul ca întreg: „Numeroși 
psihologi vorbesc ca și cum acesta (învăţarea atomistă și reproduc- 
tivă, adică aceea care consta în recunoașterea și amintirea reacţiilor 
ad-hoc izolate n.n.) ar fi singurul mod în care trecutul poate avea vreo 
influență asupra prezentului sau în care lecţiile oferite de experiențele 
trecute ar putea fi folosite în mod profitabil pentru a rezolva probleme 
actuale. E o presupunere naivă, căci o mare parte din lucrurile învăţate 
cu adevărat în lume (de exemplu, cele mai importante influenţe ale 
trecutului) nu se învaţă nici atomist, nici reproductiv. Cea mai impor- 
tantă influenţă a trecutului, cel mai influent tip de învăţare este ceea ce 
am putea numi învăţare caracterială sau intrinsecă (Maslow, 1968a), 
adică suma tuturor efectelor exercitate asupra caracterului nostru de 
toate experienţele pe care le-am trăit.”!%. 

Impactul învăţării depinde de nivelul de profunzime la care in- 
vităm sau reușește să pătrundă prin forța ei o experiență: „Organis- 
mul nu achiziționează experiențe una după alta, ca pe niște monede; 
dacă au un efect profund, ele schimbă persoana în întregime. Astfel, 
influența unei experienţe tragice va transforma un individ imatur 
într-un adult mai matur, mai înțelept, mai tolerant, mai umil și mai 
capabil de a rezolva orice problemă cu care s-ar putea confrunta în 
viaţa de adult. Opusul acestei teorii ar fi ca el nu s-a schimbat de- 
loc, ci doar a dobândit ad-hoc o tehnică de a gestiona sau rezolva un 
anumit tip de problemă (de exemplu, moartea mamei)."!* Chiar și 
o experiență marcantă pentru unii poate rămâne fără impact asupra 
altora, în funcţie de cum alegem să ne raportăm la ea. O analogie pri- 
vind diferența între învățarea reproductivă și cea caracterială poate fi 
realizată folosind maşinile care pot executa instrucțiuni memorate sub 

formă de softuri. Ea este prezentată în subcapitolul următor. 

Obiceiurile pot fi utile prin aceea că ne eliberează gândirea, dar 
astfel se poate rata chiar implicarea, participarea la ceea ce se întâm- 
plă. „Prin urmare, iată si paradoxul. Obiceiurile sunt în același timp 
necesare și periculoase, utile și nocive. Neîndoielnic, ne ajută să econo- 
misim timp, efort si gândire, dar cu un preţ mare. Sunt o armă funda- 
mentală a adaptării, și totuşi împiedică adaptarea. Constituie soluţiile 
unor probleme, dar pe termen lung se opun gândirii proaspete, ce nu 
face apel la categorizare, cu alte cuvinte se opun soluţiilor la probleme 
noi. Deşi ne sunt folositoare în adaptarea la lume, deseori constituie 
piedici în calea inventivităţii și creativității noastre, adică ne împiedi- 
că să adaptăm lumea la propria noastră persoană. In cele din urma, 
ele tind să înlocuiască, în virtutea comodităţii, participarea, percepția, 
învățarea și gândirea autentice și proaspete."!% Pe de altă parte, dacă 
lumea obiectelor poate fi privită fără mari riscuri prin prisma catego- 
riilor (se poate pierde însă uimirea în fața complexităţii realităţii, a 
viului, a realizărilor altora), oamenilor li se face un mare deserviciu 
dacă sunt judecaţi și puşi în categorii. Întâlnirea nu numai cu ei, dar și 
cu propriul sine este ratată. 


Gândirea holist — dinamică 


Cu o gândire de alt tip, holistic-dinamică șansele de a fi prezent 
sunt mult mai mari: „S-ar părea că gândirea bazată pe categorizare 
are o afinitate specială și o relație cu gândirea reproductivă. Cele trei 
tipuri de procese despre care am vorbit pot fi abordate cu ușurință 
ca forme speciale ale acţiunii obișnuinţelor. Ele implică în mod clar 
o raportare specială la trecut. Rezolvarea problemelor devine nimic 
mai mult decât o tehnică de a clasifica și rezolva orice problema nouă 
în lumina experiențelor trecute. Prin urmare, gândirea de acest tip 
echivalează adesea cu rearanjarea obișnuințelor deja dobândite şi a 
amintirilor de tip reproductiv. Contrastul cu gândirea holistic-dina- 
mică este mai evident când înțelegem că aceasta din urmă este legată 
mai mult de procesele percepției decât de cele ale memoriei. Princi- 
palul efort în gândirea holistică este perceperea cât mai clară posibil 
a naturii intrinseci a problemei cu care ne confruntăm. Problema este 

examinată cu atenţie așa cum se prezintă, ca și cum n-ar mai fi apă- 
rut niciodată una asemănătoare. Efortul constă în a-i scoate la iveala 
natura intrinsecă, «în a sesiza rezolvarea în problemă» (Katona, 1940; 
vezi şi Wertheimer, 1959), pe când în gândirea asociativă el constă în a 
vedea cum se raportează sau se aseamănă problema cu altele, întâlnite 
în trecut. ... Într-un sens practic, în termeni comportamentali, acest 
principiu poate fi redus la un fel de motto: «Nu ştiu, hai sa vedem», cu 
alte cuvinte, ori de câte ori ne confruntăm cu o situaţie nouă, individul 
nu reacționează la ea fără ezitare într-o manieră clar stabilită dinainte. 
Dimpotrivă, este ca și cum ar spune «Nu știu, hai să vedem», cu re- 
ceptivitate la toate privinţele în care aceasta situație poate să difere de 
cele anterioare și fiind gata să reacționeze în modul adecvat.” 1 

Adevărata gândire este o ieşire de pe pilotul automat: „eoreticienii 
din orientarea holist-dinamistă argumentează că activitatea de gândire, 
dacă este purtătoare de semnificație, acea semnificație este prin definiție 
cea a creativității, unicităţii, ingeniozității şi inventivităţii. Gândirea este 
tehnica prin care omenirea creează noul, ceea ce presupune ca ea să 
fie revoluţionară, în sensul conflictului ocazional cu concluziile existen- 
te. Dacă se plasează în conflict cu status quo-ul intelectual, înseamnă 
că este opusul obişnuinței, memoriei sau lucrurilor deja învăţate, pen- 
tru simplul motiv că, prin definiție, trebuie să contrazică ceea ce am 
învăţat deja. Dacă lucrurile învăţate în trecut și obișnuințele noastre 
funcţionează bine, putem reacționa automat, în virtutea obișnuinţei, în 
modul familiar. Cu alte cuvinte, nu trebuie să mai gândim. Din acest 
punct de vedere, gândirea este considerată opusul învățării şi nu un tip 
de învăţare. Dacă ne este permisă o mică exagerare, gândirea aproape 
că ar putea fi definită drept capacitatea de a ne rupe de obișnuințele 
noastre și a ne ignora experienţele trecute." 1% 

Pentru un act autentic de gândire este nevoie de curaj: „Un alt 
aspect dinamic este implicat în tipul de gândire cu adevărat cre- 
ativ — exemplificat de marile înfăptuiri din istoria omenirii. El con- 
stă în curajul, cutezanța și îndrăzneala care îl caracterizează. Dacă 
aceste cuvinte nu sunt chiar oportune în contextul de față, ele sunt 
totuşi destul de nimerite, după cum putem vedea dacă ne gândim la 
diferenţa dintre un copil timid și unul curajos. Cel timid trebuie să 
se agaţe strâns de mama lui, care reprezintă siguranța, familiaritatea 

şi protecţia; cel mai îndrăzneţ se simte liber să se aventureze şi poate 
să se îndepărteze de casă. Procesul de gândire similar agăţării timide 
de mamă este agăţarea la fel de timida de obişnuință. Gânditorul mai 
curajos — exprimare aproape pleonastică, echivalentă cu a spune «un 
gânditor care gândeşte» — trebuie să fie capabil să se rupă de trecut, de 
obișnuință, aşteptări, învăţare, obiceiuri si convenţii și să nu resimtă 
anxietate când se aventurează dincolo de portul cunoscut și sigur.”1>. 


Educaţia și gândirea conformistă 


Din această perspectivă a gândirii, iată cum vede Maslow educaţia: 
„După cum ne putem aștepta, o astfel de poziţie are unele implicaţii 
care ne vor ajuta să înțelegem de ce educaţia convenţională din aceas- 
ta ţară eșuează în atât de mare măsură în atingerea obiectivelor sale. 
Vom sublinia aici un singur lucru, anume faptul ca educaţia nu face 
nici un efort de a-i învăţa pe indivizi să analizeze realitatea direct şi 
cu o privire proaspătă, ci le oferă un set de ochelari prefabricaţi cu 
care sa cerceteze fiecare aspect al lumii, cum ar fi ce să creadă, ce să-i 
placă, cu ce să fie de acord, ce să-i stârnească vinovăţie. Rareori se 
acordă importanţă individualităţii fiecărei persoane, rareori este in- 
dividul încurajat să fie suficient de îndrăzneț și să privească realitatea 
în propriul său stil, să fie iconoclast sau diferit. Dovezi ale stereotipiei 
în educaţia superioară pot fi obținute din catalogul oricărei facultăți, 
în care realitatea schimbătoare, inefabilă și misterioasă este împărțită 
îngrijit în trei credite, care, printr-un fel de coincidență miraculoasă, 
durează exact cincisprezece săptămâni și se desfac la fel de precis ca 
o mandarină în departamente complet independente și care se exclud 
reciproc. Dacă a existat vreodată un exemplu perfect de set de cate- 
gorii impus asupra realităţii și nu de către realitate, acesta este."1% S-a 
schimbat ceva în sensul integrării cunoaşterii? Mie mi se pare că nu, 
dimpotrivă, avem mult mai multe discipline ca atunci. 

Din păcate şi astăzi sunt valabile în majoritatea instituţiilor de 
învățământ afirmaţiile lui Whitehead, deși au fost rostite în 1938: „Cri- 
tica mea la adresa metodelor noastre tradiționale de educaţie ţine de 
faptul că ele se preocupă mult prea mult de analiza intelectuală şi de 

însușirea informațiilor rigid formulate. Ceea ce vreau să spun este că 
omitem să întărim obișnuința aprecierii concrete a faptelor individua- 
le, în deplinătatea interacțiunii lor reciproce a valorilor emergente ș și că 
nu facem decât să punem accentul pe formulări abstracte, care ignoră 
acest aspect al interacțiunii reciproce a diferitelor valori. În prezent, 
educaţia noastră combină studierea minuțioasă a câtorva abstracţiuni 
cu cea mai puţin detaliată a unui număr mare de abstracțiuni. Ne ba- 
zăm prea mult pe cărţi în rutina noastră educațională. Educaţia gene- 
rală ar trebui să ne cultive înțelegerea concretă și ar trebui să satisfa- 
că dorinţa puternică de acțiune a tinerilor. Ar trebui să existe analiză 
chiar și aici, dar numai atât cât să ilustreze modurile de gândire din 
diferite sfere. În grădina Raiului, Adam a văzut mai întâi animalele 
şi abia apoi le-a dat nume; în sistemul tradiţional, copiii dau nume 
animalelor înainte de a le vedea, adică folosesc conceptele mult prea 
devreme. Instruirea de specialitate poate atinge doar una dintre latu- 
rile educaţiei. Centrul ei de greutate se află în intelect, iar instrumen- 
tul său principal este cartea tipărită. Centrul de greutate al celeilalte 
laturi a instruirii ar trebui să se afle în intuiție, fără separare analitică 
totala de mediu.”!“ O abordare alternativă viabilă nu poate fi decât 
una centrată pe o bună înţelegere a competenţei. 


Conștient și inconștient 


Pentru o participare corectă ar trebui avută în vedere activita- 
tea întregului creier, şi de ce nu a întregului corp, nu doar a părții 
conștiente. La adăpost de înțelegerea conștientă o mare cantitate de 
informații este procesată, iar în conștiință nu apar decât cel mult senti- 
mente ori senzaţii vagi cu privire la anumite lucruri, fără nici un motiv 
rațional justificat. Programele de dezvoltare autodirijate din perioada 
fragedă a copilăriei fac posibilă învăţarea unui număr imens de lu- 
cruri fără nici o participare conştientă dirijată. Incă mai este până când 
toate secretele funcționării creierului şi a organismului ca întreg vor fi 
înțelese. Merită menţionate câteva aspecte legate de acest subiect, sub 
rezerva că ne așteptăm la surprize majore pentru momentele în care 
vom înţelege mai multe despre funcționarea ca întreg, despre rolul 
viscerelor în evaluarea situațiilor etc. 

Inconștientul, impus conștiinței occidentale de Freud și psihanali- 
ză, a fost iniţial considerat doar ca o parte a personalității în care aceas- 
ta depozitează tendinţe infantile, dorințe reprimate etc. Jung condam- 
nă această perspectivă propusă de Freud și acordă inconştientului 
o importanță mult mai mare!*?. Practic toată procesarea complexă a 
informaţiilor ţine de acesta. Iniţial s-a crezut că informaţia care nu tre- 
ce prin conștient se pierde, de aceea o vreme importanţa sa nu a fost 
luată în considerare. Psihanalistul american Joseph Weiss și colegi săi 
au propus o interpretare revizuită a psihanalizei în care inconştientul 
primeşte un rol important în realizarea funcțiilor mentale superioare — 
gândirea, planificarea, luarea deciziilor. Acesta nu mai este o mocirlă 
de dorinţe sexuale reprimate, ci o parte activă vitală a persoanei.!* 

Experimente de după 1970 au arătat că mintea se poate folosi de 
informaţiile percepute de inconștient dar neconștientizate. Astfel de 
experimente sunt spre exemplu, cele denumite generic „priming”!*. 
Psihologul John F. Kihlstrom scria în revista „Science” (1987) despre 
influenţa fenomenului de priming şi despre alte cazuri de percepţie 
subliminală: „O astfel de activitate de procesare a informației este 
nonconştientă în două sensuri: nici stimulii înşişi, nici procesele cog- 
nitive care acționează asupra lor nu sunt accesibile conștiinței fenome- 
nale. Astfel de procese dublu non-conștiente au totuşi un impact con- 
siderabil asupra interacțiunilor sociale. Prin intermediul procedurilor 
de rutinizare care intervin în judecăţile sociale, de pildă, putem să ne 
formăm impresii cu privire la oameni fără să avem conștiința materia- 
lului perceptiv-cognitiv pe baza căruia ni le formăm.”1® Concluzia ce 
se poate extrage din experimente este că „un fenomen precum acela 
de priming oferă dovezi aproape directe pentru existența unor canale 

15% Un experiment de priming poate consta, de pildă, din două prezentări de imagini 
cu ajutorul tahistoscopului. Prima prezentare rulează atât de rapid, încât subiectul nu 
sesizează ceea ce i-a fost prezentat. Cea de-a doua prezentare constă dintr-un obiect (un 
cuvânt sau o imagine) pe care subiectul trebuie să-l identifice: este un cuvânt real? Este 
un obiect posibil? Dacă există vreo legătură între cele două imagini, subiecţii reușesc mult 
mai bine și mai rapid să-şi dea seama ce este înfățișat în cea de-a doua imagine. Cu alte 
cuvinte, subiectul poate învăţa ceva dintr-un stimul care îi este prezentat pentru un inter- 
val de timp atât de scurt, încât nu îl percepe. Subiecţii nu știau să spună cum reușeau să 
dea răspunsuri atât de bune.” Op. cit., p.171 


165 Op, cit, pp. 171-172 

cu o lățime de bandă ridicată în arborele vorbirii, mai rapide decât 
limbajul și conştiinţa.” 166 

Experimente mai interesante și mai spectaculoase sunt cele lega- 
te de procesarea imaginilor, numite și „pata oarbă”. Acestea au fost 
făcute cu pacienţi care din cauza unor afecțiuni grave în zonele care 
procesează imaginile nu văd zone importante ale câmpului vizual, 
sau mai precis, ceea ce este în aceste zone nu ajunge în conștiință. Deşi 
nu văd obiectele din aceste zone, ei răspund corect la întrebări des- 
pre obiecte aflate în acea zonă. De exemplu ei pot să dea răspunsuri 
corecte la toate întrebările legate de orientarea unui băț situat în zona 
nevăzută de ei. „Unul dintre pacienţi, D.B., a fost examinat de psiho- 
logul L. Wieskrantz. — în lucrarea sa Blindsight, acesta spune: „După o 
astfel de serie lungă de «ghiciri» în urma căreia nu a făcut practic nicio 
eroare, i s-a spus cât de bine s-a descurcat la teste. In interviul care a 
urmat și care a fost înregistrat, D.B. şi-a manifestat surpriza considera- 
bilă. «Ştii cât de bine te-ai descurcat?» a fost întrebat. «Nu», a răspuns 
el, «Nu știu — căci nu puteam să văd nimic; nu puteam să văd absolut 
nimic.» «Poţi spune cum ai reușit să ghiceşti — ce anume te-a ajutat 
să spui dacă era în poziție verticală sau orizontală?» «Nu, nu pot să 
spun, căci nu vedeam nimic; pur și simplu nu știu.» În cele din urmă, 
el a fost întrebat: «Deci pur și simplu nu știai că dădeai răspunsurile 
corecte?» «Nu», a răspuns el, având încă un aer de neîncredere.” 1% 

Între dovezile că putem funcţiona destul de bine şi inconştient am 
putea adăuga somnambulismul şi comportamentele celor aflaţi sub 
hipnoză. În concluzie „conștiința nu trebuie să fie identificată cu ni- 
ciuna dintre funcţiile perceptiv-cognitive particulare cum ar fi reacții- 
le discriminative la stimuli, percepţia, memoria sau procesele mentale 
superioare implicate în judecată sau în rezolvarea problemelor. Toate 
aceste funcții pot avea loc în afara conștienţei fenomenale. Ci mai de- 
grabă, conştiinţa este o proprietate experimentală care poate să înso- 
țească oricare dintre aceste funcții.” 1% 

În timp a devenit tot mai evident că sarcinile grele sunt efectuate 
de partea inconștientă, de la coordonarea mușchilor pentru realiza- 
rea unor activități complexe până la analiza unor opere umane sau 
situaţii complicate. Există numeroase cazuri în care sarcini de calcul 


166 Op. cit., p. 172 
167 Op. cit., p. 171 
168 John Kihlstrom revista Science, 1987, apud Op. cit., p.173 

complexe nici măcar nu sunt conştientizate, pe care încercarea de a le 
traduce/explica verbal le afectează negativ. 

Malcolm Gladwell a dedicat o carte — „Blink”* unui tip de judeca- 
tă spontană, cu decizii în 2 secunde. Pare o sfidare la adresa celor care 
vor să înveţe oamenii să facă analize multe și minuțioase înainte de a 
decide. Câteva observaţii importante merită prezentate. 

Mai întâi reținem observaţia că în realitate nu avem prea mult timp 
ca să luăm decizii. De asemenea nu avem nici date exhaustive despre 
un subiect, de aceea cele mai multe decizii le luăm intuitiv, bazate pe 
puterea de procesare a subconștientului, împreună cu întreaga ființă. 
Avertismente de tipul unor senzaţii de disconfort în legătură cu un anu- 
mit răspuns, sentimente negative etc. ne transmit informaţii importante 
şi ne ghidează numeroase decizii. Se întâmplă chiar ca acestea să ne 
dea o informație mai corectă decât o primim ca urmare a unui demers 
rațional prelungit, efectuat chiar de mai mulți oameni. Spre exemplu, 
se prezintă achiziționarea unei statui de către muzeul „J.P. Getty” din 
California. Câţiva cercetători au intuit imediat că este un fals, au perce- 
put acest lucru prin informații transmise de simţul intern, intuitiv, dar 
echipele de specialiști și-au dat acordul cu privire la achiziție. 

Procese complexe, analize statistice elaborate, realizate inconștient 
conduc adesea la înțelegerea unor lucruri mult mai rapid decât ajunge 
conştientul să înțeleagă. Un experiment de la Universitatea din lowa 
arată de exemplu că partea decizională pe care nu o conștientizăm 
se prinde de regulile unui joc inventat de psihologi cu două tipuri 
de cărți de joc după aproximativ 10 cărţi, dar regula sa nu devine 
conștientă decât după aproximativ 50 de cărți. 

Un alt aspect important, care merită reținut ca un contraargument 
cu privire la modul în care se face educaţia actuală, este eclipsarea ver- 
bală. Ca exemplificare, formularea în cuvinte a unei descrieri a chipului 
unei persoane este relativ dificilă, dar odată realizată, ea alterează capa- 
citatea de recunoaştere a ei. Obligată să treacă de pe emisfera dreaptă 
pe stânga, informaţia se distorsionează și se reduce performanţa deoa- 
rece ca reper va fi reținută cea verbalizată. Această eclipsare verbală nu 
afectează doar prelucrarea de imagini, ci toate procesele cognitive. Este 
mult mai uşor să faci decât a descrie ce faci. Cunoașterea acumulată este 
utilizată fără ca partea conștientă să fie implicată. 

Experimente interesante au arătat, de asemenea, că pe măsură ce 


16 Malcolm Gladwell, Blink, Editura Publica, Bucureşti, 2011 

informația propusă spre analiză crește, este mai greu să decidem și 
şansele de a greşi cresc. Doar cu un bun antrenament sau o metodă 
precisă de separare a esenţialului de neesenţial se pot obţine rezultate 
mai bune. Astfel la un spital care se ocupa de tratamentul oamenilor 
cu venituri reduse, fără asigurare, erau semnalate foarte multe cazuri 
de dureri în zona pectorală. Pentru o eficiență ridicată era nevoie de o 
diagnosticare rapidă. Un doctor făcuse o serie de analize de-a lungul 
unei perioade îndelungate și a propus un arbore de decizie care se 
baza pe analiza a numai patru variabile. Din teste a reieșit că analiza 
pe baza lui dădea rezultate mai bune decât evaluările medicilor care 
încercau să facă o cercetare mai amănunţită. 

Poate unul dintre cele mai interesante experimente a fost „Mille- 
nium Challange 02” realizat de Pentagon pentru a simula o situaţie 
de luptă. Marea putere era denumită Echipa Albastră, iar oponentul, 
un răzvrătit local, dotat destul de bine și el cu arme, era Echipa Roşie. 
Comandantul acestei echipe era ofițerul Van Riper, care în ciuda unei 
lungi experienţe la Academia Militară credea încă în ideea că în tim- 
pul unui război „ceața de pe câmpul de luptă” nu poate fi eliminată 
și este greu dacă nu imposibil să ai o imagine precisă, să iei deciziile 
cele mai bune. Din acest motiv şi-a antrenat echipa pentru a lucra în 
alt spirit, mai spontan, direcționat, dar nu controlat. Libertatea orien- 
tată înlesneşte învățarea spontană și facilitează exprimarea mai bună 
a subconștientului. 

In ciuda unui embargo puternic impus inițial de Echipa Albastră, con- 
siderat de nedepășit deoarece a distrus toate comunicațiile, Echipa Roșie 
a terminat rapid Echipa Albastră. Spontaneitatea, decizia locală, s-au do- 
vedit mai puternice decât un inamic mult mai mare și mai bine organizat. 

Cam la fel se întâmplă și cu forțele noastre. Dacă nu știm să colabo- 
răm suficient de bine cu partea noastră activă subconștientă, intuitivă, 
dacă încercăm să planificăm totul, avem șanse mai mici să reușim în 
viaţă. A trece totul prin conștient se poate dovedi adesea o cale care 
mai mult frânează decât favorizează învăţarea. 

O perspectivă interesantă și o propunere care trebuie avută în ve- 
dere este aceea că s-ar putea să fim conştienţi tocmai de ceea ce nu ne 
iese prea bine, nu de lucrurile pe care putem să le facem foarte bine: 
„Dacă văzul pare ceva foarte simplu, asta este pentru că noi nu sun- 
tem conștienți de el. Şahul, pe de altă parte, pare dificil, căci trebuie 
să ne gândim la ce facem când jucăm. Eu cred că noi tindem să fim cel 

mai conştienţi de lucrurile pe care creierul nostru inteligent le face cel mai 
puțin bine, adică achiziţiile recente din istoria evoluției omului, cum ar 
fi logica, matematica, filosofia şi în general rezolvarea problemelor și 
planificarea, şi tindem să fim complet inconștienți de adevăratele sale 
puteri — care se manifestă, de pildă, în vedere. "n În aceste condiţii, 
pare că sistemul nostru de adaptare la realitate, interacțiuni, situații 
este așa de bine organizat încât nu are nevoie de conştiinţă decât pen- 
tru a orienta atenţia spre problemele pe care ar dori să le rezolve. Dacă 
ne amintim cum învaţă copiii în primi ani de viaţă, nici nu ne mai 
surprinde așa de mult acest lucru. 

Mai mult, în anii “80 psihologia cognitivă a fost înlocuită de o nouă 
perspectivă: procesarea distribuită paralelă. Inconștientul pare că lu- 
crează, procesează informația în paralel, spre deosebire de conştient, 
care lucrează mult mai lent, în serie. Nu există un proces care contro- 
lează totul.!”! Privind din această perspectivă lucrurile s-ar părea că am 
ajuns la o criză a educaţiei tocmai pentru că mijloacele prin care abor- 
dăm procesul nu se potrivesc cu această parte a noastră care lucrează 
rapid și procesează în paralel. Provocarea deschisă este de a găsi meto- 
de prin care să dezvoltăm și să integrăm această parte a noastră. Există 
propuneri, soluţii care funcţionează, mai multe detalii și o aprofundare 
a acestui subiect se va face şi în subcapitolul dedicat celor două Euri. 


Intuiția 


Un exemplu de resursă despre care nu se învaţă în sistemul cla- 
sic de educaţie nimic, dar care are o influență majoră pentru buna 
desfășurare a vieţii este intuiţia. Rezultat al funcţionării inconştientului 
şi subconștientului, al implicării întregului organism, ea este o 
înțelepciune de grup, care se exprimă destul de subtil, cu deosebire 
sub formă de senzaţii, emoţii sau sub forma unor sentimente difu- 
ze, cu privire la anumite lucruri. Intuiţia nu are cum să folosească un 
limbaj articulat, care ar însemna reducere la emisfera stângă, dar este 
asistentul de bază al luării oricărei decizii. 

Sentimentele, senzaţia de alertă, că ceva nu este în regulă etc. 


170 Tomaso Poggio, de la Artificial In telligence Laboratory, MIT, în 1990, apud Iluzia 
utilizatorului..., p. 180 


171 Juzia utilizatorului, p. 166 

sunt indicatori care contribuie la luarea deciziilor cel puţin la fel de 
mult precum analiza conștientă. Sentimente, are etimologic sensul de 
simţire a minţii, dar nu a rezultatului proceselor mintale, ci mai degra- 
bă a minţii de grup al tuturor organelor, celulelor corpului vizavi de 
ceea ce este în intenţia ori starea mentală. 

În cartea Inteligența emoțională, cheia succesului în viață Daniel Go- 
leman prezintă concluziile lui Antonio Damasio: „Mintea noastră nu 
este programată ca un computer pentru a ne oferi o schemă simplă și 
precisă a argumentelor raționale pro și contra privitoare la o decizie 
din viaţa cotidiană, bazată pe situații similare din trecut. În schimb, 
mintea procedează într-un mod mult mai elegant, evaluează esenţa 
afectivă a acelor experienţe anterioare şi ne oferă răspunsul sub forma 
unei aluzii, a unei senzații difuze. Acest simț despre «ce e bine și ce 
nu» ivit din profunzimile corpului face parte dintr-un flux subteran 
neîntrerupt de sentimente ce ne străbat în cursul zilei. Paralel cu flu- 
xul mintal, există acest flux emoţional. Ideea că ar exista o «gândire 
pură», o rațiune lipsită de emotivitate este o ficțiune, o iluzie izvorâtă 
din neatenţie față de subtilele schimbări de dispoziție care ne înso- 
tesc clipă de clipă. Tot ceea ce facem, tot ceea ce gândim, imaginăm 
sau ne reamintim are o coloratură sentimentală. Gândirea și afecti- 
vitatea se întrepătrund în mod inextricabil.”!? Intuiţia aduce în față 
alegerile noastre profunde, principiile de viață, valorile etc. sub o for- 
mă condensată, difuză, dar prezentă pentru o bună decizie în fiecare 
clipă: „Oricât de subtile ar fi aceste stări fluctuante și pasagere, ele 
sunt foarte importante. Nu spun că aceste sentimente sau senzații ar 
cântări mai greu decât faptele — ar trebui însă cântărite laolaltă cu fap- 
tele. Consonanţa cu sentimentele ne oferă informaţii foarte preţioase 
asupra felului nostru de viață. Acest simţ a «ceea ce este bine sau nu 
este bine» ne avertizează dacă ceea ce facem corespunde cu preferin- 
tele noastre, cu valorile care ne călăuzesc și cu înțelepciunea vieții.” 
Astfel, de o parte gândirea, prin puterea atenţiei, a concentrării pe 
ceva și de cealaltă parte analiza globalului vizavi de ceea ce este în 
atenţie, procesată automat de întregul organism și transmisă sub for- 
ma senzaţiilor, sentimentelor, intuiţiei, sunt cele două extreme care 
reunesc prezentul cu trecutul pentru viitor. 


172 Daniel Goleman, Inteligența emoțională, cheia succesului în viață, Editura Allfa, Bucureşti, 
2004, p. 52 

Importanţa intuiţiei este recunoscută și de aceea ea este utilizată 
cu deosebire de persoanele care trebuie să ia multe și relativ rapid 
decizii: „Într- -un studiu despre factorii decizionali întreprins asupra 
a trei mii de directori executivi, cei mai buni dintr-un spectru larg de 
domenii erau intuitivii. Un antreprenor de mare succes îmi spune: «O 
decizie intuitivă nu e decât o analiză logică subconștientă ... într-un fel 
oarecare, creierul efectuează niște calcule și se prezintă cu ceea ce am 
putea numi o concluzie bine cântărită — e mai bine de a proceda așa, 
și nu altminteri.»"174 

Alegerea personalului de conducere, recomandarea lui pentru 
clienţi este o problemă deosebit de dificilă. Estimarea conștientă a tu- 
turor caracteristicilor personale, a interacțiunii candidatului cu un alt 
mediu corporatist este practic imposibilă, de aceea ascultarea intuiției 
este indicatorul de bază al experţilor în acest domeniu: „Bjorn Johans- 
son, preşedintele unei firme din Zurich specializate în căutarea unor 
cadre de conducere de cel mai înalt nivel pentru firme multinaționale, 
mi-a spus: «Afacerea asta presupune intuiţie de la A la Z. Mai întâi tre- 
buie evaluat specificul unei companii — să-i spunem chimismul ei — 
să-i evaluezi directorul general, calitățile lui personale, așteptările lui, 
tonul pe care-l adoptă şi cultura rezultantă a corporației. Trebuie să 
înţelegi cum lucrează echipa managerială, cum colaborează unii cu al- 
ţii. Există ceea ce s-ar putea numi un miros specific fiecărei corporații, 
o calitate distinctivă pe care o adulmeci.» După ce a dibuit «mirosul», 
Johansson clasează candidaţii în mod corespunzător. Aprecierea-che- 
ie este intuitivă: «Treizeci de secunde după întâlnire știu dacă chimis- 
mul persoanei se potrivește cu cerințele clientului. Evident că-i anali- 
zez şi cariera, referințele etc. însă, dacă nu trec de prima barieră, aceea 
a intuiţiei mele, nu-l iau în considerare. Dar, dacă creierul, inima şi 
instinctul îmi spun că e omul potrivit, îl recomand fără ezitare.»”15 


Un instrument necesar, la dispoziția oricui 


Datele provenite din studii făcute la Harvard arată că „oamenii 
pot intui în primele 15 secunde ale întâlnirii impresia de bază pe care 
o persoană le-o face după 15 minute — sau jumătate de an. De exemplu, 


174 Op. cit., p. 52 

dacă cineva urmărește doar 30 de secunde din cursul predat de ori- 
care profesor, el îi poate estima capacitatea cu o acuratețe de 80%. 
Această istețime intuitivă instantanee ar putea fi vestigiul unui sistem 
de alarmă arhaic, care, în zilele noastre, se întâlnește în sentimentul 
aprehensiunii; de exemplu, Gavin de Becker, specialist în măsuri de 
securitate pentru celebrități, numeşte aprehensiunea «darul fricii». 
Acest radar al unui pericol ne alertează printr-o primă senzaţie că «se 
pregăteşte» ceva. Intuiţia și instinctul sunt modalități de receptare a 
mesajelor din rezerva internă a memoriei noastre afective — propriul 
rezervor de înțelepciune şi judecată.” 6 

Un limbaj al corpului, al sentimentelor, bine înţeles ne poate spune 
multe: „Oamenii incapabili de a-și identifica sentimentele sunt extrem 
de dezavantajați. S-ar putea spune că, din acest punct de vedere, sunt 
analfabeți, inconștienți de existența unui aspect al realităţii esenţial 
pentru reușita lor globală în viață, inclusiv, bineînțeles, cea profesio- 
nală. La unii, «surzenia» afectivă ia forma nepriceperii mesajelor pe 
care trupul încearcă să le trimită — manifestate prin migrene cronice, 
dureri lombare, accese de anxietate-pentru a ne spune că lucrurile nu 
sunt în regulă. La cealaltă extremă se află cei suferind de alexitimie, 
termen folosit în psihiatrie pentru o percepţie confuză a propriilor 
sentimente. Pentru aceste persoane, lumea exterioară este mai clară, 
mai conturată decât universul lor lăuntric. Emoţiile lor, fie agreabi- 
le, fie dezagreabile, plutesc în ceaţă, sunt rare mai ales cele pozitive, 
cum ar fi starea de mulțumire sau de bucurie. Nu percep nuanțele 
emoțiilor, nici vocea «instinctului» care să le orienteze gândirea sau 
activitățile.”!77 

Alinierea activităţii cu crezurile personale este singura cale de a 
evita o scindare a persoanei și a problemelor majore care pot apoi 
să apară. De asemenea este important să remarcăm că numai o per- 
soană care are crezuri și acțiuni conforme cu ele poate dezvolta 
competenţa, împotriva propriilor dorinţe şi credințe, participarea în 
cadrul unui sistem nu poate fi de calitate. „«Trebuie să te forțezi să-ți 
petreci timpul departe de agitația de la serviciu, pentru a recăpăta 
simțul realității», explică Abdoo”. «Dacă nu-ţi acorzi un timp sufi- 
cient pentru a face asta, scapi frâul din mână și dai de bucluc.» Ce 

Liberul arbitru 


Tot efortul omului de a se dezvolta ar fi inutil dacă universul ar 
fi guvernat de legile determinismului. Chiar dorința de a evolua ar 
fi atunci una tot impusă dinafară și orientată potrivit unor legi im- 
placabile în direcţii bine determinate. Libertatea omului de a decide 
pentru sine ar fi nulă, iar condiția umană s-ar reduce la statutul de 
observator. Dar umanitatea este conștientă de libertatea omului de a 
alege, motiv pentru care şi există legi care pedepsesc alegerile greşite 
ale unor oameni care afectează negativ alți oameni. 

Mecanismul intern al libertăţii nu este însă foarte bine cunoscut. 
Potrivit lui Constantin Rădulescu Motru libertatea vine din experiența 
anterioară pe marginea unei situații date. El descrie cum anume pu- 
tem provoca la un câine un act asemănător actului voluntar la om!*?. 
Spre exemplu, „reacția de libertate” manifestată printr-un refuzul 

unui câine dresat față de mâncarea pe care o primește de la străini este 
rezultatul experienţelor trăite de câine în timpul dresajului. În el exis- 
tă tendinţa naturală de a lua hrana, dar acesteia i se opune experiența 
poate neplăcută trăită în timpul dresajului legată de o hrană primită 
de la o persoană străină: „Câinele a ajuns să înțeleagă, că nu trebuie 
să dea ascultare impresiunii externe, ci trebuie să asculte experiența 
trecută. Astfel câinele, care posedă un resort de motivațiune internă 
puternic, este în lumea lui canină, un câine de caracter și relativ liber. 
Liber, negreşit, în înțelesul în care și oamenii de știință consideră li- 
bertatea ca datorită motivaţiei interne.”15%. Dacă în mintea lui nu există 
căi alternative, determinate de experiență, pentru această situație, el 
nu are de unde alege, și va primi hrana. Dar dacă experienţa îi spune 
că nu este bine, acesta poate învinge instinctul de hrănire. La fel omul, 
dacă are mai multe experienţe într-o situaţie dată, poate alege căi di- 
ferite de rezolvare a ei. 

La baza acestei libertăți stă proprietatea viului de a memora 
experienţele sale: „singur numai faptul, că substanța organică păs- 
trează urmele produse de excitațiuni și după încetarea acestora, este 
suficient să ne dea elementele conflictului despre care vorbeam la 
început.” 15%, 


182 Descrierea şi detalii, C.R. Motru, Puterea sufletească, p. 248 
183 Op.cit., p. 250 
184 Op.cit., p. 251 

În cultura omenirii „Cele mai puternice obiecții la adresa fatalis- 
mului sunt cele formulate de existenţialism. Întemeiat de către filo- 
soful danez Soren Kierkegaard în secolul al XIX-lea şi dezvoltat în 
secolul XX de Karl Jaspers şi Martin Heidegger, în Germania, și de 
Albert Camus și Jean-Paul Sartre, în Franţa, existenţialismul accentu- 
ează alegerile existențiale: omul este văzut ca fiind în esența un factor 
de decizie, ca fiind definit de libertatea sa, ca să zicem așa. Se poate 
spune că aceste două viziuni filosofice privesc ființa umană din două 
unghiuri diferite: fatalismul vede omul din afară — ca fiind rezulta- 
tul unei serii de cauze ce acționează asupra lui. Omul este o creație a 
legilor naturii, care acţionează în jurul și asupra lui. Existenţialismul 
vede omul dinăuntru, ca fiind propria sa cauză, acționând în exterior 
asupra mediului din jur. Omul este cel care alege, care provoacă efecte 
asupra mediului său.”1® Adevărul este undeva la mijloc, o situație ni 
se prezintă cu condiționările ei externe, dar experienţa lăuntrică poate 
determina răspunsuri diferite. La fel, omul poate fi propria sa cauză, 
după cum, alege să își construiască, gestioneze propria experiență de 
învăţare sau să se lase în voia întâmplării ori să adopte soluţii de-a 
gata, copiate din mediul social. 

Faptul că omul devine conștient de anumite lucruri nu înseam- 
nă că ele îi oferă libertatea ca și cum ar fi o parte a experienţei sale. A 
conştientiza nu este egal cu a experimenta, de aceea în situații ce reclamă 
intervenţia experienței, apelul la trecut, ceea ce a fost doar conștientizat 
nu intervine, ci numai ceea ce a fost trăit. Mai exact, degeaba trece un 
lucru prin zona conștientă, dacă nu ajunge la un nivel mai profund, 
al implicării fără participarea conștientului, aceasta nu va constitui un 
temei pentru libertatea de acțiune viitoare. Din acest motiv educaţia ori- 
entată doar spre dobândirea de cunoștințe nu are efecte reale. 


Eul şi sinele 


O problemă care se pune este cum anume am putea să acționăm 
luând în considerare și prezentul și experienţa anterioară, având în 
vedere multitudinea experienţelor trăite și memorate și posibilitățile 
de lucru reduse ale conștiinței. Dacă acţionăm sub stricta determina- 
re a prezentului nu putem profita de experienţa trecută, iar dacă la 


185 Tor N, Iluzia utilizatorului, p. 256 

anumiţi stimuli reacționăm sub influenţa experienţei trecute ne pot 
scăpa detalii relevante ale prezentului. 

Această sarcină dificilă de a ţine cont şi de trecut și de prezent nu 
poate fi realizată de ceea ce numim „eu”, pe banda îngustă de prelu- 
crare a conștientului. Partea noastră profundă, muncitoare, care re- 
zolvă problemele complexe, este numită și „sine”. „Atunci când ceva 
trebuie făcut foarte repede, căci este iminent un accident, devenim 
spectatori ai propriilor noastre acţiuni. Nu ne vedem pe noi înșine 
dinăuntru, ca pe nişte creaturi care pot să aleagă; ne vedem pe noi 
înşine din afară, ca pe niște făpturi care acţionează pentru a răspunde 
la o provocare. Pentru a ne putea vedea pe noi înșine dinăuntru, ca pe 
niște creaturi care pot să aleagă, trebuie să existe timp suficient pentru 
a lua decizii, decizii care să nu trebuiască să fie luate într-un interval 
de sub o jumătate de secundă. In cazuri de urgenţă, nu mai există timp 
pentru a percepe liberul — arbitru.” 1% 

Dinamica vieţii nu se bazează pe Eu, ci pe Sine, Eul este un lux 
pe care ni-l putem permite doar atunci când nu există lucruri pre- 
sante: „Experienţa liberului-arbitru apare în situaţiile în care sine- 
le îndrăznește să îi permită eului să ia decizia. Când este nevoie de 
mai multă viteză, eul și liberul său arbitru sunt suspendate. Sinele 
reacționează pur și simplu. Eul percepe liberul-arbitru atunci când si- 
nele îl lasă să o facă.” 

Mai mult, chiar ne place și ne dorim să trăim la acest nivel mai 
profund, cu Eul suspendat: „Ne aflăm adeseori în situaţii în care eul 
i-a cerut sinelui să-l suspende. Când ne ducem la clubul nostru de 
fotbal sau când intrăm pe teren pentru a juca, eul nostru a luat decizia 
de a pune persoana într-o situaţie în care eul nu are nimic de spus. 
Tânjim după această experienţă a prezentului nemijlocit. Ne petrecem 
cea mai mare parte a timpului nostru liber căutând-o, în sport, dans, 
jocuri, conversații intense, sex și consumul de droguri.” 15 

Dar putem asista şi la o înlocuire a rolurilor datorată unor ca- 
uze diverse, cu deosebire a modului în care se face educația. Eul 
conştientizează dorinţele și vrea să treacă direct la împlinirea lor, de 
aceea vrea și să decidă în acest sens, fără a conșştientiza nevoile reale 
şi modul corect de împlinire a lor. Dinamica corectă de dezvoltare 


18 Op, cit., p. 258 

personală a fost descoperită și perfecționată în activităţi care îşi mă- 
soară eficienţa, calitatea, prin performanţele obținute. Este firesc să 
abordăm lucrurile și din această perspectivă, numai pe urmele lucru- 
lui bine făcut poţi da de acțiunea, modalitatea de lucru cea mai po- 
trivită. Din aceste motive vom analiza în acest capitol rezultatele cele 
mai importante în acest domeniu. 


Dincolo de starea de flux — în preajma limitelor 


O stare de flux este o dovadă a funcţionării cu implicare ridicată şi 
satisfacție mare. Dar în apropierea ei este o stare foarte prețioasă în care 
se ating; limitele implicării, zona de învăţare. Aceste lucruri ni le spun 
specialiștii în dezvoltarea resurselor umane și din experienţă le dăm 
dreptate: „Odată cu apariţia cărții Flow a lui Mihaly Csikszentmihalyi, 
am început să predicăm starea de flux ca fiind cea mai minunată stare 
pe care o putem trăi de-a lungul unei zile. Acea stare în care nivelul de 
provocare al unei sarcini corespunde nivelului abilitaților noastre din 
acel domeniu. Starea de flux este o stare plăcută, însă aceasta se situează 
în zona ta de confort. Nu intra în starea de flux și o să fii leneş și plicti- 
sit. Depășește starea de flux mai mult decât trebuie și vei simţi panică 
şi anxietate. Insă, pentru a-ţi dezvolta abilitățile şi pentru a crește, ceea 
ce e nevoie să urmăreșşti e acea zona sensibilă, care se află între zona 
de confort şi zona de panică, anume zona de învăţare. Vârfurile pot 
investi același timp pe care-l investim și noi într-un domeniu, însă ei 
nu lucrează în starea de flux, ci in starea de învăţare. Acea stare în care 
provocarea depăşeşte, cu un grad, nivelul lor de abilitate.”!* 

Dacă la copil nevoia de a răspunde la întrebări este aproape orga- 
nică, spre a se menţine în zona întrebării și a evoluţiei adulţii au ne- 
voie de o practică deliberată, trebuie să vrea ca să evolueze, pornirea 
naturală nu mai este destul de puternică: „Paradoxul este că, pe mă- 
sură ce devenim mai buni într-un domeniu, cu atât mai mult suntem 
înclinați să rămânem la acel nivel și să nu mai învăţăm elemente noi 
ale acelui domeniu, oprindu-ne evoluţia. Astfel, pentru a «funcționa» 
în zona de învăţare, trebuie să introducem în programul nostru un 
element care se numește «practică deliberată».”1% 


1% Leonard Dobre, Dincolo de motivație, varianta electronică, www.mayhem.ro, p. 47 
1% Op, cit., p. 48 

Ceea ce mult mai simplu o spune tradiţia cu expresia „Cel ce vrea 
să se mântuiască cu întrebarea să călătorească.” Se poate spune și mai 
complicat şi mai precis formulat: „Trebuie să îţi identifici corect zona 
de învăţare, să identifici aspecte care trebuiesc îmbunătăţite, să iţi alegi 
activități corespunzătoare zonei de învățare, să le schimbi pe parcurs 
şi să ai grijă să fii tot timpul în zonă, pe măsură ce aceasta se modifică. 
Practica deliberată este construită, drept urmare poate fi construită 
bine sau prost. Dacă ai atins un nivel înalt de cunoaștere şi expertiză, 
eşti calificat să ţi-o construieşti singur, însă dacă ești începător, tot o să 
trebuiască să apelezi la un mentor sau la un coach.” 

Practic nu este foarte dificil, trebuie doar căutată realizarea cât mai 
bună a oricărei acţiuni, urmând filosofia lucrului bine făcut: „Vârfu- 
rile își adaptează acţiunile pe baza feedback-ului, fie el pozitiv sau 
negativ, în timp ce restul tind să evite cu totul genul de situații care 
le creează disconfort. Fără o evaluare a ce a mers si ce n-a mers, o 
să ajungi să încerci diverse lucruri, fără să ajungi la un rezultat con- 
cret. Nu înseamnă nimic dacă încerci tot timpul ceva diferit. Dacă te 
bazezi doar pe asta, o să faci doar mai multe erori diferite. Strategia 
trebuie sa se bazeze pe observarea lucrurilor implicate în activitatea 
ta. Părţile componente trebuiesc evaluate și modificate cu scopul de a 
le îmbunătăți.” 192 

Pentru a ajunge la vârf o abordare bună ar putea fi cea descoperită 
la vârfuri de psihologul Anders Ericsson care „face diferenţa între ce 
funcţionează și ce nu funcţionează: 

e Masele tind spre un platou de expertiză, de flow, în timp ce 
vârfurile lucrează la limita zonei de confort, în „arousal”. 

e Masele fug de repetiţie, vârfurile adoptă repetiţia. 

e Masele nu acceptă feedback sau nu știu ce să facă cu el, vâr- 

furile privesc feedback-ul ca pe o mină de aur și își modifică 

strategia pe baza acestuia. 

e Masele tind spre lucruri ușoare și plăcute, vârfurile investesc 

timp în lucrurile care funcţionează. 

e Masele apelează la intuiţie și fac totul după ureche, vârfurile 
au obiective specifice si măsurabile, concentrându-se pe proces 

mai mult decât pe rezultat.” 1 


191 Op. cit., p. 51 
192 Op. cit., p. 52 
1% Op.cit., p. 49 

Nu știu dacă masele lucrează într-adevăr cu intuiţia, ea este incom- 
patibilă cu lucrul după ureche, cere mult și atent antrenament, poate 
apelează mai mult la programe prestabilite decât să prefere să stea în 
zona unei percepții mai precise a situaţiei. Cert este că diferența ma- 
joră ce separă vârfurile de cei care nu performează la cele mai înalte 
niveluri este tenacitatea cu care vârfurile preferă învăţarea atentă din 
tot ceea ce fac, în ciuda, sau mai ales datorită dificultăţilor. 


CAPITOLUL 11. 
JOCUL INTERIOR ȘI PERFORMANŢA 


Incărcarea bateriilor 


Nevoia, dorința de performanţă în orice domeniu de activitate 
nu este o noutate. Cu deosebire vedem acest lucru în sport, unde se 
confruntă cei mai buni sportivi din lume. Acești sportivi au în spa- 
te echipe de specialiști foarte bine pregătiţi, dintre care unii aleg să 
împărtășească ș și altora ceea ce au descoperit. Așa sunt spre exemplu, 
Jim Loehr şi Tony Schwartz care în cartea În formă la serviciu și acasă 
prezintă secretele gestionării energiei. Acest lucru este esenţial nu nu- 
mai pentru sportivii de top, ci şi pentru oamenii obișnuiți. Capacitatea 
noastră de a ne angaja este direct proporţională cu energia de care 
dispunem. 

In ciuda credințelor obișnuite, care spun că este suficientă o 
alimentaţie și un program sănătos, pentru a avea energie trebuie să 
lucrăm cu „mușchii” de pe patru niveluri — fizic, emoţional, mental și 
spiritual. Acest lucru este echivalent cu a spune că viața noastră are 
patru paliere importante unde trebuie să intervenim dacă dorim să ne 
controlăm energia. 

Din punctul de vedere al competenţei, intervenţia eficientă la ni- 
velul fizic și emoţional vine dintr-o bună organizare la nivel mental 
și spiritual. Terapia cognitivă demonstrează că emoţiile percepute 
au o legătură strânsă cu modul în care oamenii înțeleg lucrurile, de 
poziţia, de „aranjamentul intern” cu care participă la ele. Mai de- 
parte, fizicul este afectat în mod direct de emoţii, deci fără o liniștire 
la nivelul emoţiilor nu poate fi realizată o bună organizare la nivel 
fizic. Din aceste motive în continuare ne vom ocupa cu deosebire 
de participarea care are loc la nivel mental și spiritual. De aseme- 
nea, nu vom insista pe modul în care facem rost de energie, car- 
tea menţionată este suficientă din acest punct de vedere. Pentru 

dezvoltarea competenţei prezintă interes arta, știința de a utiliza 
energia, astfel încât să se obţină o creştere a satisfacţiei, a calităţii, 
eficienţei și a eficacității participării. 

Asigurarea suportului energetic și ştiinţa menţinerii acestuia la 
cote ridicate sunt deprinderi generale de viață, dar nu pot fi socotite 
ca scopuri în sine, ci numai ca mijloace ce stau la dispoziția persoanei 
pentru ca aceasta să se împlinească și să trăiască o viață de calitate. 
Încărcarea bateriilor este necesară, dar ceea ce ne propunem în această 
lucrare este conştientizarea, consilierea şoferului care conduce mașina 
ce se alimentează de la baterii. Dacă acesta nu o conduce pe drumu- 
rile ce duc la destinaţia dorită, nu mai contează nici energia disponi- 
bilă, nici puterea motorului. Cartea menţionată nici nu se opreşte la 
încărcarea bateriilor, ea revelează și alte lucruri deosebit de utile, spre 
exemplu, importanţa scopului. 


Eurile 1 şi 2 


Pentru a obţine și menţine performanţa la nivel ridicat sportivii 
sau oamenii de afaceri apelează la coaching. Coachingul este o activi- 
tate desfășurată de un coach (antrenor personal) ce poate determina 
creşterea performanţei prin schimbări la niveluri mai profunde ale 
persoanei decât cele realizabile prin adoptarea unor rețete de succes 
luate de la alții. Scopul principal este o dezvoltare profundă, punerea 
în mișcare a persoanei, nu o simplă amplificare a posibilităților aces- 
teia din locul în care se află. In termeni informatici am putea spune 
că cu un coach nu se lucrează pentru instalarea de aplicaţii, ci pentru 
îmbunătăţirea sistemului de operare. 

O conlucrare până la acest nivel intim al demersului cu persoa- 
nele active și dornice de evoluţie a permis nu doar identificarea 
poziționării fenomenologice corecte, ci și recunoașterea importanţei 
relaţiei. Intervenţia dialogului interior al persoanei în procesul dez- 
voltării sale este adesea critică, intoxicată de exigenţa perfecțiunii ne- 
atinse, și mai mult sabotează fiinţa decât o ajută. Pe de altă parte a 
servi altora încă nu este considerată în societate decât izolat și de către 
vizionari o acțiune revelatoare, deși este singura acțiune care permite 
o evaluare obiectivă, de la același nivel de integrare. 

Din fericire în coaching acest lucru pare că a fost înțeles: „Dar, 

susținându-l pe celălalt să-şi descopere Eul său — tocmai pentru a se 
activa într-o acţiune, tu însuţi ai atâtea de făcut cu Eul tău: dacă îl auzi 
(îl asculți), îl privești și-l vezi, într-o atitudine / poziţie de expectanţă, 
printre atâtea euri care (îţi) vorbesc, și care nu ești Tu. Relaţia dintre 
partenerii întâlnirii de coaching e suma dinamică a relațiilor cu sine 
a celor doi parteneri, pentru că mereu ne verificăm prin celălalt.” 
Demersul fenomenologic prezent în coaching, axat pe concret și slu- 
jire a prins la publicul larg mai mult decât prinde filosofia, astfel că 
inițiatorul coachingului modern, Tim Gallwey a devenit un brand: 
„Jocul Interior nu e nimic mai mult — ba chiar e mai puţin! -, decât 
starea/atitudinea fenomenologică. Doar că Tim Gallwey e un «brand», 
iar Buber, Jaspers, Heidegger, Husserl şi Alfried Lăngle, nu.” 1 

Nu este nevoie ca un coach să fie specialist în domeniul în care se 
doreşte creșterea performanţei. Acest demers se poate realiza și prin 
identificarea alături de cel care este asistat a ceea ce se dorește a fi 
îmbunătăţit. Privind dinafară, adesea coachul nu se află pe o poziţie 
a unuia cu experienţă în sistem, ce poate fi transmisă altuia prin ori- 
entarea atenţiei, dar se poate baza pe observaţiile și nemulțumirile 
celui ce doreşte performanţă. Auto-coachingul, ce stă la îndemâna ori- 
cui, aşa se şi poate realiza, analizând nereușitele şi căutând ieșiri din 
„crizele“ interne (nemulțumirile) pe care le aduc. Urmărind propria 
performanţă în sistem, cu detaşare și onestitate, oricine găsește lucruri 
pe care le poate face mai bine și își dezvoltă astfel competenţa. S-ar 
putea spune că variabila ce trebuie avută în vedere pentru dezvolta- 
rea competenţelor este performanţa în raport cu alții și cu exigenţele 
proprii de calitate (ori ale sistemului), în atingerea unor obiective. Fi- 
ind orientat spre performanţă coachingul poate determina creșterea 
competenţei. 

Trebuie subliniat că dezvoltarea competenţei nu este mijlocul care 
servește creşterii performanţei. Performanţa crescută este o consecinţă, 
un rezultat al unei competenţe ridicate. Când este avută în vedere ca 
scop performanţa, fiinţa este aservită scopului care cere performanță 
şi din acest motiv ea nu se poate manifesta plenar. În plus, omul 
„cade” în preocupare pentru obținerea de rezultate și performanţă, 
iar activitatea poate sta sub semnul „scopul scuză mijloacele”. Dacă 


1% Horia Murgu, COACHING-UL: dinamica relației dintre două în-lăuntruri, Revista 
Coaching Network, nr. 1, Decembrie 2011, Ianuarie 2012, p. 16. 


1% Op, cit., p 19. 

este avută în vedere competenţa, scopul este dezvoltarea ființei și a 
colaborării, iar nivelul performanţei poate fi mijlocul de evaluare a 
eficienţei, eficacității și a participării efective în sistem. 

În continuare trecem în revistă câteva observaţii foarte importante 
legate de învățare ale unuia din părinţii coachingului modern, Tim 
Gallwey. Descrierea este luată din cartea Jocul interior și munca, care 
prezintă modul în care poate fi asistat un om pentru a ajunge la plă- 
cerea de a munci și la performanţă în muncă. Subtitlul cărții este sem- 
nificativ: Concentrare, învățare, plăcere şi mobilitate la locul de muncă, iar 
în ea „este vorba de a învăţa cum să înveţi, o abilitate decisivă care 
face diferenţa dintre angajatul eficient și mulțumit și restul echipei”. 
Scopul trecerii în revistă este acela de a descoperi și clarifica acea par- 
ticipare care conduce la dezvoltarea competenţelor. 

Tim Gallwey este autorul unei metode noi de antrenament, uti- 
lizată iniţial în tenis, mult mai eficientă, probată de-a lungul mai 
multor zeci de ani. Aceasta a fost prezentată inițial în Jocul interi- 
or al Tenisului, o carte de succes, scrisă în 1974. În timpul antrena- 
mentelor pe care le făcea cu sportivii, el a observat că sfaturile și 
indicaţiile nu aveau rezultate, dimpotrivă, părea că mai mult încurcă 
procesul de învăţare decât îl ajută: „Treptat, am început să realizez 
că instrucțiunile mele bine intenţionate erau internalizate de elevii 
mei ca metode de control, care le compromiteau abilităţile natura- 
le. Acest dialog interior critic producea cu siguranța o stare men- 
tală foarte diferită de concentrarea tăcută descrisă de cei mai buni 
atleți, 5%, 

Observarea atentă a procesului de învățare a creat prilejul unei 
schimbări majore: „Prima dată când am întrezărit o altă cale a fost 
atunci când am încetat să mai încerc să schimb mişcarea pe care o făcea 
elevul pentru a lovi mingea. În loc să fac asta, m-am întrebat: „Cum 
are loc de fapt învăţarea?” și „Ce se întâmplă în capul jucătorului când 
loveşte mingea?” Mi-am dat seama că în capul jucătorului avea loc 
un dialog, o conversaţie interioară, destul de asemănătoare cu aceea 
exterioară, dintre jucător și antrenor” °, 

Răspunsul la o întrebare ridică o altă întrebare: „Următoarea mea 
întrebare a fost: „în acest dialog interior, cine cu cine vorbește?” Am 


1% Tim Gallwey, Jocul interior şi munca, Editura Spandugino, Bucureşti, 2011, coperta IV 


197 Op. cit., p. 34 
1% Op, cit., p. 33 


176 Competența - participarea de calitate la îndemâna oricui 


natural. Pe scurt, Pogo, personajul de desene animate, avea dreptate 
când a declarat: «Am întâlnit duşmanul, suntem noi»."22. 

Eul 1 produce inferenţa care evaluează și poate mobiliza ori demo- 
biliza persoana într-o anumită direcţie. „Intre percepţie și acţiune, este 
ȘI puţină interpretare. După rezultate şi înaintea următoarei acțiuni, 
apare iarăși gânditul. În fiecare etapă, fiecărei părți a acțiunii, și dese- 
ori chiar celui care acționează, i se atribuie un sens. Aceste sensuri au 
un impact imens asupra prestaţiei jucătorului." 25 

Medaliatul olimpic cu aur la tir în 2012, Alin George Moldoveanu 
descrie foarte bine cum a evitat inferența Eului 1 „Nu trebuie să ai 
gânduri la tir. Dacă începi să te gândești că poţi să câştigi, atunci s-a 
terminat cu tine, ai pierdut. Nu știam care e diferența între mine și 
ceilalți, nu m-am uitat pe rezultate, erau afişate acolo în sală, dar am 
încercat să ignor tabela şi am reușit. N-am știut că am luat medalia de 
aur decât după ultimul foc.”?%, 


Educaţia naturală a Eului 2. 
Calea variabilelor 


În căutarea unei căi de a depăși barierele şi inferența inversă pe 
care le creează Eul 1, Tim Gallway a observat că orientarea atenției 
spre parametrii de care depinde performanţa conduce la o ajustare 
automată a răspunsului și o creștere a performanţei. Eul 2 este lăsat să 
lucreze dacă Eul 1 are atenţia orientată pe o variabilă de care depinde 
răspunsul: „Atât timp cât concentrarea era menţinută pe o variabilă 
neutră, dar decisivă (de exemplu, viteza, poziţia sau înălțimea min- 
gii), puteam să fiu sigur că voi vedea o ameliorare a loviturilor con- 
stantă și aproape fără efort și fără o singură instrucțiune tehnică. La 
început părea ceva magic. Apoi am realizat că era ceva magic în mod 
natural — învăţarea, aşa cum are ea loc.” 

Urmărind activitatea de antrenament bazat pe această nouă abor- 
dare a descoperit o cale de învăţare pe stilul și în avantajul Eului 2. 


202 Op. cit., p. 36 
203 Op, cit., p. 37 


204 Citat după http: //www.ziare.com/olimpiada/olimpiada-londra-2012/0limpiada-lon- 
dra-2012-alin-moldoveanu-medaliatul-cu-aur-la-tir-isi-dezvaluie-secretul-1181629 

Justificarea demersului bazat pe 
urmărirea variabilelor 


Gallway se foloseşte de puterea a două mijloace de orientare a 
minţii — conştientizarea și scopul. Importanţa și efectele lor sunt pre- 
zentate în continuare. 


Importanța conştientizării 

Chiar numai faptul că omul este conștient de un lucru poate 
îmbunătăţi situația, până la nivelul organismului fizic. Deschiderea 
operată prin atenție până la nivelul subconştientului face ca mintea 
să devină mai perceptivă în acel domeniu, pot fi observate detalii ne- 
văzute înainte, iar aceasta nu mai surprinde, aproape fiecare om ex- 
perimentează acest lucru. Dar că ar putea modifica starea de sănătate 
și prezentarea generală a organismului nu ne-am aștepta. Un experi- 
ment recent realizat la Universitatea Hardward, publicat în numărul 
din februarie 2007 a revistei „Psychological science”, a arătat că un 
grup de cameriste a unui hotel care au fost informate că activitatea lor 
fizică cotidiană atingea nivelul de activitate fizică zilnică recomandat 
au înregistrat o scădere în greutate, o scădere a tensiunii arteriale, a 
colesterolului, a indicelui de masă corporală, fără să facă nici un efort 
suplimentar, în numai patru săptămâni. La grupul martor de cameris- 
te nu s-a înregistrat nici un fel de îmbunătățiri.” 


Importanța scopului 

Alegerea unui scop mobilizează resursele și energiile, focalizează 
atenţia și crește implicarea. Avantajele sunt importante și pot avea ca 
şi consecință mișcarea la nivelul ființei, trecerea dintr-o stare ontologi- 
că într-una mai bogată, mai eficientă și mai puternică. „Puteţi lua mult 
mai ușor decizii importante când v-aţi fixat un scop anume, ca o stea 
fixă pe întinderea cerului. S-ar putea formula o regulă: proiectează, 
dezvoltă-te în vederea unui scop! E o cerinţă a lui Jean-Paul Sartre! 
Inseamnă a avea o idee clară a ceea ce urmărim, şi a lăsa ca soarta, 
cosmosul, hazardul (indiferent de interpretarea pe care i-o dați) să 
vă ajute să percepețţi tot ceea ce se va dovedi a fi important pentru 


210 Malcolm Gladwell, Blink, Editura Publica, Bucureşti, 2011, p. 80 

dumneavoastră!”?!!. Scopul ales conștient dublat de atenţia distributi- 
vă la ceea ce se întâmplă, operează ca un spărgător de gheață, scoțând 
ființa din nemișcare. 

In acest context conştientizarea unei variabile semnificative şi ur- 
mărirea ei îmbină cele două procese cu efecte suplimentare, respec- 
tiv ameliorarea fără intervenţie conștientă a comportamentului şi o 
percepţie mai bună a situaţiei în ansamblu. 


Analogie — Aglomerare sau îmbunătățire de 
programe? 


Cele mai importante programe de pe un calculator sunt cele ale 
sistemului de operare. Pe o mașină, ori un dispozitiv capabil să execu- 
te instrucțiuni, pot fi rulate numai programele create pentru sistemul 
de operare instalat. Pentru a face față evoluţiei tehnologiei, a noilor 
oportunități oferite prin dispozitive hardware tot mai complexe şi mai 
rapide, dar și cerinţelor utilizatorilor, sistemele de operare evoluează. 
Majoritatea se actualizează de pe Internet, aproape automat, fiind ne- 
cesare doar câteva click-uri, dacă nu cumva procesul este chiar auto- 
mat și invizibil pentru utilizator, și cere doar confirmare. Fără evoluţia 
sistemului de operare nu ar putea fi urmărită evoluția mașinilor de 
calcul ori extinderea facilităților. Oricâte programe secundare s-ar 
adăuga, dacă interfața cu executantul, (realizată prin sistemul de ope- 
rare) nu se schimbă, accesul la resursele şi facilităţile sistemului de 
calcul nu se poate extinde. 

Omul are și el un fel de sistem de operare, dar și programe pe care 
le poate executa cu ajutorul lui. Spre exemplu, dacă resursele hardwa- 
re ale omului îi conferă o anumită îndemânare la jocul cu mingea, el 
se poate folosi de priceperea naturală pentru a executa diverse roluri 
în echipe ce practică aceste jocuri. Un antrenament profesionist poate 
dezvolta talentul lui natural prin rescrierea modului dobândit în mod 
natural de a practica jocul. Cu un sistem de operare mai performant și 
modul în care va face față diverselor solicitări pe teren se va schimba. 

Opțiunile noastre pot merge spre încărcarea a tot mai multe pro- 
grame utile fără a ne rescrie sistemul de operare — un fel de adaptare 
prin adăugare sau spre rescrierea permanentă a sistemului de operare 


211 Vera F. Birkenbihl, Tare de cap..., p. 105 

- o adaptare prin înlocuirea funcţiilor de bază cu unele mai perfor- 
mante. In cazul calculatoarelor opțiunea este destul de clară, sistemele 
de operare se schimbă permanent. În cazul oamenilor chiar și educația 
de bază are în vedere adăugarea de programe de lucru pentru diver- 
se realități, contexte etc. Deoarece nu este suficient de bine înțeleasă 
nici natura umană, nici mijloacele prin care aceasta se poate schimba, 
se uită mereu că omul este o ființă pentru care numai adăugarea de 
tehnici de lucru nu este suficientă. Posibilităţile de perfecţionare, de 
creştere a performanței de tip hardware a omului sunt surprinzătoa- 
re. Creşterea nu poate fi decât simultană, provocările soft trebuie să 
dezvolte partea hardware și creșterea hardware să determine evoluția 
softului. 

Pentru persoana umană procesele fizice, biochimice și fiziologice 
care stau la baza funcționării organismului, modificarea aparatelor/ 
sistemelor responsabile de îndeplinirea unor sarcini, sunt resursa 
hardware. Spre exemplu, mușchii se dezvoltă ca urmare a antrena- 
mentului, de unde apare și posibilitatea de a face lucrurile altfel decât 
înainte, când forța lor era mai redusă. La fel este și cu abilitățile men- 
tale. Cu priceperea dobândită prin învățarea unui aparat matematic 
omul poate face lucruri noi, inclusiv învăţarea utilizării unui alt in- 
strument de lucru. Instrumentele de lucru, de exemplu gândirea ana- 
litică, pot fi asimilate sistemului de operare a calculatorului. Metodele 
de folosire a instrumentelor, de exemplu utilizarea gândirii analitice 
pentru îndeplinirea unor sarcini de identificare a cunoscutelor și a ne- 
cunoscutelor dintr-o problemă practică, pot fi considerate programe 
ce apelează sistemul de operare. In cazul oamenilor, acest amestec 
soft/hard este strâns și uneori este greu de identificat precis care este 
suportul și care este instrucțiunea executată. Detalierea nu este un lu- 
cru foarte simplu şi nu este obiectul lucrării de față. 

Dezvoltarea artificială a metodelor de lucru, fără a fi atenţi la dez- 
voltarea suportului ce stă la baza utilizării lor este un demers care 
seamănă cu încărcarea unui număr tot mai mare de programe pentru 
a fi executate. Având în vedere capacitatea limitată de procesare la 
nivel conștient al creierului, şansele de succes sunt reduse. Din acest 
motiv, chiar modul profund ce stă la baza realizării unor sarcini tre- 
buie pus uneori la îndoială, scopul îndeplinirii sarcinilor, starea din 
care o facem, menirea lor etc. De obicei nu facem aceste lucruri, pre- 
ferăm să ne ocupăm cu executarea instrucțiunilor decât cu rescrierea 

programelor. Chiar și această activitate are diverse nuanţe și niveluri 
de realizare. Profunzimea schimbărilor în modul cum facem anumite 
lucruri, cum ne raportăm la ele, la viață, semeni etc. depinde de hotă- 
rârea pe care o are omul, de durata efortului, de grija pe care o are etc. 

Așa cum calculatorul trebuie repornit după o actualizare impor- 
tantă a programului, aşa și oamenii trebuie să reconsidere integral 
soluțiile și abordarea dacă se adaugă o informaţie în sistem. Spre exem- 
plu, în ecuaţia fundamentală a mecanicii cuantice se adăugă termeni 
care țin cont de energii și interacțiuni suplimentare din sistem, dar fi- 
ecare termen adăugat modifică soluţia ecuaţiei. La nivelul credințelor 
această reconsiderare este echivalentă cu moartea credinţei vechi pen- 
tru a permite să se nască una nouă, mai corectă. Memoria temporară 
moare prin restartarea sistemului şi se reîncarcă programele modifi- 
cate, îmbunătăţite. 


Identificarea cu Eul 1 şi dificultățile 
„antrenamentului” 


Experienţa de antrenor a lui Gallwey arată dificultatea realizării 
unei învățări curate: „Ceea ce am observat pe terenurile de tenis este 
că dificultatea cea mai mare în a schimba un obicei este faptul că oa- 
menii s-au identificat deja cu felul lor particular de a lovi mingea. E ca 
şi cum ar spune: «Că o fi bine, că o fi rău, eu așa fac. Şi să nu îndrăz- 
nești să mă schimbi pe mine, chiar dacă eu însumi îţi cer asta. Mai 
mult, dacă îmi spui că fac prost, o voi lua personal - ca și cum mi-ai 
spune Tu eşti prost. lar asta nu-mi place deloc, dar nu o voi spune, 
pentru că tu eşti antrenorul, iar eu ar trebui măcar să mă prefac că 
vreau să fac lucrurile în felul tău. Dar dedesubtul acordului aparent, 
voi căuta moduri subtile de a rezista.» Cei mai mulţi dintre noi a tre- 
buit să învăţăm moduri creative de a proteja ceea ce noi credem că e 
integritatea noastră personală în faţa eforturilor părinţilor, profesori- 
lor, şefilor de a ne face să facem ce vor ei, nu ce vrem noi. Acest con- 
flict se desfășoară aproape de-a lungul întregii noastre vieți și suntem 
versați în arta rezistenței.”212 

Eul 1, ego-ul, este cel care perturbă: „Câteodată mă gândesc la Eul 
1 ca la un străin care se află în mine. Acest străin pretinde că e eu 


212 Tim Gallwey, Jocul interior şi munca..., p. 55 

însumi, dar de fapt e vocea celor care sunt alții decât, mine, pe care 
i-am încorporat inconștient în dialogul meu interior. Această voce, 
care s-ar putea să aibă sau să nu aibă un plan separat, stabileşte aștep- 
tări, dă ordine și încearcă să definească realitatea mea ca şi cum ar fi 
şeful meu."213 

Poziționarea pe el, acordarea încrederii acestui judecător neobosit 
ne face să ne simţim prost, ne induce îndoiala, ca și cum principala sa 
misiune ar fi torturarea noastră: „Acest eu inventat, care derivă din 
surse care îmi sunt exterioare, seamănă îndoieli ce îmi subminează 
sentimentul de plenitudine, autonomie şi adecvare ca individ, îndo- 
iala de sine dă naștere la temeri, judecăţi, control exagerat și conflicte 
interne care destramă mediul interior în care lucrez. Uneori, vocea 
aceasta pare neîncrezătoare ca a unui părinte, a unui profesor, a unui 
şef sau a unor prieteni care vor să mă conformez diverselor norme 
ale societății. Spun că Eul 1 este o voce străină nu pentru că ceea ce 
spune e întotdeauna fals sau nociv, ci pentru că vrea ca eu (Eul 2) să-i 
accept ordinele dictate independent de propriile mele experienţe sau 
de propria mea înțelegere. Jucătorul de tenis, care ştia că ridică prea 
mult racheta la lovitura de stânga numai pentru că aşa i-au spus câțiva 
profesioniști, nu avea prea multă putere să se schimbe pentru că eroa- 
rea lui nu era ceva ce venea din experiența directă și din înțelegerea 
lui. Un exemplu literar remarcabil de înstrăinare produsă de Eul 1 este 
Huckleberry Finn, protagonistul lui Mark Twain, care trăia conflictul 
unei «conștiințe încărcate» după ce şi-a dat seama că simte respect și 
admiraţie pentru Jim, sclavul fugar. Întreaga lui cultură îl învățase că 
negrii erau inferiori, dar experienţa lui directă îi spunea altceva. În 
acest caz, Huck Finn a avut curajul să desconsidere vocea limitată a 
Eului 1 și să urmeze instinctele și înțelegerea Eului 2.”2!*. 

În ultimă instanță importante sunt identificarea Eului 1 și asculta- 
rea de Eul 2: „Pentru mine, originea Eului 1 nu este atât de importantă 
pe cât este abilitatea de a-l distinge de vocea adevăratului meu eu. Să 
asculți de Eul 2 și să înveţi să ai încredere în îndemnul acestui eu, în- 
născut sau natural, constituie o provocare esenţială şi continuă a Jocului 
interior. O relație armonioasă cu sinele propriu necesită o conversație 
interioară bazată pe cât mai multă claritate, încredere, alegere."?5. 


215 Op. cit., p. 67 

Rezistența la schimbare 


Profesorii adoptă adesea o mentalitate de știutor, bazată pe ceea 
ce ştiu despre lucruri, dar au mari probleme în a lucra cu persoana 
umană. Principalul lucru, propria lor învăţare este dată la o parte.?!* 
Observând o atitudine inflexibilă, elevii nu vor fi mai flexibili şi vor 
refuza și ei să înveţe. Rezistenţa la schimbare în educaţie are la bază și 
o rezistenţă în fața demersului brutal comandă - control?” impus în 
aproape toate activitățile didactice. Profesorul merge cu tema propusă 
de acasă și comandă tot ce se petrece la clasă. Apoi controlează dacă 
elevii execută corect comenzile. 

Jocul exterior este impus de profesor, fără nici un fel de contribuție 
a elevului. Acesta este obligat să participe la el, fie că vrea, fie că nu 
are nici un interes. Din acest motiv angajamentul firesc al elevului este 
orientat nu pentru a face activitatea, ci pentru a obţine eliberarea de 
sub control. Sunt elevi care intră în jocul destul de brutal al educaţiei, 
aşa cum se face ea astăzi, dar aceștia sunt numai cei care pot fi su- 
ficient de toleranţi pentru că au o stimă sănătoasă de sine destul de 
ridicată. Situaţia pare fără ieşire. Cum să poţi lucra cu o clasă întrea- 
gă, ţinând cont de toate dorinţele elevilor? Aici intervine arta / ştiinţa 
profesorului de a descoperi ori chiar a construi nevoia elevilor”! și de 
a propune activităţi care vin să satisfacă aceste nevoi. Sau ar putea fi 
nevoie chiar de o altă abordare ori organizare a educaţiei. 

Gestionarea activității eurilor este principala cauză a înaintării 
prin învăţare sau a blocării ei: „Mediul interior al unei persoane, cel în 
care se desfășoară, de fapt, activitatea și învățarea, este cel care deter- 
mină cea mai importantă diferenţă în capacitatea unei persoane de a 
accesa și de a exprima potenţialul de care dispune. Când acest mediu 
interior este dominat de vocea Eului 1 care judecă, hipercontrolează 
şi se îndoieşte de sine, mult mai puţin din potenţialul Eului 2 este 


216 Op. cit., p. 59: „Oamenii care au responsabilitatea să facă schimbări tind să se scutească 
pe ei înșiși de nevoia de a face schimbările mai întâi în ei. Schimbarea e ceva ce «noi» le 
facem «lor». Învăţarea e ceva ce «ei» trebuie să facă.” 

217 Op.cit, p. 61: „Cei care dețineau o poziţie de autoritate încercau să controleze rezul- 
tatele afacerii dând comenzi subordonaţilor și «încurajându-le» supunerea. Acest lucru 
stârnea rezistenţă, dar și ineficienţă în a face faţă situaţiilor neprevăzute.” 

218 Se poate vedea capitolul 9 din cartea lui Bruce Wilkinson, Cele 7 legi ale învățării, Edi- 
tura Logos, Cluj Napoca, 2003 

disponibil să dea randament maxim sau să obţină rezultate."2" 

Consecințele unei abordări bazate pe Eul 1 sunt un pericol cu 
potenţial ridicat şi pentru lucrul în echipă”, îl poate face imposibil. 

Omul participă la dialogul interior, la conversațiile exterioare, dar 
la baza lor este un model cultural. Practic este dificil, dacă nu chiar 
imposibil de a schimba primele două dacă supoziţiile culturale nu 
sunt identificate și nu favorizează schimbarea. O lucrare, o carte, au în 
general ca ţintă modificarea mediului cultural propunând tipuri mai 
bune de interacțiune, ori un anumit tip de dialog interior sau un anu- 
mit tip de participare la miracolul vieţii. 


Vorbitul cu ceilalți şi ascultarea lor 


Regulile 
nescrise, valorile, 
supozițiile culturii 


Mediul de 
lucru primar 


Conversaţie | 
Exterioară 
Directă 


Figura 1. Cele trei conversații prezente, ce influențează participarea”! 


În capitolul dedicat dezvoltării competenţei se menţionează aspec- 
te practice legate de depășirea acestor probleme. În capitolele urmă- 
toare se vor scoate în evidenţă aspecte legate de jocul interpersonal 
și jocul culturii, respectiv aportul culturii la ameliorarea participării. 


21 Tim Gallwey, Jocul interior..., p. 63 


220 Op cit., p. 64 „O echipă care poate combina punctele forte ale capacităților Eului 2 al 
membrilor săi poate produce rezultate care întrec de departe ceea ce fiecare individ ar fi 
putut obţine lucrând separat. În același timp, Eurile 1 combinate ale unei echipe se pot 
aţâţa unul pe altul în așa măsură încât echipa devine mai puţin eficace decât un membru 
al său.” 


221 După Tim Gallwey, Jocul interior.., p. 66 


PARTEA A III-A 
AMELIORAREA INTERACȚIUNII, 
JOCUL CU CEILALŢI 


CAPITOLUL 12. 
ANALIZA INTERACŢIUNILOR INTERPERSONALE 


În această parte este luată în discuţie interacţiunea între oameni. 
Lumea emoțiilor și a sentimentelor se naște din interacțiunile cu 
ceilalți. Perspectivele din care acestea sunt privite diferă, pornesc de 
la identitățile asumate în relaţii, stările în care ne poziționăm în ele, se 
va trece în revistă relaţia specială Eu-Tu așa cum este ea prezentată de 
Martin Buber, iar la urmă va fi prezentată o modalitate de comunicare 
nonviolentă în care adresarea reciprocă se face în limbajul vieții. 

Participarea la interacțiuni este subiectul a numeroase studii. Mo- 
tivele pentru a analiza interacțiunile sunt numeroase, nimeni nu îşi 
poate realiza sinele și nu este recunoscut în afara lor, practic fără aces- 
tea nu prea „existăm”. În ciuda importanţei lor educaţia nu se ocu- 
pă în mod deliberat de ameliorarea lor, poate ocazional, la orele de 
dirigenţie, deși ea se dezvoltă pe fondul interacțiunilor. Din cauza ne- 
glijării lor chiar şi interacţiunile dintre educat și educator sunt departe 
de a fi optime, fiecare participant implicându-se după înțelegerea do- 
bândită individual din mediu. 


. 


Identităţi inconștiente 

Ca și în alte aspecte ale vieţii, prezența Ego-ului, a Eului 1 în 
relaţii poate perturba comunicarea: „Ego-ul nostru sau personalitatea 
condiționată este compusă din diverse identificări, sau imagini ale sine- 
lui, și se dezvoltă în copilărie ca o formă de autoprotecţie. Ea începe ca 
o încercare de a acoperi şi a compensa pierderea noastră prin fabricarea 
de calități de care avem nevoie, dar care par a nu exista. De exemplu, 
dacă nu am primit suportul necesar pentru a ne alimenta forța interi- 
oară, am putea încerca să fim puternici prin puterea voinţei: «Voi fi pu- 
ternic. Nu voi permite ca acest lucru să mă deranjeze, voi depăși acest 
lucru». Această încercare de a ne face pe noi înșine puternici formează 

o identitate conștientă — o imagine a noastră pe care o promovăm și o 
apărăm, în scopul de a acoperi un sentiment interior de lipsă. Sub iden- 
titatea noastră conștientă este o identitate inconștientă, identificarea 
noastră cu lipsa, în acest caz, convingerea noastră secretă că nu suntem 
cu adevărat puternici, ci chiar slabi. Vom construi o identitate conștien- 
tă — o fațadă sau un «cover story» — pentru a îndepărta şi a ne apăra de 
această identitate inconștientă, mai dureroasă şi mai amenințătoare. "22 

Aproape inconștient cerem altora să ne confirme identitatea: 
„Dorinţa ego-ului într-o relaţie este ca alte persoane să confirme iden- 
titatea noastră conștientă. In cazul în care partenerul nostru ne vede 
la fel de puternici, de exemplu, asta va valida imaginea noastră de 
persoană puternică și ne va ajuta să scăpăm de convingerea înspăi- 
mântătoare că suntem, de fapt, slabi. Deci, speranţa este ca identitatea 
noastră conștientă să fie confirmată, iar frica este că identitatea noastră 
inconștientă va fi dezvăluită şi expusă în văzul tuturor."2% 

Jocul în care ne implicăm pentru a obține ce vrem poate fi adesea 
destul de sofisticat, dar și foarte dureros: „La Douglas, ori de câte ori 
partenera lui devenea furioasă, aceasta ameninţa să scoată la iveală 
identitatea lui inconștientă de copil mic, lipsit de apărare, ascuns în 
spatele fațadei sale de ființă spirituală extrem de evoluată. Apărarea 
sa era aceea de a-și trata partenera de sus, disprețuitor. Cu toate aces- 
tea, disprețul său rece a declanșat doar una dintre cele mai dureroase 
identități inconștiente ale ei — aceea de om nedemn de iubire - și asta 
a intensificat mânia ei și mai mult. Pentru Douglas, a se vedea și a se 
simţi o pradă a mâniei altor persoane era un adevărat iad. Pentru par- 
tenera sa, iadul era să creadă că e văzută și să simtă că este nedemnă 
de dragoste. Reacţionând faţă de iadurile lor interioare, fiecare dintre 
ei a declanșat iadul celuilalt, ceea ce a condus la un model de conflicte 
recurente, care păreau imposibil de rezolvat.” 

Conștientizarea răspunsului intern destul de violent la anumite 
situații, permite controlul energiei mobilizate pentru a reacționa contro- 
lat, sau măcar pentru a diminua pierderile: „In cazul în care conflictele 
dintr-o relaţie nu ne-ar afecta în acest fel — prin expunerea identităţii 
inconștiente pe care ne-am petrecut toată viaţa încercând să o ascun- 
dem - acestea ar apărea, le-am rezolva și ar trece. De exemplu, chiar 


222 John Welwood, Dragoste și trezire, p. 49 
223 Op. cit., p. 50 

dacă partenera mea și cu mine am fost de multe ori furioși unul pe altul, 
acest lucru nu a devenit o problemă atâta timp cât ne-am putut mișca cu 
agilitate printre aceste sentimente. Atunci mânia este doar energie, ca o 
furtună care trece repede, și acesta ar putea chiar să intensifice pasiunea 
noastră, poate genera momente haioase, poate atrage atenţia asupra 
unor chestiuni care trebuie abordate, sau poate energiza comunicarea 
dintre noi. Dar, de îndată ce furia partenerei mele scoate la iveală una 
dintre identitățile mele inconștiente, problemele încep să apară. Eu nu 
mai răspund flexibil la situaţia dată. E ca și cum aş cădea într-o transă, 
în care eu mă uit la un film vechi ce rulează în mintea mea, în loc să văd 
şi să reacţionez la ceea ce se întâmplă de fapt. Poate că furia ei mă face 
să mă simt ca un copil neajutorat. în starea mea de transă, e posibil să 
mă văd ca un băiat rău care este certat de mama lui.”?” 

Identificarea cu imaginile face dureroasă orice acţiune asupra lor, 
iar reacţia de apărare poate aduce și mai multe probleme. De aceea 
iertarea este un antidot extrem de puternic. „Această perspectivă asu- 
pra mea este atât de dureroasă și de amenințătoare, încât mă simt obli- 
gat să mă îndepărtez de ea. Scot la iveală fațada de apărare: încerc să-i 
arăt partenerei mele că eu sunt foarte dur, probabil răstindu-mă la ea 
şi făcând-o să se simtă prost. Dar reacţia asta defensivă nu duce nică- 
ieri. Ea mă îndepărtează de mine, prin negarea a ceea ce se petrece în 
interiorul meu. Şi mă îndepărtează și de partenera mea, consolidând 
sentimentul că sunt rău. Toate acestea — reacţia față de partenera mea 
ca şi cum ar fi mama, furia și atitudinea defensivă, pierderea legăturii 
cu mine însumi și cu ea — declanșează transa în care cad când această 
identitate veche, inconștientă se activează. Totul se produce în mod 
automat, fără a fi eu prea conștient de ce se întâmplă."2%. 

Exemplele anterioare arată cât de complex poate deveni răspunsul 
stereotip, capabil să construiască o identitate prin care se primesc apoi 
provocările și se răspunde destul de limitat, din cercul trei sau unu de 
control a energiei. 


Influența nebănuită a celorlalți 


Inchiderea sau abordarea programată au rolul de a reduce 


22 Op. cit., p. 51 
22 Op. cit., pp 51-52 

expunerea ființei. Principala problemă este că așa cum se desfăşoară 
în mod curent lucrurile chiar persoanele apropiate, părinţii și fami- 
lia sunt cei care determină involuntar închiderea: „Starea noastră de 
bază, aceea de deschidere, care adesea este resimţită ca un punct slab 
al ființei noastre, este sursa de iubire și de multe alte calități umane 
esenţiale. Cu toate acestea, ea dă naștere unor dureri intense în copi- 
lărie, atunci când nu suntem văzuţi sau prețuiţi. Pentru a reduce sen- 
sibilitatea noastră față de această durere care ne ameninţă echilibrul, 
învăţăm să închidem acea deschidere a trupului și minții noastre. Asta 
ne oferă o senzaţie de control asupra situaţiei și ne ajută să ne adap- 
tăm și să facem faţă vicisitudinilor circumstanțelor familiale. Copilul 
este ca o mână deschisă care, treptat, începe să se contracte şi să se 
închidă. Chiar dacă strângerea mâinii într-un pumn poate fi o reacție 
potrivită față de o ameninţare imediată, este clar că nu ar fi potrivit 
să mergem prin lume, toată viața, cu pumnii strânşi. Totuși, asta este 
exact ceea ce se întâmplă cu psihicul nostru! Prima noastră reacție la 
o durere emoţională este să ne chircim, ceea ce nu e o problemă în 
sine. Dar mai apoi, începem să ne refugiem în această contracție și să 
ne identificăm cu ea. Ne simţim mai în siguranţă ca un pumn strâns, 
decât ca o mână deschisă. Această strângere protectoare se instalează 
în trupul / mintea noastră ca un set de metode de apărare cronice, ri- 
gide, care ne îndepărtează de sentimente și ne reduc capacitatea de a 
răspunde vieții liber şi deschis.”?7. 

Din cauza modului în care ceilalți acționează asupra noastră, dar 
şi a rezistenţei noastre la frustrare începem să participăm greșit chiar 
şi la propria noastră ființă: „Când suntem tineri, părinţii noștri ne ofe- 
ră imagini a ceea ce suntem noi în ochii lor. Lipsiţi de propria noastră 
conștiință auto-reflexivă, în mod inevitabil, începem să internalizăm 
aceste reflecții, ajungând să ne vedem din perspectiva felului în care 
ne văd alții. Acest lucru este asemănător cu a ne uita la noi înşine într-o 
oglindă și a lua apoi de bună imaginea pe care o vedem, mai degra- 
bă decât experienţa noastră imediată. Imaginea din oglindă ne oferă o 
perspectivă a felului în care ne văd alţii. Cu toate acestea, pentru că ne 
obligă să ne raportăm la noi înșine de pe poziția unui observator extern, 
ea ne separă de felul în care ne percepem noi înșine ca ființe vii. Atunci 
când ne vedem ca o imagine, ne tratăm ca pe un obiect. Devenim un 
obiect al gândirii noastre, mai degrabă decât un subiect al experienței noastre. 


27 Op. cit., p. 28 

Acest lucru ne împiedică să ne cunoaștem într-un mod mai direct. "2%. 

Aici se pune într-un fel degetul pe o rană mare și sensibilă. Parti- 
ciparea poate fi între două tipuri extreme, prima este întâlnită atunci 
când experienţa este socotită doar o anexă a gândirii, a doua este 
când gândirea este o simplă prezenţă, cu rol de conştientizare pe lân- 
gă experienţă. Pe calea de mijloc gândirea are un rol activ în schim- 
barea, căutarea extinderii spre autentic a experienţei, iar rezultatul 
experienței schimbă gândirea. Evoluţia ştiinţei a urmat acest drum și 
astfel a fost realizat progresul ei uimitor. 

Ştiinţa se aplică unei lumi a obiectelor, mult mai ușor de luat în stăpâ- 
nire, lucru realizabil printr-un efort colectiv. Deschiderea omului spre na- 
tura sa profundă este un efort individual, destul de greu de realizat, mai 
ales dacă am învăţat deja să ne închidem și să ne protejăm de influențe, 
să ne bazăm pe ceea ce știm deja și să evităm cât mai mult învățarea. 
Cu cât mediul este mai agresiv, mai intolerant la disciplina impusă de 
obiceiurile lumii și față de manifestările diferite, originale ale oamenilor, 
cu cât este mai puţin structurat, şi lipsit de respect față de om, pe care îl 
liniarizează la o notă, o medie, pe care o găsește definitorie pentru un 
elev, cu atât șansele omului de a se dezvolta ca persoană sunt mai reduse. 
Din fericire există deja o cultură a omenirii bogată în sprijinul persoanei, 
o colecție de practici centrate pe grijă ce pot fi foarte utile. 

Unele dintre acestea sunt prezentate de psihoterapeuţi, care fac 
mari eforturi pentru a reechilibra ca sisteme deschise oamenii a căror 
sensibilitate ori probleme au condus la dezechilibre mai accentuate. 
Deschiderea şi poziționarea potrivit naturii profunde este destul de 
dificil de realizat dinafară, dar, dacă lucrurile sunt abordate cu grijă, 
din timp, fiecare poate deveni conștient de poziționarea ; sa, de modul 
în care participă la relaţii. În acest fel şansele de a da răspunsuri cât 
mai bune, de a ameliora efectiv situaţia sunt mai ridicate. 

Abordarea interacțiunilor cea mai explicită, mai ușor de utilizat 
este probabil cea propusă de Eric Berne, în Analiza tranzacţională și a 
jocurilor sociale. 


Analiza structurală 


Eric Berne este cel care a propus psihologilor şi celor interesați 

de analiza interacțiunilor interumane o analiză pe care el o numește 
tranzacţională, deoarece pornește de la analiza unei tranzacţii între 
două persoane. Ea are la bază un model de lucru privind organiza- 
rea psihologică a omului, clarificat prealabil sub forma unei analize 
structurale. Pentru a explica alegerile oamenilor privind conducerea 
propriilor vieţi el mai propune ca instrument de lucru și scenariul de 
viață. Modelul său are la bază observaţiile de tip fenomenologic ce pot 
fi acum completate cu o nuanțare din perspectiva funcţionării creieru- 
lui. Unele noțiuni şi aserțiuni pot fi mult mai bine înţelese dacă sunt 
corelate cu tendințele naturale ale omului de a se folosi de creierul 
său. Pentru a face aceste legături trebuie văzute mai întâi stările iden- 
tificate şi dinamica acțiunilor plecând de la ele. 

In prefața cărții sale Analiza tranzacțională în psihoterapie, apărută 
în 1961 el ne spune că „această lucrare aduce în discuţie un sistem 
unificat de psihiatrie individuală și socială”, ceea ce este foarte impor- 
tant pentru o persoană care își doreşte o analiză dintr-o perspectivă 
care împacă ireductibilul persoanei cu participarea la interacţiunea 
supraindividuală. Puterea integratoare a noii abordări depăşeşte spre 
exemplu, psihanaliza, care nu este decât un caz particular, limitat, al 
analizei structurale”. 

Modelul său, elaborat spre sfârșitul anilor '50 ai secolului trecut 
are la bază recunoașterea a trei stări principale ale eului în care se 
poate găsi omul atunci când se raportează la ceva sau întreprinde o 
anumită acțiune. Potrivit acestei analize structurale, Eul cu care noi 
participăm la ceea ce ne înconjoară are stări stabile, preferințe funda- 
mentate pe o experienţă și o anumită opţiune de viaţă, care se exprimă 
în moduri specifice în comportament. „O stare a eului poate fi descri- 
să din punct de vedere fenomenologic ca un sistem coerent de senti- 
mente conectate cu un subiect dat, din punct de vedere operațional ca 
un set coerent de modele comportamentale, iar din punct de vedere 
pragmatic ca un sistem de sentimente care încurajează un set asociat 
de modele comportamentale."2% 

Aceste stări pot fi relativ ușor grupate în trei mari categorii: „Se pare 
că fiecare individ are la îndemână un repertoriu limitat cu asemenea 


229 Eric Berne, Analiza tranzacțională în psihoterapie, Editura Trei, Bucureşti, 2011, p. 14: 
„Psihanaliza își găseşte cu ușurința locul, din punct de vedere metodologic, ca un punct 
de vedere extrem de specializat al analizei structurale.” 

stări de ego, care nu sunt niște roluri, ci niște realități psihologice. Re- 
pertoriul cuprinde următoarele categorii: 1. Stări de ego care seamănă 
cu cele ale figurilor părinţilor, 2. Stări de ego care sunt îndreptate în mod 
autonom către evaluări obiective ale realităţii şi 3. Cele care reprezintă 
relicve străvechi, stări de ego încă active, care s-au consolidat în fragedă 
copilărie. În limbaj tehnic, acestea sunt denumite: stări de ego exteropsi- 
hice, neopsihice şi respectiv arheopsihice. În limbaj obișnuit, manifestă- 
rile lor se numesc Părinte, Adult şi Copil, iar acești termeni simpli sunt 
folosiți în toate discuţiile, mai puţin în cele foarte formale.”2! 

Prin analogie cu ceea ce fiecare experimentăm, ele sunt relativ ușor 
de identificat: „Astfel stând lucrurile, în orice moment, fiecare individ 
dintr-un grup social se va afla într-o stare de ego de Părinte, Adult 
sau Copil, indivizii putând trece de la o stare de ego la alta cu o dina- 
mică variabilă. Aceste observaţii dau naștere unor anumite formule 
de diagnostic: «Te comporți ca un părinte» înseamnă: «In momentul 
acesta te afli în starea de spirit a unuia dintre părinţii tăi (sau tutori) și 
reacționezi întocmai cum ar reacţiona el, cu aceeași postură, aceleaşi 
gesturi, același vocabular, aceleași sentimente etc.». «Te comporți ca 
un adult» înseamnă: «Tocmai ai făcut o apreciere obiectivă, autono- 
mă a situației și expui felul cum ai gândit sau problemele pe care le 
observi sau concluziile la care ai ajuns de o manieră care nu provoacă 
neajunsuri». «Te comporţi ca un copil» înseamnă «Felul şi tendința 
reacției tale sunt aceleași ca și când ai fi fost copil»”22. 


Copilul 

Stările se notează cu litere mari, ca niște nume proprii, spre a nu 
fi confundate cu substantivele din care provin. „Termenul «de copil» 
este folosit pentru a descrie Copilul (o stare de ego arhaică), deoarece 
este mai aproape de biologic şi mai inofensiv. De fapt, Copilul este, în 
multe privinţe, partea cea mai valoroasă a personalității și poate con- 
tribui la viaţa individului exact ca un copil adevărat: farmec, plăcere şi 
creativitate. ... Astfel, Copilul se manifestă sub două aspecte: Copilul 
adaptat şi Copilul firesc. Copilul adaptat este cel care își schimbă com- 
portamentul sub influenţa Părintelui. El se comportă așa cum ar fi vrut 
tatăl (sau mama) lui: docil sau precoce, de exemplu. Ori se adaptează 


231 Eric Berne, Jocuri pentru adulți, Editura Almatea, București, 2002, p. 17 
232 Op. cit, p. 17 

un salt ontologic când este avut în vedere un tip de om cu care cine- 
va urmărește metodic asemănarea, faţă de situaţia în care semenii nu 
prezintă interes decât ca să se preia de la ei prin copiere modurile 
eficiente în care se pot îndeplini dorințele. „Cine nu strânge cu Mine 
(Fiinţa) risipeşte” căci nu se construiește pe sine ci în lume. lar ceea ce 
este în lume rămâne în lume, chiar dacă temporar trece în administra- 
rea unui om. Dar ceea ce modelează în sine, omul duce cu el oriunde. 

Copiii urmăresc cu atenţie modelele, le caută în cărți și filme, motiv 
pentru care ceea ce văd, ca modele, în perioada copilăriei este foarte 
important. Primul lor model sunt părinţii, apoi cei care fac jocurile în 
cultura cu care se hrănesc, căci oricine vrea competență. Când începe 
adolescenţa, pornind de la modelul ori scenariul de viață (Berne) ales, 
tânărul începe să își caute un loc între semeni. Modelul poate fi unul 
căzut (din demnitatea de ființă ce se poate construi pe sine), a cuiva 
foarte abil în lume, sau unul atent la propria ființă și la tot ceea ce face. 

Revenind la subiectul lucrării, omul poate fi competent numai 
dacă participă cu responsabilitate, cu grijă, preocuparea, deși poate 
părea utilă, ea poate distruge sistemul din care omul face parte. Spre 
exemplu, preocuparea de a vinde poate uza de manipulare. Omul pă- 
călit va trece de vraja momentului care l-a făcut să cumpere, şi dacă i 
s-a făcut un deserviciu — produs de proastă calitate, inutil etc., nu va 
uita vânzătorul și nici firma pentru care lucrează. Probabil că le va 
face și antireclamă, dar cu siguranţă la următoarea întâlnire va avea 
o reacţie de respingere, cu atât mai accentuată cu cât prejudiciul este 
mai mare. Rezultatul pe termen lung este mult mai dezavantajos decât 
a fost profitul pe termen scurt deoarece păstrarea unei bune relaţii cu 
clienţii este esenţială în afaceri. 

Analizând activităţile culturii, Heidegger a făcut și o prezentare 
a situaţiei în care se găsește „producţia intelectuală de bază”, adică 
majoritatea scrierilor, şi o numeşte maculatură. Motivul este tocmai 
faptul că este scrisă dintr-o stare căzută, că are la bază o preocupare 
pentru a oferi soluţii, pentru a dobândi o poziţie în lume, nu o grijă 
/ atenţie profundă pentru a urmări găsirea și adoptarea hotărârii au- 
tentice*?!. Starea căzută este aceea din lume, în care raportarea nu este 


351 Fiinţă şi Timp, p. 246 „Vorbirea reiterată nu se întemeiază în primul rând pe colportaj. 
Ea se hrăneşte din ceea ce a cules citind. Înțelegerea medie a cititorului nu va putea nicio- 
dată să decidă ce anume este extras de la sursă și dobândit cu trudă și ce anume este doar 
vorbire reiterată. Mai mult, înțelegerea medie nici nu va voi să facă o asemenea deosebire 

proprie, pornind de la un adevăr îndelung, căutat şi atemporal, ci de 
la modelele, de la practicile consacrate ale momentului. A scrie despre 
ce este în lume și a propune lumii abordări pornind de la o raportare 
la opinia generală, pe care scriitorul vrea să o ajusteze, este tot un de- 
mers neautentic. Inlocuirea ordinii din lume cu o altă ordine din lume 
nu eliberează omul spre putinţa lui autentică de a fi, doar schimbă 
soluţiile propuse lui într-un lanţ nesfârșit. 

Lumea poate fi rezultatul culturii din sistemul supraindividual. A 
ieși din lume nu înseamnă a ieşi din legăturile ce sunt în sistem ci de 
la participarea la ele iresponsabil, pentru a evita ștergerea identității. 
Responsabilitatea pune marca, amprenta identității. Grija faţă de pro- 
pria persoană se poate transmite în sistem ca grijă și pentru ceilalți 
participanţi la el. Paradoxul competenţei este că omul nu poate avea 
grijă de semeni dacă nu are grijă de sine, dar nici grijă de sine dacă nu 
are grijă de alții. 


Raportare la experiența altora 

Raportarea în demersul său de a găsi buna așezare a ființei a 
fost la filosofii dinainte, dar și la poeţi, scriitori ori la creștinism. El a 
preluat din acestea ceea ce era cu adevărat util omului pentru viaţă: 
„Deoarece religiozitatea creștină originară este experienţa factică a 
vieţii, ea nu necesită, în concepţia tânărului Heidegger, decât să fie 
«explicitată».”52. Având o corectitudine exemplară față de sine, pro- 
babil pentru a se detașa de o oarecare autosuficiență și de universul 
explicației deja cunoscute, specifice mediului teologic, l-a părăsits* 
pentru a se dedica studiului înțelepciunii. Dar el se socotea un teolog 
creştin care a abordat viața practică din perspectiva adevărului: „din 
facticitatea mea face parte faptul că sunt teolog creștin.” %*. 

Practic, având o experienţă temporală restrânsă, o viaţă limitată la 


şi nici nu va avea nevoie de ea, deoarece ea înțelege oricum totul”. 


352 Otto Poggeler, Drumul gândirii lui Heidegger, Bucureşti, Editura Humanitas, 1998, p. 
35. Menţionăm că Heidegger a consimţit acestor aprecieri deoarece autorul i-a prezentat 
cartea înainte de publicare. 


353 Heidegger a studiat patru semestre teologia, dar s-a transferat la filosofie, după anul II 


354 Martin Heidegger, corespondenţă cu Lowith, (1921), apud Sylvain Camilleri, Revista 
Vox Philosophiae, Volumul I, nr. 1/2009. Această asumare este foarte interesantă, având în 
vedere concepția sa privind demarcaţia precisă și neamestecul clar a filosofiei cu teologia. 

o anumită zonă din spaţiu și timp, este imposibil de trăit toate provo- 
cările adresate omului. Din acest motiv bagajul cultural al umanității 
este extrem de important. El ne permite să fim cu Socrate în Grecia 
de acum peste 2000 de ani, cu apostolii acum aproape 2000 de ani, 
cu învățații evului mediu, cu povestitorii arabi ori cu înțelepciunea 
extrem orientală etc. Astfel omul poate privi lumea cu mult mai mulți 
ochi ai minţii decât dacă ar privi numai prin propria experienţă. Işi 
poate confrunta opiniile cu cele ale celor mai mari învățați din toate 
timpurile, dacă vrea să se apropie de adevăr. Poate testa pe propria sa 
piele moduri de a se raporta la lume și la ceilalți urmărind cu atenție 
ceea ce alţii îi propun și punând în practică sfaturile. 

Putem găsi astfel două tipuri de oameni cu experienţă valoroasă. 
Unii sunt cei la care Eul 1 și-a epuizat vraja și puterea de seducţie din 
cauza timpului. Așa se nasc bătrânii înţelepţi, care spun basme semni- 
ficative nepoților, care au construit o cultură populară curată. A doua 
categorie este a celor care au înfruntat multe persoane, interogându-le 
despre adevărul lor, au testat și evaluat multe moduri de a fi propu- 
se, care și-au terminat Eul 1 învingându-l prin înțelepciunea adunată. 
Aproape toţi eroii basmelor au de dus lupte crâncene până când intră 
în liniştea sufletească, bogăţie şi atemporalitate. Luptele reale nu sunt 
cu zmeii, ci cu dorinţele Eului 1 care vor să ducă omul oriunde, numai 
să fie departe de el însuși. Activitatea susținută, cu implicare respon- 
sabilă faţă de calitatea rezultatului, nu o face Eul 1, ci Eul 2. De aceea 
o cale spre eliberare este dezvoltarea competențelor. 

Precum moștenesc eroii în basme obiectele care îi ajută să își împli- 
nească misiunea, tot așa a primit Adamul biblic două lucruri în locul 
vieţii din Rai — moartea și munca. Nevoia de a iubi o avea dinainte. 
De ele se poate folosi ca de darurile fermecate din basme pentru a găsi 
împlinirea sa. 


Imposibilul autentic laolaltă în lume 

Sistemul supraindividual se bazează pe interacțiune de aceea va 
fi abordat și acest subiect pentru a identifica perspectiva propusă de 
Heidegger. Aceste însemnări, precum și cele ale lui Motru legate de 
funcţionarea persoanei puteau fi tratate în părțile corespunzătoare din 
carte legate de prezenţa personală ori interacțiuni, dar am preferat să 
le punem la cultură deoarece odată intrate în mentalul colectiv devin 

şi o parte a acesteia, care nu este doar o descriere, ci și o ofertă sau 
chiar o exigenţă culturală. 

In această lume descoperim adesea condiţia tragică în care ne gă- 
sim: „cel mai adesea el (Dasein-ul) sfârşeşte în neîmplinire, dacă nu 
distrus şi uzat”%%. Acestea deoarece „cotidianitatea vede în Dasein 
o simplă ființare-la-îndemână care intră în sfera preocupării, deci o 
fiinţare administrată şi devenită obiect de calcul. «Viaţa» este o «afa- 
cere», indiferent dacă ea își scoate sau nu costurile.”%%€. 

Cauza desconsiderării omului nu este în afara lumii, trăirea ne- 
autentică se naște și este chiar în mijlocul ei, izvorâtă din relaţia cu 
impersonalul „se”: „neautenticitate nu înseamnă câtuși de puţin fapt- 
de-a-nu-mai-fi-în-lume, de vreme ce ea constituie tocmai un fapt- 
de-a-fi-în-lume privilegiat, unul care este cu desăvârșire acaparat de 
«lume» şi de faptul-de-a-fi-laolaltă cu ceilalți în perimetrul imperso- 
nalului «se»"%7. 

leșit din impersonal, hotărât, cu plecare dintr-o stare autentică, 
nu una căzută, omul nu trebuie să se mai teamă de lume: „Când sta- 
rea de hotărâre, în pre-mergerea sa, a preluat posibilitatea morţii în 
putinţa sa de a fi, atunci existența autentică a Dasein-ului nu mai poate 
fi depășită de nimic. "5% 

Ca măsură împotriva „ne-aflării acasă”, în starea autentică, apa- 
re hotărârea: „această privilegiată şi autentică stare de deschidere 
atestată în Dasein-ul însuşi prin conștiința sa - această proiectare de 
sine, realizată în deplină discreţie și dispusă să înfrunte angoasa, către 
faptul-de-a-fi-vinovat cel mai propriu - o numim stare de hotărâre.” 9. 
Omul atât este fiinţă autentică cât a construit în starea de hotărâre 
întru moarte. Un privilegiu deosebit i se oferă celui hotărât, în sta- 
rea de hotărâre poate fi o conștiință a celorlalţi: „Faptul că Dasein-ul 


555 Martin Heidegger, Fiinţă şi timp..., p. 354. 
9% Op. cit., p. 421 


357 Op, cit., p. 257 În plus, despre cădere: „În fenomenul căderii este atestat un mod exis- 
tențial al faptului-de-a-fi-în-lume. Flecăreala îi deschide Dasein-ului ființa prin care el se 
raportează - prin înţelegere - la lume, la ceilalţi și la el însuși, totuși astfel încît această 
ființă raportată la lume... rămîne într-o plutire lipsită de temei. Curiozitatea deschide tot 
şi toate, totuşi astfel încât faptul-de-a-sălășlui-în este peste tot și nicăieri. Ambiguitatea 
nu ascunde nimic înţelegerii Dasein-ului, dar lucrul se întîmplă numai pentru a menţine 
faptul-de-a-fi-în-lume în peste tot-și-nicăieri-ul dezrădăcinării.” p. 258. 

358 Op, cit., p. 448 

359 Op, cit., p. 432 

se hotărăște către el însuși îl transpune pe acesta, acum pentru pri- 
ma oară, în posibilitatea de a-i face pe ceilalți, care sunt laolaltă cu 
el, «să fie» în putinţa lor de a fi cea mai proprie, iar pe aceasta o face, 
în același timp, să se deschidă prin grija devansatoare și eliberatoare 
pentru ceilalți. Dasein-ul aflat în starea de hotărâre poate să devină 
«conştiinţa» celorlalți.”3%. Conștiinţă devine astfel prin respect auten- 
tic de sine, care cheamă la respectul de sine a celuilalt, atunci când el 
este slujit cu respect, ca unui Tu. 

Cheia comuniunii nu poate veni din preocuparea comună, ci numai 
din calitatea de sine autentic: „un laolaltă autentic ia naştere numai și 
numai din faptul-de-a-fi-sine autentic pe care îl presupune starea de 
hotărâre și nicidecum din învoielile echivoce și resentimentare și din 
fraternizările zgomotoase de la nivelul impersonalului «se» sau din as- 
piraţiile sale de a întreprinde un lucru sau altul”*!. Starea de hotărâre 
este în vederea atingerii unui scop, pentru descoperirea sensului, iar 
despre rolul important al acestuia am făcut referiri în prima parte. 

Neajunsul principal al vieţii în lume, care impune căutarea locu- 
lui dinafara ei, este că în ea nu poate exista un autentic laolaltă. Lo- 
curile în lume sunt de tip fermionic**? (exclusivist), adică nu pot sta 
doi oameni în aceeași stare / poziţie în echilibru. Cineva trebuie să 
fie mai tare, să aibă controlul, ori alt tip de ascendent. Cauza acestui 
lucru stă în aceea că imaginea de sine este prin raportare la exterior. 
Orice interacțiune este viciată de jocul poziţiei celuilalt — cine domină 
relaţia, cine ia hotărârile etc., Eul 1 infectează totul cu dorinţele lui 
de a fi respectat, eventual chiar adulat pentru meritele, frumusețea, 
cunoaşterea lui. Eul 1 nu ştie, nu poate juca în echipă, este obsedat de 
propria persoană. Eul 2 pare sărac cu duhul, nu știe prea multe deoa- 
rece nu construiește un adevărat templu cultural pentru sine cum face 
Eul 1. 

Deşi adesea îngropat sub agitația Eului 1, Eul 2 îşi cere dreptul la 
viață mai ales prin iubire. Făcut să lucreze în echipă, se desăvârşeşte 
în iubire. Din acest motiv, după câteva observaţii suplimentare, vom 
aborda „filosofia practică” a acestei minunate probleme dată spre re- 
zolvare omului. 


560 Op, cit., p. 434 
361 Op, cit., p. 434 


362 Fermionul este o particulă care se supune principiului de excluziune a lui Pauli, de 
exemplu electronul, în atom nu pot fi doi cu aceleaşi numere cuantice 

Despre ființă după Heidegger 

O influență majoră asupra filosofiei de după Heidegger o au cu 
deosebire cei care au mers mai departe pe drumul fenomenologiei, 
între care mulți foști studenți ai lui. Câteva rezultate, descoperiri utile 
ale filosofiei merită menţionate. 

Dorinţa filosofiei de a ieși din limitarea proprie se exprimă prin 
încercarea lui Emmanuel Levinas de a face o punte de legătură cu 
tradiţia iudaică, pe care o pune înaintea celei filosofice. Astfel este re- 
găsită importanţa semenilor, singurii care scot ființa din sine (lucru 
vital, subliniat foarte bine şi de Martin Buber), a responsabilităţi, a 
revelaţiei, a regăsirii sensului, trecând dincolo de ontologie, dincolo 
de ființă”. „A spune că există altul înseamnă tocmai a spune că cineva 
stă față de mine în alt raport decât necesitatea ființială, că e mai presus 
de esenţă: în diferenţa față de ființă devine astfel «non-indiferenţă față 
de altul, față de Celălalt».” 364, 

Urmărind şi o bună întemeiere a propriei ființe - pe care omul o 
primește în administrare, se poate pune şi problema lucrului împreu- 
nă cu ceilalţi, a trecerii dincolo de ea. Dacă se mută accentul pe Celă- 
lalt ori pe impersonal, tot ce se face, întreaga participare are de suferit. 
Echilibrul și trăirea în raportul Eu — Tu este foarte important. Eul poa- 
te să renunţe la imagini de sine în slujire, dar nu la exigenta față de 
calitatea slujirii sale, pe care o impune o normă internă — să faci altora 
ceea ce ai vrea să îţi facă ei ție, dacă ai fi în locul lor. Altfel foarte ușor 
se poate ajunge la a impune celuilalt ceva, dincolo de respectul deplin 
pentru libertatea lui. 

Importanţa ieșirii din sine nu poate fi contestată, mai mult, nu ne 
putem recunoaște decât în celălalt: „A realiza realitatea ta și existența 
înseamnă a te regăsi în celălalt: celălalt ne redă pe noi înşine, ne face 
reali. Existenţa nu se realizează ca ființă, ca insistență pe sine, ci ca re- 
cunoaştere în celălalt.”3%5. Practic, nu numai ce facem, ci și ceea ce spu- 


39 George Remete, Fiinţă și credință, Vol. 1, Ideea de ființă, Editura Academiei Române, 
București, 2012, p. 134: „Maximul obţinut de Heidegger este tot ontologie. Or, proble- 
ma este tocmai depășirea ontologiei: nu numai depășirea ființării pentru a obţine ființa 
(cum preconizează Heidegger) ci chiar depășirea ființei pentru a obține sensul existenţei. 
Existenţa este mai mult decât ființa: sensul, rostul şi esenţialul existenței constau tocmai 
în depășirea fiinţei.” - 

364 Op. cit., p. 141 

5% Op, cit., p. 141 

nem, „ne leagă”: : „urma Rostirii... mă obligă i iar responsabilitatea față 
de celălalt... mă leagă”%6. În istorie nu rămâne doar urma faptelor ci şi 
cea a vorbelor rostite. Puterea cuvântului de a influența și lega ființa 
indirect, prin ceea ce spunem altora, este prea puţin recunoscută. 

Prin turnanta teologică a filosofiei, realizată cu deosebire prin fe- 
nomenologia franceză (Marion, Lacoste, Henry), devenim conștienți 
ca suntem datori celorlalți, chiar dacă nu le datorăm nimic: „e de ajuns 
ca celălalt om să apară în faţa mea şi să mă constrângă doar prin pre- 
zența lui să mărturisesc că-i datorez totul, chiar dacă el nu îmi dato- 
rează nimic”. 

Recunoașterea importanţei unui sistem supraindividual în care 
vedem și suntem văzuți de semeni devine astfel evidentă. Dar nu atât 
faţa sa mi se impune ci prezenţa celuilalt ca icoană, ipostas al ființei 
deschisă spre relaţie. Nu ni se impune cu aceeași putere un om închis 
în sine pe cât ne solicită, ne trezește, un om care este deschis și care 
ne vede fiinţial, de ochii căruia nu ne putem ascunde. Putem crede 
că nu ne vede nimeni, dar întâlnirea cu oamenii care văd dincolo de 
aparenţe, care ne percep direct, chiar fără cuvinte, este un prilej de 
bucurie a întâlnirii dar şi o invitaţie la responsabilitate, curățenie și 
privire considerativă. 

Regăsirea acestei curățenii a vieţii este motivul pentru care și teo- 
logii responsabili se întorc cu grijă spre filosofie. Împotriva unor teo- 
logi marcați de autosuficienţa datorată faptului că ei cred că revelaţia 
divină este încheiată, şi ni s-a dat tot ce ar trebui să ştim, se poate pre- 
ciza că Dumnezeu cere înmulțirea talanţilor și lucrul împreună cu El. 
Nu Fl are nevoie de filozofie ci omul, ca să gândească și să lucreze cu- 
rat. Am citat din cartea pr. prof. dr. George Remete, Ființa și credința, 
care încearcă să supună atenţiei teologilor şi intelectualilor o abordare 
în care grija pentru demnitatea fiinţei înaintea lui Dumnezeu să nu se 
piardă din greşita „păstorire” a ei, căci omul este păstorul fiinţei sale. 
Locașuri călduţe pentru căderea din demnitate pândesc la tot pasul 
şi numai conştientizarea ne permite evitarea lor. Sfântul loan Gură 
de Aur nu insistă în cuvântările și scrierile sale pe credința pe care 
o au oamenii cât pe mai ales pe filosofia lor de viaţă, care include şi 
credința. 


366 Emmanuel Levinas, Altfel decât a fi sau dincolo de esență, Editura Humanitas, București, 
2006, p. 341 


367 Apud George Remete, Op. cit., p. 149 

Iubirea de înțelepciune ca subiectul de bază a filosofiei, a fost sub- 
liniată de Gadamer. Dacă Heidegger ne-a trezit din uitarea ființei, 
Gadamer, un hermeneut de mare valoare, redescoperă importanţa di- 
alogului — calea întâlnirii cu ceilalți, a filosofiei practice, a iluminării 
filosofice împotriva propriului ei dogmatism etc. Din această perspec- 
tivă nu există metode privilegiate, abordări geniale ce ar putea fi pre- 
luate și de alții căci „Arta gândirii hermeneutice este arta de a întreba 
cu privire la ceea ce este avut de fapt în vedere prin ceea ce este gândit 
și spus.”’”®, lar atenţia la ceea ce este avut în vedere este tocmai grija, 
în sensul bun al cuvântului. 

Grija stă la baza responsabilităţii, iar responsabilitatea la baza 
întemeierii ființei. Inchiderea într-un sistem filosofic sau de credințe 
suficient sieşi este de acum recunoscută ca o eroare ce scoate ființa 
din prezenţă. Grija omului nu se încheie cu identificarea unor abor- 
dări corecte ale vieţii (care pot fi apoi copiate) ci ea este şi câștigul 
obținut. Viaţa este abordată corect prin grija la lucrurile semnificative. 
Competența în acest domeniu constă în recunoașterea lucrurilor sem- 
nificative și menţinerea lor în atenţie. 

Puterea de a extinde grija este una ce se câștigă numai prin efort 
temeinic. Rolul responsabilităţii este tot mai clar filosofilor, ea ne face 
oameni, dar nu prin asumarea ei față de o normă ci faţă de o persoană: 
„Semenul mă individuează în responsabilitatea pe care o am faţă de 
el.”%. Competența înseamnă responsabilitate, dar nu numai faţă anu- 
mite persoane ci față de întregul pe care îl formează împreună cu mai 
mulți semeni. Exigenţele cresc dar astfel prin ele, se poate ameliora şi 
mai mult persoana. 


368 http://wrww.upm.ro/cercetare/CentreCercetare/DictionarCritica/GADAMER_Hans.pdf 
3% Emmanuel Levinas, Moartea şi timpul, Editura Biblioteca Apostrof, Cluj, 1996, p. 32 

Importanţa iubirii pentru fiecare om în parte este incontestabilă. 
Este suficient să aruncăm o privire în jur pentru a vedea că mediul cul- 
tural îi acordă o importanță deosebită. O enormă parte a literaturii, încă 
de la apariţia sa, se leagă de ea, iar mai nou, aproape nu este film în care 
să nu fie o relaţie ce îşi caută împlinirea. Nici chiar filmele de acțiune nu 
se pot lipsi de ingredientul numit iubire, trebuie să fie şi o relație amo- 
roasă acolo. Unii privesc filmele mai mult pentru a observa și învăța 
cum să se implice și ce să facă pentru a avea succes în acest domeniu. 
Prin ea este denumită de obicei relaţia afectivă cu alte persoane. 

Departe de a fi o simplă nevoie de interacţiune, iubirea este o che- 
mare ce își întinde prezenţa până la nivelul fizic. Ea este prima chema- 
re către omul deja conştient de sine spre a deveni parte a unui întreg 
supraindividual, altul decât propria familie. De modul cum gestio- 
nează această chemare depinde fericirea și împlinirea sa. 

În Biblie crearea vieţii sexuate este antidotul singurătăţii omului, 
singura defecțiune pe care Dumnezeu o găsise creaţiei Sale — lipsea 
chemarea spre iubire. Astfel oamenii tânjesc la început după iubirea 
specială a unui semen de celălalt sex, prin care împreună să realizeze 
o unitate supraindividuală complexă. Dar ea nu se opreşte la atât, pe 
lume vin copiii care au și ei nevoie de iubire. Pentru a avea relații pu- 
ternice într-un grup este nevoie de iubire între membrii acestuia. Să 
fie oare forme diferite de iubire sau înțelegerea iubirii o face să pară 
de mai multe feluri? Eu cred că iubirea este relaţionarea curată, cu 
scop de a dărui și îmbogăţi viaţa celorlalți, fără interes personal (adică 
nu ca o nevoie de a compensa o lipsă a persoanei). Chiar și pentru 
relația de cuplu o reducere a ei la eros nu rezolvă ci mai mult compli- 
că viaţa împreună dacă lipseşte relaţia curată, centrată prin a oferi la 
maxim și a primi cu mulțumire ce se oferă. Persoana este completă şi 
funcţională chiar și fără iubire, dar numai ea îi deschide poarta spre 
profunzimile naturii umane. Urmare a ei vedem cu adevărat natura 
noastră relațională. 

Deşi este percepută adesea drept un mijloc prin care este asigurată 
o nevoie de ordin intern a persoanei, ea este mijlocul sau mai degra- 
bă o dovadă prin care se atestă înscrierea cu succes în relaţii a unei 
persoane. Înainte de a trata perspectiva religiei asupra ei (chemarea 
grupului spre iubire), merită făcut efortul de a analiza cum se prezintă 
ea pentru oameni, ce fel de relaţii, interacțiuni, facilitează, cu ce anu- 
me ar putea fi confundată. Sunt oameni care, prin profesia lor, s-au 
întâlnit toată viața cu problemele din jurul iubirii şi au tras concluzii 
interesante cu privire la ea. Inainte să tragem concluzii și să îi dăm un 
sens cuvântului iubire „după capul nostru” este bine să vedem măcar 
câteva din părerile lor. 


Îndrăgostirea 


Confundată adesea cu iubirea, îndrăgostirea nu este decât o pătrun- 
dere temporară într-o relaţie mai profundă, care leagă individualităţile 
și le scot din singurătate: „Dintre toate concepțiile greșite despre iu- 
bire, cea mai puternică şi mai răspândită este credinţa că «îndrăgos- 
tirea» este iubire sau cel puţin una dintre manifestările iubirii. Este o 
concepție greșită plină de forță, pentru că a te îndrăgosti este o experi- 
ență subiectivă resimţită puternic ca experienţă a iubirii."*%. 

Ajutorul primit spre deschidere este unul care își ia puterea din 
instinctul de înmulţire. „Nu ne îndrăgostim de prietenii noștri de ace- 
laşi sex — în afară de situaţia în care suntem orientaţi spre homosexua- 
litate — deși se poate să ne pese de ei foarte mult. Suntem îndrăgostiți 
doar când suntem conştient sau inconștient motivaţi sexual. Cea de-a 
doua problemă este aceea că experienţa îndrăgostirii este invariabil 
una temporară. Nu contează de cine ne îndrăgostim, mai devreme sau 
mai târziu îndrăgostirea se termină dacă relația durează îndeajuns de 
mult. Aceasta nu înseamnă că invariabil încetăm să mai iubim persoa- 
na de care ne-am îndrăgostit. Înseamnă însă că sentimentul extatic al 
iubirii care a caracterizat experienţa îndrăgostirii trece întotdeauna. 
Luna de miere se sfârșește întotdeauna. Bobocul romantismului se ofi- 
leşte întotdeauna.”%!. 

Detașarea de starea de îndrăgostire ne permite apoi o analiză mai 

profundă: „Pentru a înţelege natura fenomenului îndrăgostirii și ine- 
vitabilitatea sfârşitului ei este necesar să examinăm natura a ceea ce 
psihiatrii numesc granițele eului. Din ceea ce putem deduce din probe 
indirecte, se pare că nou-născutul nu distinge în primele luni de viață 
între sine și restul universului."%2. 

Părinţii sunt cei care favorizează primele asumări de sine: 
„Interacțiunea dintre copilul sugar și mamă se crede că reprezintă 
fundamentul pe care începe să se dezvolte sentimentul identității co- 
pilului. S-a observat că atunci când interacțiunea dintre copil şi mamă 
este grav perturbată — de exemplu, atunci când nu mai există mamă 
sau un substitut satisfăcător de mamă sau când din cauza unei boli 
psihice mamei nu îi pasă sau nu este interesată de copil — sugarul 
creşte ajungând un copil sau un adult al cărui sentiment de identitate 
este grav deteriorat în multe aspecte fundamentale."*%. 

Cu timpul „ne cunoaștem mărimea și limitele fizice. Aceste limite 
sunt granițele noastre. Cunoaşterea acestor limite în mintea noastră 
este ceea ce numim granițele eului.””*. De menţionat că sugarii de- 
vin obezi dacă nu sunt îmbrățișați, ajutați astfel să descopere limite- 
le corpului lor fizic. Probabil că și în cazul psihicului putem deveni 
inconștienţi de noi înșine dacă nu participăm la interacţiunile cu alte 
persoane, la diverse tipuri de „îmbrăţişări”, „mângâieri”, la jocurile 
sociale“. 

Invitaţia participării la supraindividual o primim prin modul ne- 
plăcut în care resimțim singurătatea: „mulți dintre noi resimt singu- 
rătatea ca pe ceva dureros și se zbat să scape din spatele zidurilor 
identităților individuale spre o stare în care să poată fi mai uniți cu lu- 
mea din afară. Experienţa îndrăgostirii ne permite o astfel de scăpare 
- temporară. Esenţa fenomenului îndrăgostirii constă într-un colaps 
brusc al unei zone a graniţelor eului individual, permițând cuiva să-şi 
unească identitatea cu cea a unei alte persoane. Brusca eliberare a lui 
însuși de el însuși, exploziva revărsare spre ființa iubită și curmarea 
dramatică a singurătăţii ce acompaniază acest colaps al graniţelor eu- 
lui sunt resimţite de cei mai mulți dintre noi ca extatice. Noi şi ființa 

iubită suntem unul şi acelaşi lucru! Singurătatea nu mai există!”%6. 

Deși este în esenţă un act de regresiune, este prima dată când este 
resimţită această posibilitate de a fi legat strâns cu o altă ființă decât cu 
cele din familie: „În unele aspecte (dar cu siguranţă nu în toate) actul 
îndrăgostirii este un act de regresiune. Experienţa unirii cu ființa iubi- 
tă este un ecou al timpului când eram uniți cu mamele noastre. De-a 
lungul acestei uniri re-experimentăm sentimentul de omnipotenţă la 
care renunțasem odată cu ieșirea din copilărie. Toate lucrurile par po- 
sibile! Uniţi cu ființa iubită, simțim că putem cuceri toate obstacolele. 
Credem că forța iubirii noastre va face ca forțele opuse să se încline 
supuse sau să se retragă în întuneric. Toate problemele vor fi depășite. 
Viitorul va fi luminos. Irealitatea acestor sentimente din perioada în 
care suntem îndrăgostiți este în esență aceeași cu irealitatea sentimen- 
telor unui copil de doi ani care se simte regele familiei și al lumii, cu 
puteri nelimitate."*7. 

Problemele vieţii ne aduc însă cu picioarele pe Pământ, indiferent 
cât de des ne îndrăgostim: „Tot așa cum realitatea intervine în fantezi- 
ile de omnipotenţă ale unui copil de doi ani, la fel intervine și în fan- 
tastica uniune a cuplului de îndrăgostiți. Mai devreme sau mai târziu, 
ca răspuns la problemele vieţii de zi cu zi, individul se afirmă din nou. 
El vrea să facă sex, ea nu vrea. Ea vrea să meargă la film, el nu vrea. 
El vrea să depună bani la bancă, ea vrea o mașină de spălat vase. Ea 
vrea să vorbească despre slujba ei, el vrea să vorbească despre a lui. Ei 
nu-i plac prietenii lui, lui nu-i plac prietenii ei. Aşa că amândoi, fieca- 
re în intimitatea inimii lui, încep să realizeze că nu sunt una cu ființa 
iubită, care de altfel va avea propriile ei dorințe, gusturi, prejudecăți 
şi program, diferite de ale altcuiva. Una câte una, gradual sau brusc, 
granițele eului își reiau locul”%8. 

Să fie îndrăgostirea doar un mijloc prin care suntem păcăliți ca 
să aducem pe lume copii sau o şansă de a învăţa lecții importante 
privind relaţiile, de a găsi mijloacele potrivite pentru a ne statornici 
în ele? Sau poate trambulina care ne aruncă în „capcana” mariajului: 
„Dacă îndrăgostirea nu este iubire, altceva atunci ce poate fi decât un 
colaps temporar al limitelor şi al granițelor? Nu știu. Dar specificita- 
tea sexuală a fenomenului mă face să bănuiesc că este vorba despre o 

componentă instinctuală determinată genetic a comportamentului de 
împerechere. Cu alte cuvinte, colapsul temporar al granițelor eului 
datorat îndrăgostirii reprezintă un răspuns stereotip al ființei umane 
la o configuraţie de impulsuri sexuale interne şi stimuli sexuali ex- 
terni, servind la o creştere a posibilității de împerechere şi slujind ast- 
fel la supraviețuirea speciei. Spus de-a dreptul, îndrăgostirea este un 
truc prin care genele păcălesc prin diferite mijloace mintea rațională 
sau o prind în capcana mariajului.”5%. Evident că răspunsul la întreba- 
rea privind poziția omului, ca mijloc pentru specie sau ca persoană ce 
descoperă omul și se descoperă pe sine în cadrul speciei, este dată de 
fiecare persoană în parte, pentru sine, după cum aceasta se comportă, 
ce urmărește, când participă la relație. Dacă instinctul de înmulţire 
deține controlul, celălalt este tratat ca pe un mijloc, nu ca un scop în 
sine. Acest tratament, în care partenerul este doar donator genetic, nu 
convine nimănui, persoana nu este valorizată, apreciată pentru ceea ce 
este în sine, motiv pentru care atracția bazată pe instinct nu durează. 

Dacă suntem prezenţi, conştienţi profund de ceea ce se întâmplă, 
deschiși spre învăţare, putem descoperi „aurul” din spatele relației: 
„Când te îndrăgosteşti capeţi o perspectivă asupra aurului pur ce zace 
în inima umanităţii. In primele faze ale iubirii, calitățile puternice ale 
fiinţei noastre — deschiderea, pacea, expansivitatea, plăcerea — ies pur 
şi simplu la suprafaţă, nestingherite, cu ajutorul simțului accentuat 
al prezenţei pe care-l experimentăm cu partenerul nostru. Și asta ne 
inspiră să ne implicăm și mai mult în această conexiune ce se dezvoltă 
şi care pare a ne oferi atâtea plăceri." 5%. 

Nu cred că asupra frumuseții și a rolului îndrăgostirii trebuie insis- 
tat, o mare parte din cultura umanității este dedicată valorizării acestei 
situaţii. Toţi sperăm să putem trece această barieră ce apare după ce 
instinctul și-a atins obiectivul, unii încearcă să repete experienţa cu alte 
persoane, alții se străduiesc să devină tot mai transparenţi pentru relația 
prezentă. Nu este altă provocare directă mai mare în lume: „Dacă starea 
de îndrăgostire ne oferă o perspectivă asupra naturii noastre adevărate, 
atunci începerea unei relații de durată scoate la iveală toate obstacolele 
- tot ceea ce ne împiedică să fim prezenţi, să fim reali, să fim noi înșine. 
Nu știu niciun cuplu care să nu fi suferit această cădere la un moment 
dat, care să nu fi uitat de prezenţa strălucitoare care i-a atras unul către 

celălalt. Dar aceasta nu este o problemă atunci când o înțelegem ca par- 
te integrală a călătoriei unui cuplu către un întreg mai complet, către un 
tip de iubire mai bogată, mai asezonată.”%!. Deși pare greu de crezut, 
poate exista acest tip de iubire, mai deplin trăită decât îndrăgostirea. 
Astfel ea nu este doar mijlocul care aduce pe lume copiii, ci mai ales 
acela care încearcă să ne ajute spre a fi noi înșine. 


Calea relației, îmblânzirea 


Cei mai mulţi dintre noi intră într-o relaţie „oarecum inconștient 
- fără a înţelege ce ne așteaptă — provocarea de a crea o conexiune 
autentică cu o altă persoană ne obligă inevitabil să devenim mai 
conștienți, să ne autoexaminăm mai profund și să căpătăm o mai mare 
determinare, un mai mare curaj și să conștientizăm mai bine felul în 
care trăim." "2. Precum mulți dintre noi, Anselm, personajul principal 
al povestirii Iris a lui Herman Hesse, nu recunoaște decât târziu că 
„atracția sa romantică are și acel impuls mai profund — de a se conecta 
la ceea ce este cel mai real în sine”*%. 

Conştientizarea acestui lucru este imperios necesară astăzi omu- 
lui care vrea să trăiască autentic, să descopere natura sa ca ființă 
relațională: „Acum, că multe dintre lucrurile tradiționale care uneau 
un cuplu au dispărut, relațiile pot supraviețui acestor timpuri grele 
numai dacă reflectă şi promovează adevărata noastră natură. Aceasta este 
legătura pe care inima noastră o vrea cu adevărat. Chiar vrei un par- 
teneriat care să reflecte și să promoveze personalitatea ta, concepțiile 
tale, credințele tale despre sine — ceea ce crezi tu că eşti? Aceasta este o 
relaţie inconștientă, bazată pe ignorarea şi negarea aspectelor sinelui 
care nu se potrivesc cu imaginea din mintea ta. O relaţie conștientă 
este una care scoate la suprafață ceea ce eşti cu adevărat. Ea este de- 
dicată adevărului, nu alergatului după niște imagini iluzorii. A privi 
relaţia ca pe un vehicul sau ca pe un drum care poate ajuta doi oameni 
să acceseze calitățile puternice ale adevăratei lor naturi oferă o nouă 
viziune de care vremurile noastre au mare nevoie." 3%. 

De la a privi astfel lucrurile până la a reuşi să urci și să călătoreşti 
cu vehiculul relației este o cale destul de anevoioasă în cadrul cultural 
actual, centrat mai mult pe a te folosi de alții ca mijloace, fără accent pe 
respectul cuvenit omului ca scop în sine. Aproape toți suntem tentaţi să îi 
tratăm pe ceilalți ca pe un Acela, nu ca pe un Tu, să îi schimbăm ca să se 
potrivească nevoilor și dorințelor noastre. Mai mult, vrem să le impunem 
altora chiar și ce să creadă despre noi, potrivit identității, imaginii pe care 
noi ne-o construim, sau care ne-ar fi pe plac să o aibă alţii despre noi. 

Valorea necondiționată, pe care o are oricine în sine, ca prin 
potenţialul ființei sale, este înlocuită cu valori izvorâte din exigențe le- 
gate de comportamente pe axe puternic polarizate — bine-rău, urât-fru- 
mos etc. Altfel spus, odată cu fapta condamnăm definitiv și făptuitorul, 
ca și cum acesta nu ar fi capabil de schimbare. În această viziune, de 
condamnare nu scapă nici propria persoană — nu putem ierta pe alții, 
nu ne putem ierta nici pe noi. A ierta este o putere ce se exersează și 
crește în relația cu alți oameni, iar aplicarea ei se face cu aceeași putere 
şi asupra propriei persoane. Chiar dacă la suprafață putem avea o abor- 
dare aparent nuanţată, la nivel profund judecata se bazează pe aceleași 
principii. Cum îi judecăm pe alții, așa ne judecăm de fapt și pe noi. 

Din aceste motive modul în care participăm la relaţie este strâns 
legat de modul în care participăm la propria natură. Doar că participa- 
rea la relaţii este mult mai ușor de observat și conştientizat, şi ea este, 
probabil singura cale de a vedea cu adevărat ce este în noi. Suntem 
fiinţe relaționale și evident că acest lucru nu îl descoperim, nu îl pu- 
tem înțelege fără participare la relații. 

O interesantă exprimare a procesului de transformare a ființei prin 
relaţie este aceea descrisă în Micul Prinț (Antoine de Saint Exupery), 
în care principalul lucru pe care acesta îl trăieşte și îl descoperă în 
călătoria sa pe Pământ cu ajutorul vulpii este îmblânzirea. În urma ei 
înțelege unicitatea, gingăşia și frumuseţea florii sale, pe care a lăsat-o 
să îl aştepte pe planeta sa. 


Lupta sufletelor, ajutorul unui Tu 
În ciuda unei culturi romantice încă puternice, răspândită mai ales 


prin filme, care se străduieşte să ne convingă că este suficient să îţi 
găsești jumătatea, că apoi totul este numai bucurie și satisfacţie, „nu 

ar trebui să romantizăm acest timp de conexiune, imaginându-ne că 
aceasta va aduce numai miere şi lumină. În multe feluri, este mai mult 
ca şi cum am găsi un adversar de temut. Ne-am găsit adversarul pe 
măsură, cineva care nu ne va lăsa să scăpăm cu nimic din ceea ce este 
fals sau care ne diminuează ființa. În timp ce inima unui cuplu oferă 
o căldură blândă, hrănitoare, conexiunea sufletelor lor oferă un foc in- 
tens, transformator. Acesta se manifestă adesea sub formă de fricțiuni, 
mai ales în primii ani ai unei relaţii, întrucât partenerii se provoacă 
reciproc, spunând, de fapt: „De ce ești tu așa de blocat în felul tău de 
a fi? Vreau să te deschizi, să fii viu, să fii mai prezent, mai flexibil, mai 
real., 

Pentru ca o relație de cuplu (și nu numai) să evolueze nu există 
decât o soluție: munca cu sufletul, din tot sufletul: „Atunci când ne 
opunem confruntărilor cu partenerul nostru, pentru că ele ne amenin- 
tă starea pe care ego-ul nostru încearcă s-o mențină, lupta sufletelor 
dintre noi începe. Putem încerca să ne apărăm, raționalizând com- 
portamentul nostru sau nevalidând observaţiile celuilalt. Asta-l face 
pe partenerul nostru să strige și mai tare pentru a fi auzit. Și asta, la 
rândul ei, ne face pe noi să ne săpăm și mai adânc tranșeele. Astfel de 
conflicte pot escalada și distruge o relaţie, dacă nu ne privim, ambii 
parteneri, ca pe oportunități pentru munca sufletului." 

Intr-o relaţie toate părțile sufletului sunt expuse, aparent devenim 
vulnerabili, ceea ce nu este prea comod pentru o persoană: „Atunci 
când o parte din mine este de neatins, ceea ce-i spun partenerei mele 
este că refuz să fiu conştient în acel loc, că refuz să introduc acel aspect 
în dialogul nostru, să nu se amestece. Asta o face pe ea să simtă că 
nu avem o legătură necondiționată, că eu nu pot fi pe deplin prezent 
pentru ea şi că va trebui mereu să fie atentă la semnele de «nu treceţi» 
şi să rişte să fie rănită de sârma mea ghimpată.” 39 

Felul de a fi în care suntem blocaţi nu este unul de neschimbat, dar 
cu cât punem mai mare preț pe propria persoană, cu atât mai greu va 
putea trece omul profund din noi prin carcasa protectoare: „Oricând 
trebuie să tăiem niște părți din noi, suferim un conflict interior care, 
inevitabil, va lua forma unui conflict exterior cu cei pe care-i iubim. 
Dacă am blocat tandreţea, atunci identitatea mea de «tip dur» o va 


385 John Welwood, Dragoste și trezire, p. 72,73 


386 Op, cit., p. 74 
557 Op, cit., p. 73 


Capitolul 19. Iubirea — invitația la participare 287 


răni pe partenera mea și ea se va lupta cu asta. Dacă îmi neg furia, pot 
acţiona în moduri pasiv-agresive care să o înfurie. Cu cât sunt mai 
blocat într-o identitate veche, cu atât mai puţin disponibil sunt." %8. 

Se poate să nu protejăm chiar o identitate, ci numai o mască a 
noastră: „Adesea, ne opunem confruntărilor cu partenerul pentru că 
acestea ameninţă să ne strice acoperirea, să expună părți din noi pe 
care ne străduim să le ascundem. Dar, dacă ne distruge acoperirea, 
partenerul ne face o favoare. Pentru că, atâta timp cât ne identificăm 
cu această acoperire — crezând că suntem acea acoperire — ne vom în- 
străina de ceea ce suntem."**. 

Deschiderea și acceptarea observaţiilor celuilalt ne aduc „pe mu- 
chie de cutit, în acel moment de tranziţie în care vechea identitate în- 
cepe să se spargă, dar nimic clar nu apare să-i ia locul. Dacă vom fugi 
înspăimântați de această experienţă, s-ar putea să nu descoperim ni- 
ciodată leul din noi. Numai dacă ne deschidem și ne înfruntăm teama 
de acest nimic, putem descoperi adevărul: că suntem ceva mult mai 
puternic și mai real decât oricare dintre identitățile create de noi.” 

Poziționarea integrată, deasupra conflictului, permite întâlnirea 
cu cele mai profunde părţi ale noastre și schimbarea lor: „Atunci când 
cineva pe care-l iubim ne atacă fațada, dacă putem vedea asta ca pe 
o ocazie de muncă a sufletului, și nu ca pe o victorie sau ca pe o în- 
frângere, creăm un nou context pentru acest conflict. El devine lupta 
sfântă." 5. 

Ca să stai deschis îţi trebuie curaj, ca să auzi ce ți se spune îţi tre- 
buie tandreţe, sensibilitate: „Astfel, înmuierea aceasta, lăsatul de la 
tine și vitejia merg mână în mână. Trungpa spunea: «Descoperirea lip- 
sei fricii vine din lucrul cu moliciunea inimii umane». Altfel, «vitejia 
este casabilă, la fel ca o cană de porțelan. Dacă o scapi, se va sparge». 
Această combinaţie de curaj și tandreţe este esenţială pentru o relaţie 
conştientă. Ea ne permite să auzim lucrurile dificile pe care cei pe ca- 
re-i iubim trebuie să ni le spună și să învățam lecţii ale sufletului care 
să ne ajute să eliberăm leul din noi."5? 

participa la relaţie. Sub căldura ei poate creşte o relație de iubire. 

Merită menţionate aici și modalităţile prin care lupta sfântă poate 
fi evitată. Cea mai răspândită cale este un fel de armistițiu pe termen 
lung în care sunt evitate confruntările. Tacit partenerii sunt de acord 
că pe celălalt îl doare orice confruntare în anumite zone, de aceea evi- 
tă să facă orice referire la domeniul respectiv. Altfel spus, stabilesc 
împreună care sunt zonele în care este permisă exprimarea critică și 
în care nu. Dacă este „atacată” o zonă nepermisă repercusiunile pot fi 
majore şi pot merge până la despărţire. 

La acest tip de înțelegere se poate ajunge destul de ușor, cu deo- 
sebire astăzi, când căsătoriile sunt tot mai mult însoțiri pentru binele 
ce rezultă din viața în comun. Când apare şi ceea ce noi numim rău, 
dar este de fapt o întâlnire a individualităţilor și o ciocnire a măştilor, 
mulți abandonează călătoria în doi pentru că nu vor să-și distrugă ca- 
rapacea cu multe învelișuri pe care și-au construit-o. Nimeni nu poate 
fi cu carapace în relaţiile cu unii oameni și fără în relaţiile cu alții, cu 
cei apropiaţi. Cine crede că poate să tot îmbrace și să dezbrace aceste 
învelișuri de protecţie se înşeală. Ele nu pot fi păstrate decât prin legă- 
turi organice, care dacă nu sunt îndepărtate vor afecta orice compor- 
tament, și orice participare a acelei persoane. 

O relaţie te obligă să fii treaz și prezent, sensibil, curajos ca să poți 
ataca blocajele, dar și erou care poate să moară şi să renască „gol” 
sau să cedeze, să distrugă părţile care îl împiedică să participe plenar. 
Este mult mai ușor să trăieşti pe pilot automat, în baza unor obiceiuri 
respectate de cei din jur, dar în care nu poți să fii decât singur, dacă 
nu sunt stabilite și nu se desfășoară împreună cu ei. Astfel, vedem 
adesea că, decât să petreacă timp pentru zidire împreună cu familia, 
bărbaţii au de văzut meciuri, de ieşit cu prietenii la bere și la distracţie, 
femeile au sesiuni de shopping și alte preocupări. Se întâlnesc cât mai 
puțin și atunci cu program precis, fără libertate şi confruntare. Sigur, 
din evitarea lucrului cu sinele profund nu are de pierdut decât cel 
care evită. Nivelul satisfacţiei trăirii nu poate fi mai ridicat decât ni- 
velul responsabilității asumate. Bucuriile, fericirea vin la nivelul și 
din domeniul în care lucrează responsabilitatea noastră. Dacă suntem 
responsabili numai la slujbă, aici vom avea bucurie, dacă suntem res- 
ponsabili și acasă și aici vom avea împlinire. Din fericire nu trăim ca 
să muncim, ea este numai mijlocul prin care putem să creștem și să 
ne asigurăm cele necesare. Cine crede că trebuie să facă efort numai 

bază al acestei educaţii este satisfacerea celei mai importante nevoi a 
copilului, aceea de iubire (considerând că nevoile de bază — adăpost, 
hrană, siguranţă, sunt satisfăcute). Cât timp se simte iubit un copil are 
curajul să fie el însuşi și să progreseze. 

Din păcate sarcina părinţilor devine tot mai grea: „Ca părinţi care 
doresc să aibă copii responsabili, cu un caracter solid, aşa cum se cuvi- 
ne la acest început de secol, vă daţi seama de amploarea misiunii care 
vă revine. În general, nu vă puteți baza pe şcoli, pe vecini sau pe co- 
munităţi care să vă ajute în mod semnificativ. Adesea, nu puteți avea 
încredere nici în propriile rude sau în biserică pentru a reîntări ceea 
ce îi învăţaţi şi le dați ca model copiilor acasă. Şi categoric că nu puteți 
avea încredere în mijloacele de informare de masă având în vedere 
mesajele pe care se bazează.” 3% 

Pentru a educa bine copii putem exersa o participare cu grijă la 
viaţa lor. Acest lucru ne ajută în dezvoltarea propriilor competențe, 
deoarece fără participare cu grijă nu există competenţă. Pe scurt, iată 
care ar fi lucrurile de care trebuie să avem grijă: „Exprimarea consec- 
ventă a iubirii trebuie să capete o formă precisă, care să se adapte- 
ze vârstei şi nivelului de dezvoltare a personalităţii copilului vostru. 
Această exprimare care stă la baza unei educaţii eficiente constă în 
patru pietre de temelie: 

e Satisfacerea nevoilor emoţionale și de iubire ale copilului vos- 

tru; 

e Asigurarea unei pregătiri pline de iubire, dar și formarea unei 

discipline a copilului; 

e Asigurarea unei protecţii fizice şi emoţionale pentru copil; 

e Explicarea și exemplificarea controlului mâniei pentru copil. 

Pe măsură ce veţi încerca să satisfaceţi aceste nevoi ale copiilor 
încă de când sânt foarte mici — indiferent că au 2 sau 10 sau 12 ani — 
trebuie să fiți permanent cu ochii pe scopul final. Obiectivul absolut 
este educarea copiilor în așa fel încât să fie pregătiți pentru a duce o 
existență responsabilă, fericită și plină de reuşite. Asta înseamnă că 
veţi anticipa niște situaţii precise pentru copiii voştri, având în vedere 
că ei nu o pot face singuri.” Anticiparea situaţiilor pare a fi şi modul 
preferat de învăţare a copiilor. Jocurile lor, liber alese, constau adesea 
în adoptarea unor roluri specifice vieţii adulte. 


3% Op, cit., p. 12 
397 Op, cit, p. 15 

Importanţa încrederii în ei este foarte mare, doar astfel se trece de 
la comandă, supunere la responsabilitate. Ca să anticipăm importanța 
şi din perspectiva culturală, însăși actul întemeietor al creștinismului 
este un act de încredere. lisus a avut încredere în oameni, că sunt, dacă 
doresc, persoane capabile să își realizeze sinele dacă li se dezvăluie ca- 
lea smereniei, a iertării și a prieteniei, altfel nu ar fi primit renunțarea 
la viaţa Sa: „Dacă le veţi furniza copiilor ceea ce au nevoie cu adevărat 
în cele patru direcții amintite, veţi putea ca treptat să le dați mână libe- 
ră, bazându-vă pe o încredere justificată că pot lua singuri hotărârile 
cele mai înțelepte și care îi vor ajuta să aibă o viață de adult fericită și 
foarte productivă.” 38, 

Privind din această perspectivă, putem spune că un părinte com- 
petent este cel care are în vedere aceste lucruri, inclusiv atitudinea 
proactivă menționată și acționează în aşa fel încât să mențină evoluția 
copilului într-o mișcare ascendentă. 

În ciuda faptului că toţi părinţii îşi iubesc copiii, „puţini copii se simt 
cu adevărat iubiţi și îndrăgiţi de părinţi sau de altcineva. Acesta este un 
factor extrem de important în a explica de ce copiii trec prin diverse cri- 
ze personale în perioada adolescenţei. Și totuși, cum e posibil, mai ales 
când majoritatea părinților au impresia că-și iubesc profund copiii? 

Problema pare să fie că îi iubim în felul nostru, şi ne exprimăm 
prea puțin convingător în acest sens: „În toate relaţiile interumane 
faptele sunt mai grăitoare decât vorbele. Iubirea și afecțiunea față de 
copii trebuie demonstrate și nu doar afirmate sau presupuse. Există 
două motive în acest sens. Mai întâi, cu toții ne întrebăm dacă putem 
să ne încredem în vorbe care nu sânt întărite de fapte corespunză- 
toare. Acest lucru este valabil la orice vârstă, fie că este de 8 sau 38 
de ani, deşi adulţii discern mai bine când este vorba de o formă de 
iubire, chiar dacă mesajele nu sânt chiar explicite. Cel de-al doilea mo- 
tiv pentru care iubirea trebuie demonstrată este în legătură directă cu 
nevoile copiilor în creştere ... Un sentiment profund în sufletul nostru 
la adresa copiilor nu este suficient. Aşa cum este insuficient și să le 
spunem copiilor că îi iubim. Pentru ca iubirea noastră să ajungă la ei, 
trebuie să îi iubim pe înțelesul lor, să ne manifestăm afecțiunea clar și 
practic.” +, 


398 Op, cit., p. 16 
39 Op. cit., p. 41 
400 Op, cit., pp. 41-42 

În primul rând copilul va imita comportamentele, modul de a fi 
a celor din familie. Nu poţi spera la un control și o responsabilitate 
la copil mai mare decât o au părinţii: „Cea mai importantă relație în 
familie este cea conjugală. Atât calitatea legăturii dintre părinte-copil 
cât şi cea a siguranței pe care o simte copilul depind în mare măsură 
de calitatea legăturii conjugale. De aceea este important să se vină în 
ajutorul unui soț și al unei soţii spre a avea o bună relaţie înainte de a 
încerca să rezolve problemele de educaţie ale copilului lor.”4. 

Intenţiile noastre cu copilul ne pot determina să adoptăm un com- 
portament directiv, în care copilul este trecut pe locul doi. Singurul 
antidot la această tendinţă foarte subtilă și manipulatoare este iubirea 
necondiționată. Mai mult, „Doar iubirea necondiționată poate asigu- 
ra ferirea copilului de crizele de mânie infantilă, de resentimente, de 
sentimentul de vinovăţie, de depresii, de neliniști și de nesiguranţă. 
Pentru că doar iubirea necondiționată pune pe primul loc nevoile 
copilului.” 4. 

Dacă ar fi să încercăm să o definim, „iubire necondiționată înseam- 
nă să iubeşti un copil indiferent ce ar fi. Indiferent care ar fi capacitățile 
sale, avantajele, aspectul sau trăsăturile de caracter. Indiferent de cine 
vă aminteşte copilul. Indiferent de ce îl înconjoară. Indiferent de ce 
aşteptaţi de la el și, cel mai greu, indiferent cum se comportă, indife- 
rent cum reacționează. Evident, asta nu înseamnă că întotdeauna veți 
aproba comportamentul lui. Inseamnă doar că îl veți iubi întotdeauna, 
chiar și când îi veți detesta comportamentul.” *8, Asemenea exigențe 
sunt dificil de împlinit: „ca părinți nu putem să reuşim întru totul asta, 
dar ne putem iubi copiii în majoritatea cazurilor. Cu cât ne apropiem 
mai tare de acest ideal, cu atât vom fi niște părinți mai buni.” **., 

Deoarece mi se pare util, mai menţionez ce au avut în vedere Ross 
şi soția sa Pat când a fost vorba de copiii lor. Este evident o abordate 
de tip „te iubesc pentru ceea ce ești, nu pentru că faci ce îţi cer eu” care 
respectă și susține ființa fără a cere altceva decât un dialog deschis și 
onest. „S-ar putea să vi se pară util să nu uitaţi lucrurile pe care Pat şi 
cu mine le-am avut mereu în gând când a fost vorba de copiii noştri: 


%01 Op. cit., p. 42 
+02 Op. cit., p. 43 
408 Op. cit., pp. 44-45 
404 Op, cit., p. 45 

Sunt și ei copii. 

Se poartă ca nişte copii. 

In mare parte comportarea copilărească este nesuferită. 

Dacă eu, ca părinte, îmi îndeplinesc rolul și îi iubesc în ciuda 
comportamentului lor infantil, vor fi capabili să se maturizeze 
și să renunţe la acest mod de a se purta. 

Dacă îi iubesc doar când îmi fac pe plac (iubire condiționată) 
şi îmi exprim iubirea față de ei doar în asemenea momente, 
nu se vor simţi iubiți cu adevărat. În schimb, aceasta îi va face 
să aibă un sentiment de nesiguranţă, le voi distruge părerea 
bună despre sine și practic îi voi împiedica să ajungă să preia 
controlul asupra propriei lor persoane și să se maturizeze com- 
portamental. De aceea, comportamentul lor și dezvoltarea lor 
în acest sens intră în atribuţiile mele, dar şi în ale lor. 

Dacă îi voi iubi necondiționat, vor avea o părere mai bună des- 
pre ei și se vor simţi bine în pielea lor. Atunci vor fi capabili să 
îşi stăpânească neliniștile și pe parcurs și comportamentul, pe 
măsură ce vor deveni adulți. 

Dacă îi voi iubi doar când vor corespunde exigenţelor mele 
sau așteptărilor mele, se vor simţi incapabili. Vor considera că 
este inutil să se mai străduiască, pentru că niciodată nu va fi 
de ajuns. Nesiguranţa și neliniștea vor pune stăpânire pe ei şi 
vor deveni un permanent handicap în dezvoltarea lor emoţi- 
onală și comportamentală. De-a lungul tuturor acestor ani în 
care m-am străduit să fiu un bun părinte de dragul meu şi de 
dragul fiilor şi fiicei mele, m-am rugat ca iubirea față de copiii 
mei să fie cât se poate de necondiționată. Viitorul copiilor mei 
depindea de această temelie solidă. Același lucru este valabil și 
pentru viitorul copiilor voştri.” *, 


alte lucruri. Spre exemplu, este nerecomandat să oferi iubirea ca pe- 
deapsă şi ca recompensă deoarece nu oferim iubirea pentru un anume 
lucru ci pentru a dărui unei persoane care merită să primească daruri 
de la noi. Mai multe despre iubire și dăruire în secțiunea următoare. 
Cu ea ieşim și din universul familiei ca să vedem cum putem participa 
şi la alte relaţii cu deschidere, sensibilitate și curaj. 


405 Op. cit., pp. 46-47 


CAPITOLUL 20. 
RELIGIA 


Rostul religiei 


Legăturile omului cu Dumnezeu, cu natura sa profundă și cu 
ceilalți constituie principala temă a religiei, de aceea se și numește 
re-ligio, adică reconectarea într-un întreg a oamenilor, refacerea ori 
construirea legăturilor din ei și între ei. În fapt, religiile susţin că oferă 
omului mântuirea, unele chiar că au grijă ca omul să se menţină în 
relaţii de tip Eu-Tu**. Omul se validează numai în acest raport cu un 
alt om, de aceea principala sa grijă este să păstreze relațiile pozitive 
şi să ajute şi pe alţii să evolueze. În această abordare partenerul sau 
coparticipanţii la relație nu sunt priviți ca mijloace, ci ca scopuri în 
sine. Există şi orientări religioase care tratează un om ca pe un mijloc, 
de exemplu unele ramuri ale tantrismului propun eliberarea bărbatu- 
lui folosindu-se de femeie. 

Nu se poate generaliza (sunt și religii fără un Dumnezeu personal), 
dar, în principiu, religia oferă ajutor omului pentru a participa plenar 
la propria sa natură prin restaurarea ei cu ajutorul divinității. Multe 
dintre religii ori confesiuni sunt promovate de oameni care ei înșiși 
nu au atins pragul individualizării și nu fac altceva decât să transmită 
mai departe meme cu efect contrar. 

Analizând mai detașat lucrurile, dincolo de manifestările particu- 
lare, observăm că dualismul undă/corpuscul, destul de greu de înțeles 
şi când analizăm o microparticulă, este prezent la nivel personal prin 
unicitate și la nivel supraindividual prin faptul că o unicitate nu are 


406 Christos Yannaras are o lucrare importantă, Contra religiei, în care condamnă religia. 
Spune multe lucruri corecte, dar analiza asupra ei este una dintr-o perspectivă prea parti- 
culară, centrată pe judecata ce elimină nu pe înțelegerea ce valorifică ce este bun. Specific 
creștinismului al cărui spirit îl respect, nu este judecata, ci integrarea, de aceea voi adopta 
o altă abordare a subiectului. 

valoare decât într-un mediu în care ea poate fi implicată şi văzută. O 
persoană izolată nu se poate nici măcar cunoaște pe sine, nu își poa- 
te vedea unicitatea și frumusețea decât în mijlocul semenilor. Unic 
omul poate să fie numai între fiinţe ca și el, altfel este singur, nu unic. 
Paradoxal este că omul nu este unic fără ceilalţi, dar nici ceilalți nu se 
pot lipsi de modul lui unic de a fi, căci numai în el se pot vedea anu- 
mite caracteristici ale lor. Participarea la întregul supraindividual cu 
păstrarea unicităţii este provocarea majoră adresată omului. El este 
simultan participant la propria natură, personală și indivizibilă, dar și 
la un grup de oameni, chiar la condiția umană în ultimă instanţă, care 
este o realitate ireductibilă la individual. 

Provocarea majoră pentru religie este să găsească acea poziție, acel 
mod de a fi, care nu doar că nu nesocotește nici una dintre cele două 
realităţi, ci chiar găsește și propune o soluţie stabilă de convieţuire 
armonioasă a lor. Mai mult, ea poate să gireze și o poziționare față de 
timp, cum ar trebui trăit prezentul fără a rata atemporalul și cum ar 
trebui trăit atemporal fără a rata prezentul. 

In decursul istoriei s-au înregistrat numeroase tentative de a pro- 
pune soluţii. Fiecare soluţie are o poziție destul de ușor de identifi- 
cat pe axele personal — supraindividual, prezent — atemporal. Spre 
exemplu, tentativa de a spune adevărul complet, necunoscut până 
atunci, de a explica totul, de la funcţionarea universului până la salva- 
rea omului, cu detalii despre reîncarnări, memorie universală etc. nu 
este decât rezultatul unei poziționări care pune accentul pe un fel de 
ştiinţă perfectă supraindividuală căreia trebuie să ne conformăm, dar 
în care unicitatea omului a fost deja pierdută. Explicaţia ratează pre- 
zentul prin aruncare în atemporal, ratează persoana tratând toți oa- 
menii din aceeași perspectivă. Nimeni nu îi poate spune omului cine 
este, care sunt calităţile lui unice și irepetabile, nu poate simți și trăi 
în locul lui. O explicaţie este o încercare de substituire a ființei unice 
din om cu fiinţa celui ce propune soluţia. Omul care acceptă indicaţiile 
nu mai merge pe calea lui, ci pe cea descoperită și propusă de celălalt. 
Undeva, mai devreme sau mai târziu va trebui să revină la unicitatea 
sa, de care nu poate scăpa, dar de care s-a îndepărtat. 

O altă cale destul de răspândită oferă omului soluţia stingerii în 
absolut sau identificarea cu el. „Eu sunt Dumnezeu” spune fiecare 
adept, astfel că până la urmă toți „sunt una”, dar unicul din fiecare a 
pierit definitiv. Evident că aici sunt pierdute unicitatea și prezentul, și 

de la care se face. La nivelul cunoașterii comune el este ceva reprobabil, 
o eroare de comportament condamnabilă care atrage îndepărtarea de 
păcătos, cu excepția cazului patologic în care acesta exercită o atracție 
fascinantă, din spirit de nesupunere la norme. Pe măsură ce persoane- 
le care își dau cu părerea au cercetat mai bine lucrurile, ideea despre 
păcat se schimbă. El devine doar o faptă care este săvârșită mai mult 
din ignoranță cu privire la consecinţele negative pe care le determină 
asupra omului. Dar deoarece omul își poate revizui comportamentul, 
el nu este judecat şi condamnat, ci cel mult avertizat. Păcatul nu i-a 
anulat natura curată, ci a adăugat doar un plus de greutate la viața sa. 

De la interpretarea prin raportarea la norma externă se trece la in- 
terpretarea faptelor pe baza consecinţelor asupra persoanei, relațiilor 
sale ori a grupului şi societăţii din care face parte. Din acest moment 
suntem pe domeniul în care este posibilă nu doar iertarea și menţinerea 
comuniunii cu cel afectat, ci şi restaurarea ființei sale la o stare în care 
păcatul e depășit. 

Mai interesantă este etimologia termenului, care ne duce cu gândul 
la spirit de turmă din latină, pec+cato. Aceasta ar putea dezvălui princi- 
pala cauză a păcatului, imitarea altora prin neglijarea propriului, im- 
plicarea în acțiune fără asumarea responsabilității pentru ea. Fiinţa îşi 
pierde integralitatea şi alunecă într-o stare căzută, sub influenţa unui 
impersonal dictator şi iresponsabil. 

Heidegger a prezentat câteva deprinderi legate de starea căzută, 
de o abordare din perspectiva impersonalului: flecăreala, curiozita- 
tea și ambiguitatea. Curiozitatea nu trebuie confundată cu pornirea ce 
stă la baza unui interes orientat, urmărit cu tenacitate, ea este doar o 
ataşare temporară de un subiect, pentru a fi cât de cât informat asupra 
lui. Timpul este pierdut aici pentru că nu sunt aprofundate și bine 
înțelese lucrurile. 

Flecăreala descrie interacțiunile neautentice, limitate la jocuri soci- 
ale neproductive, neimplicare şi „omorâre în grup a timpului”. Ambi- 
guitatea se referă la cultura adunată la nivel public urmare a primelor 
două preocupări: „Această ambiguitate îi procură întotdeauna curi- 
ozității ceea ce ea caută, iar flecărelii îi dă iluzia că totul se decide la 
nivelul ei."+%8 

Privind mai îndeaproape lucrurile putem deosebi câteva surse 
pentru „păcate” mai rar menționate. 


408 Martin Heidegger, Fiinţă și timp..., p. 178 

Căderi din perspectiva Eurilor 

Privind oarecum din interior, principalul nostru adversar în rea- 
lizarea comuniunii este lucrarea Eului 1 care construiește o părere de 
sine, numită cel mai adesea ego. Cu ea ne identificăm şi cu ea constru- 
im. A fi morți pentru lume, cum propune creștinismul înseamnă a nu 
mai lucra cu acest ego, care este interfaţa omului cu lumea. Dacă nu îi 
mai pasă de părerea lumii despre el şi încetează a trăi prin Eul 1, Eul 2, 
adică cel ce este omul cu adevărat poate să participe la relaţii autentice 
şi astfel să crească. 


Separarea de semeni datorită comparațiilor 

„Liranul” numit ego se instalează odată cu comparaţiile, cu nevoia 
omului de a se hrăni ca individ, nu ca persoană, cum spunea M. Bu- 
ber. Fiecare are deprinderi, abilități în anumite domenii mai bune ca 
alţii. Observă acest lucru şi ține minte, alimentând stima de sine cu o 
idee de valoare despre sine. Cu cât darurile din naștere sunt mai nu- 
meroase, inteligența, frumuseţea, vocea ori un talent deosebit, cu atât 
ideea propriei valori este mai ridicată. Și ca orice alt bun, talentele pot 
fi întrebuințate corect sau greşit. Pe baza lor te poți apropia de semeni 
ca să le faci viața mai frumoasă sau te poţi separa de ei, socotindu-i 
nevrednici şi mediocri. 

Cât este copil omul nu se simte ofensat dacă îi spui că nu știe ceva, 
nu se supără și de aceea nici nu are nevoie să ierte, pentru că eul său 
nu a fost, nu se simte rănit. Dacă lumea intervine şi îl face să se simtă 
special, vedetă și deosebit, începe procesul de separare la o vârstă mai 
fragedă. 

Când merge la școală percepţia începe să se schimbe. Adulții, 
reprezentanți mandataţi ai societăţii, fac să colapseze calitățile, cele 
academice contează mai mult şi impun o ierarhie. Copilului i se re- 
tează dorința naturală de a învăţa prin aprofundarea subiectelor de 
interes deoarece trebuie să înveţe ce i se cere. Nu se hrăneşte cu ceea ce 
mintea lui are nevoie pentru a clarifica lucrurile, ci cu ceea ce i se dă. 
Impactul este copleșitor, sistemul de adaptare, dar și cel de protecție 
intră în lucru. Copilul se închide, devine selectiv şi judecă pe colegii 
lui privindu-i prin ochii învățătorului, modelul său. 

Analizând din perspectivă biblică, putem spune că prima separare 
majoră a avut loc în rai și este cea pe care a făcut-o Adam. Oamenii 

nu văd adevărata putere pe care Dumnezeu a pus-o în ei pentru că de 
bună voie au ales altceva. După ce a creat și omul, Dumnezeu a văzut 
o singură problemă în toată creaţia, că nu este bine omului să fie sin- 
gur. l-a făcut un ajutor și l-a pus în rai. Aici el ar fi putut să trăiască 
nemuritor mult și bine, cu Dumnezeu. Ispita pe care omul a primit-o 
în oferta unuia care, din invidie, nu-i prea dorea binele, a fost de a fi ca 
Dumnezeu. Între cele două poziţii, cu sau ca Dumnezeu, omul a crezut 
că poate fi ca Dumnezeu. Eroare gravă, căci nici ajutat nu te poţi in- 
vesti cu atributele Creatorului. Omul nu poate fi ceea ce ar vrea să fie 
prin simplul fapt că îşi dorește acest lucru. 

Din păcate și astăzi cei mai mulți dintre oameni aleg să fie ca Dum- 
nezeu, încercând aducerea atributelor acestuia în persoana lor spre a 
fi deosebiți în lume. Unii vor să fie înţelepţi, alții puternici, alții crea- 
tori, alții frumoși etc., intrând astfel chiar în concurenţă și suferind din 
invidie că sunt şi unii mai bine poziționaţi decât ei. Strâng cu lumea, 
vor locuri cât mai alese în ordinea ei. Nu mai strâng cu Dumnezeu, 
cred că se descurcă și singuri, în baza propriilor talente și a efortului 
personal. 

Durerea trăită este una individuală, a nemulțumirii cu rezultate- 
le obținute, față de obtuzitatea lumii care nu le recunoaște talentul, 
rezultatele și importanţa muncii etc. Ea se manifestă printr-o sete ne- 
potolită de afirmare a valorii personale și o bătălie neîncetată pentru 
recunoașterea ei. Omul pare astfel să găsească un sens vieții, dar aces- 
ta este chinuitor şi nu aduce acea pace lăuntrică, ci o sete neostoită de 
mai mult. 

Dar oricât ar face, în lume nu poate fi niciodată mulțumit pentru 
că lumea, aşa cum o vedem în mod obișnuit, nu are în ea ceea ce omul 
caută. Prin însăşi construcţia ei, întemeindu-se pe o raportare căzută 
- invidioasă la alții, având ca sursă a imaginii de sine numărul celor 
depășiți în calităţi ori posesiuni, nu are cum să funcționeze pentru că 
nu toți pot fi primii, nici măcar într-un domeniu, cu atât mai puţin în 
toate. Chiar și cel mai bogat om nu poate fi fericit căci alţii îl întrec în 
înțelepciune, alţii în frumuseţe, și cu siguranță, aproape toți îl întrec 
în bunătate. Intr-o lume în care omul este caracterizat folosind gradele 
de comparaţie ale adjectivelor pe o scară între două antonime, orice 
poziționare are limite, iar orice aspirant va fi nemulțumit. 

Cu siguranţă că un Dumnezeu iubitor nu asta a vrut pentru om, 
o stare de veșnică nemulțumire. Omul a ales de bună voie aceasta 

când nu a avut grijă şi a căzut în capcana comparaţiei. Pentru tot ce 
se întâmplă rău în lume, aceasta este probabil singura cauză. Făcând 
comparații omul (singur ori cu grupul) găsește lucruri, atribute în 
care se vede mai mic decât ceilalți şi tinde apoi să se urce mai sus ca 
ei. Resortul ascuns al mișcărilor devine atunci nevoia de schimbare a 
poziției pe această hartă. 


Imagine contaminată, întemeierea pe realizări 

Cât este copil omul ţine la jucării şi nu vrea să le împartă deoarece 
le consideră ca prelungiri ale sale. Sentimentul posesiei este de natu- 
ră organică, misterul jucăriei nu a fost epuizat, de aceea nu poate fi 
dată. Poate avea o plăcere estetico-funcțională pentru jucăriile altora 
de aceea le doreşte. Sunt mijloace prin care poate pătrunde în realitate 
sau în lumea tehnicii, dar nu au valoare ca bunuri în sine. Cu timpul 
relaţia se schimbă, prin bunurile posedate unii adulţi își hrănesc ima- 
ginea de sine. Cu cât are mai multe bunuri și mai deosebite, mai noi și 
mai scumpe, cu atât se crede mai grozav. Copiii nu sunt atât de lipsiți 
de inspiraţie încât să facă din bunuri sau rezultate o parte a imaginii 
de sine, dar cu timpul, obiceiurile sociale și apucăturile adulților îi 
molipsesc. Chiar dacă intră în acest joc, undeva în profunzimea ființei 
umane distincţia între sinele propriu și imaginea construită pe surse 
exterioare rămâne clară. Probabil nici un om nu scapă de ispita de a 
avea, de a se asigura material și de a copleşi pe alţii prin opulenţă, 
chiar şi Domnul lisus Hristos a fost ispitit, dar a recunoscut relativita- 
tea şi limitele unei astfel de asigurări prin ale lumii. 

Realizările pot fi, în mare, de natură materială — exprimate prin do- 
bândirea de bunuri materiale, de natură intelectuală — exprimate prin 
rezultate deosebite din domeniile culturii, ştiinţei, artei sau de natură 
socială — exprimate prin poziţiile relative față de semeni câștigate prin, 
sport, politică etc. Cu fiecare dintre ele autorul se poate simţi grozav 
în grupurile care le apreciază. Un artist prețuit de ceilalți artiști, dar 
sărac și dedicat artei sale, poate fi disprețuit de un bogat, pentru care 
succesul se vede în garaj, dimensiune și dotări vilă etc. Reciproca este 
şi ea valabilă. Şi totuşi, în ciuda relativității lor, ele sunt considerate de 
mulți adulți marca proprie şi sursa unei bune imagini despre sine, iar 
orice recunoaştere a calităţilor care le fac posibile este un bun masaj 
pentru ego. 

Căderi în grup 

O descriere pertinentă a prezenţei și manifestărilor legate de as- 
pectele acestei duble determinări la nivelul spiritual şi o prezentare 
a căderilor posibile chiar în biserici este realizată de Mircea Vulcă- 
nescu“*. Potrivit acestuia, aservirea omului organizaţiei Bisericii, sub 
cezaro-papismul pontifical trebuia să conducă la Reformă deoarece 
nevoia de participare autonomă a ființei a fost neglijată. Și în Biserica 
zilelor noastre s-a căzut din ascultare firească față de unul mai expe- 
rimentat într-un domeniu la subordonare, deoarece unii din prelații 
ei au trecut de la slujire la conducere, abandonând calea de mijloc. 
Virtutea ascultării de cuvântul altuia cu scopul de a câștiga mediat 
experiență este pierdută dacă ea nu este folosită din raţiuni interne, 
asumată, ci este impusă de o organizaţie. 

Oamenii care au abandonat autonomia demersului, respectiv 
construcția din interior a propriei lor ființe, acceptând ceea ce le im- 
pun alții, au renunţat la propria lor demnitate aservindu-se. Expresia 
maximă a acestei aserviri este în atentatele sinucigașe unde controlul 
şi manipularea prin credinţă a mers atât de departe încât depersonali- 
zarea este totală, omul și viața sa prezentă nu mai contează deloc. Cu 
cât depersonalizarea este mai puternică, cu atât radicalismul și lipsa 
de respect pentru libertatea celuilalt este mai ridicată. Dacă pentru o 
persoană nu contează propria sa libertate, de ce ar conta pentru alții? 
Așa se ajunge şi la acţiuni naţionale, în care un popor poate lupta îm- 
potriva altui popor, iar indivizii (nu sunt persoane datorită deperso- 
nalizării) pot găsi chiar satisfacție să facă rău sau chiar să ucidă alți 
oameni.+!0 


Darul iubirii 


Mergând în direcţia opusă pierderii prin păcate, realizând inte- 
grarea omul devine părtaş la revărsarea unor daruri ce întrec orice 
satisfacție pur individuală. Într-un capitol precedent am menţionat de 
iubirea ca dar făcut altuia. În descrierea procesului ce are loc atunci 


40 Mircea Vulcănescu, Creştinul în lumea modernă, în volumul Logos și Eros, Editura Pai- 
dea, București, 1991, p.76 


110 Aspecte prezentate și în lucrarea de la Colocviul de Educaţie și transdisciplinaritate 
de la Arad. 

când oamenii ajung să se vadă cu adevărat prin comunicarea nonvio- 
lentă am folosit un citat asupra căruia nu am insistat: „Este un dar să 
te poţi arăta descoperit şi onest în orice moment, neavând nici un alt 
scop în afară de a dezvălui ce este viu în tine.”“!! De unde vine acest 
dar de a trăi o stare binecuvântată de comuniune profundă, îl face 
cineva omului sau vine singur urmare a atingerii unui nivel de comu- 
nicare profundă? 

M. Rosenberg s-a obișnuit cu revărsarea darului și bucuriile aso- 
ciate, dar dacă cineva îi citește destăinuirile descoperă că pentru a 
ajunge aici (mediind conflicte) a trecut prin multe situații urâte: „Am 
trecut prin situații atât de urâte cu oamenii, încât nu-mi mai fac niciun 
fel de griji. Este inevitabil.”42 

Se poate ca această experienţă unificatoare trăită în comun să nu fie 
decât manifestarea atingerii unui nivel personal profund și o deschi- 
dere reciprocă a participanţilor ce permite o vedere a naturii lor pro- 
funde. Este socotită de natură divină deoarece este însoţită de o anu- 
mită revărsare de energie ori de o trăire specifică imposibil de uitat, 
în care sinele, fără să se piardă trăiește bucuria comuniunii. Oameni 
precum Rosenberg au găsit după studii îndelungate asupra naturii 
umane calea pe care pot conduce un grup de oameni către această în- 
tâlnire autentică. Energia revărsată este numită de el Energia divină, 
însă ea nu poate fi comparată cu un alt tip de participare, cum a fost 
de exemplu cea descrisă în episodul schimbării la față în Biblie ori în 
alte întâmplări în care sunt implicaţi sfinţii, care au acces la energia 
numită în ortodoxie necreată. 

Multe religii descriu oameni realizați care primesc acest dar şi pro- 
pun căi spre descoperirea ei. Cert este că indiferent de calea aleasă, 
ajungerea pe nivelul unei comunicări profunde, înțelepte, presupune 
un efort deosebit pentru o bună cunoaştere a omului. Nu unul speci- 
fic ştiinţelor, ele urmăresc o cunoaștere obiectivă, ci unul de natură 
participativă, în care omul, prin experienţa proprie se transformă pe 
sine și în mijloc de cercetare a realității interpersonale și de testare a 
culturilor, imposibil de investigat altfel. 

In scrierile lui A. Maslow sunt descriși astfel de oameni, numiţi pe 
calea actualizării sinelui. 

Am văzut că grația poate să apară urmare a faptelor bune, făcute 


+11 Marshal Rosenberg, Spiritualitatea practică, p.13 
412 Op.cit. p. 14 

de dragul cuiva pentru ceva important în viața altuia sau pe nivelul 
relaţiilor sau a culturii de grup. Bucuria care se naște din bucuria al- 
tuia este un fel nou, deosebit de iubire. A urmări un astfel de schimb 
pentru a primi în dar această bucurie duce la creşterea iubirii și a re- 
vărsării ei ca dar. Darurile pe fiecare le primim nu ni se dau pentru a 
le lăsa să moară ci pentru a avea cu ce participa la acest negoț din care 
se câștigă nu doar pâinea zilei ci și harul, bucuria ei. 


CAPITOLUL 21. 
CALEA CREȘTINĂ 


Ceea ce acum descoperă știința, cu deosebire ramura ei ce dă so- 
coteală despre natura lucrurilor, fizica, pare să fi fost știut de multă 
vreme de către cei ce sunt consideraţi părinţii Bisericii creștine. Ea a 
descoperit că nu putem ști exact cum va reacționa un sistem micro- 
scopic dacă urmărim interacțiunile sale cu lumina sau materia. Putem 
estima probabilităţi să se întâmple anumite lucruri, dar cu certitudine 
nu vom şti nimic. Puterea de pătrundere a teoriei în natura lucrurilor 
este limitată, la fel ca puterea de înțelegere prin rațiune a intelectu- 
lui. Pentru un creștin dualismul ireductibil undă-corpuscul nu este 
de neînțeles, îl ştie din natura dublă, divino — umană a lui lisus. Inte- 
resantă este imaginea complexă, necăzută într-o manifestare anume, 
la fel după cum potenţial există toate stările într-un sistem înainte de 
manifestarea sa pe un anumit canal, de colapsarea funcției de undă. 

Ştiinţa, fizica, dau socoteală de manifestările materiei și a energiei, 
dar este ceva care le scapă - corelaţiile cuantice. La fel cei ce studiază 
natura umană s-au ocupat de manifestările vizibile ale ei, dar le scapă 
ceea ce se întâmplă sub acțiunea energiilor necreate ale lui Dumnezeu, 
toate minunile și lucrurile care sunt imposibile după legi cunoscute. 

Cine tratează serios aventura ştiinţei, cu deosebire fizica recen- 
tă, dar este familiarizat cu teologia nici nu poate spune care îl ajută 
mai mult să o înțeleagă pe cealaltă. Teologia trăită nu este una a 
teoriilor, ci a unei întâlniri personale cu un Tu. „Dumnezeu nu este 
obiectul vreunei științe, iar teologia se deosebește fundamental de 
gândirea filosofilor. Teologul nu îl caută pe Dumnezeu așa cum un 
om ar căuta un obiect, ci se lasă cuprins de El așa cum cineva se lasă 
cuprins de o persoană. Și tocmai pentru că a fost mai întâi găsit de 
Dumnezeu, pentru că Dumnezeu, am putea spune, a purces să-l 
caute printr-o întâlnire revelatoare, el îl poate apoi căuta pe Dum- 
nezeu, așa cum cineva ar căuta o prezenţă cu întreaga sa ființă (dar 
şi cu întreaga sa minte). Dumnezeul teologiei este un «Tu»; El este 
Dumnezeul Cel viu al Bibliei, Absolutul, desigur, însă un Absolut 

personal Căruia ne putem adresa în intimitatea rugăciunii. 45 

Arta de a ajunge la integrare și comuniune prin iubire este fixată ca 
o ştiinţă puternic distilată printr-o lungă tradiţie și bine descrisă în re- 
ligia creştină, confesiunea ortodoxă. Să nu uităm că pentru ea Dumne- 
zeu, căutat şi iubit cu ardoare, se numește chiar Iubire. Acest lucru nu 
înseamnă depersonalizarea lui Dumnezeu prin identificarea cu relația 
numită iubire, ci recunoașterea Sa ca facilitatorul ei. 

Ceea ce ne interesează este de a arunca o foarte scurtă privire feno- 
menologică asupra a ceea ce presupune o deschidere creştină asupra 
lumii. 

In tradiţia iudaică Dumnezeu a lăsat legile după care să se călău- 
zească viața oamenilor. Se pare însă că prescripţiile asupra compor- 
tamentului nu pot aduce omului împlinirea, iar cercetările moderne 
demonstrează“! ineficienţa sau chiar toxicitatea unei relaţii bazată 
pe recompensă și pedeapsă deoarece mută în afara omului motorul 
acţiunii distrugând autodirijarea. In plus, este evident că o fericire vii- 
toare, de după moarte, nu este o motivaţie intrinsecă, ci una extrinsecă 
ce depinde de încrederea în cel care o promite etc. 


Calea prieteniei 


O cale mult mai ușor de urmărit şi de înțeles este aceea a prietenu- 
lui. Pentru oamenii sensibili, mișcaţi de nefericirea proprie ori a aproa- 
pelui, de nonsens, rezonanţa cu personaje istorice ori divine, precum 
sfinții ori lisus, este firească. Dorinţa de a fi precum sunt aceștia poate 
fi un mobilizator mult mai eficient, mai ales că efectul apropierii de 
„prieten” este simţit chiar la nivel de ființă. Aici este de fapt situaţia 
alegerii prietenilor, în care „vreau să fac la fel ca altcineva” spre a atin- 
ge anumite obiective ori propulsare socială trece în „vreau să fiu ca o 
anumită persoană”, nu prin copiere, ci prin asimilarea naturii intrin- 
seci a modelului. Acest lucru se realizează cu deosebire printr-o relaţie 
strânsă cu el, creatorul unui mod de a fi manifestat prin opera lui, ne 
poate prinde în chemarea sa. Increderea în el este deplină și călătoria 
împreună nu se termină decât atunci când transferul de experiență 
este realizat. Pe parcursul călătoriei omul se îmbogățește și poate apoi 


415 Vladimir Lossky, Introducere în teologia ortodoxă, Editura Sofia, București, 2006, p.12 

continua călătoria cu un alt prieten, precum în pilda ortodoxă prezen- 
tată în Capitolul 4. 

In acea călătorie primul prieten este nevoința, efortul consecvent. 
El vindecă de curiozitatea care nu caută adevărul şi se mulțumește cu 
o simplă informare. Ca să înțeleagă temeinic lucrurile omul trebuie să 
urmărească un fir până când dă de un capăt al lui, apoi să îl ia pe cel 
care este legat la acel capăt, călătorind cu efort alături de cei care s-au 
ocupat de subiectul de interes. Copiii, la vârsta „de ce-urilor” îşi caută 
parteneri adulți de călătorie, care nu le răspund întotdeauna cu seri- 
ozitatea necesară. Cu timpul, dacă nu găsesc un adult partener serios 
de călătorie renunţă să ceară ajutor şi ori abandonează întrebările ori 
pornesc singuri în aventură. Personajele din basme pleacă aproape în- 
totdeauna de acasă, trecând pe cont propriu, iar aceasta este sugestia 
intrinsecă a lor. Nu e vorba de o plecare neapărat la propriu, ci mai 
ales de o aventură în cunoaştere, dincolo de ceea ce le este familiar 
şi intrat în obișnuinţă. Prietenii și-i găsesc pe drum, dacă au această 
capacitate de a se împrieteni. 

Deplasarea este mult mai ușoară dacă cel ce călătorește nu poar- 
tă încărcături care îi îngreunează călătoria și resping, prieteniile. Ca 
să devină prietenos, capabil de a interacţiona eficient cu oamenii, el 
trebuie să fie curat. Dacă este plin de ifose, de sine, lipsit de respect, 
de bunăvoință, cine stă în preajma lui? Al doilea prieten, curăţenia, îi 
cere să înveţe de la alți oameni cum să interacţioneze astfel încât nici 
măcar influența inconștientă să nu afecteze negativ pe ceilalți. Trebuie 
să devină un altfel de om, care a scos din firea sa, din dorinţa de a fi 
disponibil pentru învățare, orice fel de judecată la adresa celorlalți. 
In basme o nevinovată reptilă ori insectă salvată îl scoate pe erou din 
situații imposibile. Dacă ar fi judecat-o, considerând-o nesemnificati- 
vă, undeva î în viitor soarta i-ar fi fost pecetluită. 

În sfârșit abia alături de al treilea prieten omul ajunge la măsura sa 
desăvârşită, la împăratul care este și în afară — vede prietenul la ade- 
vărata sa valoare, dar şi în sine, căci numai împărații (peste propria 
fire) pot discuta cu alți împărați. Acesta este milostenia, bunăvoința 
exprimată în practică, actul de a face un bine dezinteresat celui care 
are nevoie de el. Pentru a face bine trebuie văzută nevoia, trebuie să 
existe dorinţa de a face bine și aceasta să fie curată, onestă, adică lip- 
sită de orice interes egoist. Câţi oameni au fost întăriți de călătoria 
cu acest prieten ca să îi luăm ca pe tovarăși ai noștri? În societatea 

contemporană am putea crede că nu mai există așa ceva, că până și 
creştinii care spun că fac altora bine de fapt urmează un scop egoist, 
mântuirea lor. 

Calea creștină seamănă cu calea devoţiunii, Bhakti-Yoga, situa- 
rea în relația personală cu Dumnezeu - lisus fiind una ce devine ținta 
aspiraţiei lăuntrice. Deosebirea esenţială este că în creștinism Dum- 
nezeu s-a făcut om şi s-a oferit ca prieten printr-un act de sacrificiu 
de sine ce oferă creştinilor participarea la fiinţa Sa. În plus, persoana 
nu mai este pierdută, dizolvată, ci desăvârşită printr-un act de îm- 
preună-lucrare, în care libertatea omului este permanent și pe deplin 
respectată. Procesul nu este unul de stingere de sine, ci de realizare 
de sine, acest sine fiind specific, asimilabil Eului 2, nu Ego-ului. Omul 
este co-creator al propriului său sine. 


Un Dumnezeu paradoxal şi smerit 


Imaginea despre Dumnezeu oferă o indicație prețioasă despre ni- 
velul spiritual al unei culturi. Nu este la modă, ci un lucru propriu na- 
turii umane să fie un întreg indivizibil, parte într-un alt întreg supra- 
individual indivizibil. Dar în majoritatea religiilor se pune accentul 
pe una dintre participări, din care este văzut un Dumnezeu specific, 
greu se reușește a se menţine calea de mijloc. Părintele Sofronie Sa- 
harov spune: „Viziunea creştină este ciudat de paradoxală”. Motivul 
este că însăşi învățăturile de bază, dogmele — axiomele credinței sunt 
astfel: „Formulele dogmatice sunt paradoxale pentru că prind în ele 
aspecte contradictorii esenţiale ale realității vii și de o bogăţie inepu- 
izabilă. Dogmele exprimă astfel în ele totul: infinitul şi finitul, unite, 
fără desființare, în toate aspectele lor.”4* 

Astfel, la baza credinţei creştine sunt două postulate asemănătoare 
cu cel al dualismului din fizică prin incapacitatea de a ni le reprezenta: 
„Credinţa creştină este zidită neclătit pe două dogme de căpătâi: 1) 
dogma despre Dumnezeirea una în Trei Feţe — Treimea cea de o ființă 
şi nedespărțită; 2) dogma celor două firi și două voi, cea Dumnezeiască 


415 Arhimandritul Sofronie, Nașterea întru împărăția cea neclătită, Editura Reîntregirea, 
Alba Iulia, 2003 

şi cea omenească, în unul Ipostasul Cuvântului întrupat.” 47. 

Prin ele orice încercare a creștinului de a aplica reducţionisme asu- 
pra naturii divine ori a celei a Cuvântului divino-uman este îndepăr- 
tată. Iar asupra omului, fiind după chipul lui Dumnezeu, de asemenea 
nu putem aplica reducționisme. Vederea lui nu se mai oprește la o 
perspectivă particulară, ci obligă la o privire ca la ceva viu, integrat, 
ireductibil, ce poate fi prezent întreg în tot ce face ori este. Prin faptul 

că impune o astfel de vedere a omului îi redă acestuia demnitatea. Nici 
structura unui atom nu se lasă cuprinsă, de ce omul să fie mai simplu 
și mai ușor de pus în cadre. În fizică teoriile cele mai avansate asupra 
atomului nu mai au pretenţia că îl pot descrie perfect, dimpotrivă, un 
principiu (Heisenberg) chiar exclude acest lucru. De ce omul ar putea 
fi pus în cadre și explicat? Are cumva o alcătuire mai simplă, sau este 
o structură integrată cu dimensiuni de miliarde de ori mai mari față 
de un atom? Evident că este de preferat și mult mai bine justificată o 
atitudine plină de respect. 

Dumnezeul creştin este paradoxal deoarece are și atribute legate 
de dreptate, omnipotenţă, omniscienţă etc., dar are și pe cel al milei 
nemăsurate, de muncitor alături de om pentru realizarea sa. Este şi ju- 
decată, dar este și iertare, este și dreptate, dar este şi iubire, și în timp 
şi în afara lui. Este şi puterea absolută, dar și slujirea deplină. Este o 
persoană în trei, dar și trei persoane în una, în comuniune desăvârșită. 
Puterea minţii de a-și reprezenta o astfel de situație se dă bătută lă- 
sând loc experienței trăite să umple golul de înțelegere, sensibilităţii 
spirituale în locul instrumentelor sofisticate. 

Pentru creștini nu este o problemă acest Dumnezeu ce nu poate fi 
încadrat nicăieri deoarece ei găsesc modelul de viață în omul după a 
cărui viaţă s-au schimbat erele și numerotarea anilor, lisus Hristos. El 
a trecut religia iudaică de la un Dumnezeu care a dat unor supuși o 
lege și impunea un comportament reglementat, la unul care se pune în 
slujba omului pentru a-l ridica pe acesta în relaţie cu El prin înfrățire și 
înfiere. Reprezentarea asupra lui Dumnezeu suferă o schimbare ma- 
joră, de la un Tată autoritar la un frate care cunoaște natura umană şi 
calea prin care ea iese din cercul strâmt al propriilor amăgiri. În locul 
unui Dumnezeu distant, drept și rece creştinii văd acum pe unul care 
oferă pildă de smerenie și slujire chiar prin Fiul Său și ajutor perma- 
nent prin El și prin cealaltă persoană a Sfintei Treimi, Duhul Sfânt. 

Acesta este iubit de unii dintre oameni deoarece se dovedeşte un 
Dumnezeu care nu are pretenții (cere doar ca noi să ne respectăm la 
adevăratul potenţial, pentru noi, nu pentru El), ci doar oferă, prin 
aceasta respectând pe deplin libertatea omului. El stă la ușa inimii și 
bate, dacă este cineva înăuntru și deschide ușa intră cu toată bogăţia 
pe care o are și umple inima de o bucurie specială. El s-a făcut mic, şi 
oricât de mic se face omul, tot nu se poate face mai mic, căci dimen- 
siunea actului de micșorare este dată de distanța dintre demnitatea 
inițială și cea finală. El avea putere asupra vieții și a morții, dar s-a 
lăsat răstignit pe cruce de dragul oamenilor. Impăratul vieţii, stăpân 
peste cele sfinte, cu puteri inaccesibile omului obișnuit, a fost consi- 
derat de oameni hulitor a celor sfinte, vrednic de moarte pentru acest 
lucru. De pe crucea care l-au trimis în brațele morții El a avut puterea 
să spună „Părinte, iartă-le lor, că nu știu ce fac!”. 

Pentru cei ce nu îi înțeleg pe creştini, pe care îi judecă ca pe nişte 
plăsmuitori de mituri, aici se află încă unul din secretele înțelegerii 
lor. Creștinii care urmează cu credință pe acest Om au fost fascinaţi de 
această putere de a iubi și a ierta. O vor pentru ei și îi caută izvorul și 
temeiul. Sigur, cel puțin unii au găsit-o, câtă vreme au fost dispuși să 
primească mai degrabă martiriul decât să renunţe la legătura cu ea. 

Puterea de a te face mic ca să poţi fi de ajutor oricui, fie el mare sau 
mic, vine dintr-o mare putere de smerire, dintr-o adâncă modestie. Pute- 
rea în lume este să comanzi, să umilești pe alţii când ţi se opun, să ai, dar 
puterea căutată aici este aceea de a nu te lăsa pradă unei bune imagini de 
sine și de a fi prezent mereu cu toată responsabilitatea în orice faptă. 

Puterea de a ierta vine din această putere de a te vedea mic, cu 
propriile limite, și ea este indicatorul care oferă dovada puterii de a 
trece peste orice automatism de conservare ori protecție pe care și-l 
formează omul, care poate fi apoi piedică în calea dezvoltării sale. 
Creștinii nu se luptă cu cei dinafară, ci cu propria lor limitare, rău- 
tate ori cu propriul egoism. Nu renunţă la încredințarea că omul se 
poate schimba pentru că Iisus, în fire umană fiind a putut să rămână 
mic (simplu muritor) și să ierte chiar și atunci când viaţa Sa era luată. 
Secretul acestei puteri, care nu poate veni doar dinăuntrul unui trup 
trimis spre moarte, este fascinant pentru ei. Pe cruce El se baza pe 
relaţia Sa cu celelalte două persoane din Sfânta Treime mai mult decât 
se temea de moarte deoarece secretul învingerii morţii și a limitărilor 
temporale îi era cunoscut. 

Perspectiva creștină, precum şi unele curente din alte religii, pro- 
babil sub influenţa creştină, propun o altă abordare, care reuşeşte să 
acopere atât persoana şi participarea ei la supraindividual, cât și pre- 
zentul cu atemporal cu tot. Această cale nouă, după modelul înteme- 
ietorului creştinismului este slujirea ca prieten a aproapelui. Calita- 
tea slujirii depinde de persoană și de implicarea sa, iar eficiența ei de 
cunoașterea, participarea la relaţia cu aproapele. Astfel omul poate 
să împlinească, dar nu de capul său, ci asistat cumva de semenii ce îi 
evaluează serviciile. Ca să slujească trebuie să fie în prezent, iar pentru 
ca slujirea să fie de calitate trebuie avut în vedete atemporalul. 

Legătura cu subiectul cărții este în aceea că în competență vedem 
de fapt calitatea slujirii bazată nu pe recompensă, ci pe servire res- 
ponsabilă a semenilor din grup. Primul pas, greu de făcut, este legat 
de stabilirea unor relaţii în care înțelegerea pentru celălalt şi corecta 
poziționare să primeze. 

Aşa cum se obișnuiește în lume și aici pot să apară întrebări cu 
privire la afirmaţiile anterioare, că acestea sunt speculații, că realitatea 
arată cu totul altfel, că creștinii sunt nişte sentimentalişti etc. Dar oare 
cine priveşte poate recunoaște creştinii? Unul care nu ştie fizică poate 
recunoaște savanții din acest domeniu? Dacă vrem să vedem realita- 
tea trebuie să mergem la cei care au studiat acea realitate, lucru care 
este valabil în orice domeniu. Spre exemplu, între cei care au studiat 
temeinic, punând propria lor viață în joc, şi care au demonstrat de 
curând prin iubirea de care au dat dovadă (unii martori încă trăiesc) 
că vorbesc din experienţă, îl găsim pe Părintele Paisie Aghioritul, care 
spune, aparent paradoxal şi împotriva Dogmei, că smerenia este sin- 
gura virtute: „Una este virtutea: smerenia. Dar fiindcă nu înțelegeți 
aceasta, hai să vă spun că este și dragostea. Dar, oare cel ce are sme- 
renie, nu are şi dragoste?”1%. Iubirea este cea care ne cheamă la sme- 
renie căci nu poate să apară fără ea, smerenia este mijlocul care duce 
la împlinirea ei. Implinirea iubirii lui Dumnezeu pentru oameni s-a 
realizat în creştinism prin smerirea lui Dumnezeu, adică prin asuma- 
rea de către El a naturii umane limitate, prin întrupare, ca să îi extindă 
acesteia participarea. Pe calea pe care Dumnezeu a coborât se poate și 
urca spre El. 

Lângă cineva care se face mic încape multă lume în relație, dar 

lângă unul care se crede mare, că nici el nu îşi vede marginile, unde să 
mai fie loc și pentru alții? Fără smerenie nu este loc pentru iertare, cine 
nu poate ierta are încă o părere de sine bazată pe Eul 1. 


Virtuţile iertării 


Nobleţea 

Rolul interacțiunilor în a schimba persoana este esenţial. Iar în 
această privință primul și cel mai serios beneficiu pentru om este ace- 
la de a ieși de sub teroarea ego-ului. Există numeroase propuneri care 
se adresează direct omului, care propun diverse căi, dar cele mai mul- 
te nu fac decât să îl accentueze. Spre exemplu, dobândirea virtuților 
(moralitate ridicată, curățenie sufletească etc.) este considerată o cale 
spre ieşirea din lume, spre adevăr. Insă a te socoti virtuos este contrar 
smereniei, considerată și ea virtute. Când cauţi virtuţi, fie ele din sfe- 
ra cunoașterii adevărului, a poziționării față de ceilalți, trebuie să ai 
un loc în care le ţii socoteala. Eul 1 se ocupă de obicei de acest lucru, 
Eul 2 nu vede decât faptul că oricât înaintează mereu este loc de mai 
bine. Astfel se ajunge la situația paradoxală că pe măsură ce calitatea 
participării omului crește, el devine tot mai conștient de lipsurile sale. 
Altfel spus, pentru că creșterea în calitate este inepuizabilă, el poate 
să se simtă „tot mai păcătos”, adică tot mai deschis, dar și limitat în 
același timp. De fapt numai deschiderea îi arată limitele, dacă nu și le 
vede, înseamnă că nu este deschis. 

Eul 1, prins în jocurile lumii este sclavul determinaţiilor acesteia. 
Categoriile calitative bun - rău, deștept — prost etc. impuse de ea, obli- 
gă omul să își caute propria poziţie. Aceasta este expusă prin simplul 
fapt al apartenenţei la lume și oricare alt om din lume o poate contes- 
ta. De aceea este vulnerabilă și omul trebuie să lupte pentru ea, la fel 
ca pentru a menţine o bună imagine de sine (tot la lume raportată și 
aceasta). 

Cine ne afectează aceste imagini ne supără. Menţinerea supărării 
se face prin neacordarea iertării. Iertarea ar fi deci în primul rând ab- 
solvirea celuilalt de vina de a ne fi produs un prejudiciu la nivelul ce- 
lor două imagini. Sigur, prejudiciul poate fi chiar la nivel fizic, sau de 
tipul pagubei materiale, însă marea majoritate a „păcatelor” pe care le 

ţinem altora sunt cele care atentează la imagine, mai rar se întâmplă 
celelalte tipuri de prejudiciu. 

Iertarea de pe poziţia Eului 1 nu se prea poate face, el este prins 
în aceste legături şi imaginea sa depinde de părţile sale constituente. 
Dacă cineva îi murdăreșşte o parte, chiar dacă retractează cuvintele de 
jignire, şi, oarecum restaurează imaginea, faptul că l-a jignit nu poate 
fi iertat. Aceste lucruri rămân în memoria afectivă și nu se prea pot 
şterge. Este ca în cazul unui căţel, pe care dacă îl superi odată, nu te 
uită multă vreme, deci partea din ființă implicată este una arhaică, 
doar că supărarea este la nivelul imaginii de sine, nu la nivel concret 
ca în cazul cățelului. 

Iertarea este privilegiul unui „om foarte bogat” de o nobleţe extra- 
ordinară, care nu se supără de aceste pagube pe care i le produc alții 
deoarece raportarea sa nu este la imagini, ci la lucrarea sa. Eul 1 nu are 
aşa o bogăţie, el este extrem de sărac și de dependent de ceilalți. Eul 2, 
al simţirii autentice de sine, nu este afectat de jocurile de imagine, de- 
oarece nimeni nu poate şti cum este un om de fapt, și ce poate el face. 
Părerea altora nu este relevantă, Eul 2 nici nu apleacă privirea la ele. 
El este sculptorul care nu se lasă intimidat de părerile altora vizavi de 
lucrarea sa, încă neterminată. Poate să ia din opiniile lor, dacă există 
un adevăr folositor, care îl ajută să își desăvârşească lucrarea, dar pen- 
tru ajutor le este recunoscător. 

Poţi să faci ce vrei cu imaginea unui om nobil. Pentru că nu se 
identifică cu ea, el nu poate fi afectat de faptul că imaginea este târâtă 
prin noroi sau ridicată în slăvi, ceea ce cred alții despre ea, așa cum 
li se pare lor că omul este în lume. Omul acesta nu mai viețuiește în 
lume (privită ca și comunitate a celor ce se raportează la impersonal), 
de aceea nu îl va afecta de ce se întâmplă cu ea, știe că părerile și 
judecățile oamenilor se schimbă. El este precum metalul nobil, poţi să 
crezi că îl arzi cu foc sau cu acid, îl poți pune pe fruntea regelui, dar o 
să vezi că nu s-a schimbat cu nimic. 


Beneficiile iertării 

Beneficiul cel mai mare al iertării este acela de a vindeca. Domnul 
lisus vindecă de obicei prin iertarea păcatelor. Şi oamenii pot vinde- 
ca iertând păcatele pe care semenii le-au făcut lor sau cerând iertare 
pentru semeni. 

În Hawai, există chiar o artă, un ritual al vindecării prin iertare — 
Ho'oponopono, care înseamnă continuitatea firească a relațiilor. Ea 
spune că cei pe care nu îi putem ierta sunt într-un fel prizonierii noștri. 
Să ne imaginăm că la un anumit nivel noi trebuie să purtăm după noi 
şi aceşti prizonieri până când îi eliberăm - cât sunt în viaţă fizic, nu îi 
putem elimina din noi. Cum este mișcarea în acest plan, dacă trebuie 
să avem grijă să nu uităm, să nu pierdem prizonierii, ca nu cumva 
să ne rănească. Dar dacă sunt „liberi”? Cu siguranţă că unuia care 
eliberează imediat orice prizonier, care nu ţine legături de antipatie 
către alții, se va mișca mult mai uşor şi va fi liber să treacă la un nivel 
mai profund de participare. Folosind această terapie Dr. Ihaleakala 
Hew Len a făcut „minuni”, ajungând ca în patru ani să depopuleze 
un pavilion dedicat pacienţilor foarte violenţi de la Spitalul de Stat din 
Hawai, datorită schimbării totale a comportamentului lor.“ 

De pe poziţiile Eului 2 (și din Cercul 2 al utilizării energiei), neim- 
plicat în disputele din lume, omul poate fi foarte generos și înțelegător 
faţă de ceilalţi. Sursa bunătăţii lui este în bogăţia pe care o dobândește 
în relaţia cu Fiinţa. Aceasta participă la jocul dăruirii, și nu are men- 
talitatea resurselor limitate, frica de epuizabil, pentru că a ierta nu 
consumă, nu distruge, ci îmbogățește şi vindecă. 

Curgerea energiei vitale prin om este împiedicată de tensiunile 
interne ce trebuie menținute până la nivel de corp fizic. Ca să nu uiţi 
trebuie să depui supărarea undeva, să o ţii la îndemână într-un organ 
sau un mușchi. Locul în care este depusă nu mai funcționează normal 
şi în timp, din cauza forțării, se îmbolnăvește. Străpungerea spirituală 
până la ființă nu se mai poate face, omul rămâne blocat la nivelul la 
care este depusă supărarea pe un alt om. 

Singurul lucru pe care omul este chemat să îl facă, să şi-l asu- 
me când rostește rugăciunea Tatăl nostru este iertarea. De iertarea 
lui este condiționată participarea la propriul proces de deblocare şi 
îmbogăţire, deci nu se poate negocia cu acest lucru. 

Cu tensiunile interne neeliminate este imposibilă pacea lăuntri- 
că. Persoana care a fost sursa nemulțumirii este practic invitată de 
cel ce s-a supărat să locuiască în el, să îl perturbe în continuare. Este 
un act de igienă spirituală și curățenie lăuntrică să te debarasezi de 
nemulțumire și să cauţi seninătatea. Ceea ce s-ar putea câștiga cu su- 
părarea și manifestarea ei este cel mult o revanșă a Eului 1, lezat în 

amorul propriu. Dar ceea ce se pierde este accesul la Eul 2, care nu este 
liber atâta timp cât Eul 1 rămâne pe scenă ca să rezolve nemulțumirile. 

Iertarea este rezultatul și semnul instalării smereniei profunde. 
Omul care crede că îi poate fi răpită bogăţia de cineva, a adunat o 
bogăţie nefolositoare. Bogăția dinăuntru nu poate fi nici furată, nici 
depreciată, nici crescută artificial de intervenţiile, opiniile altora. Am 
văzut că din contactul profund cu propria ființă, cu sentimentele și ne- 
voile proprii, omul nu mai doreşte să participe la jocul „cine are drep- 
tate”, nu mai urmăreşte o poziţie în această bătălie. Conștientizarea 
eforturilor necesare pentru trăirea profundă, diferența calitativă 
majoră între trăirea la nivelul lumii sau la nivelul relaţiei, fac omul 
doritor de a renunţa la orice barieră artificială care ar putea distru- 
ge relația. Nimic din lume nu merită păstrat dacă atentează cât de 
puţin la calitatea și menţinerea relației. Prea ocupat cu lucruri serioa- 
se, omul care trăieşte relațional nu poate introduce separarea pe care 
ar impune-o orice judecată asupra celorlalți. Dimpotrivă, conștient de 
dificultatea găsirii unei condiţii autentice în viață, omul profund are 
înțelegere totală față de cei ce luptă împinși de Eul 1 pentru o poziție 
de putere, influență sau plăcere în lume. Nu natura lor este rea, ci 
doar poziționarea de moment. Faptul că o mașină nu merge în direcția 
bună nu este din vina ei, ci a şoferului, care ori nu caută direcția bună, 
ori nu are grijă de mașină ca să funcţioneze corect. Dar șoferul nu este 
identic cu mașina şi oricând poate să îndrepte cursul sau să remedieze 
starea maşinii. 


Compasiune și iertare 

Un scop important al budismului este compasiunea. Odată des- 
coperită/ atinsă o stare de compasiune pentru toate ființele omul este 
aproape de împlinirea vieții sale. Dar pasiunea este o manifestare 
afectivă față de ceva sau cineva, nu o participare prin întreg. Com- 
pasiunea este un sentiment față de o persoană aflată în durere, de la 
cea fizică până la cea ontologică. Scopul vieţii nu poate fi stabilizarea 
pe un sentiment, implicarea și participarea afectivă de acest tip. Cu o 
filosofie de viață centrată pe deziluzionare prin cunoaștere, afectul nu 
își găsea locul. Pentru a fi și el implicat i s-a propus ca scop compasiu- 
nea. „La început, evocarea compasiunii poate să necesite un efort de- 
liberat și poate părea un sentiment simulat. Dar pe măsură ce practica 

avansează, sentimentul de compasiune devine natural și spontan, pu- 
tând fi evocat cu ușurință.” Învățarea compasiunii şi evocarea ei pot 
fi tot jocuri pe care le controlează Eul 1. Acesta poate să își ia şi scopuri 
mărețe, precum dezvoltarea inteligenței emoţionale, dar acest lucru 
nu presupune o abandonare a ego-ului și o regăsire naturală a Eului 
2. Dimpotrivă, poate fi o unealtă foarte rafinată prin care timpul poate 
fi ocupat, cu senzația unei mari revelații. Demersul poate fi rezultat 
al unei preocupări pentru accesul la mai multă putere, în loc să fie 
născut din dorinţa de a cunoaște omul mai bine, spre a-l sluji mai bine. 

Compasiunea poate fi socotită şi ca un mijloc prin care se îndepăr- 
tează un pericol, o teamă: Dalai Lama „si-a folosit iarăşi șervețelul, de 
data asta pentru a culege insecta. I-a dat apoi șerveţelul unui călugăr 
tânăr din spatele lui, care a dus-o în grădină și a eliberat-o. Cu râ- 
sul său caracteristic, Dalai Lama ne-a explicat: «Imi era teamă că din 
greşeală mi-aş putea pune mâna pe el si aș acumula acea karma pe 
care o capeți atunci când faci ceva fără intenţie, dar este totuși o oare- 
care karma».”®! Sensibilitatea și grija pentru fiinţele vii este extraordi- 
nară, dar Eul 2 este liber de această teamă de karma, el are grijă în ceea 
ce face din respect pentru celălalt, nu din frică ori interes pentru sine. 

Originea oricărui demers şi starea fundamentală din care pleacă, 
dau calitatea lui. Dacă urmărește îmbogățirea unui eu, se obține un re- 
zultat, dacă se caută depășirea unor blocaje pe calea către celălalt, altele 
sunt rezultatele. Primul demers dezvoltă Eul 1, al doilea Eul 2. Primul 
demers are originea în frică, al doilea în grijă, deschidere sinceră. 

Spre deosebire de acest sentiment ce poate să apară şi ca reflex 
condiționat, rezultat al unui demers impus, iertarea presupune 
înțelegerea celuilalt și a faptului că limitele noastre ale tuturor sunt 
prezente, dacă nu într-un domeniu, atunci în altul. Durerea pentru 
celălalt în creştinism nu este un sentiment detașat de compasiune, ci 
o coparticipare prin graţie la condiţia celuilalt. Este o relaţie cu un Tu, 
nu un sentiment al unui Eu pentru Acela. Nu poate fi autoimpusă, ci 
apare ca rezultat al deschiderii inimii către celălalt. Iertarea de sine şi 
a celuilalt este o acţiune concretă, actul de îndepărtare a unei bariere 
artificiale, creată de dorinţele unui Eu de a se poziționa în lume, de a 
impune celuilalt un respect etc. 


120 Daniel Goleman, Emoţiile distructive / Dialog științific cu Dalai Lama consemnat de Daniel 
Goleman, Editura Curtea Veche Publishing, București, 2005, p. 441 


*21 Op, cit., p. 443 

A cere iertare — abandonarea Eului 1, deschiderea spre Tu 

Unul dintre lucrurile cele mai dificile pentru om este să ceară ierta- 
re. Motivul este destul de simplu, dorinţa de a păstra poziţia Eului, frica 
de a nu-și întina imaginea printr-o recunoaștere a unei greşeli și prin 
cererea de a fi iertat. A nu cere iertare este mult mai simplu, dar acest 
lucru lasă lucrurile într-o poziţie incorectă faţă de un Tu. Poziţia corectă 
presupune colaborare, încredere reciprocă, respect mutual, situare în 
același plan, deschidere sinceră, iar orice îndepărtare de această poziţie 
din cercul doi al energiei impusă printr-o atitudine ori un act ce răneşte 
partenerul de dialog trebuie anulată printr-o cerere de iertare. 

Eul 1 nu poate cere iertare, pentru el acest lucru este mai mult de- 
cât o execuție publică. Eul 2, centrat pe relaţii de calitate, nu poate să 
nu ceară iertare dacă o faptă a sa a pus o barieră în relația cu celălalt. 
El nu are pace dacă ştie că din cauza sa celălalt suferă și este scos de 
pe poziția unui Tu. 

Actul prin care se cere iertarea este un act care cere o restabilire 
a relaţiilor și trebuie apreciat în acest sens. Acordarea iertării este re- 
punerea în relație. În practica creștină cererea iertării lui Dumnezeu 
la spovedanie ar trebui să plece din dorinţa de refacere a unei relații 
pierdute, nu din teama de consecințele încălcării unor dispoziții. 
Despărțirea de cineva drag este mai grea decât orgoliul personal ori 
salvarea imaginii de sine și de aceea cel ce consideră că a afectat relația 
se supune de bună voie judecății și condamnării celuilalt. Scopul este 
clar, reîntoarcerea din poziția de Celălalt la o poziţie de Tu. 


Un Tu desăvârşit 


Între căile propuse omului spre restaurarea de sine cea creștină 
este una mai apropiată temporal, mai cunoscută în Occident, răspân- 
dită în aproape toată lumea. Întemeietorul ei, Domnul lisus Hristos, 
ne propune să ne regăsim cu ajutorul Său și prin persoana Sa, iar mij- 
locul este legea nouă pe care o dă este iubirea semenilor după chipul 
iubirii sale. Pentru a-şi demonstra buna credinţă și iubirea lui pentru 
oameni, jertfa Sa este cât se poate de potrivită. Viaţa semenului trebuie 
pusă mai presus de viața noastră. Altfel nu este slujire adevărată de pe 
poziția Eului 2, ci un interes oarecare a Eului 1. 

Prezenţa curată, lipsită de orice preocupare ori intenţii specifice, 

deschiderea deplină către celălalt pentru a primi un Tu fără nici un 
fel de judecată, este posibilă pentru cei care își asumă felul de a fi a 
lui lisus. Nu este vorba de a copia comportamentul, iubirea nu poate 
fi copiată, ci de a primi cu încredere (credință) că este calea bună şi 
din tot sufletul una sau mai multe slujiri către semeni, iar în schimbul 
acestei acceptări se primește darul care asigură suportul necesar ei. 

Motivul este destul de clar și de simplu. Ca să înveţe cu adevărat 
trebuie ca să și „moară”, adică să renunțe la ceea ce credea înainte. 
Convingerea de bază a omului obișnuit este că știe ce trebuie să facă, el 
are scheme de acţiune pentru aproape toate situațiile vieții curente. In 
realitate, acțiunea stereotipă nu este utilă decât în cazuri limitate, poa- 
te atunci când se lucrează cu obiectele. Cu oamenii situația se schim- 
bă, nu există doi oameni la fel, două situaţii identice, de aceea orice 
acţiune se desfăşoară diferit, de la om la om, de la un moment la altul. 
Omul care nu este capabil să renunţe la tot ce știe, la toată „bogăţia sa” 
nu poate intra în împărăţia păcii căci nu poate să depășească schemele 
de acţiune și procesele cognitive simple, de care este atașat. 

Pe undeva este ușor de înțeles acest lucru. Până ajunge să găsească 
căi de a răspunde la provocările vieţii trebuie să facă efort, să caute 
multe răspunsuri, să le lege laolaltă într-un întreg consistent. La un 
moment dat omul renunţă la felul de a fi al copilului, bazat pe căutare 
de răspunsuri, spune că îi ajunge câte a învățat. Din clipa în care crede 
că știe, de fapt a încetat înaintarea, mișcarea ființei lui. 

Acceptând perspectiva celor două euri menţionată de Tim Gallwey 
vedem că și față de semeni acțiunea lor este diferită. Poziționarea pe 
Eul 2, deschis, care lucrează, diferă de poziționarea pe Eul 1, ce are sur- 
sa în convingerile sale despre sine. Primul se implică total în acţiune, 
fără a cere nimic pentru el, al doilea reclamă cunoașterea și acționează 
ca şi cum ar şti soluția. Acesta „pune imediat un diagnostic şi prescrie 
rețeta pentru tratament”, apoi se detașează, în timp ce Eul acțiunii ştie 
că nu are sens să crezi că știi, mai bine stai în preajma omului și îi ofe- 
ri ceea ce el cere — prezenţă nondirectivă, conștientă și deschisă spre 
analiza consecinţelor diferitelor acțiuni/ răspunsuri. 

Eul 2, cel autentic, nu fuge de crize, probleme, ci acceptă să stea 
la nivelul lor până când problema este rezolvată, alegând poziția de 
slujitor. Eul 1, cel bazat pe ideile despre sine, este atotștiutor, imediat 
vede problema şi soluţia, apoi se comportă ca un conducător, trasând 
dispoziţiile necesare pentru rezolvarea problemei. 

Afirmația Sfântului Siluan „Ţine mintea în iad, dar nu deznădăjdui” 
poate fi înțeleasă şi în acest fel. Iadul este criza neînțelegerii cu celălalt, 
lipsa unui Tu, a sensului și a singurătăţii fără de leac. Cine nu fuge de 
probleme în uitare de sine poate învinge iadul și descoperi raiul. 

Raportarea persoanei la lume nu conduce la dezvoltarea, ci la în- 
depărtarea de propria natură, la pierderea ei. Studiul oamenilor sau 
confruntarea (în sensul bun, în căutarea prietenilor) cu alte persoane 
permite omului să vadă cine este, ce poate, cum și ce poate el să fie. De 
cele mai multe ori oamenii privesc la alții doar în virtutea dorinței de a 
vedea ce fac, cum să rezolve anumite lucruri, ca să copieze comporta- 
mente. Chiar și un copil reușește să se raporteze critic de la o anumită 
vreme la comportamentul adulților. Cu atât mai mult ar trebui să facă 
acest lucru un adult, dar din păcate, mulţi preferă să urmeze prin co- 
piere ceea ce se face în lume și să trăiască pe pilot automat. 

Am văzut de la M. Buber că doar cea ce omul adună în relaţie cu o 
altă persoană construiește Eul. Până la a strânge cu Hristos, singurul Tu 
desăvârşit, înțelegerea și învățarea de la ceilalți este esenţială. Oricum 
învăţăm tot ce ştim de la sau în relație cu alţii. Hristos ne invită să fim 
conștienți de la cine și ce învăţăm. Din prea mare respect de sine, mulți 
oameni uită de respectul pentru alții. Hristos, prin jertfa Sa pentru oa- 
meni, învaţă în primul rând că semenii noştri merită respect și dragoste. 
Merită priviţi ca un Tu unic și ca o mărturie vie a frumuseții naturii 
umane. Fiecare om are ceva numai a lui, prin care se vede ce poate re- 
zulta dintr-o anumită poziționare față de lume și față de ceilalți. 

Dragostea pentru ei nu poate fi adoptată fără rezerve decât dacă se 
merge pe încredere, „pe mâna” celui care a iubit primul cu adevărat 
oamenii astfel încât a primit moartea pentru ca ei să se trezească și să 
priceapă virtutea iubirii și a lui Tu. Porunca nouă (ca învățătură de 
căpătâi, nu ca ordin) pe care cei ce Îl aleg ca prieten o primesc de la 
El este să iubească pe semeni așa cum El iubeşte, adică cu o dragoste 
până la jerfa de sine. Această dragoste nu este una a beatitudinii în 
care omul odată prins pierde contactul cu sine, ci una a crucii, adică 
a efortului în slujba celorlalți, căci numai slujind lor omul se creşte 
pe sine. Prin iubirea, adică relaţia bună, slujitoare, pe care o vor avea 
între ei creștinii se vor dovedi ucenicii săi. Fără o relaţie Eu-Tu cu oa- 
menii nu există nici persoana noastră. 

Paradoxală această validare, descoperire prin ceilalți, dar este sin- 
gura posibilitate îngăduită și de logica lucrurilor. Un sistem nu poate 

fi conştient de sine decât din interacțiunea cu sisteme similare. Orice 
oglindă ar pune ca să se vadă singur, ea va ascunde cel puțin capaci- 
tatea sa de relație, ce nu se poate descoperi altfel decât în interacțiune. 

Oricum ar face, omul rămâne vulnerabil la atașarea de mode- 
le şi valori promovate de alți oameni. Acest lucru se întâmplă chiar 
și din simplul motiv că nimeni nu iubește singurătatea, toți suntem 
fiinţe relaționale. Chiar dacă se mulțumește cu puţin, cu jocuri sau 
mângâieri sociale, fără semeni omul se dezechilibrează psihic. A fi 
participanţi conștienți la aceste relaţii, a se îmbogăţi reciproc în ele 
prin jocul dăruirii, este nu un moft, ci o poziţie firească. 

Evaluarea unui om este corectă numai dacă evaluatorul poate fi un 
Tu pentru el, aceasta e singura cale potrivită. Numai în această cheie 
citind, studiind pe alţii, poate să consolideze Eul și să facă din el un 
Tu adevărat. Astăzi se practică analiza celuilalt ca un Acela, raporta- 
rea este la „ei” și la impersonalul „se”, deși fără o implicare activă în 
relaţie nu este văzut Tu. Ceea ce stă la baza creştinismului este această 
convingere că numai persoana validează și descoperă persoana. Toţi 
cei cu această convingere sunt membrii activi în Biserica lui Hristos, 
nu prin ce spun, cât mai ales prin ceea ce aleg să facă şi să fie. 

Din păcate acest demers de construire în raport cu un Tu este ne- 
glijat, nici măcar nu este conștientizat în educaţie. 


Importanța asumării morții, comuniune, competențe 


Pentru copil este firească schimbarea, adultul însă nu o accep- 
tă prea uşor. El se identifică cu eul său „știutor” şi acționează de pe 
poziţiile sale. Pentru a bloca autofluxul mental“, care produce și aso- 
ciază gânduri pe bandă, cea mai bună și poate unica soluţie este gân- 
dul la moarte. Ea nu afectează Eul faptelor, ci numai pe cel al imaginii 
de sine. Eul părerii de sine rămâne blocat, este pus în faţa unei realități 
mai tari decât el, pe care nu o poate manipula şi nici acoperi cu știința, 
experienţa lui anterioară. 

Eul faptelor este atât prezent cât și atemporal prin răspunde- 
rea asumată. Eul acesta nu poate fi aruncat în spaima de moarte 
deoarece trăiește şi pe partea vieţii, dar şi de cealaltă parte, dinco- 
lo de moarte. Acesta pune aici și acum persoana, în fața celorlalți, 


122 Proces denumit astfel şi preluat în înțelegerea dată de Agusto Cury. 

dezbrăcată de ego-ul despărțitor, gata de a lucra împreună. 

Dezvoltarea competenţelor este în strânsă legătură cu asumarea 
morții și detașarea de această lume. Dacă se doreşte participarea și trăirea 
prin ceva supraindividual trebuie renunţat la ego-ul personal. Nu este o 
renunțare la propria persoană, ci numai la identificarea cu părerea de sine. 

Sfinţii din toate veacurile au recunoscut importanța cugetării la 
moarte și din perspectiva ei. Ea este considerată antidotul la trăirea 
vieţii pe pilot automat. Sfântul Vasile spune și el că cea mai înaltă filo- 
sofie este ca „de-a pururea să cugetăm la moarte”“?. Sfântul loan Da- 
maschin: „O, moarte, moarte, mai bine te-am numi pe tine viaţă, că cel 
ce pururea cugetă la tine, pururea viază” — Indrumar pentru restabilirea 
sănătății“. Dintr-o perspectivă creștină soluţia ar fi destul de limpede, 
după cum am mai menţionat, cadourile „magice” date creștinului la 
intrarea sa în lume sunt moartea și slujirea pentru dobândirea celor 
necesare vieții. Cu ele iese de sub impulsul acţiunii spre căutarea ros- 
tului ca fiinţă cu propria personalitate, şi de sub cel al autosuficienţei 
în căutarea competenţei, a participării de calitate certificată prin 
mulțumirea semenilor, în grup. 

Competența este, din perspectiva grupului, o exigenţă, o nevoie a 
lui pentru calitate și eficienţă a acţiunii. Nu poate fi nici măcar sesizată 
în toate caracteristicile sale fără participarea la realitatea supraindivi- 
duală. Identificarea cu grupul, participarea la natura sa „ondulatorie” 
îi este dată omului prin ieșirea din identificarea cu particularul pro- 
priei persoane și asumarea conștiinței de grup, a responsabilităţii din 
perspectiva acestuia. Spre exemplu, un profesor trebuie să privească 
inclusiv la supozițiile ascunse ale sistemului educativ, la premisele fi- 
losofice ale demersului adoptat, nu doar la interacţiunea lui directă cu 
elevul. Trebuie să vadă cu ochii celui care a proiectat sistemul, numai 
aşa, prin confruntarea cu acest Tu are loc transfer de competenţă și 
o evaluare corectă. Această punere în locul acelui Tu care organizea- 
ză sau vede într-un anume fel lucrurile într-un sistem este esenţială 
pentru progres mai ales în cazul în care omul ar putea lua contact 
cu o decizie de echipă. Acest Tu, al unei echipe, este, de obicei, unul 
mai puternic şi mai înțelept decât al unui singure persoane. Organi- 
zarea în comun a lucrurilor poate fi mult mai bună dacă se realizează 


4233 apud părintele Cleopa - www.youtube.com/watch?v=mjcZ7GZ9tbE (accesat în iunie 2012) 

o activitate în echipă. Omul nu se dizolvă însă în echipă și nu este 
aservit instituţiilor pe care el însuşi sau echipele le creează. În ciuda 
staturii sale mici, omul este mare (dar smerit) prin responsabilitatea 
asumată. 

Aproape în toate domeniile aportul personal de calitate are în ve- 
dere pe cel al predecesorilor. O contribuţie de calitate presupune stu- 
diul perspectivei lor, dar nu una de tip detașat, care nu poate sesiza 
detaliile participării specifice acelui Eu, ci una în care subiectivitatea 
contribuţiilor nu se pierde. Pentru ca omul să înțeleagă pe cineva tre- 
buie să privească prin „ochii lui” lucrurile, din interior, nu din exteri- 
or. Acesta este aportul și rostul artei, să ajute pe cititor, privitor, ascul- 
tător, să vadă lucrurile din perspectiva autorului, pentru a îmbogăți 
propria sa perspectivă. Nu doar pentru a fi autor se cere artă, ci şi 
pentru a fi „consumator”, iar una dintre talentele necesare este „dez- 
brăcarea” de „propria piele”, ca să poţi intra în „pielea lui” ca să vezi 
şi să simţi ce simte el. Hrănirea sufletului cu idei este relativ uşoară, 
dar superficială. Când acesta se hrănește cu întreaga viziune a autoru- 
lui, cu subiectivitatea lui, când vede și rostul care l-a determinat să se 
pronunţe într-un anume fel, atunci câştigă cel mai mult. 

Acest tip de abordare creşte capacitatea omului de a se raporta critic 
la cultura altui om sau a unei organizații. O raportare prin reducerea unui 
om la lumea ideilor, ca şi cum acestea ar fi cele mai valoroase produse ale 
vieții umane, este ca și cum ai refuza să vezi opera de artă. Tot meșteșugul 
scrierii unei capodopere ar fi dat la o parte pentru a reține doar câteva idei. 
Astfel, toată trăirea prin imaginaţie alături de personaje ar fi declarată inu- 
tilă. Pentru a jongla cu idei omul nu trebuie să primească uitarea totală de 
sine, dimpotrivă, de acest sine, Eul 1, are cea mai mare nevoie, ca să poată 
fi critic. Eul 2 nu verbalizează, nu critică, el vede şi învaţă, nu are nevoie de 
memorarea verbală a ceea ce face. Ar fi chiar culmea să ceri, de exemplu, 
degustătorilor să înveţe din teorie această meserie. 


Competența — calitatea slujirii 


Majoritatea oamenilor cred că slujirea celorlalți este ceva oribil, de 
care trebuie fugit. Ceea ce ar trebui căutat, din această perspectivă lu- 
mească, este conducerea celorlalți. Omul interesat de apropierea de sta- 
rea în care Dumnezeu l-a pus pe Adam, înainte de cădere, descoperă că 

lucrurile stau invers. Omul nu se poate cunoaște pe sine, găsi propria 
fiinţă privindu-se într-o oglindă magică, ci numai prin interacţiunile cu 
ceilalți, că el creşte doar ajutând pe alţii să crească. Dacă nu slujeşte 
oamenilor nu are cum să descopere natura umană. Calea aceasta poate 
nu ar fi fost probabil adoptată de nimeni dacă Cineva nu ar fi insistat cu 
preţul vieţii să ne arate ce putere mare are slujirea. 

Provocările adresate oamenilor de alți oameni sunt diverse. Ac- 
ceptându-le ei sporesc în propria descoperire. Prin provocările inte- 
lectuale, sportive, artistice etc. omul descoperă omul și puterea ascun- 
să în el. Dar cea mai serioasă provocare este cea pe care ne-o adresează 
lisus Hristos. El spune nici mai mult, nici mai puţin că este cel care 
ne mântuieşte, ne repune în relație cu Dumnezeu. Dacă ar fi o sim- 
plă provocare intelectuală ar mai putea fi trecută cu vederea. Dar nu, 
această provocare este pecetluită cu o viață, Hristos şi-a dat viaţa în 
această credință. Mai mult, a făcut-o nu ca pe un gest teatral, ca pe o 
sfidare (de fapt cine are curajul să dea un astfel de spectacol?), sau 
spre a respecta regulile cetății și propria demnitate precum Socrate, ci 
spune că a făcut-o pentru mine personal, cel care m-am trezit să răs- 
pund la provocările semenilor în căutarea acelora care îmi oferă prin 
prezența unui Tu, ceva pentru care merită trăit. 

Odată percepută această provocare omul nu poate rămâne indife- 
rent. Ca să fie corect trebuie să verifice dacă este adevărată, apoi ori a 
găsit un sens vieţii dacă are dreptate, ori poate să sfideze autorul pen- 
tru afirmaţii și pretenţii nefondate. Numărul mare al oamenilor care 
cred că propunerea nu este mincinoasă este prea mare ca să o tratezi 
cu indiferență. Oare să fie chiar ieșirea din criza provocărilor mărunte 
din moment ce atâția oameni cred că lisus are dreptate? 

Dacă omul bine intenţionat se duce printre acești oameni ca să 
vadă de aproape ce cred și cum trăiesc ei s-ar putea să fie dezamăgit. 
Mulţi cred că lisus este salvatorul lor, respectă formal ceea ce El le 
spune, dar viaţa și relaţia lor cu semenii nu au o calitate care să merite 
măcar a fi invidiată. lisus pare că în loc să îi elibereze către o demnitate 
mai înaltă i-a prins şi i-a făcut robi cu indicații foarte precise, urmărite 
spre a fi respectate de învăţători religioși ori oameni îmbrăcaţi în ne- 
gru, care în loc să trezească bucuria unei vieți mai depline, mai tare te 
sperie cu judecata și cu iadul. Mulţi dintre cei bine intenţionaţi se pot 
opri aici. „Mirosul” lor le spune că ceva nu este în regulă și nu merg 
cu cercetarea mai departe. 

Dar pentru cel care vrea să meargă mai departe nu se termină sur- 
prizele. Chiar dacă nu își face o idee despre lisus de la cei care răs- 
pândesc frica, ci îl caută la cei care par să ducă o viață deosebită pe 
baza învățăturilor Sale, la prima vedere aceştia nu sunt de invidiat. 
Acţionează exact invers decât lumea, nu vor să fie ca Dumnezeu, cu 
atribute la superlativ, ci sunt modești și par a se hrăni mai mult din 
bucuria altora decât pentru reuşitele proprii. În loc să conducă pe alții 
cu înțelepciunea lor, preferă să îi slujească, după cum învaţă chiar de 
la Mântuitor. Par a nu se mulțumi nicicând în slujire, tot mai mult vor 
să ajute, și cât mai bine pe alţii." 

Pentru un om care caută adevărul absolut, ce poate fi însușit, care 
scapă de probleme şi oferă înălțare socială prin prestigiu obţinut în 
știință, cultură etc., această cale a competenţei nu pare potrivită deoa- 
rece creşte „necunoașterea” şi îl cheamă să se facă tot mai mic, nu să 
se înalțe. Pentru cei care merg mai departe deoarece nimic din lume 
nu este mai important ca o viaţă autentică se revelează puterea slujirii 
de a repune omul în adevărata sa natură. 


Participare şi împărtăşire 


Cea mai mare importanță acordată termenilor din familia parte — 
întreg, este realizată prin transformarea lor în cuvinte ce desemnează un 
act sacru. Părtăşirea sau împărtășirea este actul sacru prin care creștinii 
ortodocși, catolici și evangheliști luterani primesc în trupul lor pe Dum- 
nezeu, prin taina cea mai importantă a Bisericii — euharistia. Cuvântul 
lui Dumnezeu s-a făcut trup în Iisus Hristos și El a instituit această taină 
prin care creştinii primesc un aliment foarte special, integral pentru in- 
tegralitate. Astfel creștinii se hrănesc din Cuvântul Său, care nu mai este 
doar o informaţie, ci hrană pentru vindecarea și dezvoltarea sufletului. 
Păstrarea relaţiei stabilite astfel se face prin păstrarea cu grijă a Cuvân- 
tului ca semnificativ, viu și lucrător în persoană. La ce bun să auzi un 
cuvânt revelator dacă el nu devine și constitutiv? Prin el se realizează 
o legătură nu numai cu autorul cuvântului, ci şi cu toţi cei ce îl consi- 
deră semnificativ, important și demn de a fi urmat, căci ei „cinează” 


125 Sfântul loan Gură de Aur, Comentar la Evanghelia de la loan, p. 419: „Voi vedeţi, fraţii 
mei, că iubirea lui Dumnezeu este amestecată și confundată cu iubirea aproapelui: aceste 
două iubiri sînt legate împreună, ca și o funie.” 

împreună. A fi într-un gând cu toți ce primesc Cuvântul întrupat, în- 
seamnă a primi spre a fi parte neîmpărțită a unei comunități. 

Acest act este sacru atunci când cuvântul este de la Dumnezeu. 
Dar hrănirea din cuvinte nu este un lucru neobişnuit. Dimpotrivă, 
este probabil cel mai răspândit lucru. Prin schimbul de cuvinte are 
loc nu doar informarea reciprocă, ori atingerea, mângâierea de care 
ne spune E. Berne, ci și o acţiune de schimbare. Se poate schimba fi- 
ecare participant şi poziţia reciprocă a celor în dialog, iar urmare a 
cuvintelor schimbate se apropie sau se îndepărtează. Participanţii se 
pot schimba prin influența reciprocă. Fiecare om are un punct de ve- 
dere, o atitudine, un fel de a acţiona etc. Dacă acțiunile pot fi imitate 
şi doar clarificate folosind cuvintele, credințele intime trebuie mărtu- 
risite pentru a fi cunoscute, iar mărturisirile, descoperirile personale 
se adună în cultură. Din aceste motive nu se poate ajunge la om fără 
a studia cultura. 


Lucrarea diavolului 


Într-o lume care spune despre sine că este deasupra mitologiei chiar 
şi a aduce vorba de el descalifică. Imediat riști să fi judecat ca fiind de- 
parte de o înțelegere corectă, ştiinţifică a lumii. Eu cred că dimpotrivă, 
subiectul nu poate fi evitat dacă dorim o abordare ştiinţifică. Deși nu se 
manifestă obiectiv precum fenomenele naturii, ca să poată fi surprins şi 
„arestat”, prezenţa sa în experienţa fiecărui om este destul de evidentă 
prin ceea ce se numește ispitirea spre păcat. Ne-am putea liniștiți socoti 
fără de păcate dacă nu am observa că o chemare spre a da curs unor 
porniri cu consecinţe negative pentru noi și semeni nu poate fi evitată. 
Unii răspund acestor chemări și tratează oamenii ca pe mijloace, refu- 
zându-le demnitatea umană din considerente care de care mai ciudate. 
Problema nu este doar că altfel ar fi greu de explicat răul din lume ci 
şi faptul că orict de departe ajungi să te îndepărtezi de felul ei de a fi 
nu scapi de ispita de a face rău. Un factor activ are grijă să ne încerce 
la fiecare pas stabilitatea în respectarea valorilor asumate sau pretinse 
a fi respectate pe care se bazează stima de sine. Cineva care găsește un 
bun partener de dialog în Eul 1 are grijă nu doar să ne pună la îndoială 
propria stimă de sine ci și să ne asiste cu sfaturi în realizarea de compro- 
misuri și scăderea grijii faşă de consecinţele faptelor noastre. 

Aparent este un agent negativ, care pe lângă răul din lume aduce 
şi disconfort intern prin mustrări de conștiință. Cred însă că mai de- 
grabă el este câinele de pază al ființei. Ca să o scoată din nemișcare, 
platitudine şi până la urmă chiar din lume o provoacă şi o testează 
mereu. li exploatează și îi aduce în față toate slăbiciunile, oricât de 
departe ar fi de iresponsabilitate, chipurile ca să o umilească. Umilire 
este însă numai dacă este și mândrie, altfel este doar o chemare la o 
acțiune tot mai conformă, şi mai lipsită de agresivitate față de sine, 
față de ceilalți şi față de generoasa noastră gazdă, Pământul. 

De acest test nu a scăpat nici lisus, ca să-și dovedească deplina stă- 
pânire asupra fiinţei, de neamestecul în ea a impropriului și a lumii, a 
fost ispitit de diavol în privinţa autosuficienţei sale, a tentației de a se 
socoti bogat prin ceea ce oferă lumea ori prin puterea asupra semeni- 
lor. Oricât au fugit de religie până la urmă chiar și filosofii au ajuns la 
recunoașterea existenţei acestor ispite. 

Scăparea omului nu este într-o colivie de aur și izolare de semeni ci 
în acțiunea pusă în slujba lor. Aceasta este izvor nesfârșit de învățare 
şi prilej nesecat de ne întemeia prin a face bine evitând capcana mân- 
driei. Slăbiciunea diavolului este că nu se poate lega de oameni decât 
prin slăbiciunile lor. Vulnerabilitatea noastră nu este astfel față de o 
putere dinafară ci față de lipsa de stăpânire, de întemeiere, ori de grijă 
pentru ceea ce este ori pleacă de la noi. 

Dorinţa de a fi cu ceilalți, de a nu fi singuri, însoţită de uitarea de 
sine duce la aservirea oamenilor și devine spirit de turmă și supunere 
necondiționată. Astfel răul cel mare devine și mai puternic căci are mai 
mulți adepţi depersonalizați. Omul care își respectă demnitatea şi are 
o sursă corectă a ei, nu se poate hrăni din umilirea altuia și desconside- 
rarea sa căci aceasta implică și o desconsiderare a naturii umane care îi 
este şi lui proprie, deci este până la urmă o desconsiderare de sine. 

Interesant este faptul că antrenamentul pe care ni-l impune nu este 
numai legat de raportarea la sine ci și la ceilalți. Adesea vin alții asu- 
pra noastră, ne judecă cu o virulență extremă pentru fapte bune pe 
care ei nu au reușit niciodată să le facă. Principul sănătos care spune 
să participi constructiv nu distructiv, cu adăugare, nu cu demolare, 
pare a nu fi cunoscut de aceștia. lertând intervenţiile lor omul devine 
tot mai puternic în relații, aici este iarăşi un mare câștig. Astfel că di- 
rect sau indirect tot diavolul slujeşte omului, însă omul nu interpre- 
tează întotdeauna corect slujirea sa. 


CAPITOLUL 22. 
SINTEZE, ANALIZE 


Cele mai multe dintre cărţile citate în această lucrare prezintă per- 
spective asupra unor domenii ale realității, realizate ca urmare a ana- 
lizei şi sintetizării unor informații variate, ce nu se limitează la dome- 
niul respectiv. Spre exemplu, Rosenberg explică bazele comunicării 
nonviolente, dar el a studiat psihiatria, culturile diverselor popoare 
legate de comunicare, religia etc. Heidegger a analizat temeinic nu 
numai filosofia, ci și literatura, arta și religia. Constantin Rădulescu 
Motru era nu doar un filosof, ci și un psiholog foarte bun. 

Aproape toţi cei care au adus contribuţii semnificative au ieşit din 
domeniul lor pentru a prinde și aspectele legate de natura umană, im- 
plicarea și participarea omului. O cultură în sine este idolatrie, „artă 
de dragul artei”, nu în serviciul omului, ca și cum omul ar fi pentru 
„artă”, ea ar fi zeița ce trebuie slujită, în loc ca „arta” să servească 
omului. La fel se prezintă lucrurile cu ştiinţele și cu toate preocupările 
umane. Şi în religie se uită că ea este pentru om și nu omul pentru 
religie. lar academismul a ajuns atât de departe încât aproape că ia 
prizonieri pe oamenii ce se implică în activități academice. Heidegger 
atrage atenţia că mult din ceea ce ei fac nu este gândire originală, pro- 
prie, ci compilare de texte și maculatură, realizată conform unui obi- 
cei. Și dacă ar fi numai aceştia afectaţi, și tot ar fi o problemă. Dar 
prin ei, cu deosebire prin corpul profesoral, este afectată negativ toată 
societatea, se distruge creativitatea şi se îngroapă talentele native. O 
radiografie a acestui proces este făcută recent și de Ken Robinson în 
lucrarea sa O lume ieșită din minți: o revoluție creativă a educaţiei. O serie 
de afirmații merită avute în vedere dacă ne dorim o raportare față de 
educație lipsită de microbul spiritului de castă. 

Inainte de a trece la literatură merită scoasă în evidenţă o realizare 
ce s-a născut din experienţa celor interesați de obținerea rezultatelor 
în viaţa practică, cu deosebire în afaceri. Mulţi am auzit de filmul Se- 
cretul. A avut multă trecere după lansare deoarece promite multe și 
chiar reușește să producă o schimbare în viaţa celor care sunt atenţi și 

pun în practică sfaturi din film. Pare un lucru extraordinar, miraculos, 
însă dincolo de veșmintele comerciale și de publicitate nu sunt foarte 
multe lucruri profunde. Am văzut ce important este să ai un scop, el 
devine un organizator al vieţii. Dar, cel puţin la fel de important este 
ca el să fie prezent în minte ca să poată deveni organizator: „Lreaba 
noastră ca oameni este să avem permanent în minte ceea ce vrem să 
facem, să ne clarificăm scopurile. Pornind de aici, începem să invocăm 
una dintre cele mai mari legi ale universului care este legea atracţiei.”. 

Dacă analizăm sfatul descoperim de fapt ce înseamnă grija, într- 
o formă relativ primitivă a ei. Dacă omul nu are grijă — atenţie la 
scopul urmărit, nu are șanse să îşi atingă obiectivele. O tehnică pro- 
pusă de unul dintre cei care au stat la baza realizării filmului, Bob 
Proctor, este aceea de a avea un bileţel ce trebuie purtat permanent, 
pe care este notat visul ori scopul urmărit pentru a nu-l uita (pierde 
din vedere) și a obţine o mobilizare şi o aliniere a resurselor ființei în 
direcţia atingerii scopului. Filosofic este ușor de observat că mutaţia 
ontologică propusă a fi realizată, este trecerea de la preocupări, ade- 
sea divergente, la grijă şi evaluarea a tot ce se întâmplă ori se face 
prin raportarea la ea. 

Acesta este un prim pas important pentru a ajunge la a trăi au- 
tentic. Şi sigur că odată cu trăirea tot mai autentică vin şi rezultatele 
deosebite, „atracţia” își face efectul. În film nu este important scopul: 
bani, poziţie socială etc. ci învăţarea grijii. Şi într-adevăr, nu prea con- 
tează, obiectivul iniţial este descoperirea secretului mișcării și al par- 
ticipării cu întreaga ființă. Apoi omul își poate schimba direcţia, alege 
scopuri tot mai apropiate de împlinirea sa. 


Academismul şi educația 


Am inclus în această secțiune câteva informaţii legate de acade- 
mism deoarece este un tip de memă culturală puternică şi virală. Ana- 
liza lui Ken Robinson privind importanţa creativităţii şi a modului în 
care ea este eliminată prin sistemul educativ trebuie avută în vede- 
re deoarece îndepărtând ceea ce este unic, specific persoanei, prac- 
tic frumuseţea ei şi partea ce o face demnă de respect, este anihilată. 
Persoana se întemeiază pe modul ei unic de a vedea viaţa, legăturile 
cu semenii, ea fiind construită printr-o experiență unică în contact cu 


Capitolul 22. Sinteze, analize 329 


acestea. Punctul ei de vedere va conține mereu ceva ce alții, călătorind 
pe alt drum nu au cum să vadă. 

Inainte de a trece mai departe aș dori să fac câteva observaţii lega- 
te de prezenţa fenomenului în România. Cred că și la noi sunt multe 
domenii afectate, dar personalităţile deosebite ies de obicei din aces- 
te cadre. Ele sunt creatoare de aceea apreciază ceea ce este legat de 
creativitate în om. Cei care se mărginesc la transmiterea a ceea ce au 
spus alţii în loc la o resemnificare proprie sunt mai afectaţi de această 
orientare. Specificul autohton este mai ușor de înțeles pornind de la 
o observaţie pe care a făcut-o un doctor în teologie“% care s-a ocupat 
chiar cu studiul vieţii monahale din Transilvania. El a observat că mă- 
năstirile erau un fel de centre de cultură prin faptul că cei ce se retră- 
geau aici nu se izolau pentru o mântuire proprie, retrași din lume. 
Dimpotrivă alergau mai tare, înainte în căutarea adevărului şi apoi 
transmiteau și mirenilor din jurul mănăstirii (ca îi căutau cu drag şi 
încredere) așezarea corectă, participarea de calitate în diverse domenii 
ale vieții spirituale. 

La fel sunt şi profesorii universitari reprezentativi din spaţiul ro- 
mânesc, ei reinterpretează ceea ce studiază, coroborează cu trăirea 
specifică locului, nu doar transmit informaţii mai departe, astfel sunt 
surse de experienţă trăită. Operele lor mărturisesc despre acest lucru, 
am văzut la C.R. Motru şi putem găsi multe exemple similare. Sco- 
pul prezentării capitolului este delimitarea de fenomen și reducerea 
influenţei acestuia. 

Problema influenței academismului este cât se poate de serioasă, 
chiar acută astăzi, când schimbarea pare să fie principala constantă 
a vieţii: „Rata şi amploarea schimbării care a cuprins întreaga lume 
ilustrează profunda transformare a modului în care oamenii își tră- 
iesc viaţa și îşi câștigă existența. Trebuie să fim la fel de radicali și în 
privinţa modului în care gândim educaţia. Simpla creştere a standar- 
delor academice nu va rezolva problemele cu care ne confruntăm, doar 
le complică. Pentru a merge mai departe avem nevoie de o înțelegere 
proaspătă în ceea ce priveşte inteligența, capacitatea umană și natura 
creativității. Trebuie să regândim unele dintre ideile de bază pe care le 
avem despre educaţie, inteligenţă şi despre noi înșine. Și, mai presus 
de toate, trebuie să ne trezim cu toții din ceea ce, pe bună dreptate, 
James Hemming (1909-2007) a numit «iluzia academică», aceea care 


“2% Discuţii particulare cu pr. dr. Dan Hognogi pe marginea tezei sale de doctorat 

ne-a înrobit mai mult decât vă puteţi imagina.” 47 

Pentru a clarifica termenul, Ken precizează: „Oamenii folosesc 
termenul «capacitate academică» pentru a se referi la «inteligență». 
Ele nu înseamnă câtuși de puţin același lucru. Activitatea academică 
este centrată pe anumite tipuri de înțelegere verbală și matematică: pe 
lucrări și eseuri critice, pe discuţii verbale și pe analize matematice. 
Ele sunt forme extrem de importante ale capacității umane. Dar dacă 
inteligența umană s-ar fi limitat la capacitatea academică, nu s-ar mai 
fi produs o mare parte din cultura umanității. Ar fi existat foarte multe 
discuţii, și mai deloc acțiune. Nu ar fi existat știința practică, nici teh- 
nologia, nici afacerile, nici arta, nici muzica sau dansul, nici teatrul, 
poezia, iubirea, sentimentele sau intuiţia.”4%. 

Aservirea educaţiei s-a făcut pentru a sluji academismului, uitând 
de om: „Unul dintre motivele pentru care activitatea academică a ajuns 
să domine învățământul general este că nevoia de a avea universități a 
modelat cultura educaţiei de masă atât direct, cât și indirect. Cerinţele 
de intrare la facultate au avut un impact direct asupra programei şco- 
lare și asupra formelor de evaluare şi de examinare publică. De ase- 
menea, universitățile au afectat, indirect, în multe feluri educaţia, nu 
în ultimul rând pentru că meseria de dascăl a fost şi este profesată în 
mare parte de absolvenții de facultate. În multe feluri, întregul proces 
de educaţie elementară și liceală este un proces de pregătire pentru 
admiterea la facultate. Tinerii care se înscriu la facultate mai degrabă 
decât să se angajeze sau să se înscrie în programe de pregătire profe- 
sională sunt văzuţi ca reuşite reale ale sistemului.” *”. 

Orice om competent, ca Fred, inteligent și de omenie merită res- 
pect, indiferent unde este întâlnit: „Dacă ar fi să facem un pas înapoi 
pentru a privi educaţia din afară și am întreba: «La ce folosește ea?», 
ne-am putea centra în primul rând pe aceia care par să beneficieze cel 
mai mult de cerinţele și așteptările sale. Am putea conchide că prin- 
cipalul scop al educaţiei este să formeze profesori universitari, consi- 
deraţi un fel de apoteoză a culturii academice. Și eu, la rândul meu, 
sunt profesor universitar şi am un mare respect pentru mediul și viața 
academice. Dar aceasta nu este decât o altă formă de viaţă, care nu 


47 Ken Robinson, O lume ieșită din minți: revoluția creativă a educației, Editura Publica, 
București, 2011, p. 107 

4 Op.cit., p.89 

ar trebui să devină standard pentru alte forme de realizare umană. 
Cunosc artiști, oameni de afaceri, dansatori, sportivi şi mulți alții, ale 
căror realizări, inteligenţă şi omenie sunt la fel de substanţiale ca ale 
oricărei persoane cu doctorat pe care am întâlnit-o."*%. 

Merită menţionată aici o întâmplare care a avut loc în unul din 
satele din Transilvania pe vremea când comunismul trebuia transmis 
ţăranilor“!. Unul dintre domnii în cravată care a venit să îi înveţe des- 
pre socialism, „marea cucerire” a oamenilor muncii, atins de măreția 
misiunii sale, s-a gândit să facă mai întâi diferenţa între el și țăranii cu 
care vorbea. De la masa intelectualilor, de sus, de pe scenă, îi întrebă: 
„Ştiţi care este diferenţa între noi și voi?” Se aștepta ca oamenii să 
nu știe, dar unul se ridică cu seninătate, departe de a fi complexat de 
lipsa sa de știință și zise: „Știm, nodul de la gât!”. Intelectualii de pe 
scenă s-au gândit la nodul de la cravată și s-au simţit probabil mândri 
de această uniformă. Nu au realizat subtilitatea răspunsului, în sens 
mai larg, nodul de la gât este cel care întrerupe legătura dintre inimă 
și minte. O caracteristică a celor care au impus deposedarea țăranilor 
harnici de cele pe care le agonisiseră după o viață de muncă era bine 
surprinsă. Cei care le luau bunurile prin colectivizare nu mai aveau 
inimă, pentru „înalta misiune” a impunerii socialismului erau aleși cei 
mai puţin harnici, care nu aveau nimic de pierdut. 

Este posibil ca și pe intelectualii care propovăduiesc şi trăiesc aser- 
vind viaţa lor diferitelor valori culturale să-i influențeze prezența no- 
dului de la gât. Nu voi insista cu exemple, sunt bine cunoscute și ex- 
puse publicului, începând cu faptele prezentate în Noul Testament ori 
în cărți precum Trădarea cărturarilor, Cunoaşterea inutilă şi terminând 
cu ironiile şi lupta împotriva religiei pe care o vedem la unii oameni 
de știință și astăzi (sunt multe exemple şi pe site-ul www.ted.com). 


Academism şi cultură 


Privind dinafară, principala sursă a iluziei academice pare a fi con- 
vingerea, credinţa iraţională că omul este definit prin producţia sa in- 
telectuală. Dacă nu produce cu mintea ceva pentru cultura umanității, 
pentru „academicieni” o persoană nu există ca om, nu se va scrie în 


430 Op. cit, p. 90, 91 
sal Întâmplare povestită de preot Negrea Dumitru, Ighiu 


332 Competența - participarea de calitate la îndemâna oricui 


cărți despre ea. Omul este definit prin produsele sale în interiorul cul- 
turii, nu la nivelul propriei fiinţe. Pentru cei afectați de această iluzie 
nu contează ce a făcut omul cu sine, cât de înaltă este propria structu- 
rare, cât de clare, precise și de bine ameliorate îi sunt cele trei tipuri de 
jocuri — interior, interpersonal și cultural, chiar nivelul competenţei, 
privită ca slujire de calitate, poate fi irelevant. Academismul este pa- 
razitul care trăiește pe seama culturii mari, adevărate, pe care mai 
mult o ocultează decât o dezvăluie. Slujitorii academismului sunt ca 
o castă, cu grade academice, cu reguli destul de precise de detectare 
a contribuţiei personale la dezvoltarea „măriei sale”, cultura. Ea pare 
a fi scopul în sine, marea zeiță ce trebuie servită. In loc să arate cum 
cultura scoate omul profund din noi, iluzia academică ne învaţă şi ne 
cere să ne punem viaţa în slujba culturii. Minunata recompensă este 
un loc de cinste între slujitorii ei, nemurirea prin veşnica pomenire 
între oameni a unei „măreţe” contribuţii. 

Sursa academismului este destul de îngustă, doar două abilități 
bine dezvoltate sunt suficiente pentru un succes garantat: „Capacita- 
tea academică se bazează pe aceste două abilități de înțelegere logico- 
deductivă și de cunoaștere propozițională. Termenul „academic“ pro- 
vine de la numele unei grădini din apropierea Atenei antice, numită 
Academia. Acolo, cu 400 de ani înainte de naşterea lui Hristos, filoso- 
ful grec Platon a pus bazele unei comunități de discipoli, deosebit de 
influentă. "42 

Cauza apariției iluziei academice ar putea fi socotită raportarea 
greşită la cultură, neînțelegerea legăturii strânse cu celelalte două jo- 
curi, izolarea la nivelului jocului cultural. Cea mai bună ilustrare a 
abandonului unui astfel de joc este cea prezentată de Herman Hesse 
în Jocul cu mărgele de sticlă Marele maestru, unul dintre cei mai redu- 
tabili din istoria jocului, îl abandonează spre a se dedica unei ocupații 
mai satisfăcătoare decât orice joc cultural, educaţia tinerilor. Prin 
aceasta el închide triunghiul Eu - Semeni - Cultură, cu revărsarea 
puterii culturale acumulate spre dezvoltarea persoanei, revenirea la 
Eu. Revenirea la Eu a iluziei academice este în chip conducător, cu 
putere de lege și de evaluare, judecare a omului. Poștașul Fred ar fi 
demn de dispreţ, sau mă rog, nu merită nici un fel de considerație 
din partea celor aserviţi culturii deși are cea mai puternică şi mai vie 
cultură - cultura respectului deplin față de om, față de lucrul bine 

făcut, și slujirea ireproşabilă. Viaţa la care el participă, legăturile cu 
semenii, respectul acestora sunt mai profunde decât cele garantate de 
un rezultat academic. 

O teorie explicativă este limitată prin însăşi intenţia ei, ce putem 
noi face este să încercăm a descrie lumea şi să clarificăm calitatea și 
limitele instrumentelor utilizate. Iar o descriere nu este completă fără 
analiza completă a relevanţei pentru om și a interacțiunii lui cu seme- 
nii. Superioritatea înțelegerii lui Bohr asupra celei a lui Einstein este 
tocmai faptul că a ieșit din iluzia academică. Einstein credea probabil 
şi la sfârşitul vieţii că prin cunoaştere omul poate pătrunde totul, în 
timp ce Bohr spunea că putem cunoaște doar atât cât ne permite in- 
strumentul ales, că în lume sunt lucruri care scapă înţelegerii, deşi pot 
fi observate, ori trăite. Nuanțând, am putea spune că Einstein slujeşte 
cunoaşterii în timp ce Bohr se folosea de cunoaștere, înțelegând și li- 
mitele acestui instrument. 

Din fericire toți oamenii „funcționează” foarte bine deși niciunul 
dintre ei nu cunoaște cum funcționează mintea și corpul uman, ce 
avem din punct de vedere academic sunt doar diverse teorii, la limita 
verificabilului şi a obiectivității. Observând însă ce putere de învăţare 
şi de modelare are creierul și corpul uman, putem să ne folosim de 
aceasta, putem atinge diverse performanţe pe care nici pe departe nu 
le are tehnica modernă deși este uimitoare. Un singur exemplu este 
suficient, văzul. Putem lua și integra atâta informaţie dintr-o simplă 
imagine simbolică încât nu au sens comparaţiile cu nici o mașină de 
calcul. Unde o mașină nu vede decât o cruce, un plus, un creştin poate 
vedea o dezvoltare nesfârşită pe ambele direcţii, verticală și orizonta- 
lā, cu un punct de întâlnire a lor, a personalului de pe axa verticală cu 
generalul de pe axa orizontală etc. Poate chiar să își imagineze că cele 
două direcţii sunt unite și pot forma o unitate numai prin competenţă. 

Iluzia academică ne spune că performanţa minţii noastre este mă- 
surabilă, că oamenii pot fi organizați, clasificați, după criterii liniare, 
că un IQ spune aproape totul despre om. In realitate nimeni nu poate 
prezice cum va acţiona un om în condiții complexe. Experienţa şi felul 
său unic de a fi determină răspunsuri unice. Încercarea de a obliga 
elevii să dezvolte abilitățile academice este ca și cum ai obliga toate 
mașinile să aibă aceleași performanţe, indiferent pentru ce sunt con- 
struite. Toate ar trebui să se miște cît mai bine pe orice direcţie, şi să 
poată duce multă marfă străină. Nu contează capacităţile colaterale 

- de autoorientare, de colaborare, de asigurare a homeostaziei pro- 
prii, de operare asupra mărfii transportate, eficiența și combustibilul 
consumat etc. Toate mașinile trebuie să știe executa aceleași manevre 
de mișcare pe sol. 

Nevoia de a face ordine în domeniul exprimării și a creației umane 
a condus la selectarea acelor domenii în care sunt mai uşor de cuan- 
tificat performanţele, unde subiectivul nu mai contează, sau contea- 
ză mai puţin. Judecăţile asupra oamenilor nu pot decât să reducă 
potenţialitățile lor, aşa cum încercarea de a stabili prin ce fantă trece 
fotonul distruge comportamentul său ondulatoriu. 

In ciuda ignorării dezvoltării persoanei în ansamblu, a lipsei de 
relevanță privind caracterul, interacțiunile sociale, auto-organizarea 
etc., în Statele Unite: „Timp de 100 de ani, coeficientul de inteligență 
a rămas principalul criteriu de selecție pentru diferite forme de edu- 
caţie, pentru numeroase forme de angajare într-un loc de muncă și 
pentru înrolarea în armată.”*%. Cu toate lipsurile și deficiențele obser- 
vate, „ideile despre capacitatea academică și despre IQ au ajuns să fie 
considerate ca de la sine înțelese, ca o stare naturală a lucrurilor mai 
degrabă decât ca produse ale anumitor valori culturale și presupu- 
neri ştiinţifice, ceea ce, de fapt, şi sunt”%. O tradiţie greu de depășit, 
dar pe cale de a fi abandonată. La nivelul culturii se găsesc germenii 
schimbării în direcția respectului pentru om, dar aceştia trebuie să fie 
preluaţi de Euri ce rezonează cu schimbarea, care să modifice apoi 
interacțiunile, iar acestea vor conduce în cele din urmă la schimbarea 
ponderii diverselor orientări culturale. 

In sprijinul academismului pare să vină știința. Trebuie menţionat 
însă că nu viziunea mecanicistă, deterministă a adus progresul pe care 
îl vedem astăzi, ci cu deosebire elucidarea structurii atomului, rea- 
lizată de teoria cuantică a microuniversului. Mai trebuie precizat că 
ştiinţa înțelege obiectele, fenomenele la care ele participă, dar are pro- 
bleme cu ființa, ceea ce este firesc. Structurile deosebit de complexe, 
în mai multe dimensiuni, cum este viaţa, pot fi descrise generic, dar 
o descriere nu ne dă controlul asupra ei. Ca să cunoşti viaţa şi lucru- 
rile, trăirile legate de ea, trebuie să le experimentezi, ori aceasta nu 
mai este știință obiectivă, ci una cât se poate de subiectivă, bazată pe 
multe alegeri, nu pe un determinism orb. Nu poţi trăi ceea ce nu vrei 

să trăieşti, nu poți evalua ceea ce nu ai vrut să verifici. Avem „aparate 
de măsură” foarte sensibile, bine calibrate, construite pentru a observa 
atât ce se întâmplă cu obiectele cât și cu persoanele. Suntem deja puși 
în situaţia de cercetători, dar pentru a afla ce sens să dăm vieții noastre 
odată scăpaţi de satisfacerea nevoilor de bază. 

Academismul, înțeles ca o concepţie de viață care are la bază 
„reducţionismul” omului la activitatea intelectuală, ca şi cum acest 
lucru este singurul şi cel mai grozav pe care îl poate face, are încă 
putere pentru că este promovat prin educaţie. Nivelul de înţelegere 
al societăţii a trecut însă de reducerea omului la inteligența logico- 
matematică și cea de înțelegere verbală. Sunt recunoscute acum și alte 
tipuri de inteligenţă, cum ar fi de exemplu cea emoţională, cea socială, 
iar acestea au un impact mai mare pentru succesul în viață și armonia 
ei. Dar reducţionismul a ajuns la limitele sale. Lipsa de participare 
determinată de o abordare adresată numai logicilor verificabile și re- 
zultatelor lor, fără impact asupra nevoilor de înțelegere și organiza- 
re afectivă, de comunicare reală, îndepărtează tot mai mult copiii de 
educaţie, determină scăderea continuă a rezultatelor lor. Obligaţia de 
a intra într-o matriţă îi face reticenţi, și oricâtă bunăvoință ar avea cu 
noi, adulţii prea angajaţi într-o viziune reducţionistă, până la urmă 
trebuie să ne părăsească. Pierdem şi noi, dar, din vina noastră, cel mai 
mult pierd ei. 


Pace între știință, filosofie, religie 


Cele trei mari domenii ale vieții umane par a se contrazice me- 
reu și parcă sunt prinse într-o luptă pentru supremație, care adesea 
urmărește chiar desființarea celorlalte, sau măcar a uneia dintre ele. In 
realitate toate sunt necesare și importante. Sunt ireductibile pentru că 
aparţin celor trei niveluri la care are loc participarea, ireductibile și ele 
unul la altul. Știința este cea care dă claritatea pe nivelul individual și 
al manipulării obiectelor de către om. Pentru atingerea ei este nevoie 
de multă nevoinţă. Funcţionează când este atinsă autonomia. 

La nivelul interacțiunilor filosofia ar trebui să clarifice lucrurile ast- 
fel încât fiecare persoană să participe cât mai ușor și mai profitabil la 
grup. Ea ar trebui să aducă curăţenia, iar filosofia lui Heidegger spre 
exemplu, reușește destul de bine să asiste pentru realizarea acestui 

lucru. Când are loc dobândirea măiestriei prin interacțiuni ce permit 
învățarea de la alţii, ea și-a atins obiectivul, omul poate construi îm- 
preună cu alții. 

Religia adevărată trebuie să aibă grijă de cultura comună astfel ca 
fiecare om să fie respectat și să se poată împlini, fără a fi victima pro- 
cesului de nivelare socială. Ea se naște din mila pentru omul rătăcit 
şi prizonier în nefericire, neîmplinit. Funcționează când lucrurile au 
sens prin faptul că integrarea în grupul ce favorizează învăţarea și 
evoluţia este realizată. 

Dacă le lăsăm izolate, fiecare pe nivelul ei, încă nu este pace între 
ele. Fiecare dintre demersurile specifice trebuie să le cuprindă și pe 
celelalte astfel încât să lucreze împreună. Spre exemplu, a încerca să 
îndrumi spiritual pe alţii fără a testa temeinic o realitate (ştiinţa), cu 
înțelepciune (filosofie), este doar un demers lipsit de sens. A practica 
știința pentru a descoperi cum să distrugi este un demers lipsit de 
înțelepciune și de respect pentru ceilalți oameni. A propune anumite 
moduri de a fi şi de a interacţiona fără a le testa și fără a ști ce anume 
se acumulează prin ele în cultura de grup este un act inconștient. 

Omul integral nu se poate lipsi de niciuna dintre ele fără a-şi pier- 
de integralitatea, iar a crede că una le poate rezolva pe toate înseamnă 
a opera un reducționism extrem de periculos și pentru om și pentru 
societate. 


CAPITOLUL 23. 
LITERATURA 


Am lăsat la urmă domeniul care probabil era cel mai îndreptățit 
să deschidă această secţiune a cărții. Motivul este simplu, în acest 
domeniu cred că este mai bine să rămână deschisă discuţia despre 
cultura umanităţii deoarece cele mai multe eforturi de a ajuta omul 
s-au exprimat prin literatură. Întinderea ei este atât de vastă, atât de 
cuprinzătoare, că uneori ne simțim prinși în personaje, nu privitori la 
jocul lor. Acestea sunt oameni sau chiar altfel de personaje cu puteri 
fantastice ca în basme, care trăiesc un anumit tip de viață, care pot 
participa la anumite interacțiuni, în funcţie de ceea ce ele (prin autor, 
evident) aleg să fie. Aici cultura despre om, despre viaţa sa şi profun- 
zimea autorilor este revelată de complexitatea personajelor, de viața şi 
confruntările la care acestea sunt puse să participe. 

Peste timp rămân acele opere în care omul este surprins în com- 
plexitatea vieții sale, care propun acea vedere, organizare, structurare 
a vieţii ce se poate dovedi stabilă, dar în același timp dinamică. În 
funcţie de înclinațiile, darurile proprii ne vom simţi mai apropiaţi de 
unele sau altele dintre personaje, le vom însoți în aventura vieții lor, 
vom trăi emoții și sentimente apropiate. Prin sau alături de ele ne vom 
îmbogăţi experienţa ca și cum noi am fi trăit acele întâmplări. 

In alte opere, cu deosebire în anumite poezii, poetul spune ce 
vede, ne prezintă formulată și prinsă în cuvinte revelaţia sa asupra 
lucrurilor, interacțiunilor, valorilor etc. Urmându-i cu atenție putem 
privi lumea prin ochii lor, trăind astfel, pe calea deschisă de ei, uimire, 
bucurie, chiar și revelaţiile ce le-au fost dăruite lor. 

Aproape de poezie sunt memoriile, jurnalele, însemnările, aven- 
turile din călătorii în spaţii fizice sau spirituale. Şi ele conţin viziunea, 
trăirea unică, observaţii, sentimente, tot ce trebuie pentru a reface o 
experienţă chiar și fără a participa în mod direct la ea. Cu cât călătoria 
noastră cu aceste personaje este mai lungă, cu atât vom vedea mai 
multe. 

O analiză detaliată cu exemplificări convingătoare ar putea crea 

material pentru câteva cărți. Evoluţia spiritului, a așezării omului față 
de lume și semeni, a implicării și mișcării sale poate fi urmărită ca o is- 
torie dincolo de istoria întâmplărilor, aşa cum o recomanda indirect și 
Heidegger în Fiinţă și timp. O să trec în revistă doar câteva observații, 
lăsând deschisă analiza aportului literaturii din perspectiva creșterii 
calității participării. 


Cartea bate filmul 


Din păcate tot mai mult oamenii preferă călătoriile scurte, oferite 
prin intermediul unor filme, care pot fi și ele de calitate. Însă oricât de 
captivante și chiar profunde uneori, ele nu pot transmite atât de bine 
ceea ce trăieşte personajul, nu pot exprima la fel de clar contextele și 
reacţiile, mai ales cele interne, precum o fac cărțile. Cine a văzut ecra- 
nizările unor cărți profunde, cum ar fi de exemplu Fraţii Karamazov 
sau Mizerabilii, reduse la filme de maxim 3 ore, și a citit cărțile, poa- 
te rămâne uimit în fața diferenței de trăire prilejuite. Mai mult, chiar 
esența mesajului riscă să se piardă pentru că privirea ne este atrasă 
de întâmplările prin care trec personajele, nu scopul prezenţei lor în 
operă. 

Așa de exemplu am încercat să găsesc cuvântarea despre rolul 
tatălui, despre importanța asumării paternităţii, element pe care îl 
consider central și o exprimare clară a mesajului romanului Frații Ka- 
ramazov, dar nu l-am găsit nici în ecranizarea rusă, nici în cea america- 
nă. Din filme reiese prin ce întâmplări au trecut personajele, din carte 
ajungi să simți nemulțumirea autorului față de lipsa de implicare, de 
dragoste a părinţilor, a taților care nu își asumă responsabilitatea pen- 
tru destinul copiilor lor. Tatăl moare ucis de cel ce este probabil fiul 
nerecunoscut ca fiu, tratat ca un servitor. Lipsit total de spirit de sa- 
crificiu pentru copiii săi, aceştia apucă pe diversă căi, care aduc echi- 
librul numai pentru unul din patru, altuia îi aduce smintirea intelec- 
tualistă, altuia necazuri din relaţiile sale, iar fiului criminal răceala și 
suficiența de sine. 

In carte vezi, întâlneşti pe Dostoievski profetul, care vedea parcă 
ce va aduce comunismul (creat de intelectualul rasat și dus la îndepli- 
nire de incultul cu pretenţii de intelectual, de înțelegător al misiunii 
înalte a acestuia), în film vezi doar aventuri. Nu sunt de vină cei care 

fac scenariile, ci mijlocul de exprimare, limitele lui. În film ai constru- 
ite imaginile, un context, dacă citeşti trebuie să le construiești singur. 
Dacă ar fi să exprim „cuantic”, aș spune că o realitate intenţional com- 
plexă şi de care se pot fixa mai multe înţelegeri, prezentă într-o carte 
este colapsată la nivelul unei singure interpretări în film. 

Ca să prilejuiască un contact mai prelungit cu personajele au fost 
inventate serialele. Cel puțin limitările legate de intrarea în pielea lor 
rămân. În carte autorul îţi poate descrie pe pagini întregi lucruri care 
se petrec în mintea personajului şi modul cum se simte. Din film poți 
vedea întâmplările, dar în afara unor trăiri simulate, nu poți ști ce a 
simţit personajul, așa cum îţi poate spune precis autorul. De aceea 
înțelegerea autorilor, a rostului operelor lor — esenţa fenomenului lite- 
rar, este mult mai redusă în film. 


Slujirea, competența ascunsă în literatură 


Aici cu siguranță sunt foarte multe de spus. Marii conducători, 
agreați de grupurile de oameni sunt cei care au slujit acestora. Trä- 
săturile, viaţa lor este prezentă în opere literare sau de analiză. Nu- 
meroase personaje împrumută de la ele tăria de caracter, slujirea ca 
vocație. Nu voi insista asupra lor, prezint doar situații, personaje care 
m-au marcat. Nu îmi amintesc cum am ajuns să citesc Mizerabilii, im- 
portant este că am făcut-o destul de devreme, nu cred că eram trecut 
de paisprezece ani când l-am citit prima dată. Cert este că autorul m-a 
influenţat prin două personaje ce m-au făcut să văd altfel lucrurile. În 
primul rând impresionantă a fost tăria de caracter întru bine a perso- 
najului principal, Jean Valjean. În ciuda faptului că avea toate motive- 
le să se răzbune pe lume el a rămas statornic în a face bine, mai mult 
pentru alţii decât pentru sine. Asocierea acestei tării de caracter cu o 
putere fizică impresionantă, a cărei pierdere este descrisă atât de fru- 
mos la sfârșitul romanului, a fost de efect, pentru că a făcut personajul 
memorabil. Sigur, depinde de vârsta la care te prinde cartea, dar un 
personaj care are doar virtutea caracterului nu poate fi văzut din pri- 
ma cu adevărat puternic, deoarece aceasta este relativ ascunsă, ea nu 
poate fi afirmată ci numai dedusă din faptele, poziționarea și grija lui. 
Urmărind desfăşurarea forței fizice și a poziționării în viaţă aleasă, se 
poate descoperi încet caracterul care a condus și pe una și pe cealaltă. 

Am încercat apoi să văd secretul, de unde și-a luat personajul prin- 
cipal puterea de a fi altfel. Așa am prins respectul față de un alt tip 
de oameni, prezenți în viața reală, așa cum se pare că a fost și preotul 
sau călugărul care l-a inspirat pe Victor Hugo, autorul romanului. In 
carte prezenţa „sursei” este restrânsă, marcante fiind doar episoadele 
în care modestul preot bătrân (ce alt simbol al înțelepciunii profunde 
era mai potrivit?) îl primește în gazdă, fără frică, fără să judece pre- 
cum o fac oamenii obişnuiţi, pe fostul ocnaș. Poate că acestea nu l-au 
impresionat aşa de mult pe Valjean, care a plecat cu un set de tacâmuri 
de argint de la preot (nu era bogat, poate le primise în dar, bogată era 
doar cinstea pe care o arăta oaspeţilor). Cert este că fără ele perso- 
najul principal nu s-ar fi întâlnit cu cea mai mare virtute a preotului, 
capacitatea lui de a ierta. Eu, prins în paradigma culturală a dreptății 
şi al respectului pentru proprietatea altuia, dincolo de problemele de 
viață și de moarte, deja jubilam că hoţul care vroia să supere un bătrân 
preot atât de cumsecade a fost prins. Nu prea mă interesa destinul lui, 
important era că justiția divină intervenea prin poliție ca să se facă 
dreptate. Dar preotul a avut o reacţie neașteptată pentru mine, care 
m-a scos de pe pilot automat — a mințit! A spus că el a dăruit acele 
tacâmuri ocnaşului. Nu doar că l-a iertat, mai mult, i le-a făcut cadou 
şi a spus chiar o minciună. A fost șocant și pentru mine, mă scotea din 
paradigma în care vedeam lucrurile. Vedeam un om mai puternic ca 
lumea, care ieşise din felul ei de a fi. Nu m-a interesat imediat sursa 
puterii sale, trebuia să urmăresc personajul principal, dar aveam să 
revin asupra ei. Puterea preotului l-a impresionat şi pe Valjean și i-a 
schimbat viața. 

Ceea ce a fost interesant să văd a fost faptul că dacă oamenii „au 
norocul” să întâlnească oameni deosebiți, aceştia le pot schimba viața. 
Iar dacă nu „au norocul” să îi întâlnească în mod direct, aceștia pot 
fi găsiți deoarece sunt imortalizați prin cărţi, doar să vrei să îi cauţi. 
Astfel, nu a durat mult și am înţeles de unde își lua și preotul, și o 
mulțime de oameni deosebiți puterea. Principalul vinovat al ruperii 
de paradigmă, care a dat și altora curajul să fie altfel decât lumea, să 
se opună funcţionării pe pilot automat și după lege, este Iisus Hristos. 
Doar nu degeaba personajul de la care venea influența în roman era 
preot, slujitor a lui Dumnezeu, în religia care spune textual că Dumne- 
zeu este iubire. Sigur, în alte culturi, în alte religii, persoanele ce stau 
la baza orientărilor ce împlinesc omul pot fi altele. Avantajul nostru, 

al românilor, este că trăim într-o anumită zonă de întâlnire a spiritului 
religios creştin oriental — ortodox, în care accentul este pus pe parti- 
cipare, cu spiritul întreprinzător occidental în care accentul este pus 
pe acțiune. Astfel suntem și mai greu de înțeles, dar creşte și proba- 
bilitatea de a se prinde conceptul de competenţă. Din ea se naște apoi 
implicarea și acțiunea ce asigură o participare de calitate. 

O povestire cu care m-am reîntâlnit de curând, și pe care aproape 
că o uitasem deoarece nu mi se păruse relevantă, ci mai mult o meta- 
foră pe marginea vieţii lui Hristos, este Călătoria spre soare răsare a lui 
Herman Hesse. Acum văd în ea altceva, nu o metaforă, ci descoperirea 
unui secret și o descriere interesantă a ceea ce este viața, a angaja- 
mentului nostru faţă de ea. În titlu are deja prezentat ș și ceea ce este 
viaţa — o călătorie, dar şi busola pe care trebuie să o folosim - soarele 
răsare. Dacă pornim în această călătorie căutând mereu de unde răsa- 
re — înțelegerea lucrurilor — lumina soarelui, este imposibil să nu ajun- 
gem în rândul oamenilor vii, prezenți, înțelegători. Mai interesant, din 
punct de vedere al rolului asumat de cel mai competent dintre mem- 
brii grupării, este faptul că Alesul-Aleșilor, Leo, era slujitorul, nu con- 
ducătorul. Povestirea lui Herman Hesse“, în care Leo, conducătorul 
suprem este și slujitorul suprem, este o bună ilustrare a modului în 
care persoana cu cea mai mare răspundere, aceea de a reprezenta gru- 
pul, este cea mai responsabilă ș şi cu cea mai ridicată purtare de grijă în 
vederea implicării şi dezvoltării tuturor. În practica muncii în echipă, 
odată identificată împreună o soluţie, rolul „slujitorului suprem” este 
acela de a „parafa” decizia grupului, nu de a decide pentru el. Rapor- 
tarea la el nu este una care implică o abandonare a responsabilității 
membrilor implicați, ci una ce recunoaște un nivel de responsabilitate 
mai ridicat. Cel mai responsabil om din grup este invitat în față pentru 
că efectiv el poate vorbi în numele grupului mai bine ca oricine, el este 
cea mai bună „întrupare” a grupului într-o persoană. Intruparea gru- 
pului în fiecare persoană nu se poate face altfel decât prin asumarea 
responsabilă a destinului de grup și atenţia la fiecare membru, astfel 
el primeşte și o conștiință de sine. Acţiunea grupului se filtrează, este 
evaluată prin conștiința fiecărui participant implicat responsabil.% 

Domeniul culturii este practic inepuizabil prin ofertele sale. Oricine 


435 Herman Hesse, Călătorie spre soare-răsare, ro.scribd.com/doc/3970365/Hermann-Hesse- 
Calatoria-spre-SoareRasare 

găsește aproape orice dorește pentru a aprofunda domeniile variate 
ale vieţii. Poziționarea față de ea poate aduce însă o înregimentare 
în slujba unor idei şi a autorilor lor, ori idei, propuneri, care eliberea- 
ză. Cercetarea spiritului în care s-au născut fiecare dintre propunerile 
culturale (identificarea intenţiei lor, cea neexprimată) este munca ce 
luminează mintea și înmoaie inima. 


PARTEA A V-A — 
EXEMPLIFICARE DEZVOLTARE COMPETENŢĂ 


CAPITOLUL 24. 
PRINCIPIILE LUI FRED 


Curajul de a fi tu însuți, 
puterea umană manifestată 


În prima parte a cărții a fost adus în discuţie Fred. Pentru a fi un 
Fred omul trebuie să aibă curajul de a se exprima în felul său unic, 
proactiv și plin de solicitudine. Proactiv pentru că vine în întâmpi- 
narea unor probleme sau a unor situații cu potențial problematic și 
le rezolvă simplu și elegant. Au iniţiativă și nu așteaptă să li se ceară 
diverse lucruri, propun ei următoarea lor mișcare. Solicitudinea este 
disponibilitatea de a face ceva pentru plăcerea de a servi pe altul, nu 
pentru recompensă. Acest lucru surprinde întotdeauna plăcut pentru 
că este dovada unei abordări/acţiuni de pe nivelul libertății, specific 
demnității umane, nu de pe cel al recompensei și pedepsei, ce poate 
fi condiționată și la alte ființe, așa cum le vedem în dresajul de la circ. 
Când întâlneşte o acţiune liberă un om întâlnește un alt om și atunci se 
trezește şi în el omul. lar în urma acestei întâlniri nu lipsesc niciodată 
beneficiile, chiar dacă nu sunt căutate. 

Nu cred că este om care să nu fi avut prilejul de a întâlni astfel 
de oameni deosebiți. Întâmplările trăite alături de ei sunt memorabi- 
le deoarece trec dincolo de interacțiunile reci și distante, ne ating și 
ne provoacă emoția descoperirii omului liber, care acţionează pozitiv 
fără a fi obligat. Pentru acest lucru este nevoie de curajul de a acţiona 
altfel decât acționează oamenii lipsiți de iniţiativă. 


Principiile unui Fred — trăirea în prezent 


Pentru capitolul al doilea al cărţii lui Mark Sanborn, ce prezintă 
principiile unui Fred, subtitlul este „Indiferent ce ţi-ai ales să fii, fă-o bine!”, 

după Abraham Lincoln. Aceasta ar putea fi, fără îndoială, îndemnul 
perfect pentru dobândirea competenţei. Aici autorul recunoaște îmbi- 
nând pe a face cu a fi, că adevărul este transferabil și prezintă fundaţia — 
principiile, pe care se poate dezvolta personalitatea cu „Factorul Fred”. 

1. Primul principiu este unul care redă omului puterea acțiunii. 
Dincolo de determinismul biologic ori social, omul sănătos este 
conştient că poate determina schimbarea în jurul lui. De aceea prin- 
cipiul I se numeşte „Fiecare dintre noi poate determina schimbarea”. 
Este o veste bună, pe care omul nu o primeşte la școală. De fapt, nu 
este doar prezentarea unei posibilități pe care o are un om special, ci 
conştientizarea influenţei pe care fiecare om o are în mediul în care lu- 
crează și asupra oamenilor cu care interacționează. Această influență 
puternică a fost menționată cu deosebire de către Daniel Goleman în 
cărțile sale Inteligența socială şi Inteligența emoțională. Impactul puternic 
pe care fiecare îl poate avea poate conduce până la instalarea unor boli 
la alţii dacă atmosfera este una tensionată. 

Ceea ce contează nu este doar conştientizarea influenței, ci și ori- 
entarea ei. Aici intervine responsabilitatea pentru tot ceea ce facem 
fiecare dintre noi. Oricum am privi lucrurile, influența pe care o are 
fiecare om nu poate fi ignorată. Starea neutră este ea însăşi o influență 
care se opune schimbării. A fi excepţional este o alegere, cu consecinţe 
deosebite, nu un dat. Munca poate fi tratată o datorie sau o cale de a 
face ceva cu pasiune. Această putere a omului de a influența poate 
aduce ea însăşi o satisfacţie, dincolo de orice activitate remunerată. 
Dar nu numai cei ce interacționează direct cu oamenii, oricine poate 
contribui la schimbare acolo unde lucrează. 

Orice acțiune este purtătoare de semnificație, de aici influenţa pe 
care o are într-un context dat. Dăm semnificaţie lucrurilor ce se în- 
tâmplă în jurul nostru, apoi acționăm cu semnificație pentru cei din 
jur. Vrem sau nu vrem, primim, interpretăm semnele din jurul nostru 
şi dăm semne. Unii oameni produc ordine și valoare prin ceea ce fac, 
alţii generează dezordine și sabotează succesul. 

Omul poate înnobila munca sa, asocia succesului în muncă bucu- 
ria influenţei pozitive, dincolo de recompense și recunoaștere imedi- 
ată: „Elementul forte al succesului în carieră este acela de a te devota 
muncii tale, indiferent de sprijinul care ţi se acordă, de recompense 
sau de recunoașterea celorlalți.”*7. Abia după ce munca este înnobi- 

resursele necesare pentru a atinge performanţa? Atunci gândește-te 
la Fred. Ce resurse avea el la dispoziţie? O uniformă albastră, ternă, 
şi o geantă uriașă, plină cu scrisori. Atât şi nimic mai mult! Și totuși, 
acest om livra corespondenţa cu inima și mintea deschise către orice 
posibilități. Imaginaţia sa l-a ajutat să creeze valoare pentru clienţii săi 
şi nu a avut nevoie de bani pentru asta. Doar că a gândit mai mult și 
mai creativ decât alți factori poştali.”40. 

Posibilităţile de înfrumusețare și potenţare a vieții sunt inepuizabi- 
le. Cineva care aduce noutate și bucurie prin faptul că ajută efectiv pe 
cineva este bine primit oriunde și poate fi socotit angajabil. „La sfâr- 
şitul fiecărei zile, Fred iese învingător în lupta cu acel adversar tăcut 
care îi amenință potenţialul, aşa cum fiecare dintre noi este amenințat. 
Acest adversar este mediocritatea, disponibilitatea de a face numai cât 
este strict necesar și absolut nimic mai mult.” 

4. Principiul IV: „Trebuie să te reinventezi permanent” constituie 
esența a ceea ce este Factorul Fred. Poate este şi cel mai greu lucru 
deoarece presupune lupta cu inerția și familiarul. Spre deosebire de 
copii, adulţii nu îşi mai pun întrebări, nu prea schimbă perspectiva 
din care privesc lucrurile. Sloganul lor devine „merge și așa” chiar și 
atunci când nu merge cum ar trebui. Nereușitele, neconcordanţele, 
problemele și crizele prin care trecem ca persoane sau grupuri sunt 
tot atâtea motive oferite gratuit omului pentru a se reinventa. Nu exis- 
tă o rețetă, chiar rețetele trebuie reinventate, dar există în schimb un 
inepuizabil al persoanei umane ce așteaptă să fie descoperit. Nu poți 
„Sluji” pe toţi „stăpânii” la fel. Fiecare are personalitatea lui care tre- 
buie înțeleasă. 

Aici este ascunsă practic marea şansă a descoperirii de sine ofe- 
rită omului. Nu ne putem cunoaște altfel decât prin interacțiunea cu 
ceilalți. Ceea ce este omenesc şi frumos la ei este şi al nostru, ceea ce 
este neplăcut poate fi ascuns şi în noi, dar se arată mai greu. Fred a 
uimit autorul cărţii prin dăruire, spontaneitate și căldură sufletească. 
Acestea există în fiecare om și așteaptă să fie mobilizate. Numai ilu- 
zia suficienţei de sine ne împiedică să trăim acest proces de curăţire 
şi îmbogăţire permanentă a ființei. Orice întâlnire cu un semen este 
ceva irepetabil pentru omul care încearcă să privească dincolo de 
aparenţe și prilej a unei noi descoperiri. Nimeni nu poate privi din 


+40 Op, cit., p. 29 
“l Op. cit., p. 32 

locuri diferite viața decât dacă se pune în locul şi privește prin ochii 
celuilalt. Exerciţiul de a privi prin ochii altuia oferă omului inepuiza- 
bilul ce poate sta la baza unei nesfârşite reconfigurări de sine. 


Competența nu poate fi impusă sau învățată 
ca o tehnică 


Ceea ce trebuie remarcat este că astfel de comportamente nu pot 
fi trecute în fișa postului. Odată devenite obligaţii ele nu vor fi efec- 
tuate de pe nivelul iniţiativei spontane și a libertăţii, ci de pe cel al 
motivaţiei extrinseci, legată de salariu. Angajaţii prezentaţi au fost cu 
adevărat profesioniști competenţi tocmai pentru că au fost spontani și 
au perceput nevoile, după care au venit în întâmpinarea lor, nu pen- 
tru că aveau în fișa postului toate întâmplările imaginabile. 

Privind mai de departe, și folosind alte cuvinte, competenţa nu 
se poate impune, ea se asumă, se caută de către o persoană. Sistemul 
poate să își dorească angajaţi disponibili și spontani, dar poate defini 
numai competențele necesare și oferi câteva exemple. O grijă perso- 
nală liber asumată de a fi util, fără a cere ceva în schimb pentru acest 
lucru, o plăcere de a juca în echipă jocul dăruirii în locul celor ale pe- 
depsei, recompensei ori a jocului „cine are dreptate?”. Ca să fie com- 
petent omul trebuie să vrea acest lucru de dragul competenţei în sine, 
restul se adaugă ca bonusuri. 

Demersurile necesare pentru a dezvolta o participare competen- 
tă nu se mai pot reduce la respectarea unor prescripții ci trebuie să 
meargă spre cunoașterea omului. Cum să fi util altui om dacă nu îl 
înţelegi și nu știi de ce are nevoie? Şi cum nu sunt doi oameni identici 
este imposibil de găsit o formulă unică sau câteva metode magice, 
care atrag bunăvoința oricui. Suntem organisme prea sensibile ca să 
nu simțim imediat când cineva se forțează ca să ne facă un bine spre a 
respecta indicaţii externe sau când intervenţia este spontană și lipsită 
de pretenţii. Prin aceste trăsături legate de servire spontană, dezinte- 
resată competenţa se distinge clar de orice abilitate sau capacitate ce 
poate fi cultivată dinafară. Competența pleacă dinăuntru şi revarsă 
bunătăţile afară din preaplinul inimii. O inimă goală, nemulțumită ea 
însăși cum și de unde să aducă bucurie altora? Dobândirea bucuriei 
poate fi un meșteșug, adică un negoț bine realizat. Maica Siluana Vlad 

a reunit în două volume (Meșteșugul bucuriei, Editura Sofia) discuţii, 
observaţii, concluzii personale pe această temă. E bine de văzut deoa- 
rece competenții nu se forțează ca să servească ci se bucură de șansa 
de a dărui ce li se oferă. 


CAPITOLUL 25. 
IMPLICAREA REALĂ ÎN ECHIPĂ 


În cartea Cele cinci disfuncţii ale muncii în echipă Patrick Lencioni 
prezintă principalele cauze ale funcționării deficitare ale unui întreg 
supraindividual, cum este o echipă. Lucrul în echipă este esenţial as- 
tăzi, practic nu mai este domeniu în care omul solitar să poată realiza 
lucruri deosebite. Identificarea problemelor care stau la baza eşecurilor 
muncii/acțiunii în echipă poate conduce la deblocarea situaţiei și la o 
abordare mai curajoasă, fără teama pierderii persoanei în grup. 

a. Prima disfuncţie identificată este absența încrederii. „In esenţă, 
asta pleacă de la respingerea ideii de a fi vulnerabili în cadrul unui 
grup. Membrii grupului, care nu sunt realmente deschişi unii față 
de alţii referitor la greșelile și slăbiciunile lor, fac imposibilă crearea 
unei baze pentru încredere.”“?. Practic aceasta este urmare a lipsei de 
consistență internă şi de caracter. Omul care nu are încredere în el 
însuși, pentru că nu are certitudine că poate face bine anumite lucruri 
şi nu are un angajament intern de respect față de ceilalți, nu poate 
avea încredere în ei. Orice alianță, prietenie, va fi roasă din interior 
de neîncrederea deplină în sine şi în celălalt. Măsura după care omul 
îi judecă pe ceilalţi este el însuşi. Dacă din sine nu poate face un om 
bun şi nu poate stabiliza în această stare, nu poate crede că realizează 
aceasta ceilalți. 

Curajul angajării în echipă este condiţionat de încrederea în pro- 
pria persoană, de depășirea vulnerabilităţii. Un om care se raportează 
la Eul imaginii de sine nu poate avea încredere în el pentru că imagi- 
nea este schimbătoare. Unul care se raportează la Eul acţiunii știe ce 
poate și nu-i este frică de disoluția în întregul supraindividual. Practic, 
când ne avem astfel în vedere, suntem invulnerabili. El caută munca 
pentru sau împreună cu ceilalți pentru că doar în aceste interacțiuni şi 
cu efort Eul acţiunii se fortifică. Participarea la supraindividual de pe 
poziția omului profund, ce nu se raportează la imagini, este o nevoie 


142 Patrick Lencioni, Cele cinci disfuncţii ale muncii în echipă, Editura Curtea Veche, 

organică, exact cum copilul caută la adulți soluții pentru frământările 
interne. 
„Membrii echipelor care manifestă încredere ... 
e Işi recunosc slăbiciunile și greșelile 
e Cer ajutor 
e Acceptă întrebări și păreri despre zonele lor de responsabilitate 
e Işi acordă unii altora clauza de nevinovăție înainte de a ajunge 
la o concluzie negativă 
Işi asumă riscuri, oferind feedback și susținere 
Apreciază și apelează la aptitudinile și experienţa altora 
e Își concentrează timpul și energia asupra unor chestiuni im- 
portante, nicidecum asupra intrigilor 
Oferă și acceptă scuze fără să ezite 

e De-abia așteaptă ședințele și alte oportunităţi de a lucra în 
grup” 445, 

b. A doua disfuncţie, teama de conflicte, duce la o armonie artificia- 
lă. Eul acţiunii doar participă, nu impune și nici nu i se poate impune 
deoarece are libertatea internă de a răspunde cum dorește la ceea ce 
se întâmplă. Din aceste motive el nu intră în conflicte, ci numai în 
confruntare. Conflictul este o stare ce implică judecata urmată de o se- 
parare și poate chiar o dorință de anulare a celuilalt. Confruntarea este 
doar o expunere de poziţie diferită, față de care nu există un angaja- 
ment puternic. Dacă opinia, poziţia celuilalt este mai bine întemeiată, 
renunțarea la propria poziţie este facilă. Libertatea față de propriile 
credinţe, tratarea lor ca pe unele care se pot schimba și îmbunătăți 
elimină atașamentul bolnăvicios pentru convingerile pe care omul le 
are când este în discuţii cu ceilalți. Dimpotrivă identificarea omului cu 
propriile convingeri îl fac intransigent deoarece părerea diferită este 
percepută ca o ameninţare, dacă ea câştigă, el va fi pierdut. Conflictul 
asumat înseamnă răspundere față de starea Eului 2, acesta merge până 
la schimbarea sa sau schimbarea unui alt Eu 2, nu face compromisuri. 

Ceea ce rezultă în cazul în care ceilalți sunt percepuți ca șlefuitori și 
ajutoare pentru o branșare mai corectă la realitate, este o armonie ne- 
disimulată, un respect reciproc autentic şi o bucurie de a fi împreună 
cu ceilalți. Când opiniile lor sunt percepute ca ameninţări, ceea ce se 
poate obține este o armonie artificială, în realitate cel mult un pact de 
neagresiune, dar în nici un caz ceva cu dinamică internă, constructiv: 

„Atunci când membrii echipei nu dezbat în mod deschis și nu-și expri- 
mă dezacordul referitor la anumite idei importante, ei se întorc ade- 
sea de unde au plecat — atacuri personale care sunt, de departe, mai 
nocive decât orice dispută aprinsă legată de chestiunile dezbătute.” ** 

c. Lipsa angajamentului este o disfuncţie care duce la ambiguitate. 

Omul suficient sieși nu are nevoie de ireductibilul din celălalt, de- 
oarece nu are ce să primească de la el. Omul în devenire nu poate să 
nu se angajeze în relații și în demers constructiv comun. Pentru el ceea 
ce poate face singur nu este suficient, de aceea trebuie să experimen- 
teze și să lucreze împreună cu ceilalți. Nu doar că rezultatul efortului 
comun este mult mai mare, ci omul nu poate învăţa nimic de unul 
singur. Reflexia personală singulară, chiar meditaţia, nu te învaţă cine 
ești cu adevărat și ce poți face. Alături de ceilalți îți poţi măsura pu- 
terea şi valabilitatea credințelor. Din acest motiv este importantă con- 
fruntarea, ea este prima dovadă a angajamentului. 

Angajamentul este pentru un scop precis, duce la înaintare și astfel 
elimină ambiguitatea. In ambiguitate poate sta numai omul mulțumit 
de sine, care nu este interesat să crească şi să scoată de la sine mai 
mult. Pentru cel angajat pe calea dezvoltării îndepărtarea ambiguității 
este sursă de clarificare și de eliminare a incertitudinilor. Preferă să 
acționeze cu riscul de a greși, decât lipsa acţiunii. Absența ambiguității 
este dovada unei bune funcționări într-un sistem supraindividual. 
Scopul, direcţia angajamentului este clară și asumată de către mem- 
brii echipei, astfel că există ceea ce specialiștii numesc aliniere. 

d. Lipsa responsabilităților conduce la standarde scăzute. 

Responsabilitatea este o evaluare calitativă a ceea ce este făcut de 
propria persoană, urmare a unui angajament pentru un anumit ni- 
vel de calitate. O ființă responsabilă nu poate face prost lucrurile pe 
care le face, desigur, în limitele propriei percepții şi experienţe, care 
se extinde însă cu fiecare activitate desfășurată. Responsabilitatea au- 
tentică față de propria persoană se menţine și când omul participă la 
supraindividual. Obiectul asupra căruia veghează responsabilitatea 
se extinde, el cuprinde şi grupul din care face parte și destinul lui. 
Practic din această responsabilitate față de soarta întregului se naște 
competenţa. 

e. Neatenția la rezultate se naşte din orgoliu şi dorința de statut 

Scopul asocierii este obţinerea rezultatelor. Dacă acestea nu se 

obţin există o problemă internă, o lipsă de menţinere a eforturilor în 
direcția obţinerii lor. Orice colaborare trebuie să aducă avantaje celor 
ce participă la ea. Altfel nu își justifică rostul. Dacă o parte încearcă 
să orienteze în interes personal situaţiile comune și să obțină altfel 
de rezultate, de exemplu putere, influență, statut, colaborarea este 
ameninţată. Odată convenite rezultatele urmărite împreună, orice 
abatere și orice efort realizat spre altă direcție compromite înțelegerea. 

„Cum se comportă membrii unei echipe sudate: 

e Au încredere unii în alții; 

e Se implică în conflicte nedisimulate iscate de diverse idei; 

e Se implică în decizii şi planuri de acţiune; 

e Setraguniipealții la răspundere atunci când cineva acţionează 

împotriva planurilor create împreună; 
e Se concentrează asupra obţinerii unor rezultate colective."+5. 


Importanța muncii în echipă 


Comportamentele echipelor pot fi observate, iar din ele se pot tra- 
ge concluzii pertinente privind nivelul de participare a membrilor ei. 
Din păcate și echipele pot suferi de aceleași tipuri de păcate ca şi oa- 
menii, de la autosuficiență până la plăcerea pentru jocuri neproducti- 
ve - Alain Cardon. Acest coach de echipă cu multă experienţă, distin- 
ge patru niveluri principale în evoluţia culturală a echipelor: stadiul 
instituțional, tehnologic, umanist și de rețea. Nu este obligatoriu ca 
orice echipă să treacă prin ele, însă relaţii de colaborare autentică nu 
pot fi decât pe ultimul nivel. Caracteristicile prezentate conduc spre 
clarificarea unei părți importante din ceea ce acesta presupune. 

Provocarea lumii de astăzi este cu siguranţă la nivel de lucru în 
echipă, și la niveluri de organizare tot mai cuprinzătoare. O politică la 
nivel de uniune statală trebuie să fie decisă cu competenţă, nu numai 
la nivelul producţiei private de bunuri etc. Din punct de vedere fizic 
şi psihic resursele omului sunt limitate. Punerea lor în comun poate 
duce la perspective şi soluţii inedite, de neconceput pentru un singur 
om. 

Geniul și revelaţia subiecţilor nu mai este suficientă pentru a fi pusă 
în folosul celorlalți. Ca exemplu, nici un mare reformator religios, nu 

a propus în mod izolat soluţii de unul singur, toate au fost apoi pre- 
luate și dezvoltate de echipe. La fel este și în știință, nici un savant ori 
geniu nu poate fi scos din context. Toţi s-au bazat pe munca celorlalți 
când au adus o perspectivă nouă. Deşi Einstein este cunoscut în mod 
deosebit datorită teoriei relativităţii, el a primit Premiul Nobel pentru 
alte contribuţii, legate de fizica solidului. Acest lucru s-a întâmplat 
probabil pentru că o bună parte din teorie, cum ar fi de exemplu trans- 
formările Lorentz, erau cunoscute dinainte, autorul teoriei având doar 
meritul integrării lor. 

Urmărind întreaga carte a lui Heisenberg (Partea și întregul) ve- 
dem că descoperirile extraordinare din fizica secolului XX au fost re- 
zultate de echipă. Chiar dacă unii au avut idei deschizătoare de dru- 
muri, călătoria pe acestea s-au făcut împreună cu alţii. Niels Bohr a 
deschis o nouă înțelegere ce pornea de la nevoia de stabilitate a ato- 
milor, imposibilă în cadrele fizicii clasice. El a fost cel care l-a luat în 
echipa sa pe Werner Heisenberg, care va propune primul formalism 
complet al mecanicii cuantice. Punerea la punct a formalismului a fost 
realizat cu mai mulţi fizicieni. Interpretarea rezultatelor şi am mecani- 
cii cuantice a fost o muncă în echipă, de aceea nici nu se vorbeşte de o 
interpretare a unei persoane ci a școlii de la Copenhaga. Toată această 
muncă a fost nu doar un efort de a pune în ecuații o realitate în care 
nu se prea poate pătrunde ci mai degrabă unul de schimbare a gân- 
dirii. Heisenberg are talentul şi face efortul de a descrie contribuția 
celorlalţi la edificarea propriei sale deveniri în fizică. Nu cred că el ar 
fi putut scoate din devenirea și înțelegerea sa toate discuţiile, contro- 
versele, eforturile făcute împreună cu alţii pentru a clarifica diverse 
lucruri. Dimpotrivă, chiar subliniază aportul celorlalți la propria sa 
maturizare în domeniu, și pare să se bucure de faptul că a avut privi- 
legiul de a lucra cu oameni deosebiți. 


CAPITOLUL 26. 
EXEMPLU DEMERS CONCRET DE DEZVOLTARE 


Din cartea lui Gallwey am ales spre exemplificare un demers rea- 
lizat pentru dezvoltarea competenţelor angajaţilor unei mari compa- 
nii americane. Motivul prezentării este simplu, teoria ca teoria, dar 
practica, lucrul cu oamenii, este adesea mult mai greu, cu deosebire 
în organizații unde nu este suficient să ai în vedere jocul interior. Așa 
cum am mai menţionat, familia este prima organizație din care facem 
parte. Puterea legăturii în familie este direct proporţională cu deschi- 
derea, expunerea pe care o acceptă membrii ei. La fel și în organizații, 
dacă dialogul şi deschiderea sunt înlocuite cu legi de relaționare — 
proceduri și control rigid, sunt puţine șanse ca oamenii să se alinieze 
cu obiectivele organizaţiei, pentru că practic acestea nici nu pleacă de 
la ei ca angajamente asumate, ci li se impun. 


Comunicarea interpersonală 


În interacțiuni contează cui mă adresez de la Interlocutor, pe cine 
invit în tranzacţii: „Ca antrenor, felul în care vorbesc şi relaționez cu 
studentul poate fie să mărească perturbarea cauzată de Eul 1, fie să 
faciliteze funcţionarea naturală a Eului 2.4. Poziționarea pe Eul 1 se 
face prin judecată și impunere, de aceea acestea sunt primele care se 
elimină: „Coachingul folosind metoda Jocului interior funcţionează 
prin inițierea unei altfel de conversații decât cea purtată de Eul 1. În 
locul observării care judecă apare observarea obiectivă. În locul ma- 
nipulării, apare alegerea. În locul îndoielii şi al controlului exagerat 
apare încrederea în Eul 2.”*7 

Efectul unei abordări cu respect față de persoană este vizibil ime- 
diat: „Când conversaţia exterioară se schimbă astfel, ea are cu ade- 
vărat impact asupra mediului interior al jucătorului. Dovadă stau 

schimbări ale expresiei feței, o mișcare mai cursivă și mai eficace, pre- 
cum și rezultate mult mai bune. Câteodată, schimbarea e instantanee. 
Adesea, ea progresează, merge înainte, sau dă înapoi - în același ritm 
cu fluxul stării de spirit interioare a jucătorului. Arta şi practica de a 
avea un impact benefic asupra conversaţiei interioare a studentului au 
devenit țintele mele prioritare ca antrenor. Scopul meu este să înlocu- 
iesc o stare de spirit tumultuoasă, confuză şi auto-critică cu una corect 
focalizată.”45 

De multe ori efectele colaterale ale judecății influențează calita- 
tea activităţii desfăşurate, mediul de lucru poate impune o scădere 
a randamentului prin scăderea respectului de sine: „Dacă un angajat 
e văzut de unul sau mai mulţi colegi ca fiind mai puțin competent, 
acest lucru va tinde să întărească îndoiala de sine a acestuia, să crească 
auto-interferența cu potenţialul său real și astfel se creează o profeție 
care se auto-împlinește pentru toţi cei care vor și se așteaptă să gă- 
sească deficiența percepută iniţial la angajatul respectiv. Urmând ace- 
laşi mecanism, într-o echipă de lucru în care membrii se privesc unul 
pe altul cu respect, se încurajează asumarea riscului când acest lucru 
este potrivit şi își preţuiesc unul altuia capacitățile, dialogul interior 
determinat de mediul exterior are mai puţine șanse să interfereze cu 
potenţialul fiecăruia și oamenii au un randament mai bun decât când 
lucrează separat."4%* 


Conversaţia culturală de fundal 


Impactul mediului de lucru asupra angajaţilor și a modului în 
care aceștia participă la îndeplinirea funcțiilor este esenţial. Contro- 
lul oamenilor este cu atât mai sufocant cu cât coboară mai mult în 
direcționarea comportamentului. „Unele culturi corporatiste sunt ba- 
zate pe frică. Oamenii acţionează în primul rând de frică să nu fie 
criticați sau pedepsiţi. Intr-o cultură organizațională bazată pe frică, 
dorinţa de a da bine — sau de a nu da rău — poate să aibă priorita- 
te în faţa obiectivelor de afaceri de atins şi să fie motorul ascuns al 
conversaţiilor şi al întâlnirilor între angajaţi. Alte culturi corporatiste 
sunt mai degrabă obsedate de control și putere. Conversaţiile culturale 

din spatele conversațiilor legate de activitatea propriu-zisă sunt carac- 
terizate de cine are controlul, cine e învingătorul și cine supusul. Aces- 
te conversații, deşi de multe ori invizibile pentru oamenii din acea 
cultură, au o mare influență asupra felului în care angajaţii comunică 
între ei, şi în consecință asupra mediului interior al angajaţilor, pro- 
ducând multe dintre presiunile şi conflictele pe care ei le trăiesc ca și 
când ar fi condiţii „normale” de muncă.”4% 

Orice demers trebuie să aibă în vedere toate conversațiile dintr-o 
organizaţie, cea internă a angajaţilor, cea interpersonală și deschiderea 
pe care o oferă cultura organizaţională: „Identificarea relaţiilor dintre 
cele trei conversații — interioară, exterioară directă şi conversaţia cul- 
turală subiacentă — mi-a permis să aplic Jocul interior într-o varietate 
de activităţi la AT&T. Conversaţia interioară dinăuntrul angajatului 
nu venea toată de la el, ci se schimba substanţial în funcţie de calita- 
tea conversaţiei culturale specifice mediului organizaţional înconjură- 
tor. La rândul ei, această situație putea avea un impact uriaș asupra 
capacității angajatului de a produce rezultate bune, de a face schim- 
bări şi de a se bucura de ceea ce face.”*1. 

Participarea cu succes are loc atunci când conversaţia interioară 
este optimă, dar acest lucru nu se poate realiza fără conştientizarea 
conversaţiei interpersonale și a celor permise de cultura organizațională. 
Printr-o raportare conştientă la ele omul poate interveni apoi pentru 
ameliorarea lor. Prin impactul lor până la nivel personal, omul simte 
calităţile și lipsurile fiecărei conversații și se poate implica activ pentru 
optimizarea culturii de grup și a modului în care au loc interacțiunile. 
Cu adevărat competentă este doar persoana care se raportează cri- 
tic la aceste conversații și este capabilă să influențeze chiar cultura 
organizațională. „Pentru a ajunge la conversaţia interioară optimă 
trebuie, prin urmare, să devii conştient de tine însuţi, conștient de co- 
legii tăi şi, ce e cel mai greu, conștient de apele culturale în care te 
scalzi.”*2. Nevoile primare, ce se împlinesc prin puterea autonomiei, 
trebuie avute în vedere în educaţie: „Când securitatea unei persoane 
e în cumpănă, aproape orice se întâmplă pare ameninţător. Toate în- 
doielile cad pe pământ fertil. Motivația, concentrarea și încrederea se 
evaporă. Ca urmare, productivitatea individuală, cea a echipei şi cea a 

companiei suferă substanţial. Numai cei a căror securitate nu era atât 
de dependentă de vechea cultură organizaţională și care își puteau ac- 
cesa propriile resurse interioare puteau să facă alegerile necesare pen- 
tru a obţine stabilitatea interioară. Ca o ironie a sorții, persoanele care 
se împotriviseră conformării la normele care caracterizau vechea cul- 
tură erau acum cei mai valoroşi oameni, erau cei care puteau să ajute 
compania să supraviețuiască crizei prin care trecea în prezent."**. 

În multe companii se stabilesc relaţii consensuale care au în vedere 
mai mult raporturile dintre angajaţi decât atenţia și deschiderea către 
clienţii pe care trebuie să îi servească. Slujirea lor are de suferit deoare- 
ce la „adăpostul” familiei ei pot trata clienţii fără dorinţa de slujire co- 
respunzătoare: „La această companie angajații se înscriseseră să joace 
un joc destul de sigur numit «familia lărgită» şi dintr-odată li se cerea 
să joace un joc riscant pe nume «întreprindere competitivă liberă»”.%5* 
La AT&T „Era vorba în mod categoric de management prin proceduri. 
Şi era generalizat. Dimensiunea acestei forme rigide de management 
mi-a fost revelată într-o zi când stăteam în biroul unui director din 
departamentul Asistenţă Telefonică, la sediul central al corporației.” 
Aici i s-a demonstrat că șeful de la cel mai înalt nivel știa exact ce face 
un anumit angajat, că disciplina era omniprezentă şi omnipotentă, că 
încrederea în angajaţi era minimă, că angajamentul lor nu era bazat 
pe implicare consensuală şi colaborare ci pe reguli stricte impuse ie- 
rarhic. 


Demersul 


Respectul libertăţii, prima condiţie a unei cooperări pentru 
învăţare, a fost avută în vedere încă de la început: „Am fost fascinat 
de această provocare de a învinge plictiseala din munca de rutină pen- 
tru că era un obstacol cu care se confruntau milioane de oameni — cu 
toate acestea, nu fusese aproape deloc luat în considerare. Ca să încep, 
aveam de pus două condiţii. Prima era ca niciun operator să nu fie 
obligat să participe la cele cinci ore de lucru de la seminarul de Joc 
interior. Participarea la training şi folosirea metodelor Jocului interior 

urmau să fie în întregime voluntare. A doua condiţie era ca trainin- 
gul dedicat metodei Jocului interior să nu trebuiască să fie pe tema 
amabilității. "+5 

Din păcate abordarea tradiţională mai este folosită şi astăzi: „Abor- 
darea tradițională a unui astfel de training era evidentă: să te docu- 
mentezi despre cele mai moderne practici de amabilitate față de cli- 
enţi și să produci un video despre abc-ul amabilităţii pentru operatorii 
telefonici, în care să se pună în scenă acei «trebuie» și «nu trebuie» ai 
amabilităţii în asistenţa telefonică. Cu alte cuvinte, să creezi «matrița» 
după care să se modeleze operatorii. Apoi să creezi un program de 
training pentru supervizorii care să observe noile comportamente ale 
operatorilor şi să dea feedback. Iar pe cei care n-ar fi reușit să atingă 
noile standarde să îi identifici şi să îi iei deoparte pentru un «antrena- 
ment» privat.“ 

Un alt program, care ar fi dus la pierderea libertăţii de a acționa, 
ar fi fost perceput mai prost: „fără îndoială n-ar fi fost apreciat nici de 
operatori, nici de supervizori, care l-ar fi privit ca pe încă o matriţă în 
care trebuie să se potrivească. Chiar dacă ar fi apărut unele compor- 
tamente noi, ar fi fost la fel de artificiale şi mecanice ca și cel al unui 
jucător de tenis căruia i s-au dat cele paisprezece elemente ale reveru- 
lui corect. Departamentul de training al AT&T crease şi implementase 
mii de asemenea programe şi era mult mai bun la așa ceva decât aș fi 
fost eu. Așa că am ales o abordare diferită. Nu pornea de la premisa că 
operatorilor le lipseau cunoștințele despre amabilitate. În schimb, se 
baza pe supoziţia că, dacă interferența interioară a Eului 1 era redusă, 
atunci, ca o consecință naturală, amabilitatea Eului 2 avea să fie expri- 
mată într-o mai mare măsură."%8. 

Din primele evaluări rezulta clar, calitatea satisfacției resimţite de 
angajaţi nu era prea ridicată: „Prima mea temă era să observ operato- 
rii la lucru, să stabilesc interviuri cu câţiva dintre ei ca să aflu cum văd 
ei propria muncă și să identific cele mai importante obstacole interioa- 
re. Lucrurile au devenit clare destul de repede. 

e Majoritatea operatorilor erau plictisiți şi își făceau treaba foarte 


mecanic. 
e Chiar dacă se plictiseau, slujba devenise mult mai stresantă 

pentru că productivitatea operatorilor era monitorizată și mă- 
surată îndeaproape și în mod constant. 

e Operatorii se simțeau trataţi ca niște copii de clasa întâi de că- 
tre sistem și de către supervizorii lor. Li se cerea să urmeze 
proceduri prescrise în toate aspectele muncii lor şi să ceară 
permisiunea pentru orice alt lucru, inclusiv pentru a merge la 
toaletă. Totul era justificat prin necesitatea de a atinge nive- 
luri mai ridicate de productivitate, precizie şi amabilitate. Erau 
foarte nemulțumiți de slujbele lor și ostili față de management. 

Aceste condiții produceau în operatori un dialog; interior ursuz, 
exprimat în conversații cu clienţii variind de la mecanice la iritate. 
Amabilitatea nu era pregătită să se impună."*. 

Umanizarea obiectivelor, orientarea spre cel care lucrează deter- 
mină o cu totul altă abordare: „Am lucrat alături de o mică echipă 
de colegi pentru a crea un program de training pilot care să nu aibă 
nimic de-a face cu amabilitatea. În schimb, obiectivele erau reducerea 
stresului, reducerea plictiselii și creşterea plăcerii de a lucra în acel loc 
de muncă și speram să le atingem creând în fiecare operator atitudi- 
nea celui care învaţă și se implică activ într-un proces de învăţare ales 
chiar de el."4% 

Prezentarea programului s-a făcut în felul următor: „Acesta este 
un program voluntar pentru reducerea stresului și a plictiselii de la 
serviciu. Nu trebuie să participaţi și nu trebuie să aplicaţi ce se predă. 
Dar mă aştept că îl veţi găsi cel puţin la fel de amuzant ca munca voas- 
tră obișnuită.”+! Rezultatul — la sfârșit, s-au înscris sută la sută. 

Abordarea a fost de la concretul situaţiei: „«Care e cel mai intere- 
sant lucru care se întâmplă aici?», am întrebat. În mod clar, era vocea 
clientului și vocea operatorului care răspundea. Am întrebat: «Ce se 
poate învăţa ascultând vocea clientului, în afară de câteva informaţii?» 
Ceva-ceva de învăţat era — dacă ascultai. Chiar și dacă o persoană nu 
făcea decât să recite un număr de telefon, puteai distinge diferite nive- 
luri de stres, cât de grăbită era persoana, ce se întâmpla în fundal.” +°., 

Variabilele alese au fost legate de informaţiile care veneau din vo- 
cile clienţilor: „Am inventat o serie de «exerciții de conştientizare» 

care le cereau operatorilor să asculte clienții cu mai multă atenţie de- 
cât o făcuseră vreodată până în acel moment. Era ca atunci când îi 
învățam pe jucătorii de tenis să vadă mai multe în zborul unei mingi 
de tenis. l-am rugat pe operatori să noteze pe o scară de la unu la zece 
diversele calități pe care le puteau distinge din vocea clientului, pre- 
cum gradul de «căldură», «prietenie» sau «iritare». Următorul pas era 
ca operatorii să înveţe să exprime diferite calități în propriile lor voci. 
Era ca un curs de actorie şi era amuzant. Când aceste două exerciţii 
de conştientizare au fost puse la un loc, a devenit chiar un joc intere- 
sant. Operatoarea auzea un nivel de stres de gradul nouă intrându-i 
în căști. Putea să aleagă să răspundă cu o căldură de gradul nouă. Mai 
des decât credea, un astfel de răspuns ducea la o scădere semnificativă 
a stresului din vocea clientului la momentul de «la revedere»."4% 

Se pot observa cele trei elemente importante: conștientizare 
situaţiei, intervenţie și conştientizarea schimbării. Abia cu feedback-ul 
luat ca urmare a intervenţiei se încheie acțiunea. Din practica directă 
au descoperit astfel un mod mult mai bun de a interacționa: „Ope- 
ratorii au început să vadă că, alegând să exprime diferite calități în 
vocile lor, puteau să aibă un impact asupra felului în care se simțeau, 
precum și asupra felului în care se simţea clientul. Operatorii vorbeau 
cu peste șapte sute de oameni pe zi, dar, deși conversațiile erau scurte 
şi limitate, puteau să aibă un impact, redus, dar tangibil, asupra unui 
mare număr de oameni. ... Cum reducea stresul acest exercițiu? Mare 
parte din stres venea de la clienţii nervoși. Dar operatorii au descope- 
rit că, atunci când încercau să asculte cu atenţie clientul pentru a de- 
termina dacă avea nivelul șapte sau opt de iritare, nu puneau iritarea 
la inimă. Conștientizarea fără judecarea situaţiei înlătura ameninţarea 
din vocea nervoasă și făcea posibilă o gamă mai largă de răspunsuri 
pozitive. Ca și la tenis, interferența interioară se reducea datorită niveluri- 
lor crescute de observare a ceea ce se întâmpla în mediul imediat.” +64 

Efectul eliberării și canalizării energiei într-o direcție bună, contro- 
lul ei din cercul doi a adus progrese imediate: „Jocul era amuzant și 
de autoconsolidare. Și nu necesită ca supervizorii să se asigure că era 
practicat. Operatorii îl foloseau la discreţie şi au continuat să îl folo- 
sească, după spusele lor, şi în afara serviciului, și la serviciu. Curând, 
mulți și-au dat seama că puteau folosi aceste noi abilități de ascultare 

şi în relaţiile lor apropiate, cu familia și prietenii. ... Când au venit mă- 
surătorile externe ale amabilităţii, toată lumea implicată a fost impre- 
sionată. Nivelurile de amabilitate se îmbunătăţiseră peste așteptările 
managementului în ciuda faptului că operatorii nu încercau să fie mai 
amabili. Operatorii învățau să asculte și să se exprime în mai mare 
măsură pe ei înșiși. Era mai amuzant. Era destul de evident că niște 
operatori care „sunau” mai aproape de modul de a vorbi al unei ființe 
omenești, și nu ca niște roboți plictisiți, aveau să fie percepuți ca fiind 
mult mai amabili de către observatori dinafară. Și chiar așa și erau. 
Deja învățasem să anticipez asemenea rezultate indirecte. Celorlalţi li 
se părea un fel de magie. Înainte, asistenţa telefonică era doar o slujbă 
stupidă, neinteresantă. Acum puteau schimba calitatea experienţei lor 
la muncă. Faptul că nu li se ceruse în mod expres așa ceva i-a făcut să 
simtă și mai mult că dețin controlul şi nu a lăsat nici o oportunitate 
pentru rezistență.”*5 


Limitele abordării dinafara sistemului 


La o schimbare venită dinafară a fost firesc ca anumite forțe ce 
ţin de organizarea firmei să opună rezistență: „Interesant a fost că 
singurul negativism în legătură cu proiectul a venit din partea su- 
pervizorilor. Deoarece inițiativa fusese lăsată în întregime în mâinile 
operatorilor, unii supervizori s-au simţit lăsaţi în afara procesului și 
astfel privați de alocarea meritului pentru rezultate. Din acest aspect 
am învăţat multe despre cum competiția pentru merit în mediul cor- 
poratist poate ameninţa inițiativele solide de schimbare. Au trebuit 
făcute ajustări pentru a-i implica pe supervizori în training, protejând 
în acelaşi timp libera alegere a operatorilor. În final, «Jocul interior al 
asistenţei telefonice» a fost ambalat și livrat la aproape douăzeci de 
mii de operatori telefonici în patru regiuni ale țării.”4% 

Observațiile au condus la identificarea jocului interior care dă 
un sens superior muncii: „Pentru mine, cel mai important lucru a 
fost că am început să înțeleg că dezvoltarea, creșterea unei persoa- 
ne care muncea era cea mai importantă muncă în curs de desfășu- 
rare în cadrul oricărui loc de muncă. Această înțelegere a devenit 

fundamentul pentru toate aplicaţiile ulterioare ale Jocului interior. "47 

Modificarea culturii interne care nu a plecat de la o nevoie des- 
coperită și gestionată din interior care să fie apoi fructificată până la 
obţinerea autonomiei interne, la dobândirea măiestriei și identificarea 
unui sens transorganizaţional nu rezistă deoarece nu este concrescută 
cu organizația. Mai grav este când şi autonomia angajaţilor este afec- 
tată, este suficient ca unul dintre cele trei piloni de sprijin ai motivaţiei 
intrinseci să fie eliminat pentru ca orice efort să fie anulat: „Câteva 
dintre birourile AT&T care au implementat Jocul interior al asistenței 
telefonice au făcut aplicarea obligatorie şi au însărcinat supervizorii să 
se asigure că acest lucru se întâmplă. Desigur că magia programului 
s-a dus, amabilitatea nu a crescut și s-au găsit justificări pentru oprirea 
programului.” +68, 

Un coach poate vedea dinafară problemele, poate propune mă- 
surile de ameliorare a comportamentelor dar dacă nu se transformă 
cultura prin efortul din interior al organizației, schimbarea nu rezis- 
tă. Putem privi organizațiile ca pe nişte persoane care au nevoie de 
competențe, care se schimbă pentru a se adapta, motivate intrinsec, 
nu extrinsec. 

Aceste observații ar putea conduce la schimbarea și umanizarea 
organizațiilor deoarece atunci când sunt controlate și forțate să scoată 
un profit mare pentru acționari iar câștigul celor care realizează efec- 
tiv munca necesară este redus, dezechilibrul nu poate să nu afecteze 
starea de spirit a angajaților. Astfel de organizații nu oferă și nu pot 
avea autonomie, nu vor atinge măiestria și maturitatea căci li se impu- 
ne un anumit standard de calitate și performanţă care ar putea fi atins 
doar forțat, nu prin implicarea deplină a angajaţilor. Ca loc de muncă, 
ele oferă unul plin de tensiune, nesănătos şi angajatul va sfârși, în cele 
din urmă, prin a-l părăsi imediat ce apare ceva mai bun. 

Exemplele, observaţiile și analiza unui autor implicat direct în 
proiecte de sprijin a popoarelor din Africa, Ernesto Sirolli, prezentate 
la conferințele Ted“, aduce dovezi clare în acest sens, chiar și titlul 
intervenţiei sale este elocvent: Vrei să ajuţi pe cineva? Taci şi ascultă!. Cu 
dorința sinceră de a ajuta, câţiva italieni au cultivat roșii şi legume pe 

o vale în Africa: „Primul proiect, cel care m-a inspirat în prima mea 
carte, Ripples from the Zambezi, a fost un proiect în care am hotărât să-i 
învăţăm pe zambieni să cultive plante. Am ajuns în sudul Zambiei cu 
seminţe din Italia, într-o vale minunată care se întindea până la fluviul 
Zambezi şi i-am învăţat pe localnici cum să cultive roșii italiene, do- 
vlecei. În loc să-i întrebăm de ce nu cultivă nimic, ne-am spus: «Slavă 
Domnului că suntem noi aici! Am nimerit la fix să-i salvăm pe zambi- 
eni de la foamete.»”. Dar când roșiile s-au făcut mari, „coapte şi roșii, 
peste noapte, vreo 200 de hipopotami au ieşit din râu şi au mâncat tot. 
Le-am spus zambienilor, «Dumnezeule, hipopotamii! » Zambienii ne- 
au răspuns: «Da, de asta nu avem agricultură! » «De ce nu ne-aţi spus? 
» «Nu ne-aţi întrebat.»."70 

Din nefericire ajutorul impus africanilor nu a dat roadele așteptate 
în ciuda unor sume imense investite pe acest continent: „Am crezut că 
numai noi, italienii făceam gafe în Africa, dar când am văzut ce făceau 
americanii, ce făceau englezii, ce făceau francezii, după ce-am văzut 
ce făceau ei, devenisem mândru de proiectul nostru în Zambia. Pentru 
că, vedeţi voi, noi măcar hrăneam hipopotamii. Să fi văzut porcăriile 
pe care le-am adus săracilor africani. Vă recomand să citiți cartea Dead 
Aid, scrisă de Dambisa Moyo, economistă din Zambia. Cartea a fost 
publicată în 2009. Noi, cei din țările vestice am donat continentului 
african două trilioane de dolari americani în ultimii 50 de ani. Nu vă 
voi spune cât rău au făcut aceşti bani. Citiţi cartea! Citiţi ce-a scris 
această femeie africană despre răul pe care l-am făcut.””! 

Organizații generoase, 
regăsirea respectului autentic 


În cartea Drive sunt date exemple de organizaţii care permit un 
timp liber angajaţilor, plătit de companie, pe durata programului de 
lucru. Multe din ideile inovative, de mare valoare s-au născut în aceste 
momente. Sunt deja pe piaţă organizaţii pentru care banii nu sunt sin- 
gurul scop, iar a contribui la dezvoltarea angajaţilor, a societăţii sau 
chiar a umanităţii este o problemă importantă. Noii lideri şi patroni 
din lumea afacerilor nu își mai privesc propria afacere doar ca pe un 
instrument ce slujeşte numai scopurilor personale ori a acţionarilor. 
Satisfacţia de a face bine şi altor oameni devine cel puţin la fel de sem- 
nificativă precum aceea de a face bani. Fără ea nu poate fi atins echili- 
brul care ne menţine În formă/?. A face bani este o aservire unui scop 
limitat, care hrăneşte prea puţin nevoia de stimă de sine autentică. 
Demnitatea și respectul de sine nu se câştigă şi nu pot fi păstrate decât 
în mică măsură prin dobândirea de mijloace, ci numai prin contribuția 
la mai binele altor ființe vii, capabile să se bucure, să crească și să ex- 
prime recunoștință. 

A impune un ajutor este la fel de toxic deoarece lipseşte respec- 
tul: „Noi, occidentalii, suntem imperialiști, colonialiști, misionari şi 
avem două moduri de-ai trata pe alţii: fie îi tratăm de sus, fie suntem 
paternali. Expresii care în limba engleză au rădăcina latină pater, care 
înseamnă tată, însă au înțelesuri diferite: când suntem paternali, îi tra- 
tăm pe cei din alte culturi ca pe proprii copii — te iubesc mult; când îi 
tratăm de sus, îi considerăm servitorii noștri. De asta albii din Africa 
sunt denumiți bwana, adică şefi. Am fost șocat când am citit cartea 

Small is Beautiful, scrisă de Schumacher, care a spus: cel mai important 
aspect î în dezvoltarea economică e: dacă oamenii nu vor să fie ajutați, lăsați-i 
în pace. Ăsta ar trebui să fie primul principiu în acordarea ajutorului. 
Primul principiu e respectul.” *” 

Un demers care oferă un ajutor autentic nu poate veni decât din 
slujire: „Când aveam 27 de ani mă hotărâsem doar să le răspund al- 
tora și inventasem un sistem denumit Enterprise Facilitation al cărui 
principiu e să nu inițiați nimic, să nu motivaţi pe nimeni ci să deveniți 
servitor al pasiunii locale, servitor al localnicilor care-și doresc să de- 
vină mai buni. Ce trebuie să faceţi? Să tăceţi! Nu veniţi cu idei într-o 
comunitate ci staţi cu localnicii.” Motivul este simplu: “Cel mai im- 
portant aspect e pasiunea. Putem să-i dăm cuiva o idee, dar dacă refu- 
ză s-o aplice, ce putem face? Pasiunea pe care o are cineva pentru dez- 
voltarea personală contează cel mai mult. Apoi îi ajutăm să găsească 
cunoştinţe, pentru că nimeni în lume nu poate reuși de unul singur. 
E posibil ca persoana ce propune o idee să nu aibă cunoștințe, dar 
cunoștințele sunt accesibile.” **. 

Din acest motiv și în educaţie implicarea și menținerea pasiunii 
sunt foarte importante, degeaba dăm cunoștințe elevilor, dacă ei nu 
au motive să le folosească. 

In experienţa lui Ernesto este prezentată calea eficienței unui astfel 
de demers, trecerea peste propria deșteptăciune și ascultarea reală a ce- 
luilalt, cu intenţia sinceră de a-i fi de folos: „Am făcut un experiment în 
Esperance, în Australia de Vest. Eram student la doctorat în acea vreme 
şi încercam să scap de obiceiul de-ai trata de sus pe alţii, de-a ne duce 
la ei să le spunem ce să facă. În primul an în Esperance m-am plimbat 
pe străzi și în trei zile am găsit primul client și l-am ajutat. Afuma peşte 
într-un garaj, era un tip maori pe care l-am ajutat să vândă peştele la un 
restaurant în Perth, să-și organizeze munca, apoi un pescar a venit la 
mine și m-a întrebat: «Tu l-ai ajutat pe tipul maori? Ne poţi ajuta şi pe 
noi?» Am ajutat cinci pescari să colaboreze, să nu-şi vândă tonul la fa- 
brici de conserve în Albania cu 60 de cenți/kg, ci am găsit o cale de-a tri- 
mite peștele în Japonia pentru sushi cu 15$/kg. Apoi fermierii au venit la 
mine și m-au întrebat: «l-ai ajutat pe ei, ne poţi ajuta şi pe noi?». Intr-un 
an, am avut 27 de proiecte, reprezentanți ai guvernului au venit la mine 
şi m-au întrebat: «Cum poți face asta? Cum poți...? » Le-am răspuns: 

«Fac ceva foarte, foarte dificil. Tac şi îi ascult.». Şi reprezentanţii mi-au 
spus: «Fă-o din nou.». Am făcut-o în 300 de comunități din lume. Am 
ajutat la inițierea a 40.000 de afaceri. O nouă generaţie de antreprenori 
se stinge din cauza singurătății.”*” El a contribuit la conectarea antre- 
prenorilor, scoaterea lor din singurătate. 

Ingredientul succesului este inițiativa celor cu calități antrepreno- 
riale: „Vă spun că, antreprenoriatul e ce trebuie. Suntem la sfârșitul 
primei noastre revoluţii industriale, combustibil fosil care nu poate 
fi înlocuit, și dintr-o dată avem sisteme care nu sunt durabile. Moto- 
rul cu combustie internă nu e durabil. Folosirea freonului nu e dura- 
bilă. Trebuie să acordăm atenţia necesară felului în care ne hrănim, 
educației, transportului, comunicației pentru 7 miliarde de oameni 
într-o formă durabilă. Nu există tehnologii care să facă asta. Cine va 
inventa tehnologii pentru o revoluţie verde? Universitățile? Luaţi-vă 
gândul! Guvernul? Luaţi-vă gândul! Antreprenorii sunt cei care vor 
face asta și deja o fac.”*6 


Inapoi la şcoală? 


Exigența educaţiei permanente nu este un moft, ci o nevoie 
conștientizată a societății din perspectivă pragmatică. Pe de altă par- 
te este nevoia omului de a se adapta la noi realități și de a atinge o 
performanţă proprie și în sistem tot mai ridicată, un sens și o satisfacție 
de a fi cât mai plenară. 

Educaţia adulţilor este o nevoie, ar fi bine să aibă şi o susținere 
socială, dar în primul rând ea ţine de activitatea de zi cu zi. Orice 
demers trebuie să fie unul complet, aşa cum o comunicare devine 
nonviolentă abia după ce situaţia a fost corect observată, apoi trecută 
prin filtrele sentimentelor și nevoilor ca să se finalizeze cu o cerere 
respectuoasă pentru un loc onest pe scena vieţii. Pentru ca un demers 
să se împlinească trebuie observată mai întâi situația, analizate senti- 
mentele și reprezentările pe care le avem asupra ei, apoi confruntată 
cu nevoile personale şi abia apoi propusă ori realizată o acțiune cu 
respect pentru ceilalți și pentru mediul de viață. Acestea ar fi bazele pe 
care se poate construi şi satisface apoi nevoia de competenţă. Nu este 


475 Conferinţa Ted menţionată 
476 Ibidem 


370 Competența - participarea de calitate la îndemâna oricui 


şcoală mai bună și mai la îndemână ca școala vieții, singura condiție 
este să fim prezenţi pe scena ei, actori în rolul principal, nu spectatori 
neputincioşi din sală. 

Educaţia, spre a fi eficientă ar trebui să asiste omul ca să opere- 
ze conştient pe toate cele trei niveluri de participare, ea nu se poa- 
te ocupa doar de un singur nivel — primul, cel centrat pe științe, ca 
acum. Stabilirea de relaţii ţine de nivelul interacțiunilor, în vederea a 
ce sunt stabilite relațiile ține de cultură. lar pentru a participa cu ade- 
vărat la relaţii și interacțiuni, omul trebuie să fie bine integrat și realist 
poziţionat față de semeni. 

Inapoi la şcoală nu trebuie să meargă (măcar simbolic) nu- 
mai adulții, ci în primul rând cei care predau. Orientarea curentă a 
educației şi-a trăit traiul și nu mai face față provocărilor unei societăți 
în care serviciile, interacţiunile interpersonale au devenit foarte im- 
portante, când evoluţia tehnică merge așa de repede încât oamenii 
greu se țin după ea. Este nevoie de o perspectivă nouă, adaptată unei 
realități cu mai multe niveluri de organizare, care să satisfacă deopo- 
trivă nevoia omului și a societăţii de competenţă. 

Dar pentru a ajunge la competenţă trebuie făcut un mare pas mo- 
ral în cultura organizațională, acela de a trece de la interacțiuni ase- 
mănătoare celor din lumea Obiectului, care încep cu manipularea, la 
unele în care se recunoaște și se respectă importanţa Subiectului. Întâ- 
ia calitate a educatorilor ar trebui să fie recunoscută dragostea pentru 
copii, ea este sensul intrinsec al educației“. Prin ea se vor construi 
apoi și interacțiunile și cultura ce va valoriza cu adevărat omul. Până 
atunci adulții nu pot avea altceva decât obiective prin care vor dori să 
impună cultura lor altora. 

În experienţa lui Ernesto regăsim și secretele necesare unei abordări 
noi, de succes: „Totuși, e un secret în a lucra cu antreprenorii: mai întâi, 
trebuie să le oferi confidenţialitate, altfel, nu vor veni să-ți vorbească; 
apoi, trebuie să te dedici cu pasiune serviciilor pe care le oferi, și în cele 
din urmă, trebuie să le spui adevărul despre antreprenoriat. Fie cea mai 
mică sau cea mai mare companie, trei lucruri trebuie realizate în cea 
mai bună măsură: produsul pe care vreți să-l vindeţi trebuie să fie extra- 
ordinar, marketing-ul trebuie să fie extraordinar și administrarea finan- 
ciară trebuie să fie foarte bine pusă la punct. Vreţi să știți ceva? N-am 
întâlnit niciodată o persoană care să fabrice, să vândă și să se ocupe 

de finanţe în același timp. Nu există așa ceva! Această persoană nu s-a 
născut încă. Am cercetat şi am analizat 100 de companii dintre cele mai 
cunoscute din lume: Carnegie, Westinghouse, Edison, Ford, și compa- 
nii noi ca: Google. Yahoo. Aceste companii de succes au un singur lucru 
în comun, doar unul: niciuna nu a fost înființată de o singură persoa- 
nă. Predăm antreprenoriat tinerilor de 16 ani din Northumberland şi 
începem lecţia cu primele două pagini din autobiografia lui Richard 
Branson în care trebuie să sublinieze, în aceste două pagini, de câte ori 
e folosit pronumele «eu» și de câte ori e folosit pronumele «noi». «Eu» 
nu-i folosit deloc, «noi» e folosit de 32 de ori. Nu a fost singur când și-a 
început afacerea. Nimeni nu a început singur o afacere. Nimeni! Putem 
crea comunitatea unde avem mediatori care vin dintr-un mediu mic de 
afaceri, stăm în cafenele, în baruri și cei mai devotați amici vă vor ajuta, 
cum a făcut-o cineva pentru acest domn care-și amintește de întrebările: 
«De ce-ai nevoie? Ce poţi face? O poţi face? Ok, o poți vinde? Poţi ține 
evidenţa banilor?» «Ah, nu, nu pot face asta.» «Ţi-ar plăcea să găsesc pe 
cineva?» Stimulăm comunitățile. Avem grupuri de voluntari care susțin 
Enterprise Facilitator care vă ajută să găsiți resurse și oameni și care au 
descoperit că miracolul inteligenţei localnicilor vă ajută să schimbaţi 
cultura și economia acelei comunități doar datorită pasiunii, energiei şi 
imaginaţiei localnicilor." “S 

Cu redescoperirea importanţei energiei locale, a puterii ei de a 
schimba lucrurile, ajungem la orientarea culturală cinstită și eficientă, 
profitabilă pentru toți, întoarsă la propria rădăcină -inițiativa omului 
conectat în grup. Suntem și putem rămâne bogați dacă şi cei din jur 
sunt bogaţi prin propria muncă, nu prin speculaţii financiare. Mun- 
ca ce are puterea de a schimba omul poate schimba și comunitățile 
dacă este inteligent organizată. Şansa ei de a fi astfel depinde de cea 
care şi-a asumat rolul de a pregăti oamenii să facă față provocărilor, 
educaţia. Vrem sau nu vrem să recunoaştem, viitorul sustenabil nu 
poate începe decât cu ea. 


Umanizarea competenţei 


Intr-un dialog“”, desfăşurat pe marginea unei variante de lucru a 

cărții și a utilizării termenului de competenţă în educație, au reieșit 
câteva observaţii relevante pentru organizarea educației. 

Astfel, competenţa, identificată ca participare de calitate nu poa- 
te fi socotită nici metodă de lucru, nici rezultat, ci o prezenţă activă, 
îmbunătăţită, de calitate. Un rezultat pare a fi câștigat pentru totdeau- 
na, prezenţa este însă condiționată de implicarea în participare. Fap- 
tul că o persoană poate demonstra o participare competentă în fața 
unei autorităţi care îl verifică, nu înseamnă că în viitor este garantată 
competenţa sa. Dimpotrivă, chiar obținerea unei certificări recunos- 
cute poate determina o scădere a implicării sale, trecerea din poziția 
de ucenic în cea de „meșter recunoscut” poate determina o subtilă 
schimbare de atitudine, de la poziționarea „cel ce învață” la „cel ce se 
pricepe”, care subminează prezența. 

Când este căutată competenţa ea devine un mijloc, când este obser- 
vată prezenţa, participarea, poate fi socotită un rezultat. Dar în esență, ea 
este o participare de calitate la un sistem supraindividual. Reperele, indi- 
catorii participării de calitate nu sunt greu de identificat, aproape în orice 
situație pot fi găsite observabile externe ori indicatori care pot da mărtu- 
rie despre calitatea participării. Raportarea la aceștia poate da o estimare 
a competenţei participării. Iar acest lucru se întâmplă deja în firme. 

Fiind atribut al unei participări, cu siguranță competenţa este le- 
gată și de context, dar şi de implicarea celui ce participă. În situațiile 
concrete aproape fiecare om poate constata că un anumit anturaj pare 
să scoată tot ce este mai bun de la el (de exemplu o echipa funcțională) 
iar altul pare să îi reveleze doar umbra, adică limitele inferioare ale 
participării sale. Aceeaşi persoană poate participa cu mai multă grijă 
şi competenţă atunci când este odihnită şi are energie, dar poate să se 
implice şi cu mai puţină competenţă atunci când este obosită şi nu are 
resursele necesare pentru a gestiona un număr mare de variabile. 

În acest fel competenţa devine „umană”, adică nu poți cere unui 
angajat participare competentă la nesfârșit, resursele sale nu sunt in- 
epuizabile și evident, nu te poţi aştepta de la el să fie supunerea în- 
truchipată dacă șeful lui este prea autoritar. Lipsa de respect pentru o 
persoană o scoate din cercul doi al prezenţei și o obligă să își schim- 
be prin izolare sau ripostă atitudinea pentru salvarea demnităţii sale, 
fără de care nu poate participa activ. lar prin acumulare de frustrări 
ori bătălii interminabile se acumulează și în organizație starea care în 
organismul uman aduce boala până la nivel fizic. 

La nivel cultural este deja implementată și funcțională această 
poziționare (cu diverse rate de succes, în funcție de respectul față de 
spiritul ei). La fel ca în cazul competenţei, în creștinism nu este jude- 
cată ființa umană ci participarea sa. Păcatul (participarea deficitară, 
grevată în special de spiritul de turmă) nu alterează iremediabil ființa 
umană, care nu este eliminată din ecuaţia respectului divintăţii pen- 
tru ea. lisus are înţelegerea cea mai deplină faţă de toţi cei afectați 
dar le cere să nu repete greșelile care i-au condus în starea de boală, 
neputinţă ori pericol din cauza dezordinii sociale produse (iertarea 
desfrânatei amenințată de omorârea cu pietre), ca să nu li se întâmple 
ceva şi mai rău. 

In ceea ce priveşte ameliorarea participării cu vârsta, realizarea 
educaţiei centrată pe competenţe, avem o problemă cu aplicabilita- 
tea termenului numai dacă privim competenţa din punct de vedere 
profesional și ca un rezultat în executarea unei sarcini lucrative ra- 
portat la un standard de calitate. Altfel putem considera ameliorarea 
participării în general şi pe cazuri particulare drept o ţintă legitimă. 
Ameliorarea presupune desigur utilizarea cunoștințelor, dar acestea 
sunt integrate atunci când este vizată participarea. O astfel de abor- 
dare ar schimba de exemplu predarea istoriei spre o abordare care 
nu se mărginește la o simplă descriere a trecutului ci face o analiză a 
participării oamenilor şi a grupurilor de oameni de-a lungul timpului 
şi în anumite situații date. 

În mod natural copiii aleg să înveţe sub forma unor jocuri de rol 
pe care ei le tratează foarte serios şi în care se implică cu toată ființa. 
Interesul, mai mult sau mai puțin conștientizat, este desigur unul de 
ameliorare a participării lor la diferite interacțiuni care îi așteaptă apoi 
în societate. Trecând de la astfel de implicări la disciplina impusă, în 
care cunoștințele transmise devin mai importante decât participarea, 
se operează un reducționism drastic al ființei la exersarea memoriei și 
raționamentului. În ciuda a ceea ce noi am vrea să înveţe ei învaţă în 
primul rând ce trăiesc, după cum spune poemul și cartea Copiii învață 
ceea ce trăiesc scris de Dorothy Law Nolte. 

Educaţia poate propune roluri serioase, urmând tendinței na- 
turale a copiilor, în care calitatea participării lor să crească treptat. 
Cunoştinţele au valoare numai în contextul utilizării lor pentru o par- 
ticipare de calitate tot mai ridicată iar asta nu înseamnă aservirea omu- 
lui către rolul social, ce avem este o joacă de rol pentru participarea la 

social. Stabilirea pe un rol o face copilul mai târziu, când dorește el. 
Provocarea pentru preuniversitar ar putea fi identificarea celor mai 
importante ori semnificative roluri şi ce înseamnă participarea de ca- 
litate la ele. Aceasta ar obliga la întâlnirea cu interacţiunile și culturile 
specifice, nu doar cu cunoştinţe dispersate disciplinar ca acum. 

Chiar dacă este foarte simplu, atomul nu poate fi înțeles prin me- 
canica clasică oricât s-ar încerca acest lucru. Așa și competenţa, ea este 
mecanica cuantică ce descrie corect situațiile. Pentru a fi ameliorată 
trebuie abordată progresiv, de la situațiile cele mai simple la cele mai 
complicate, pentru a extinde controlul asupra a tot mai multe varia- 
bile. Ucenicia competenţei nu poate începe doar la facultate, ea pre- 
supune relații și apropiere de culturi etc. iar baza lor se pune încă din 
clasele mici. 

Pentru educaţia adulţilor provocările sunt şi mai mari. Puţini 
adulți păstrează un loc curat, deschis pentru orice învăţare. Majori- 
tatea avem „construcții serioase”, ce ne oferă „adăpost” în faţa incer- 
titudinilor vieţii, pe care nu ne îndurăm să le dărâmăm. Chiar să fim 
dispuși la acest lucru, deseori nu este foarte simplu, iar ca din orice 
demolare, rămân multe deșeuri de îndepărtat. Adesea mai grea este 
dezvăţarea decât învățarea. 

In încercarea de a face pace cu o lume care este sensibilă doar la 
cuvântul inteligență au apărut cărți precum Inteligența emoțională, 
Inteligența socială, Inteligența ecologică, ca se le enumăr numai pe cele 
ale lui Daniel Goleman. Cărţi profunde precum Cele 7 deprinderi ale 
persoanelor eficace a lui Stephen R. Covey prezintă, spre exemplu, prin- 
cipalele variabile la care omul să fie atent pentru a fi un actor bun în 
lumea subiecţilor. Ne vorbește despre o bancă afectivă despre a cărei 
existență nu prea suntem conștienți. Astfel de raportări la sine și la 
ceilalți, la grup și culturi nu sunt încă implementate în învățământ, 
deși de ceea ce este scris acolo depinde în bună parte succesul perso- 
nal. Motivul este simplu, o lume a obiectelor, în care și oamenii sunt 
trataţi astfel, este una mult mai uşor de controlat şi de abordat în mo- 
dul simplist în care încă privim lucrurile. Apropierea de complexita- 
tea subiectului este dificilă atât pentru om cât și pentru sistemele care 
ar trebui să îl ajute, dar altă cale spre participarea de calitate nu există. 

Abordarea adoptată în lucrare este una care ar trebui să dea greutate 
vieţii. Până la urmă asta ne dorim, asta ne-ar putea aduce competenţa, 
o greutate mai mare a faptelor noastre. Acest lucru trebuie să îl aducă 

şi filosofia atunci când ea este autentică, asta spunea Heidegger des- 
pre ea. O teorie ştiinţifică prost folosită este ca o metafizică — o închi- 
dere în autosuficienţa lui știu, am înțeles, am scăpat de învăţat. Bine 
folosită ea este o deschidere spre o mai clară vedere a lor, o descriere 
mai bună a ceea ce vedem, dincolo de aparenţe. 

Deși este legată mai mult de economie, lecţia lui Ernesto Sirolli*% 
este și una despre educaţie și cultura ei. Ceea ce noi avem de făcut 
nu este de a scoate din cap ideile altora ignorând experienţa lor ci de 
a-i ajuta să le completeze cu lucruri care le pot face viața mai bună. 
Educaţia investește sume imense ca să pună în mintea copiilor ideile 
adulților, fără a fi interesată câtuși de puţin de ce este acolo. Când 
credem că vom avea o recoltă neobișnuită vin hipopotamii și o fac 
praf. Dar noi suntem perseverențţi și o luăm de la capăt, nu acordăm 
respectul cuvenit experienței copilului. 

Dorinţa ascunsă a educaţiei centrate pe cunoștințe și extinderea 
funcţionalităţilor omului este aceea de a-l învăţa anumite lucruri care îi 
vor simplifica apoi viaţa, o vor face mai ușoară, mai lesne de controlat. 
Exact ce dorea și Ernesto pentru africani când a ales calea uşoară de a-i 
„ajuta” încercând să le inducă anumite comportamente prin lecţia cea 
mai elegantă a exemplului personal. Dar nici măcar astfel ei nu au fost 
deloc interesați. Experienţa lor le spunea că nu este calea cea bună de- 
oarece în fapt îi neglijează. Situaţia a evoluat abia atunci când Ernesto a 
înțeles că trebuie să îi slujească pentru a-i îmbogăţi pe ei prin completa- 
re, complexificare, nu pentru a-i schimba ignorând ceea ce ei știu. Prin 
slujire greutatea faptelor sale şi competenţa sa au crescut iar rezultatele 
nu au întârziat să apară. La fel se întâmplă şi în educaţie, profesorii au 
rezultate nu când ușurează activitatea elevilor ci îi asistă în rezolvarea 
unor probleme tot mai dificile. Acceptarea și mulțumirea cu teorii este 
o închidere față de observarea lucrurilor și blocarea pe o reprezentare, 
un fel de retragere, adormire a fiinţei în odihna unui concept sau a unei 
viziuni. Competența presupune şi o implicare activă a ființei pentru 
creşterea în calitate a participării acesteia. 

Instrumentele de care au nevoie fiecare abordare sunt diferite, re- 
tragerea gândirii are nevoie de teorii, scuze, explicații, justificări iar 
participarea de o prezenţă îngrijită, descrieri şi conștientizare cât mai 
bună și mai fidelă a realității. Copiii participă îngrijit la ceea ce se în- 
tâmplă până când educaţia, așa cum este orientată astăzi, îi învață 

uitarea de sine și mulțumirea cu „știu”. Educatorii pot astfel să-i 
adoarmă, să-i îndepărteze de o viaţă fericită sau să-i sprijine pe copii 
pentru atingerea unei armonii ridicate, pe toate nivelurile. Alegerea, 
ca şi responsabilitatea asupra consecinţelor ei, le aparţine. 


O șansă pentru educație 


Fiecare om îşi doreşte ca participarea sa alături de semeni să fie re- 
cunoscută și apreciată pozitiv. Educaţia începe să înțeleagă, mai mult 
impus și pe căi ocolite, importanța competenţei. Faptul că ne dorim cu 
toții competenţa este șansa ei de a fi utilă și în sfârșit eficientă. Singura 
problemă poate veni doar de la o greşită înţelegere a ei. Cu o abordare 
pe linia demersurilor curente, bazate spre transmiterea de informații 
şi de tehnici de lucru, există pericolul de a se realiza tot un fel de îndoc- 
trinare a celor care vor educaţie, nu o dezvoltare reală a competenţei 
acestora. Fără o bună clarificare a conceptului și a determinaţiilor sale 
eforturile se vor orienta după modele și direcţii vechi, iar o adevărată 
dezvoltare a competenţei va fi ratată. 

Intr-un material primit foarte recent am găsit o oarecare apropiere 
de înțelegerea din lucrarea curentă, viziunea este însă centrată tot pe 
persoană, iar competența este redusă la o abilitate de a combina şi 
realiza activităţile necesare pentru a atinge anumite obiective, în orice 
context. Redusă la o abilitate nu mai este privită ca o participare com- 
plexă, iar grija globală, elementul care stă la baza competenţei, nu este 
luată în considerare. Definiţia se orientează spre capacitatea de con- 
trol a activității de către om, dar scapă din vedere unde, cine propune 
şi cum evaluează competenţa. 

In înțelegerea comună, o persoană poate fi considerată automat 
competentă dacă are abilitatea de a atinge anumite obiective, dar 
însăși manifestarea abilității depinde de sistemul în care se exprimă. 
Fără cunoaşterea culturii de grup, implicarea şi suportul oferit de o 
persoană poate fi ineficient, oricât de competentă este considerată în 
alt grup. Spre exemplu, un șofer foarte competent în Europa, unde 
armonia traficului rutier este ridicată, se poate dovedi ineficient într- 
o ţară ca India unde comportamentul celor de la volan e total diferit, 
deoarece ei ignoră respectarea reglementărilor pentru traficul auto. 

Pentru a ne delimita de o imagine a competenţei bazată pe abilitatea 

de a atinge anumite obiective ar fi suficientă semnalarea unui singur 
caz: luarea deciziei de a urmări sau nu anumite obiective. Unui șef 
care îți propune / cere să faci un anumit lucru îi poţi spune „Nu” cu ar- 
gumente precise și fără teamă dacă ești competent în sensul definiției 
din această carte, dar nu îl poţi refuza în cadrul definiţiei clasice, care 
nu cere asumarea mai puternică a unei responsabilități pentru intere- 
sul de grup decât față de respectarea relațiilor ierarhice. 

Principalele limite ale viziunii actuale asupra competenţei vin din 
faptul că se caută o competență obiectivă, care merge cel mult până 
la contextele în care ea se exprimă. În această lucrare competența este 
privită în sistemul supraindividual în care apare, nu se urmăresc ma- 
nifestările ei în diferite contexte pentru a identifica o tehnică de lucru. 
Aceasta ne îndepărtează de poziționarea în care competenţa este pri- 
vită ca o instanță absolută, universal valabilă. Întotdeauna avem un 
sistem care stabileşte ce înseamnă competența, iar această alegere are 
loc în cadrul unei culturi specifice, care nu este universal valabilă. 

Transferabilitatea competenţei în sisteme diferite depinde evident 
de modul în care fiecare grup defineşte competenţa într-un anumit 
domeniu, care sunt variabile pe care le consideră importante și ar tre- 
bui controlate (gestionate) de participanţii la sistem. Spre exemplu, 
controlul cantităților utilizând numerele este o capacitate care poate fi 
urmărită ca variabilă pentru comportamentul competent (în contexte 
care reclamă această abilitate) într-un număr mare de culturi. 

Demersul identificat şi propus pentru ameliorarea competenţei se 
bazează pe cele mai recente descoperiri legate de învățare. Participa- 
rea la ea şi la orice activitate nu poate fi redusă la banda și puterea 
redusă de procesare a conştientului și la implicarea pur obiectivă. El 
trebuie doar să devină conştient de variabilele semnificative ce sunt 
prezente într-o situaţie și să lase întregii ființe sarcina ameliorării par- 
ticipării. Astfel indicii difuze, resimţite sub forma unor stări lăuntrice 
vizavi de situaţie, pot transmite intuitiv concluzii importante, primite 
de la sisteme interne complexe și bine integrate afectiv-cognitiv, care 
merită luate în considerare. 

Starea afectivă fundamentală, poziționarea ontologică din care se 
participă s-ar putea ameliora, astfel, preocuparea, sarcina preferată a 
unei părți a fiinţei noastre - Eul 1, ce se ocupă de critică și judecată, 
poate fi îndepărtată ca să lase loc unei griji atente, responsabile pentru 
destinul propriu şi cel de grup. 

Faţă de abordarea curentă cea propusă de noi mai are un avantaj 
major. Dacă unii au crezut că motorul principal al activității umane 
este libidoul, alţii voinţa de putere, acum sunt destule argumente să 
credem că pentru o persoană bine integrată nevoia de competență 
poate descrie cel mai bine demersurile sale. Sensul vieţii, nu poate 
fi descoperit decât împreună cu alţii, iar competenţa ne dă calitatea 
interacțiunilor şi a tot ce facem împreună cu ei. 

Pornind de la abordarea propusă în această lucrare persoana se 
poate împlini prin participare integrată, puterea sufletească a acesteia 
devine o realitate ce se poate manifesta în interesul oricărui sistem în 
care aceasta își desfăşoară activitatea. O ameliorare semnificativă a 
situaţiei din societate ar deveni posibilă prin buna înţelegere a culturii 
ca modelator și suport aprioric al interacțiunilor. Ca urmare, creșterea 
calităţii interacțiunilor și apoi câștigul personal direct observabil, ar fi 
mai mult decât plăcute și motivante. 

Nu în ultimă instanţă, șansa omului la o viaţă de calitate şi a 
educației de a deveni un lucru util, interesant şi dorit de copii, ti- 
neri și chiar de către adulți se poate materializa numai printr-o bună 
înțelegere a competenţei şi o hrănire corectă a nevoii pe care fiecare 
o avem pentru ea. Prezenţa în cercul doi energetic, al evoluţiei perso- 
nale și al interacțiunii plăcute, constructive cu semenii, ar putea avea 
șanse să se statornicească, iar educaţia, privită și ca act individual dar 
şi ca proces organizat, ar putea să se transforme din ceva neplăcut și 
impus în ceva căutat și apreciat la nivelul importanţei sale. 


CONCLUZII 


Privind cu detașare abordarea competenţei din această carte se 
poate observa destul de uşor orientarea demersului realizat către 
fiinţă şi integrarea ei, de la nivel personal până la cel de grup, indi- 
ferent de mărimea acestuia. O astfel de abordare cu scop sintetic este 
mai mult decât necesară în lumea de astăzi, tot mai specializată și mai 
atomizată. Ceva trebuie să ofere repere pentru unitate ființei, indife- 
rent unde și ce face aceasta, iar competenţa este cel mai bun candidat. 

Prin ea se poate realiza, urmare a exigenţelor, o armonizare supe- 
rioară a persoanei, interacțiuni nonviolente, constructive, departe de 
jocurile sociale neproductive şi o cultură de grup conștientă de sine, 
care ar putea asigura o participare de calitate a omului la tot ceea ce 
face. 

Nu doar părţile fiinţei trebuie integrate și bine gestionate ci şi re- 
alizările ori descoperirile sale. Altfel și acestea reclamă dreptul de a 
conduce omul și de a-i spune cum să fie și ce să facă precum pornirile 
lăuntrice ori oamenii cu care el interacționează. Din prietene și sluji- 
toare ale acestuia diverse culturi pot deveni conducători nemiloși și 
exigenţi. Singura care li se poate opune cu succes este o ființă compe- 
tentă, conștientă de participarea sa şi de interacțiunile culturale. 

Ca să devină competent unui om îi trebuie însă curajul de a aban- 
dona povestea pe care și-o spune despre sine, în limitele căreia vrea 
să trăiască cu toată neîmplinirea pe care o resimte ca prizonier al ei. 
Secretul și puterea umbrei din om scade odată ce devine un obser- 
vator detașat (Debbie Ford — Secretul umbrei), care se raportează și la 
altceva decât la propriile credinţe, convingeri şi imagini de sine, care 
este conștient din ce se hrănește și unde vrea să ajungă. O poveste 
din înțelepciunea triburilor de indienilor americani, spusă de cineva 
înțelept (evident, un bunic) cuiva dispus să asculte (un copil - nepotul) 
ne atrage atenţia că în fiecare din noi sunt în luptă permanentă „doi 
lupi”: „Eu sunt câmpul de bătaie dintre doi lupi. Un lup este cel al 
dragostei oneste, bunătății, generozităţii, carităţii și ascultării, și cel 

de-al doilea al urii, cruzimii, lăcomiei, nepăsării, minciunii și neascul- 
tării. Şi același război se desfășoară în fiecare dintre voi, incluzându-te 
şi pe tine.”. Curios, nepotul întreabă care câştigă iar bătrânul răspun- 
de după o pauză: „Lupul pe care îl hrănim cel mai des.”. Din fericire 
noi decidem pe care îl hrănim și cum ne raportăm la propria poveste, 
dinafară sau ca prizonieri ai ei. Competența ne face puternici căci ne 
cere să devenim conștienți şi să fim atenţi la aceste lucruri, să ieșim din 
propria poveste între oameni. 

Oricât de priceput și inteligent ar fi un om el nu poate crea un uni- 
vers mai bogat decât este cel în care relaţia ne oferă acces. În universul 
creat de el omul se poate simţi relativ bine, ca personajele pe care le 
descoperă în călătoria sa micul prinț (Antoine de Saint Exupery — Mi- 
cul prinț), dar mereu va fi singur ca ele, cu o nevoie nesatisfăcută de 
relație. Competența îl scoate din sine nu ca să-l facă împărat ci slujitor 
al altora ca astfel să își poată sluji sieşi. 

Brutalitatea oricât de subtilă împotriva altora este una împotri- 
va propriei persoane. Destul de greu, pe această cale, omul ajunge 
totuși să știe: „Acum știu, știu că orice ură, orice aversiune, orice 
ţinere de minte a răului, orice lipsă de milă, orice lipsă de înţelegere, 
bunăvoință, simpatie, orice purtare cu oamenii care nu e la nivelul 
graţiei şi gingăşiei unui menuet de Mozart... este un păcat şi o spurcă- 
ciune; nu numai omorul, rănirea, lovirea, jefuirea, înjurătura, alunga- 
rea, dar orice vulgaritate, desconsiderarea, orice căutătura rea, orice 
dispreţ, orice rea dispoziţie este de la diavol şi strică totul. Acum știu, 
am aflat şi eu...” (Nicolae Steinhardt). 

Aliați în grupuri oamenii sunt tot mai puternici. Important este 
însă ce îi leagă, dacă se adună în haite de lupi negri sau de lupi albi. 
Evident că cele două grupuri vor avea un comportament diferit. O 
expertă în culturi, Riane Eisler recunoaște două culturi majore, una a 
dominaţiei şi alta a parteneriatului, una care se impune cu violenţă, 
arme, manipulare, control și alta care vine cu încredere, respect și 
avantaj reciproc, compasiune, pace. Ele pot fi prezente la scară mare 
sau mică, peste tot unde există un grup. Competența nu se poate naște 
şi nu poate trăi într-o cultură în care nu există respect pentru semeni. 
Dimpotrivă, ea creşte şi se dezvoltă acolo unde oamenii colaborează 
deschişi și fără teama de a fi socotiți simple mijloace prin care alții 
își ating scopurile. Mai mult, cred că o cultură a parteneriatului într- 
un sistem este de fapt rezultatul competenţei membrilor lui, a unei 

participări îngrijite şi responsabile a lor la tot ce fac. 

Având în vedere poziționarea ontologică propusă şi rezultatele pe 
care le poate aduce competența pe toate nivelurile, cred că poate fi 
privită ca pe o cale potrivită spre a împlini chiar și cele mai exigente 
nevoi reale ale omului. Ea este poate singura prietenă credincioasă a 
lui, care îl urmează pretutindeni, îl apără, îl scoate din necazuri, îl res- 
pectă şi îl împlinește. Oferind așa de multe mi se pare normal ca să fie 
tot mai apreciată și mai căutată pe măsură ce este mai bine înțeleasă. 
O aducem în discuţie când lucrurile nu merg tocmai bine, mai mult ca 
să-i regretăm absenţa. Urmare a însemnările din această carte sper să 
ne bucurăm împreună cât mai des observându-i prezenţa și urmărin- 
du-i lucrarea. 


MULTUMIRI 


Scrierea acestei cărți probabil că nu s-ar fi realizat, cel puțin nu 
încă, dacă nu ar fi fost proiectele pe fonduri europene destinate 
dezvoltării resurselor umane. În colaborare cu Inspectoratul Școlar 
Judeţean Alba am aplicat şi am obținut finanțare pentru un proiect 
care vizează dezvoltarea unor competenţe de bază ale elevilor. Când 
am încercat să intrăm în esența fenomenului și să exploatăm concep- 
tul de competenţă pentru a realiza o muncă de calitate, la nivelul de 
exigenţă a unui proiect finanţat de Uniunea Europeană, am descoperit 
că acesta este departe de a fi clarificat. O foarte mare parte a eforturilor 
manageriale au trebuit astfel orientate în această direcţie, altfel riscam 
să construim fără o fundaţie sigură, cu posibilitatea de a rămâne cu 
construcţia în aer la prima încercare asupra ei. 

Întreg efortul, uneori aproape întreaga zi, până seara târziu ori de 
dimineața devreme, pe parcursul a mulți ani, a fost posibil datorită 
înțelegerii deosebite pe care am avut-o din partea soției Irina şi a fice- 
lor mele Laura și Diana, care m-au mai îmblânzit, a părinţilor soției, 
Octavian și Maria, care au preluat și o parte din sarcinile care altfel 
mi-ar fi revenit mie. Pentru acestea, pentru grija și dragostea lor le 
mulțumesc și le sunt dator. Propriilor mei părinți loan și Maria le sunt 
recunoscător pentru iubirea lor, pentru că m-au îndrumat bine şi au 
fost prezenţi tot timpul, cu tot sufletul şi cu maximă responsabilitate 
alături de mine și de fraţii mei, oferindu-ne un mediu propice, cald, 
îngrijit și organizat după exigenţe și valori atemporale. Fraţilor mei 
Radu, Dănuţ, Liviu, cumnatului Ovidiu şi familiilor lor le sunt recu- 
noscător pentru faptul că stăm împreună în iubire frățească, dovedin- 
du-se și pe această cale că ea există și este minunată. 

Mulţumesc profesorilor mei care au avut înțelepciunea să fie oa- 
meni, dincolo de îndatoririle profesionale, autorilor de cărți menţionaţi 
şi celor nemenţionați în lucrare, pe care îi socotesc prietenii buni care 
mi-au oferit prilejul de a călători alături de ei în căutarea unui sens a 
ceea ce facem. Pentru ceea ce este bun în carte meritul este a lor, iar 
ceea ce nu este la înălțime este din cauza comodităţii mele de a nu fi 

destul de atent pentru a le prezenta bine realizările. 

Mulţumesc domnului academician Gheorghe Vlăduţescu pentru 
analiza temeinică și cuvântul introductiv, domnilor profesori uni- 
versitari care mi-au dat un răspuns încurajator, materiale sau sfaturi 
utile pentru redactarea cărții: loan Neacșu, Cucoș Constantin, Vasile 
Chiş, Florea Voiculescu, Anton Ilica, Mătieş Vistrian, Liciniu Alexan- 
dru Kovacs etc. Vreau să mulțumesc aici și părintelui prof. dr. George 
Remete care m-a încurajat să scriu și m-a îndrumat în redactarea pri- 
melor studii. Domnului Florian Colceag îi mulțumesc pentru deschi- 
derea către o perspectiva responsabilă și profundă privind educația. 

Mulţumesc domnului Miron Scorobete şi colegilor Sorin Andraș, 
Adina Sorohan, Nicolae Truţa și Iulian G. Necea pentru sprijinul acor- 
dat în îmbunătăţirea, corectarea şi tehnoredactarea cărţii. 

Sunt recunoscător domnului Gheorghe Ciul, director general Uni- 
rea-Pres, pentru sprijinul constant și interesul arătat pentru educaţie, 
finalizat cu publicarea acestei cărți. Conducerilor ISJ Alba, domnilor 
inspectori școlari generali Cornel Stelian Sandu şi Dorin Gheorghe 
Sandea, care mi-au acordat încrederea lor pentru iniţierea şi derula- 
rea proiectului. Colegilor de la ISJ Alba, celor din proiectului strate- 
gic „Performanţe crescute pentru elevii din învățământul preuniver- 
sitar!” şi de la Şcoala „Mihai Eminescu” Ighiu le mulțumesc pentru 
susținere, ajutor. îngăduinţă şi discuţiile pertinente. 

Mai sunt multe persoane cărora le datorez mulțumiri, cu deose- 
bire celor care au avut grijă să ne dea pildă de verticalitate şi respect 
pentru om. Între ei se remarcă, după cum s-a putut probabil observa, 
Domnul lisus Hristos, care a acceptat să plătească cu viața Sa pentru 
ca și eu să pot vedea frumusețea omului. Dacă nu ar fi fost El şi cei ce 
L-au urmat cu iubire, probabil nu ajungea la mine și nu vedeam că 
există ceva frumos și atemporal în om, pentru care merită trăit și făcut 
efort. 

